
TEEN 20 ai AC EI e RE COX IE RR ERE IESE PSESE 

Se întîmplă uneori să înceapă 
intelectualii şi să continue ţăranii, dar 
sînt şi foarte multe cazurile cînd 
țăranul face atîta zgomot afară, încît 
înțelege şi intelectualul dinăuntru. 
Sînt cazuri de acestea cînd intelec- 
tualii merg cu teoria mai greu, pe cîtă 
vreme poporul, cu simţirea lui vifo- 
roasă, merge cu mult mai răpede, şi, 
cu vijelia supt ferestrele de la Alba- 
lulia, nu se puteau ținea multe şedin- 
te. A fost una şi hotăritoare. Cînd a 
vrut badea, a vrut şi Sfînta Biserică, 
a vrut şi înalta intelectualitate, şi a 
vrut şi meştera politică, fiindcă mai 
ales acolo, cînd el vrea, toată lumea 
fără îndoială trebuie să vrea. ŞI toată 
lumea a vnut-o. 


Nicolae IORGA. 
Rostul istoric al Unirii 

fapumeut 5 


UN DRUM PRIN DEŞERTUL ISTORIEI 


După 1812 basarabeanului i-a fost mereu frică de istorie. Nu a avut de 
unde îşi cunoaşte trecutul, nu întotdeauna a putut înţelege prezentul. 
Evenimentele, precipitate virulent şi tumultuos peste destinul său, i-au învălmăşit 
existenţa. Aproape două secole basarabeanul se află în căutarea propriei identități, 
încearcă să se opună forţelor ce vor să-i schimbe obîrşia, limba, sufletul. Cele 
întîmplate în preajma şi imediat după '89 — adunări naţionale, demonstraţii, 
mitinguri, greve etc. — au constituit răbufnirea firească a acestei părţi de neam 
care nu vrea să accepte hazardul istoriei. Pentru basarabeni limba română, 
“diploma noastră de nobleţe”, a fost patria comună cu cea a românilor de 
pretutindeni, a fost şi a rămas ţara care nu poate fi schimbată niciodată. Cu nici 
un preţ. Pentru că fără această Țară — Limba Română — noi nu mai sîntem 
Noi. 

instinctul naţional al basarabeanului, care are la temelie sentimentul curat 
şi demn al originii sale, l-a îndemnat, orice s-a întîmplat în decursul secolelor, 
să gîndească, să viseze, să spere la vremuri mai bune, descătuşate, libere cu 
adevărat. Ele au fost şi vor veni încă. Paginile găzdiute la rubrica de debut a 
revistei, deşi reflectă puncte de vedere diverse, exprimate la diferite etape ale 
istoriei noastre, invocă un an de excepţie în destinul nostru şi anume 1918. 
Evident, nu e obligatoriu să tragem concluzii imediate. E suficient să 
conştientizăm ce a fost acum 80 de ani şi să pătrundem esenţa frămîntărilor de 
astăzi. Mai mult decît necesară este scrutarea realistă a momentului istoric în 
care ne aflăm, avînd la bază cunoaşterea obiectivă a adevărului. Succinte, 
nepărtinitoare, licide ni s-au părut opiniile marelui istoric Nicolae lorga expuse 
cu decenii în urmă, precum şi cele ale senatorilor şi deputaţilor exprimate la 26 
martie curent în Parlamentul României. Concludentă, tulburătoare şi, principalul, 
marcată de un autentic optimism este alocuţiunea dlui Varujan Pambuccean, 
pe care o reproducem şi în această pagină: “Ceea ce aniversăm astăzi este 
sfîrşitul unui drum prin deşertul istoriei, nu de 80 de ani, ci de 300 de ani. Pentru 
că după 300 de ani de la Marea Unire, realizată de Mihai Viteazul, iată că 
poporul român a ştiut să găsească şi momentul prielnic şi calea pentru a fi din 
nou în hotarele sale fireşti. A ştiut nu să ajungă la pămîntul făgăduinţei, ci să 
facă pămîntul făgăduinţei acolo unde el trăia. Momentul acesta a dovedit o 
înţelepciune remarcabilă, atît în ceea ce priveşte structurile instituţionale din 
România şi din Basarabia, cît şi înţelepciunea şi dîrzenia remarcabilă a ţăranului 
român, transformat în soldat român. Ceea ce s-a întîmplat atunci nu este doar 
o pagină de istorie, ceea ce s-a întîmplat atunci trebuie să fie în fiecare dintre 
noi în permanenţă. Pentru că un asemenea ideal transcende oricărui moment 
şi oricărei conjuncturi. În acest moment, dincolo de Prut trăiesc români şi nu 
moldoveni. Aceşti români care trăiesc dincolo de Prut au fost vremelnic despărțiți 
de patria-mamă şi lucrul acesta trebuie să ni-l spunem şi noi şi ei în permanenţă. 
Aceşti români care trăiesc dincolo de Prut şi care au fost mult mai greu încercaţi 
decît noi trebuie să privească către noi ca la o speranţă şi eu cred că ceea ce 
este foarte important atît pentru fiecare român care trăieşte în România, cît mai 
ales pentru clasa politică a României, pentru cei care ne aflăm în această sală 
este să le dovedim că au ce să apere. Că fiecare acţiune pe care o facem noi 
este un pas către un lucru pe care ni-l dorim împreună — şi noi, şi dînşii. Eu 
cred că noi putem face acest lucru, pentru că dacă acum România nu este 
poate ţara puternică şi prosperă pe care o visăm, eu cred că fiecare dintre noi 
are în străfundul inimii sale conştiinţa că România poate şi trebuie.să devină 
acea ţară puternică şi prosperă pe care o visează fiecare dintre noi”. 

Nicolae IORGA 


UNIREA 
ARDEALULUI. 
ROSTUL ISTORIC 
AL UNIRII 


Cuviîntare ţinută la Senat 


Domnule preşedinte, domnilor 
senatori, 

Fiindcă emoția nu este vor- 
băreaţă, să-mi îngăduiţi să spun 
numai cîteva cuvinte. 

M-am întrebat multă vreme dacă 
aceste cuvinte trebuiesc spuse, 
fiindcă în timpul restrîns pe care-l 
avem la îndemînă pentru a spune 
lucruri aşa de mari, nimeni nu trebuie 
să spună altceva decît lucruri care n-au 
fost spuse şi care vin într-adevăr din 
adîncul sufletului lor. 

` Mulţumesc dlui preşedinte că şi-a 
adus aminte de cultura românească, 
care are o aşa de largă parte, şi nu 
obişnuieşte să o spună, în alcătuirea 
acestui Stat românesc întreg, şi mie 
îmi pare rău că din cultura ro- 
mânească n-a fost aici cineva care 
să se bucure de recunoaşterea şi de 
iubirea tuturor şi care să spună la o 
vîrstă mai înaintată decît vîrsta mea 
şi fără nimic din politică, care cu voia 
sau fără voia mea, se ţine de mine, 


să spună acele lucruri pe care cultura 


trebuia să le spună, de cîte ori ar fi 
vorba de fericita unire a Ardealului şi 
a părţilor vecine, din nenorocire nu 
pînă la graniţa firească din Apus a 
poporului românesc, cu acea Ro- 
mânie veche pe care obişnuiesc ao 
numi unii Vechiul Regat, — acest 
regat, dacă ar fi fost vechiu, nu făcea 


Redacţia a păstrat, în mare, orto- 
grafia originalului. 


minunea —, ci eu zic: sfinta noastră 
mucenică România, în care cea mai 
mare parte dintre noi de aici ne-am 
născut, am trăit, am suferit şi am fost 
gata să dăm, pentru celelalte Românii, 
tot ceia ce era în putinţa noastră. 
(Aplauze prelungite.) 

Domnilor, am ascultat mişcat 
cuvintele care s-au rostit aici, de acei 
cari au avut o parte, o parte reală, o 
parte trăită în alcătuirea României 
unite. 

Mi-a plăcut că a vorbit în numele 
Ardealului părintele Mitropolit Nicolae 
Bălan — şi abia i-a scăpat o aluzie 
confesională. Dumnezeu ştie cînd s-o 
isprăvi odată cu lucrurile acestea (Vii 
aplauze. ), într-o ţară care are nevoie 
de o perfectă unitate morală în toate 
domeniile. 

Mi-a plăcut că a vorbit în numele 
Bisericii, pe care ţăranul nu o deo- 
sebeşte în două. S-a întîmplat să fie 
aici, s-a întîmplat să fie dincolo, 
Dumnezeul naţiunii noastre se co- 
boară şi într-o biserică şi în alta, şi, 
în rîndul întăiu, în biserica în care 
este mai multă simtire pentru neamul 
ei. (Aplauze puternice.) Cînd este în 
biserica ortodoxă, acolo se duce, cînd 
este în biserica legată cu Apusul, se 
duce dincolo. 

Mi-a plăcut că a vorbit şi fiindcă 
noi ne cunoaştem de mult. 

Sînt aici oameni cari nu mă 
cunosc, şi sînt oameni pe cari nu-i 
cunosc, sînt oameni cari nu m-au 
cunoscut niciodată şi sînt oameni cari 
nu mă vor cunoaşte niciodată, oricît 
de des mă vor auzi de aici. Eu mă 
găsesc mai bine însă între oamenii 
cari mă cunosc. 

Imi aduc deci aminte de un 
profesor tînăr, care a venit la laşi, nu 
stropit de zăpada vîrstei mai îna- 
intate, îmi aduc aminte de un blond 
profesor de seminar, care a venit, 
zburînd pentru întăia oară prin 
văzduhuri, ca să ne cheme pe noi să 
liberăm Ardealul. Să-l liberăm; nu 
găsesc alt termen. Cu voia lui, cu 
căldura lui vie, dar cu hotărîrea 
noastră de a nu ne duce niciodată de 
acolo, a doua oară cînd călcăm 
pămîntul lui. 

Şi ştie părintele Nicolae Bălan 
ce oaste a intrat atunci în Ardeal: nu 

oaste cu fireturi şi cu trîmbiţe la gură, 
ci oastea martirilor celui dintăiu 
războiu al nostru; goi, desculți, 
îngheţaţi, aşa au intrat în Ardeal, dar 
cu inima toată. O mai frumoasă jertfă 
a unui popor învins, îngenunchiat, 
despoiat de arme, decît aceia care s-a 
făcut atunci, eu nu cunosc în istorie. 
(Aplauze prelungite.) Decit o cucerire 
după toate regulile strategiei şi 
tacticei, eu prefer această cucerire a 
sufletelor neînvinse. 

Imi pare bine că a vorbit generalul 
care a intrat în fruntea trupelor noastre 
la Budapesta. Şi nu ca să jignească 
pe cineva. Cel dintăiu gînd al nostru 
afost să nu jignim pe nimeni. Plecaţi 
din ţara unde nici o jignire, timp de 
doi ani, nu ne-a fost cruţată, noi am 
intrat acolo cu hotărîrea de a arăta 
toată omenia noastră, toată părerea 
de rău că între două naţiuni nobile nu 
se poate ajunge la înţelegere decît cu 
arma în mînă. (Aplauze puternice şi 
îndelung repetate.) 

Domnule general, ce bine mi-ar 
fi părut dacă atît de frumosul d-tale 
discurs ar fi fost rostit, aşa, din obştea 
românească, pentru obştea româ- 
nească. Zău, măcar la zilele acestea 
mari să uităm cinstitele noastre 
partide. Să le uităm. Con-vingerea 
mea adiîncă este că ele sînt utile, dar 
cu atît mai mult vom simţi utilitatea 
lor, cu cît se vor amesteca mai puţin 
în lucruri care n-au a face cu dînsele. 

N-a făcut războiul, partidul cutare 
sau partidul cutare, partidele care au 
murit sau partidele care s-au născut 
pe urmă, care vin, fiecare, la sfîrşit, 
să-şi însuşească o mică parte dintr-un 
lucru care este peste noi peste toţi, 
ci războiul acesta l-a făcut obştea 
românească. 

Şi să-mi daţi voie să spun, în 
această zi şi cu sentimentele acestea 
de emoție, cînd inimile sînt mai 
aproape şi cînd sufletele se confundă, 
să spun o mare greşeală pe care am 
făcut-o noi. 

Noi, cînd am făcut ţara aceasta 
mare şi atît de ameninţată, cel puţin 
la trei hotare, cînd am făcut această 
ţară, trebuia să ne impunem un lucru. 
Aici, în România dinainte de războiu, 
voiam să facem neapărat politică? S-o 
fi făcut şi s-o fi făcut mai bine decît 


cum am făcut-o, decît cum continuăm 
s-o facem. Dar acolo, în Ardeal, în 
Basarabia, în Bucovina cu 300 000 
de Români şi cam tot atiţia străini, 
dacă nu şi ceva mai mulţi... 

D. Teofil Simionovici: Ceva mai 
mulţi. 

D. profesor N. lorga: Dar aceas- 
ta n-are a face, fiindcă nu-i socotim 
pe acei veniţi, ci îi socotim pe cei 
crescuţi acolo. (Aplauze puternice 
unanime.) 

La locul bun vine multă lume, 
şi, dacă vine pentru muncă, nimeni 
nu-i zice nimic; dar hotărăşte acela 
care a fost întăiu acolo, care a tăiat 
codrul, care a pus cea dintăiu sămînţă 
în pămînt. (Aplauze unanime, pu- 
ternice şi îndelung repetate.) 

Cînd în Canada, pe care au 
făcut-o Canadienii, smulgînd toate 
rădăcinile din pămîntul unde tăiaseră 
trunchiurile copacilor, cînd în Canada 
s-ar aduna toate naţiunile din lume, 
fiecare Canadian coboriîtor din acei 
cari au tăiat codrii merei, ar avea de 
sute de ori drepturi mai mari decît acei 
care au venit pe locul pregătit de 
dînşii! (Aplauze.) 

Aş fi dorit să nu facem politică. 
Eu n-am călcat acolo, pentru aceea, 
ani de zile. Orice Ardelean ştie că pro- 
paganda mea nu s-a zărit pe acolo. 
S-a făcut propagandă şi de cine se 
pricepe şi de cine nu se pricepe şi 
mai ales de cine nu se pricepe, şi de 
cine are interese care se pot mărturisi, 
şi de cine are cîte un interes care nu 
se poate mărturisi. 

Sînt fel de fel de oameni. Mai 
ales cînd trimiţi oameni în părţile 
acelea, trebuie să fii cu mare băgare 
de samă. Acolo sînt suflete necăjite 
de secole întregi şi nu trebuie 
zgîndărite cu adevăruri pe care acei 
ce le rostesc ştiu că sînt şi altceva 
decît adevăruri. Şi nu trebuie să 
introducem ura acolo unde noi — după 
ce am fost marii semănători de jertfe — 
trebuie să fim în acelaşi timp marii 
semănători de iubire! (Aplauze.) 

Vom înţelege, domnilor, aceste 
lucruri, nu vom ride de orice duşmănie; 
nu vom înţelege aceste lucruri, 
Dumnezeu să mă ia de pe pămînt 
înainte de a vedea rezultatul sfişierii 
între noi înşine. (Aplauze) Şi eu, cred 


8 


Limba Română 


că trebuie măcar acum, cînd sîntem 
ameninţaţi brutal şi crud, şi cine 
ameninţă brutal şi crud ne face un 
bine; ne adorm cei cari se ascund şi 
ne măgulesc; cei cari provoacă şi pun 
mîna pe sabie, ne fac un bine, căci 
sabie avem şi noi! 

Eu, ca istoric, ştiu un lucru: 
Ardealul, noi l-am mai avut, şi nu o 
dată. L-am avut şi întreg, în zilele 
fericitului Voievod Mihai. L-am avut şi 
în bucăţi, la Bistriţa, în părţile 
Hațegului, pe la 1200. L-am avut noi 
ca nație la început, tot. Ceia ce 
numeşte în documentele ungurești 
Terra Blaccorum şi Silva Blaccorum, 
aceasta este ţara noastră şi pădurea 
noastră. Ardealul este ce se ocupa de 
regele Ungariei în dauna ţării noastre 
şi a pădurii noastre. Şi astăzi, 
Ardeleanul care zice că merge “în ţară” 
reproduce cuvintele înaintaşilor, adecă 
merge din locul stăpînit de cuceritori, 
de stăpînitorii acestui loc, în locul 
naţiunii sale. Acesta este înţelesul. 
(Aplauze puternice.) 

Şi, dacă este să corectez 
cuvîntul de “liberat”, îl corectez în 
acest sens: 

În sufletul lui, Ardeleanul n-a 
fost niciodată rob. Atunci cînd Statul 
a fost contra lui, el a creiat Biserica 
şi a stat închis în Biserica lui ca într-un 
Stat, şi Vlădicii de acolo, aceia au fost 
domni, domni peste suflete, şi cine 
este domn peste suflete, este domn 
şi peste trupuri şi peste tot ceia ce 
este în stăpînirea trupurilor. 

S-a zis: “Piemontul românesc” 
de dincoace de munţi. — Nu Piemont. 
Piemontul este pentru ltalia o ţară 
putintel de departe, o tară care era pe 
jumătate franceză dincoace de munţi. 
Abia la 1550 Piemontul a fost ita- 
lienizat într-adevăr. 

- Dar, în ceea ce priveşte Vechiul 
Regat acesta al nostru, — ca să 
întrebuinţez şi eu odată, pentru 
plăcerea cui poate s-o aibă, această 
designaţie — în ceea ce priveşte 
România mea, România Regelui mieu 
eliberator, a fericitului luptător Fer- 
dinand |, regele generaţiei mele, în 
ceia ce priveşte această Românie, ea 
a însemnat forma politică permanentă 
pentru întreg poporul românesc. (Vii 
aplauze îndelung repetate.) 


N-a fost o clipă în istoria Ve- 
chiului Regat, una. singură, cînd 
Ardeleanul să zică: eu sînt aici şi ei 
sînt acolo! Şi aşa va rămînea în- 
totdeauna. O clipă nu s-a stins în 
sufletul românesc de nicăieri sfinta 
candelă a nădejdii unităţii româneşti. 
(Aplauze puternice.) 

Şi crede cineva că suflarea unor 
copii încrezuţi poate să facă astăzi a 
se pleca flacăra dreaptă a acestei 
candele? 

Doamne! Domnilor, Românii 
sînt o naţiune foarte curioasă. Pe 
Român, să nu-l zgîndăreşti niciodată; 
nu ştii ce poate să iasă. Cel mai 
cuminte lucru este să-l laşi în liniştea 
lui aparentă supt care se ascunde, — 
să ferească Dumnezeu pe cei ce vor 
încerca! Pînă acum pe acei ce s-au 
încercat, nu i-a ferit, şi poate era 
pentru pedeapsa păcatelor lor. 

ŞI, încheind, domnilor, să-mi daţi 
voie să-mi aduc aminte de un mo- 
ment, eu, care cred în anumite mo- 
tive mistice care se amestecă în viaţa 
popoarelor. Fiindcă, evident, opinia 
aceasta se coboară în sufletul unui 
om, cînd vede ce era de noi după pier- 
derea a trei sferturi din ţara noastră, 
şi ce a fost de noi după trecere de 
cîteva luni de zile. Foarte frumos s-a 
făcut ce s-a făcut la Alba-lulia, foarte 
frumos au făcut-o cărturarii înăuntru, 
foarte frumos, mai frumos ce au strigat 
ţăranii afară, cari ei au întemeiat ţara 
aceasta nouă şi către dînşii trebuie 
să meargă întăiu gîndul nostru. Dar 
nu-i bucată de pămînt în Ardeal care 
să nu fie stropită de sîngele fecund al 
Românilor de dincoace. (Aplauze.) 

Pe ţărîna frămîntată cu sîngele 
nostru s-a proclamat libertatea 
Ardealului. (Aplauze.) Şi n-ar fi aşa 
de tare ceea ce avem noi astăzi, 
dacă ar fi numai, sau o cucerire de 
aici, sau o demonstraţie de dincolo. 
Sîngele leagă, dar leagă de multe ori 
şi taina aceasta care se amestecă în 
lucrurile omeneşti. 

Părintele Macavei vedea — şi 
a spus-o aşa de frumos — scenele 
înălţătoare de atunci. Văd şi eu ceva. 
După războiu se aduceau cinstitele 
rămăşiţe, care colindaseră prin Rusia, 
ale lui Mihai Viteazul, ascunse de 
profanarea care le aştepta aici. Le-am 

purtat prin toată ţara românească, loc 
de loc; veniau mulțimile de se 
închinau la acele sfinte oase, şi, cînd 
am ajuns la locul de îngropare şi sta 
să se închidă capacul de marmură, 
atunci Regele Ferdinand, din îndemnul 
său, — dacă a mai fost şi un sfat, nu 
eu îl voiu spune — , a luat de la gîtul 
său ordinul Mihai Viteazul şi l-a pus 
alături de osul lui Mihai el însuşi. 
Legătura aceasta între trecutul 
depărtat şi între prezentul pe care noi 
trebuie să-l apărăm, a fost pecetluită 
în acel moment. Puteri nevăzute se 
vor desface, dacă este nevoie, pentru 
a apăra ceia ce a fost de atîtea ori 
dreptul nostru realizai şi ceia ce este 
astăzi neclintirea eternă a acelui 
drept, în dosul căruia stă poporul 
întreg. (Aplauze prelungite.) 


Cuvintare ţinută pentru 
Liga Culturală la Fundaţia 
Dalles 


iubiţi ascultători, 

Emoţia nu se repetă şi prin 
urmare dv. nu veţi asculta cuvintele 
pe care mi le-a smuls din inimă 
şedinţa de la Senat. Dacă aţi fi fost 
şi dv. acolo, aţi fi împărtăşit fără 
îndoială sentimentele mele. Aveam 
înaintea mea, între vorbitorii cari s-au 
succedat la tribună, pe. Mitropolitul 
Ardealului Nicolae Bălan, căruia fi 
amintiam cum l-am văzut într-un mo- 
ment, în momentul cînd noi eram 
adînc în fund, învinşi, dezarmaţi şi 
despoiaţi. Pentru sufletele slabe 
aceasta însemna un sfîrşit, şi mulţi 
au procedat aşa ca şi cum ar fi fost 
într-adevăr sfîrşitul. Şi el a venit cu 
aeroplanul pentru a cere guvernului 
românesc din acea vreme ajutorul 
pentru a lua în stăpînire Ardealul. 

Atunci era guvern de generali — 
guvernul generalului Coandă, guvernul 
generalului Grigorescu — şi guvernul 
a hotărît să facă actul îndrăzneţ de a 
lua în stăpînire Ardealul. Cu ce? Nu 
cu o armată organizată şi îmbrăcată, 
cu trupe înarmate şi avînd tot ceia ce 
le trebuia pentru a lupta, ci cu ce ne 


mai rămăsese; şi a trebuit să se alerge 
din depozit în depozit ca să se culeagă 
nenorocitele zdrenţe cu cari s-au 
îmbrăcat ostaşii cari veneau să ia în 
stăpînire ţara dreptului nostru. 

Vă puteţi închipui dacă o astfel 
de amintire nu este de natură să 
învingă şi sufletul cel mai tare şi să 
aducă lacrimile în ochi. 

Şi am văzut tot acolo la Senat 
urcîndu-se la tribună generalul care 
cîndva a dus steagul românesc la 
Budapesta, un lucru pe care nu avem 
intenţia să-l repetăm, deşi, cînd te 
roagă cineva foarte mult, se poate 
întîmpla să cedezi. Nimeni nu are 
dorinţa de a reveni la Budapesta; dar, 
dacă sînt oameni cari doresc ca 
aceste fapte să fie înnoite, ce vreţi? 
Se poate întîmpla să primim. (Aplauze 
puternice şi îndelung repetate.) 

Noi dorim pacea, noi dorim buna 
înţelegere. Eu vă mărturisesc că, în 
momentul acela mulţi aveau o strîn- 
gere de inimă. De ce între două naţiuni 
vecine, dintre care a noastră nu este 
bine s-o lăudam noi, dar despre 
cealaltă putem să spunem că fără 
îndoială este o naţiune vrednică şi 
care a adus servicii creştinătăţii şi 
civilizaţiei şi raporturile dintre noi şi 
dînsa n-au fost totdeauna rele — 
foarte dese ori au fost chiar bune —. 
de ce, zic, pot avea loc anumite 
ciocniri? Acum cîteva luni de zile 
încercasem chiar să comunic ve- 
cinilor noştri printr-o carte tot ceia ce 
ne leagă împreună. Cartea a apărut, 
şi era vorba şi de o traducere în limba 
maghiară, pentru ca să afle în felul 
acesta că noi nu purtăm necaz 
nimănui. 

Omul aşezat în dreptul lui nu 
poate avea nici un fel de patimă. Are 


-patimă cine este scos din locul care 


nu i se cuvine, din locul acela în care 
el avea sentimentul că este stăpîn 
prin cucerire şi a fost stăpîn prin 
apăsare. Acela are patimă. Dar acela 
căruia i-a dat Dumnezeu să-şi în- 
deplinească cea mai firească din 
dorinţele sale şi să ajungă în stă- 
pînirea dreptului celui mai adevărat, 
acela nu poate hrăni nici un fel de 
sentiment rău faţă de aitul. 

Vedeam, vă spuneam, pe ge- 
nerâlul Mărdărescu care, în clipa 

aceia, cruţînd populaţia şi restabilind 
o ordine pe care anumite patimi 
sociale o stricaseră acolo, a avut o 
bucată de vreme în stăpînire capitala 
Ungariei. 

Am mai văzut la tribuna Se- 
natului şi pe generalul Văitoianu. N-am 
avut prilejul să-i spun în cuvîntarea 
mea scurtă că-mi aduc aminte de o 
zi de la laşi, în care erau şi unii 
generali foarte dispuşi să termine cu 
războiul. Este trist că a fost aşa, şi 
este dureros pentru mine că trebuie 
să o spun. Au fost însă şi generali 
care au crezut: Nu, mergem pînă la 
sfîrşit. Şi dintre aceştia a fost şi 
generalul Văitoianu. Este drept, nu s-a 
putut merge pînă la sfîrşit, dar nu din 
vina generalului. 

Ziceam că în acea clipă a fost 
o atmosferă de emoție care nu se 
poate reface înaintea unui auditoriu 
aşa de numeros. Sînt comunicaţii de 
acestea care se creiază numai cînd 
sînt puţini oameni, plini de amintiri, 
strînşi în acelaşi loc, şi atunci ele se 
fac fără fraze şi fără gesturi, fără 
fraze, care nu ne-au adus niciodată 
nimic şi fără gesturi, care n-au nici 
un fel de valoare. 

lubiţi ascultători, eu mai sînt 
sigur de un lucru: că niciodată fraza 
cea mai meşteşugită şi gestul cel mai 
coreografic nu pot produce asupra 
sufletului omenesc ceia ce produce 
cuvîntul cinstit, spus simplu, în 
mărturisirea unui adevăr şi în apă- 
rarea unui drept. La fraze nu răs- 
pundem, iar de gesturi nu ne temem. 
(Aplauze puternice.) 

Dacă am fost şi ameninţaţi, faţă 
de aceste ameninţări, vă întreb: a 
existat vreodată o naţiune mai ame- 
nințată ca a noastră? Dar noi sîntem 
crescuţi prin ameninţare. Ceia ce este 
bun în noi vine din această veşnică 
ameninţare. Ar fi fost rău dacă am fi 
avut vecini buni, care ne-ar fi răzgăit, 
cine ştie, în acest caz, ce secătură 
vanitoasă ar fi fost întregul popor 
românesc, căci din astfel de alintări 
iese totdeauna secături vanitoase, cari 
încurcă lumea. (Aplauze puternice.) 
Am crescut, aşa, răbdurii, tari de fire 
şi grei de os, gata de a ne împotrivi 
cu ghiarele şi cu dinţii primejdiilor între 
care ne-am născut şi în care am trăit, 


căci sîntem născuţi din primejdie şi 
sîntem trăiţi în primejdie; tot ceia ce 
este bun în noi vine din primejdie, şi 
nu se poate să fim îndeajuns de 
recunoscători cui trezeşte înaintea 
noastră încă una. Aceluia îi mulţămim 
pentru că aceasta ne trebuie. 

Era cît pe ce să ne pierdem în 
netrebnice certuri politice, în în- 
trecerea pentru rămăşiţele unui buget 
de multă vreme stors.: Eram în 
primejdie să ne dedăm unei vieţi de 
plăceri de care o parte din Bucureşti, 
o anumită categorie din Bucureşti, — 
de fapt cei mai puţini bucureşteni, — 
se îndulcise. Dar tresărirea aceasta 
a noastră de rezistenţă, hotărîrea 
noastră de a răspunde, la ceasul său, 
prin fapta care merge drept la ţintă, 
aceasta vine de pe urma provocării. 
Şi, provocati în felul acesta, ne simţim 
din nou oameni. Tineretul acesta se 
simte ceia ce trebuie să fie, şi, în loc 
să-şi caute duşmani imaginari, are 
înaintea sa acum o datorie de apărare, 
pe care o va şti îndeplini, cum au 
îndeplinit-o părinţii multora dintr-înşii, 
ale căror oase zac amestecate cu 
tărna Ardealului, sfinţind-o în numele 
acestui vechiu Regat, apărător al 
tuturora. (Aplauze prelungite şi înde- 
lung repetate, ovaţiuni.) 

Domnilor, ni se vorbeşte de 
stăpînirea noastră în Ardeal, de către 
unii oameni cari fără îndoială nu 
cunosc istoria; şi, în materia aceasta, 
cînd cazi la examen, se poate 
întîmpla să nu te mai ridici. Căci, cînd 
o naţiune, neştiind istoria, se apucă 
de lucruri împotriva cărora însuşi 
rostul istoric al unui pămînt şi al unui 
neam se ridică, acea naţiune cade şi 
mai rău. 

Se tratează situaţia noastră în 
Ardeal, de către unii oameni de 
undeva, ca şi cum harta de astăzi a 
Europei ar fi ca harta Europei de pe 
vremea lui Napoleon l-iu. li abătea lui 
Napoleon l-iu, într-o zi să creeze un 
regat în cutare parte a Europei. 
Trimitea acolo armatele lui, şi, cîtă 
vreme a fost învingător, a reuşit să 
menţine asemenea regate. Trimetea 
un rege de la dînsul şi statornicia şi o 
administraţie franceză. Au trecut cîţiva 
ani de zile, Napoleon a fost învins o 
dată, a fost învins definitiv a doua 

oară, şi atunci toate hotarele acestea 
s-au împrăştiat ca şi cum nu ar fi fost 
niciodată. Lumea însă nu a revenit la 
rosturile cele bune, ci a revenit puţintel 
la hotarele de odinioară, prin tratatele 
de la Viena, ieşite din chibzuielile 
dintre diplomaţi, o speţă la care se 
recurge adeseori, adică de cîte ori 
vrea să aibă cineva o pagubă. S-a 
ajuns la o altă Europă decît Europa 
lui Napoleon l-iu. 

Ei bine, oare situaţia pe care o 
are poporul românesc în puterea nu- 
mărului său, în puterea muncii sale, 
a suferințelor sale,a sîngelui abia curs 
din vinele atîtor zeci şi sute de mii de 
ostaşi, situaţia aceasta, care este şi 
geografică, şi etnografică, şi socială, — 
fiindcă țărănimea acestor provincii 
este în rîndul întăiu o țărănime româ- 
nească —, situaţia aceasta care este 
adînc istorică, se poate compara cu 
capriciile şi cu născocirile acelea 
întîmplătoare, de o repede scadenţă 
de desființare, ale lui Napoleon l-iu? 
işi închipuie cineva că lumea ar putea 
să reînceapă măcelărirea din timpul 
marelui războiu? Are încă o generaţie 
de sacrificat? Mai sînt încă vreo 
douăzeci de milioane de Europeni cari 
să se ceară îngropaţi, pentru ce? Ca 
să se rectifice anumite hotare, care, 
rectificate odată, apăsarea de odi- 
nioară ar reveni, pentru ca, pe urmă, 
dacă ar reveni această apăsare, să 
se facă prin revoluţie ceia ce s-a 
făcut odată prin rezultatele unui. răz- 
boiu? Adecă îşi închipuie cineva că 
pielea românească s-a făcut aşa de 
aspră de la războiu pînă acum că ar 
mai suporta situaţia de altă dată din 
ţinuturile eliberate, dacă miine, prin 
cine ştie ce nebunie a soartei, s-ar 
întoarce dominatorii de odinioară? 

- Nu se razimă cineva ca noi pe 
nişte petece de hirtie, pe nişte peceti 
sau pe consacrările diplomaților; se 
razimă pe tot ceea ce este mai 
temeinic, mai solid, mai fundamen- 
tal, în viaţa unui teritoriu. Şi, deşi îmi 
închipui că la o zi ca aceasta şi în 
dispoziţia în căre este tot acesttineret, 
nu e locul pentru o lecţie de istorie, 
totuşi, fiindcă vorba de aici va merge 
şi aiurea, şi prin urmare au oamenii 
de acolo ocazia să înveţe lucruri 
neştiute, să-mi daţi voie săvă arăt şi 


cîteva argumente în această ches- 
tiune. Dar conştiinţa dv. este aşa de 
sigură de drepturile româneşti încît nu 
aveţi nevoie de nici o lecţie de istorie, 
după cum, la nevoie, n-ar fi numaide- 
cît necesară nici o lecţie ostăşească 
pentru ca tot poporul românesc să 
formeze o singură oaste la hotarul 
care nu se poate schimba. (Aplauze 
putemice.) : 

Lecţia de istorie este însă pen- 
tru alţii şi această lecţie de istorie le-o 
dau. 

Domnilor, Ardealul acesta pentru 
noi, de altminteri, nu este un Ardeal, 
ci este o bucată de Ţară Româ- 
nească. Aşa a fost întotdeauna. “Ar- 
dealul” este un nume unguresc şi 
însemnează partea, cu toate pădurile, 
din Apusul Ardealului, pe cari au 
ocupat-o cîndva regii unguri, care mer- 
geau înainte şi mîncau din Ţara 
Românească. Din această cauză, 
pentru Ardeleni, Ardealul adevărat este 
în Vest; în afară de dînsul, este Ţara 
Oltului şi Ţara Bîrsei, care şi acestea 
nu sînt decît fragmente din marea 
Ţară Românească pe care o întîlnim 
şi în diplomele regilor unguri de odini- 
oară, cari rodeau necontenit această 
“țară”, cu gîndul de a ajunge pînă la 
munţii Secuimii, cum au şi ajuns. Deci 
acest Ardeal nu este un Ardeal, ci 
reprezintă uzurpaţiile succesive şi 
seculare în dauna poporului româ- 
nesc, provincie creată de străini pen- 
tru străini, şi căreia noi îi opuneam o 
unitate românească absolută sub toa- 
te raporturile şi de-a lungul veacurilor. 

Ardealul acesta are rîuri care 
sînt numite cu aceleaşi nume care se 
întrebuinţau de vechii Traci sau de 
vechii Agatirşi, pe vremea lui Herodot. 

Cum se întîmplă că Oltul este 
Olt, Murăşul este Murăş, Crişurile 
sînt Crişuri şi Tisa tot aşa, cum se 
întîmplă că toate apele de acolo sînt 
numite şi astăzi cu numele între- 
buinţate de cei mai vechi stăpînitori 
ai pămîntului? Aceasta nu însem- 
nează o transmisiune necontenită din 
depărtările acelea, cu atitea secole în 
urmă, pînă în timpurile noastre? Fără 
îndoială că da. Şi, atunci, cine au 
fost transmiţătorii? Vorbesc adversarii 
permanenţei româneşti pe malul stîng 
al Dunării şi în Carpaţi de nu ştiu ce 

populaţie slavă. Dar ce populaţie 
slavă? De unde populaţie slavă? 
Cîteva rămăşiţe de Şchei, ici şi colo, 
erau ele capabile să transmită 
existenţa numelor celor mai vechi ale 
apelor ardelene? Nu sîntem noi, evi- 
dent, transmiţătorii acestor nume? Nu 
sîntem noi acei cari am dus conştiinţa 
acestor denominaţii din veac în veac, 
pînă în clipa de astăzi? Se poate să 
creadă cineva că lucrul s-a făcut prin 
apariţia în aceste regiuni a Ungurilor? 
Dar ei erau atît de puţini la număr încît 
nu au putut ocupa măcar un Ţinut în 
Ardeal, o parte bine determinată din 
provincie, ci s-au răspîndit în oaze, 
în puncte, ici şi colo, unde erau 
cetăţile Voievozilor, salinele sau 
minele. Nu a fost o revărsare pu- 
ternică a unei naţiuni care nu mai 
încăpea în vechea ei albie. Şi, dacă 
e aşa, poate crede cineva că aceasta 
a fost mai mult decît o cucerire re- 
gală? Rezultă lucrul acesta din faptul 
chiar că, după ce s-au acoperit acele 
cîteva puncte, de a doua zi au fost 
chemaţi coloniştii de pretutindeni, ca 
să umple locurile goale, ca să taie 
pădurile şi, acolo unde nu eram noi, 
să se aşeze. 

Seamănă dar aceste oaze 
măcar cu o mare cucerire cinstită? 
Ardealul acesta, care a încăput numai 
încetul cu încetul în mîna regilor 
unguri, a fost colonizat cu Saşi, 
aşezaţi şi la mijlocul provinciei, şi la 
Răsăritul şi la Sudul ei. Nu arată 
aceasta oare neputinţa naţiunii 
ungureşti de a cîştiga pentru dînsa 
această provincie? Şi nici o provincie 
cucerită cu armele şi pe care o naţiune 
nu o poate umplea cu viaţa ei, nu 
aparţine într-adevăr acelei naţiuni. 

Dacă Ardealul ne aparţine, este 
că din veac în veac noi l-am umplut 
cu viaţa noastră, şi, dacă vreţi dv. nu 
numai ca această permanenţă de 
graniţă să se păstreze, dar dacă vreţi 
ca din Ardealul acesta să se creeze o 
mare şi puternică Românie, cum 
această naţiune este în stare să o 
creeze, trebuie să umplem acest 
pămînt minunat cu viaţa noastră, supt 
toate raporturile. (Aplauze puternice.) 

Aici stă îndemnul pe care-l 
îndrept către dv. Să nu credeţi că 


ajunge declaraţia de drepturi pe care 


„au făcut-o la Alba-luiia miile de ţărani 


români, şi intelectualii, fireşte. Se 
întîmplă uneori să înceapă intelectualii 
şi să continue ţăranii, dar sînt şi foarte 
multe cazurile cînd ţăranul face atîta 
zgomot afară, încît înţelege şi inte- 
lectualul dinăuntru. Sînt cazuri de 
acestea cînd intelectualii merg cu 
teoria mai greu, pe cîtă vreme poporul, 
cu simţirea lui viforoasă, merge cu 
mult mai răpede, şi, cu vijelia supt 
ferestrele de la Alba-lulia, nu se puteau 
ţinea multe şedinţe. A fost una şi 
hotărîtoare. Cînd a vrut badea, a vrut 
şi Sfînta Biserică, a vrut şi înalta inte- 
lectualitate, şi a vrut şi meştera poli- 
tică, fiindcă mai ales acolo, cînd el 
vrea, toată lumea fără îndoială trebuie 
să vrea. Şi toată lumea a vrut-o. 
(Aplauze.) 

Pot să mai adaug încă un lucru: 
Credeţi dv. că noi, în apărarea acestui 
drept al nostru, ne răzimăm pe ce ar 
scrie într-un moment de primejdie 
învățații? Sau pe discursurile care s-ar 
rosti de la înălţimea unei tribune? Sau 
pe meşteşugul unei diplomaţii, oricît 
de scump plătită? Nu. Noi nu ne 
răzimăm pe aşa ceva, ci ne răzimăm 
pe fenomenul acela ne-pregătit, 
instinctiv, elementar, care pe o 
naţiune cum este națiunea noastră, o 
ridică de-odată, întreagă, în picioare, 
nebiruită. (Aplauze puternice.) 

Gîndiţi-vă dacă a existat în 
marele războiu o naţiune mai ne- 
pregătită decît a noastră şi dacă era 
o naţiune mai fără legături de cum 
eram noi. Am tot zăbovit, am tot 
combinat, am tot chibzuit, am tot 
amînat, pînă ce nu a mai fost nimeni 
care să aibă încredere deplină în noi. 
Una din cauzele pentru care nu am 
fost înarmaţi, a fost şi aceia că nimeni 
nu mai avea încredere în nişte oameni 
cari ziceau: acum vin, acum vin, şi 
care nu veneau niciodată. Şi, natural, 
unde există o astfel de pregătire, 
rezultatul nu poate fi decît acela care 
a fost în prima perioadă a războiului. 

S-a spus atunci, după această 
perioadă, că s-a isprăvit cu poporul 
acesta. Şi cînd s-a spus că s-a 
isprăvit cu poporul acesta, abia atunci 
poporul acesta a început. Am spus-o 
în Senat, ca să nu-şi facă cineva iluzii 

asupra acestui ciudat şi misterios 
popor, care are nevoie de anumite 
împrejurări pentru ca să facă lucruri 
la care nu te aştepţi. Şi în general de 
popoarele cu manifestări neaşteptate 
să te temi. Popoarele celelalte, ştii 
cum vor lucra într-un anume ceas, 
căci totul este chibzuit, totul este 
aranjat, dar cu popoarele din care 
gîlgîie deodată o putere minunată, în 
stare să sfărime orice piedecă şi să 
tîntească la pămînt orice duşman, cu 
popoarele acestea să nu te joci. Şi, 
dacă vorba unui om bătrîn, care a avut 
şi norocul de a cîrmui această ţară şi 
care cunoaşte multe lucruri pe care 
înainte de acest noroc, pentru dînsul 
dureros, nu le ştia, dacă vorba aces- 
tuia poate avea o înrîurire undeva, de 
aici pleacă o înştiinţare pentru cine 
vrea să ne despoaie ca să facă să 
revină ceia ce nu poate reveni: să nu 
se înşele cineva de blîndeţa acestui 
popor, să nu inter-preteze rău senti- 
mentele sale de pace şi de prietenie 
cu toată lumea, să nu-şi zică: iată 
oamenii aceştia au adormit. Fiindcă 
ajunge o singură atingere pe braţul 
nostru, pentru ca acela care s-a atins 
de dînsul să se înviîrtească pe loc, 
cum s-au mai învîrtit mulţi. (Aplauze 
puternice. şi repetate.) 

Domnilor, ce ne îndeamnă pe 
noi la atitudinea aceasta, şi chiar pe 
oameni de vîrsta mea, cari sînt datori 
să-şi stăpînească gîndul, să-şi 
potolească sentimentele, să-şi cîn- 
tărească bine cuvintele? Ce ne 
îndeamnă la această atitudine, care 
nu este deloc atitudinea noastră 
obişnuită în a manifesta? 

Noi avem două forme de a ne 
manifesta: una, de care să nu se 
sperie nimeni. Sîntem grozavi, 
străbatem străzile în grup, spargem 
şi cîte un geam ici şi colo; se crede 
că este un cataclism, dar nu este 
cataclismul. Acesta este un fel de a 
manifesta. Dar este şi un alt fel de a 
manifesta: cu gesturi reţinute, dar 
manifestarea aceasta cuprinde într- 
însa toate furtunile posibile şi toate 
mfîiniile- care s-ar putea dezlănţui în 
clipa cînd ar fi nevoie de dînsele. 

Ce ne îndeamnă, zic, la o 
asemenea atitudine? Este oare beţia 
că am căpătat Ardealul într-un mo- 


ment cînd nu ne aşteptam? Dar poate 
fi vorba măcar de aşa ceva? Poate fi 
vorba măcar de cucerirea Ardealului? 
Se poate să pună cineva chestiunea 
aşa că, dacă la Alba-lulia nu s-ar fi 
adunat un număr de intelectuali, de 
preoţi, şi mulţimea aceia de ţărani, 
deci fără cucerire şi fără manifestaţia 
aceia populară, ce am fi avut noi cu 
Ardealul? Dar vă rog, acolo nu. era o 
graniţă reală între două ţări deosebite, 
ci o singură ţară, de veacuri întregi, 
în mijlocul căreia era trasă o linie, a 
cărei schimbare, îndată ce îm- 
prejurările au permis-o, a fost lucrul 
cel mai indicat şi cel mai natural de 
pe lume. 

Dar ce nu este comun între 
Ardeal şi între noi? Luaţi d-voastră cea 
mai elementară viaţă: viaţa ciobanului 
şi ridicaţi-vă pînă la cea mai înaltă, 
viaţa intelectuală şi viaţa Bisericii, şi 
veţi vedea că toate deosebirile sînt 
numai aparente, iar sub aparențele 
acestea se găsesc marile. realităţi 
statornice. 

Ciobanul nu este ardelean. Exis- 
tă numai cioban român, fiindcă 
ciobanul stă o parte din cursul anului 
sus la munte, şi altă parte la şes, la 
Dunăre. Prin urmare el pleacă de 
acolo, din Munţii Apuseni ai Ardealului, 
şi ajunge pînă în lalomiţa, pînă în 
Dobrogea sau în Basarabia de jos, ba 
trece şi mai departe peste hotarele 
Basarabiei de jos şi se duce pînă în 
Crimeia şi Caucaz. Ei bine, astfel de 
oameni formează o ţară. Şi ce 
însemnează graniţa d-tale, Austriac 
sau Ungur, pe lîngă ultimul cioban 
care, cîntînd, îşi mînă oile pe pămîntul 
românesc şi care răspunde totdeauna 
în aceleaşi vorbe, care răspîndeşte 
aceiaşi poezie, aceiaşi muzică, 
aceiaşi ritm sufletesc? Marele rep- 
rezentant al unităţii româneşti a fost 
el, ciobanul acesta, cu oile lui. lar, cînd 
agricultorul ardelean s-a putut mişca 
de la sine şi a găsit pe malurile Dunării 
atîtea întinderi de pămînt nelucrate 
pînă atunci, el a fost acela care a 
creat, prin silinţile lui, o agricultură 
sistematică şi rentabilă. 

In ce priveşte clasa mijlocie, 
clasa mijlocie a Ardealului a existat, 
deşi noi nu i-am cunoscut îndeajuns 
această existenţă. Acum cîteva luni 

de zile, am tipărit actele Companiei 
greceşti de la Braşov, ai cărei membri 
mergeau pînă la Focşani şi pînă la 
laşi; toată Muntenia şi Oltenia erau 
pline de reprezintanţii acestei com- 
panii aşa-zise greceşti din Braşov, dar 
care avea şi membri slavi, ma- 
cedonieni şi români. Comerţul, aceştia 
îl făceau în Ardeal şi din Ardeal. Mai 
mult decît atît: a existat oare vreodată 
comerţ ardelean în margenile singure 
ale Ardealului? Dar şi comerțul Saşilor 
s-a întins spre Dunăre, pe Olt, pînă la 
Nicopole, prin vadul Slatinei pe linia 
care ducea la Giurgiu ori la Brăila. 
Ardealul nu a putut niciodată trăi fără 
această Ţară Românească. Ţara 
Românească, ea a creat şi siguranţa 
Ardealului, prin sacrificiile ei de sînge, 
pentru toate naţiunile ca şi pentru 
Români. Cum a fost, ţara aceasta a 
noastră de aici e veşnica răspîn- 
ditoare de lumină naţională pentru 
fraţii noştri de dincolo. (Aplauze 
putemice.) 

lubiţi ascultători, fiindcă a fost 
vorba de viaţa economică, la Bu- 
dapesta nu ştiu ce fel de istorici ai 
economiei politice sau economişti 
foarte politici — aceasta, fără în- 
doială, — au aruncat următorul argu- 
ment: Ungaria trebuie refăcută, căci 
ea a constituit un model de unitate 
economică. Te întrebi mai întîi: care 
Ungarie? Ungaria Sfintului Ştefan, 
creată de Papa, pentru un îndemn de 
cruciată? Aceasta ar însemna să vezi 
pe d. Gömbös apărînd de-odată pe 
culmile Carpaţilor cu crucea roşie pe 
umăr, strigînd “Dieu leveult” şi plecînd 
la cucerirea lerusalimului peste 
regiunile noastre! Pentru că vechiul 
regat ungar a fost creat de Papa 
pentru a se bate cu păginii. Dar d. 
Gömbös cu ce păgîni să se bată? 

Acesta este “Regatul Apostolic”. 
“Regatul Apostolic” nu este nici 
teritorial, nici naţional. Poate să fie şi 
mare şi mic. A fost mare cînd erau 
cruciatele; nu mai sînt cruciatele, s-a 
strîns, frumos, în hotarele destul de 
convenabile pe care le are acum 
(aplauze prelungite) şi pe care toată 
ziua le poate umplea cu sentiment 
naţional. Însă sentiment naţional nu 
însemnează a căuta pricină vecinului 


pentru a-i lua înapoi ceea ce, cîndva, 
tot dumneata i-ai luat lui, ci sentiment 
naţional pozitiv creator, onest este 
acela care te face să orînduieşti 
lucrurile bine în ţară la d-ta. 

Ce ar fi dacă s-ar recomanda 
doritorilor acestora de refacere a ţării 
Sfintului Ştefan o mică operaţie so- 
cială pe care noi am făcut-o? Noi am 
mulţumit pe ţăranii noştri; ba i-am 
mulţumit de multe ori în aşa fel, încît 
am stricat şi creditul ţării; dar, în 
sfîrşit, i-am mulţumit. Să le re- 
comandăm vecinilor noştri să termine 
întăiu cu toate chestiunile sociale de 
acolo şi pe urmă să stea de vorbă cu 
noi. Dar oţară care nu a rezolvat nici 
o singură chestiune socială, o ţară 
care reprezintă tirania cîtorva mii de 
oameni asupra unor ţărani neliberaţi, 
nu o văd în condițiuni tocmai potrivite 
pentru a face operă de recucerire. 

Dar spuneam că se aduce ca 
argument pentru această operă de 
recucerire faptul că vechea Ungarie 
era o admirabilă unitate economică. 
Zău? Unitate economică? În ce stătea 
această unitate economică? Dar Saşii 
din Ardeal către noi îşi îndreptau 
privirile. Tot comerţul lor se făcea pe 
liniile Moldovei şi ale Ţării Româneşti. 
Găsim pretutindeni la noi oraşe 
întemeiate de Saşi, dar mai ales în 
Moldova. Domnii noştri erau ocrotitorii 
fireşti ai comerţului săsesc. Saşii 
aceştia treceau pe la vadurile Dunării, 
cu mărfurile lor, şi de aici provenea 
bogăţia lor, însemnată şi de covoarele 
din Biserica Neagră de la Braşov, iar 
nu din relaţiile oraşelor ardelene cu 
Occidentul, care se reduceau numai 
la a primi ceva marfă nemţească 
pentru a fi vîndută Turcilor, şi vi- 
ceversa. 

Dar care sînt oare reprezintanţii 
Apusului în oraşele săseşti din 
Ardeal? Unde sînt Italienii, unde sînt 
Germanii din Germania aşezaţi acolo? 
Nicăieri. În schimb, nu era oraş 
ardelean — cu toate privilegiile Saşilor — 
care să nu fie plin de elemente culese 
de la noi. 

Ciobanii străbăteau deci toată 
Ţara Românească unde îşi căutau 
cîştigul, iar, cînd era vorba de ostaşi, 
credeţi dv. că Ardealul s-a apărat pe 

culmile Carpaţilor ori s-a apărat, 
totdeauna, în Munţii Apuseni? Ardealul 
s-a apărat cu Domnii şi boierii noştri, 
s-a apărat pe malurile acestea ale 
Dunării. 

Şi, atunci cînd, şi milităreşte, 
Ardealul formează o singură unitate 
cu noi, precum şi supt alte raporturi 
este tot vechea unitate cu noi, precum 
şi supt alte raporturi este tot vechea 
unitate dacică, cu amintirea marelui 
rege dacic Decebal, ce tot se vorbeşte 
de o împărţire care acum a revenit la 
unitatea sa naturală şi care, revenind 
la unitatea sa naturală, nu poate fi 
sfărîmată de nici o patimă oarbă şi 
de nici un interes van! (Aplauze 
putemice.) 

Domnii noştri au intrat în Ardeal 
cînd au vrut. Pasurile le-au fost 
totdeauna deschise lor, şi nu cunosc 
nici un singur caz în cari pasurile 
Ardealului să se fi închis vreunui 
Voevod muntean sau moldovean. 
Niciodată. Şi, cu voie sau fără voie, 
cu autorizaţia stăpînului ţării sau cu 
puterea armelor noastre, am avut 
necontenit părţi din Ardeal. Atunci ce 
tot vorbesc domnii aceştia cari nu 
cunosc istoria? Pentru prima oară sînt 
“Valahii” stăpîni în Ardeal? In afară de 
unitatea românească elementară, pri- 
mordială, ţărănească, ciobănească, 
din timpurile cele mai vechi, îndată 
ce a fost o Moldovă sau o Ţară 
Românească, credeţi dv. că s-au 
încurcat de graniţa Carpaţilor? Pe la 
1270-1280, Litovoiu Olteanul, Jiianul, 
era stăpîn pe toată Ţara Hațegului şi 
pînă în marginea Hunedoarei: şi astăzi 
se simte urma acestei stăpîniri acolo. 
Ştefan cel Mare a avut Cetatea de 
Baltă, aşezată chiar în mijlocul 
Ardealului, a avut Ciceul şi Bistriţa. 
Dar Secuii din armata lui, Secui cari 
au fost totdeauna legaţi de Moldova 
şi ai căror urmaşi l-au privit pe Mihai 
Viteazul ca pe un liberator împotriva 
aristocrației maghiare? Cei mai 
credincioşi ostaşi au fost ei, aceşti 
Secui. Matiaş Corvinul rîvnind la 
Coroana Cezarilor, în momentul acela 
oraşele săseşti scriau lui Ştefan cel 
Mare: “noi sîntem sub apărarea Măriei 
Tale!”. lar episcopii din Răsăritul 
Ardealului erau sfinţiţi în Moldova, şi 


episcopii din Apus, — pînă la Alba- 
lulia — erau sfinţiţi în Muntenia. 

Prin urmare, supt toate ra- 
porturile esenţiale, Ardealul acesta ne 
era deschis nouă şi puiea să fie 
stăpînit, fie şi în bucăţi, de Domnii 
noştri. Acesta este adevărul. Şi nu o 
dată, în modestele strane ale bi- 
sericilor din Ardeal au stat Domnii 
Moldovei sau ai Ţării Româneşti, iar 
preoţii de acolo au sfinţit steagurile 
noastre. 

Sîntem, dar, noi nişte venetici, 
nişte trimişi de soartă, nişte exploa- 
tatori ai momentului, într-o ţară 
împănată cu ai noştri, hrănită de viața 
noastră şi deschisă oricînd mînarelor 
expediţii ale Domnilor noştri cari 
filfiiau steagurile lor de libertate de- 
asupra miilor de Români robiţi de 
acolo, din Ardeal? 

De aceia, domnilor, cînd a pornit 
războiul acela curtemurător de lume, 
cînd au piriit toate aşezămintele de 
pînă atunci ale Europei, noi am.pornit 
liniştiţi la îndeplinirea unei datorii 
elementare, cu ceea ce aveam şi cu 
ceia ce n-aveam. 

Nu ştiu dacă s-a vorbit la 
Cameră de Nicolae Filipescu. La 
Senat nu s-a vorbit. Omul acesta a 
întrupat la un moment dat toată 
dîrzenia naţiunii noastre în a cere 
neapărat — chiar cu preţul de a cădea 
o bucată de vreme în prăpăstia către 
care ne-ar fi împins datoria noastră — 
tot ceea ce era dreptul nostru. Şi am 
pornit, deşi ştiam că nu aveam cu ce 
lupta. Dar ce are a face? Ne ofeream 
la jertfă, calmi, căci era vorba de 
acea datorie a noastră. Am ajuns 
acolo şi am dat de greu. Nu am întîlnit 
pe aceia care ne ameninţă astăzi; ei 
se retrăseseră şi doar ne spuneau: 
peste noi treceţi, dar în spatele nostru 
sînt alţii cari sînt în stare să vă 
răspingă. Şi am fost răspinşi, am 
trecut graniţa înapoi, dar tot plini de 
aceiaşi hotărîre. Mulţi dintre dv. au 
trăit acele zile şi îşi aduc aminte de 
starea de spirit pe care am avut-o 
atunci; toţi îşi ziceau: Ei şi? O luăm 
de la capăt! 

A mai fost un popor care a vorbit 
tot aşa în ceasuri grele: poporul italian. 
Dv. ştiţi cu cîtă greutate s-a realizat 

unitatea italiană. Ştiţi că un rege nobil, 
Carol Albert, a îndrăznit să atace 
Împărăţia lui Francisc Iosif. A fost 
biruit, şi-a pierdut şi Coroana, s-a 
retras apoi în Portugalia, unde a şi 
murit; dar răspunsul pe care l-au:dat 
Italienii după prima lor înfrîngere a fost 
acelaşi, foarte simplu şi foarte hotărît: 
“nu-i nimic; vom face-o din nou”. 

Ei bine, cînd un popor porneşte 
cu astfel de sentimente, cînd zice: “ne 
luptăm cu ce avem, orice s-ar întîmpla: 
şi, dacă soarta nu este împotrivă, o: 
facem din nou” aceasta înseamnă una 
din acele hotărîri naţionale înaintea 
cărora nu poate: să rămînă nici:un fel 
de piedecă. 

Şi bine au făcut fraţii noştri, pe: 
urmă, cînd am reapărut în Ardeal, că, 
ţinînd seama de ideile: curente din 
EuropaşiAmerica, — mareaţară care 
atunci dicta pacea —, bine au făcut 
că s-au adunat la Alba-lulia şi că au 
arătat, în acea frumoasă: adunare, 
dorinţa lor de a fi alipiţi la Ţara 
Românească. Însă temeiul nostru 
nezguduit stă în această comunitate 
de viaţă între Românii din toate 
provinciile, stă în dreptul:nostru:istoric. 
care nu a fost întrerupt nici un mo- 
ment şi stă chiar în necesitatea de 
ordin european a prezenţei drapelului: 
naţional românesc pe amîndouă: 
culmile Carpaţilor. (Aplauze: fur- 
tunoase.) 

lubiţi ascultători, nu aş fi eu 
dacă nu aş termina şi cu un sfat, cu 
un sfat care aş dori să fie ascultat nu 
numai cu urechile, care primesc orice, 
ci să se scoboare adînc în sufletele 
dv., şi nu numai ale acelui tineret pe 
care l-am înștiințat întotdeauna că se 
pregăteşte. pentru o viaţă foarte grea. 
Să nu-şi închipuie cineva că va mai 
întîlni ceia ce a fost în vechea. 
Românie: studii liniştite, funcțiuni 

„asigurate, pensii. plătite, plus atîtea 
plăceri cîte: să facă viaţa omului 
comodă. Nu. Generaţia: mea a făcut 
un lucru: mare şi greu sub neuitatul 
nostru: rege Ferdinand, a:cărui icoană 
întrupînd însăşi jertfa, a răsărit acum 
înaintea noastră. Afăcut un lucru. greu. 
şi foarte primejdios. Noi:vă:lăsăm dv. 
această greutate şi această primejdie.. 
De aceea, avîntul dv. disciplinaţi-l; 


sufletele dv. tinere, supraveghiaţi-le;; 
nu risipiţi puterile pentru nimicuri, căci: 
puterile acestea vi se pot cere într-un 
moment ca să lucraţi hotărîtor pentru 
tot viitorul: acestui neam. Nu vă 
împrăştiaţi deci energiile, căci aces- 
tea pot să vă fie cerute într-unul din 
acele ceasuri cînd sentinţa istoriei:se 
rosteşte: din nou. asupra drepturilor 
unui popor.. 

Şi, astfel, adresîndu-mă dv., nu 
caun'ispititor la ispitiţi, ci:ca:un părinte: 
la copiii'săi, vă mai spun încă o dată: 
rezervaţi-vă! Nu daţi nici o dată 
impresia unei nervozităţi care în- 
seamnă totdeauna slăbiciune, ci fiţi 
cum era vechiul Român, acel “ţine 
minte”, care nu zicea nimic, care: nu: 
reacţiona momentan, orice i-ai fi făcut, 
dar care; cu:“ţine minte” al lui în suflet, 
îţi pregătea lucrul pe care nici nu-l 
visai, după cîtăva vreme, la vremea 
lui. 

Prin: urmare, dv., tinerii, primiţi. 
încă odată sfatul pe care:totdeauna 
vi-l: voi da, criticînd. mişcările: uşu: 
ratice şi îndemnîndu-vă. către acea 
concentrare din care singură iese în 
adevăr fapte. 

Dar, la vîrsta mea, am dreptul: 
să dau sfaturi şi: oamenilor cari au: 
trecut de'vîrsta şcolii, cari sînt dincolo 
de pragul Universităţii. Am dreptul s-o: 
fac măcar aici, unde nu mă întrerupe 
nici um: interes şi nu poate striga nici 
o prostie; am dreptul măcar aici să: 


-spun foarte limpede un lucru, care 


este pentrutoată lumea, şi pentru acei 
de aici, dar'mai ales pentru aceia de 
“dincolo”, printre cari sînt şi atîţia 
oameni care: s-au: format citind 
“Sămănătorul” mieu, venit pe furiş, sau 
“Istoria Românilor”, trecută supt cine 
ştie ce fel de titluri şi cari în chiliile 
şcolilor sau aiurea se furişau să 
cetească: acele rînduri: ieşite din 
condeiul:meu: 

lată: care este acest sfat, pe 
care, la Senat, l-am indicat numai, şi 
pe care îl dau aici larg: şi deplin: 
Domnilor, războiul nostru. nu: s-a: 
terminat cîtă: vreme. ne pîndeşte 
cineva;, chiar dacăţinem umtrataticu: 
nu: Ştiu: cîte peceti înaintea lui. 
Războiul încetează atunci cînd acela 
care se. poate:ridica împotriva d-tale 

se recunoaşte învins în aşa fel încît 
nu ar încerca niciodată să recapete 
ceea ce a pierdut. Războiul deci 
continuă, fără vărsare de sînge, dar 
cu stingere de multe vieţi, căci o 
mulţime de oameni se ofilesc astăzi 
într-o luptă economică şi mulţi pier, 
neştiuţi, de pe urma acestei lupte. 
Credeţi oare că, pentru a face să se 
stingă vieţi, trebuie să se taie numai 
în carnea omului? Nu este alt mijloc? 
Desigur că da. 

Vedeţi dv., România aceasta 
este foarte tolerantă, foarte nobilă, 
foarte dreaptă şi foarte miloasă. Noi 
nu ne-am răzbunat, după războiu, 
împotriva nimănui. Un exemplu: cred 
că trăieşte încă în Bucovina colonelul 
Fischer, acela care declara altă dată 
că nu cunoaşte în acea provincie 
decît Germani, Evrei şi trădători. 
Românii, Rutenii, erau toţi trădători, 
şi îndată ce punea mîna pe un 
asemenea “trădător”, îşi făcea deo- 
sebita plăcere de a-l spînzura. Acest 
colonel pînă acum cîtăva vreme trăia, 
şi-mi pare că avea şi o pensie. Ei 
bine, i-am zis noi ceva colonelului 
Fischer? Nu i-am zis nimic. Am 
intentat noi vreun proces atîtor 
omorîtori ai oamenilor noştri? Fe- 
rească Dumnezeu! S-a luat la noi 
vreo măsură împotriva gazetelor care 
ne defaimă? Nu. În schimb iese şi aici, 
în Bucureşti, cutare gazetă, care în 
fiecare moment îşi bate joc de noi. 
Gazeta aceasta apare nestingherită. 
Numai eu, într-o zi eram hotărît — 
cum nu prea sînt eu constituţional 
(aplauze) din firea mea şi cum n-aveam 
nici intenţia să mă fac de acum 
înainte, fiind prea învechit păcatul — 
eram hotărît, zic, să-i opresc apariţia. 
Era greu pînă începeam cu una; pe 
urmă mergeau la rînd şi altele 
(aplauze puternice), şi fără procese 
de presă. Barem, dacă o făceam, o 
făceam pe de-a-ntregul, curagios, cu 
tot simţul responsabilităţii. 

Dar, vă rog, am dat noi în 
judecată vreun gazetar? A intrat 
cineva în temniţă de pe urma injuriilor 
aruncate poporului românesc? Dar nu 
este alegere înaintea căreia guvernul 
românesc să nu cerşească sprijinul 
chiar al duşmanilor săi din mijlocul 


acelor naţionalităţi care nu pot să se 
împace cu situaţiunea de acum. 

Nu încheie oare toate guvernele 
cartele cu cutare categorie sau cu 
cutare alta dintre ei? Pe vremea mea, 
nu am încheiat nici un cartel cu 
iredentiştii maghiari din Ardeal (apla- 
uze puternice) şi, dacă m-am înţeles 
cu Saşii, aceasta am făcut-o fiindcă 
ei m-au rugat. Eu însă nu am solicitat 
pe nimeni şi nu am căutat să înving 
pe Români cu ajutorul unor oameni 
care pot fi foarte cum se cade, dar 
care în viaţa politică au acest 
dezavaniaj, pentru conştiinţa mea 
naţională, că aparțin altei naţiuni. 

Aşa fiind, vă puteţi închipui că 
omul în care nu dă nimeni, orice ar 
face, omul pe care îl măguleşti a doua 
zi după ce îţi face rău sau pe care îl 
prinzi conspirînd şi, în orice caz, îl 
auzi acoperindu-te cu injurii, omul 
acela prinde curaj şi, prinzînd curaj, 
situaţia noastră faţă de nemulţămiţii 
cu dominaţia noastră este, acum, 
după patrusprezece ani, ceva mai 
slabă decit situaţia din momentul cînd 
s-a stabilit stăpînirea noastră. 

Am avut şi am o mare con- 
sideraţie pentru Saşi, cari sînt oameni 
muncitori, culţi şi inteligenţi. Le-am 
spus-o de multe ori: decît să staţi şi 
să muceziţi la Sighişoara sau la Me- 
diaş, veniţi dincoace, la Bucureşti, la 
Galaţi, la Brăila, amestecaţi-vă în 
viaţa acestei ţări, pe care s-o în- 
dreptăm împreună către cea mai mare 
prosperitate. Nu mai cred însă că ar 
mai veni conducătorii Saşilor astăzi, — 
după ce noul episcop, d. Glondys, a 
declarat că doreşte schimbarea 
tratatelor, în discursul solemn ţinut 
după alegerea d-sale —, nu cred că 
ar mai veni Saşii, după cum au venit 
la mine îndată după război, cerîndu-mi 
să-i introduc în conştiinţa româ- 
nească. Atunci mi-au dat şi un 
memoriu, cu condiţiile lor, autorizîn- 
du-mă să şterg din punctele memo- 
riului acelea pe care nu le-aş fi găsit 
întemeiate. Am şi şters două, dar 
totuşi au fost bucuroşi de a fi fost 
introduşi de mine pe calea aceasta în 
societatea românească. 

Şi acum, iubiţi ascultători, ajung 
şi la sfatul meu. Este firească ambiția 

unor oameni politici din Ardeal de a 
domina viaţa politică a României. De 
ce nu? Poate să ceară acest lucru şi 
un Bucovinean şi un Basarabean. 
Sîntem Români cu toţii şi fiecare 
ajunge după vrednicia lui. insă, în 
locul unui amestec prea pronunţat în 
viaţa acestui vechi Regat, ar trebui 
să înţeleagă Ardelenii un lucru: că 
întăiu acolo, la dînşii acasă, este de 
consolidat stăpînirea românească, că 
întăiul lucru de făcut este acolo 
întărirea noastră în rolul care ne revine 
şi că abia în al doilea rînd vin intrigile 
de partid, răsturnările de guverne şi 
creaţiunile de Ministere. 

Trebuie să punem la luptă toată 
vrednicia noastră ardeleană pentru a 
ne întări stăpînirea în Ardeal. Ceilalţi, 
adevărat, sînt mai puţini, dar sînt mai 
bogaţi şi cultura este mai larg 
răspîndită în mijlocul lor, iar un om 
valorează nu numai prin cele două 
braţe ale sale şi prin capul dintre cei 
doi umeri, ci un om în viaţa unei ţări 
are importanţă şi prin ceia ce are în 
buzunare şi prin ceea ce se cuprinde 
între tîmplele sale ca învăţătură. 
Acolo în Ardeal este un războiu, din 
care astăzi nimeni nu trebuie să plece 
pentru nimicurile noastre bucureştene. 
Ceilalţi nu vin la Bucureşti: ei rămîn 
acasă şi se întăresc, iar ai noşiri, 
risipiţi în toate părţile, după interese 
de partid, dezertează de la prima 
datorie a lor. 

Nu aş fi spus aceste lucruri în 
alte împrejurări, dar, cînd aud eu lupul 
urlînd în jurul stînii, am dreptul să 
spun ciobanului să nu umble pe la 
vecini (aplauze puternice), căci rostul 
lui este acolo, la stîna lui. (Aplauze 
furtunoase.) 

lar clasei politice de la noi, pe 
care o cunosc aşa de bine de mi-a 
înălbit barba în mijlocul ei, îi îndrept 
de aici un apel, care din nenorocire nu 
va fi ascultat. Aici, în România de pî- 


nă la 1919, nu este bine să ne facem 


de cap. Dacă este însă absolută ne- 
voia să-şi-facă de cap cineva, poate 
s-o şi facă. Dar în Ardeal, în Bucovina 
şi în Basarabia, să nu-şi facă de cap 
nimeni. (Aplauze puternice.) Să nu 
între acolo cu dihonia, cu duşmănia şi 
cu mijloacele care s-au întrebuințat în 


luptele politice de aici. Să-i lase pe 
oameni în pace. Ce au stricat pînă 
acum, cu semănarea de ură, măcar 
acum, cînd se vede furtuna la orizont, 
să încerce a drege. Să caute a reface 
solidaritatea românească în fiecare 
din Româniile pe care le-am eliberat. 
(Aplauze puternice.) 

In felul acesta, cînd va fi o 
alegere în Ținuturile primejduite, 
oricine va ridica steagul căruia noi i-am 
frînt odată pentru totdeauna sulița şi 
i-am sfişiat pînza, să găsească nu un 
Român din cutare partid avînd ca 
duşman în față pe un altul din alt 
partid, ci orice încercare a ne- 
mulţămiţilor cu dominaţia româ- 
nească să găsească înaintea sa 
frontul întreg al elementului românesc 
din Ardeal, Bucovina şi Basarabia, 
sprijinit de unitatea, în această privinţă, a 
elementului românesc din acest 
Vechiu Regat, care nu a jertfit cît a 
jertfit din sîngele scump al soldaţilor 
săi pentru ca, a doua zi, netrebnicia 
exploatatorilor politici să creeze din 
nou starea: de lucruri pe care a 
pecetluit-o odată blăstămul răz- 
bunător al poporului românesc întreg. 
(Aplauze furtunoase, ovaţiuni. ) 

CONSTANTIN DARDAN — 
UN ROMÂN ONEST 
ŞI CORECT 


Constantin Dardan s-a născut la 
10 iulie 1895, în comuna Bulboaca, 
judeţul Hotin. Rămînînd orfan de tată de 
mic, a trebuit să-şi cîştige singur 
existenţa încă din timpul copilăriei. A 
urmat mai întîi Seminarul, apoi Liceul 
“lon Creangă” din Bălţi. După terminarea 
liceului s-a înscris la drept la Univer- 
sitatea din Varşovia de unde, după scurt 
timp, a fost recrutat în armata rusă, unde 
a rămas pînă la sfîrşitul războiului. După 
Unire s-a înscris la Universitatea din laşi, 
studiind dreptul. Cariera juridică a 
început-o ca avocat, şi în foarte scurt 
timp ocupă posturile de magistrat, in- 
spector juridic pentru judeţele Bălţi, 
Soroca şi Orhei, iar la vîrsta de patruzeci 
de ani ajunge prim-preşedinte al 
Tribunalului dîn Chişinău. In 1938, pe 
lîngă funcţia de prim-preşedinte al 
Tribunalului, este numit de guvernul lui 
Carol al II-lea, primar al oraşului Chi- 
şinău. În această funcţie, datorită 
sîrguinţei şi integrităţii sale, a făcut 
ordine în finanţele oraşului, care fu- 
seseră delapidate, cîştigînd astfel 
respectul cetăţenilor. În 1940 s-a refugiat 
la Bucureşti, unde a funcţionat ca pre- 
şedinte de secţie la Curtea de Apel, pînă 
în vara anului 1941, cînd Mareșalul 
Antonescu, îl numeşte Procuror General 
al Basarabiei şi Transnistriei. În această 
funcţie descoperă gropile comune din 
spatele Liceului “Donici”, în care comu- 
niştii ruşi au îngropat, în vara lui 1940, 
multe victime. După 23 august 1944 
este concentrat şi trimis pe front în 
Cehoslovacia, unde, după un act de 
vitejie (cu un grup de soldaţi nimiceşte 
o fortificaţie germană foarte bine 
înarmată), este decorat cu Steaua de 
Aur a României. Reîntors la Bucureşti, 
devine iarăşi preşedinte de secţie la 
Curtea de Apel, rămînînd în această 
funcţie pînă la plecarea Regelui Mihai 
din tară, cînd este arestat şi închis pentru 
doi ani. După eliberarea din închisoare 
a fost mulţi ani şomer. 

Succesul profesional -al lui Con- 
stantin Dardan nu s-a datorat numai 
faptului că a fost un jurist par excel- 
lence, ci şi pentru că a fost un om foarte 
onest şi corect. Născut la ţară, unde a 
cunoscut nevoile şi nedreptăţile la care 
erau supuşi consătenii, fără nici un fel 
de reprezentare în faţa legilor, a considerat 


sfintă DATORIA de a face dreptate şi a 
apăra această pătură a populaţiei. În 
perioada cînd scopul avocaţilor era 
îmbogățirea lor cît mai rapidă, nu a fost 
uşor să rămînă fidel idealului său, fiind 
sărac dar cu conştiinţa curată. Şi n-a 
avut nimic de regretat. 

impreună cu soţia mea Stela, am 
avut fericirea de al cunoaşte pe Con- 
stantin Dardan foarte bine şi am fost 
chiar onorati să ştim că el ne consideră 
ca buni prieteni. În multele ore de 
conversaţie — unele înregistrate pe 
bandă de magnetofon — pe care le-am 
avut cu dînsul, a invocat multe momente 
din viața sa cu accentuate implicaţii 
politice. Ne amintim bine, de exemplu, 
de cazul şoferului său care, oprind 
automobilul pe cînd Dardan se întorcea 
dintr-o inspecţie de la ţară, la 28 iunie 
1940, n-a mai vrut să o pornească, 
spunînd că s-a stricat şi nu poate s-o 
repare. Dardan, a scos revolverul şi i l-a 
pus la tîmplă zicînd: “Dacă nu porneşti 
maşina în cinci minute, rămii şi tu mort 
lîngă ea.” Maşina a pornit imediat şi 
ajungînd la Chişinău la timp a reuşit să-şi 
ia familia şi să se refugieze. Un alt inci- 
dent, mai complicat, a fost cînd Petru 
Groza i-a sugerat să apeleze la George 
Stere, preşedinte la Curtea de Casaţie 
şi la Boilă, preşedintele Tribunalului 
Poporului, în favoarea Mareşalului 
Antonescu, ceea ce a şi făcut dar fără 
rezultat. 

În California Constantin Dardan a 
venit în 1975 cu fiica lui, Adriana, locuind 
împreună cu ea şi cu nepotul în Holly- 
wood. 

De cîte ori ne. întîlneam, îmi 
spunea că nu mai are mult de trăit şi de 
aceea cînd am luat prînzul împreună 
ultima dată, nu mi-am imaginat că 
vorbele spuse atunci anticipau un 
adevăr trist: “Simt că este ultima oară 
cînd mai ciocnim paharul”. l-am răspuns 
că vom ciocni şi atunci cînd va sărbători 
o sută de ani. S-a uitat la mine cu un 
zîmbet amar şi a zis: “Nu, dragul meu, 
nu o să mai ciocnim... e timpul să mă 
duc,... mă aşteaptă...” şi a rămas privind 
în vag fără să mai spună o vorbă. La un 
moment dat mi-a zis: “Te rog, cînd 
vorbeşti cu Anton (Crihan), spune-i că 
îmi pare rău că n-am avut ocazia să-l 
mai văd o dată, şi, dragă loane, să nu 
uitaţi fraţii basarabeni”. S-a oprit la colţul 
casei şi a ridicat bastonul în semn de 
salut. L-am urmărit în retrovizorul 
automobilului, stînd la colţ, tot cu bas- 
tonul sus, pînă l-am pierdut în trafic.... 


Jon CEPOI 
Los Angeles, California 

Limba Romduă 


Constantin DARDAN 


UNIREA BASARABIEI 
CU PATRIA-MAMA* 


Ziua de 27 Martie, pe care o 
comemorăm astăzi, este pentru noi, 
românii, o zi de mare însemnătate, 
care a intrat pe veci în istoria mult 
încercatului popor român. 

La 27 Martie 1918 românii 
basarabeni, prin reprezentanţii lor 
aleşi în Sfatul Ţării, au hotărît să 
scape de sub jugul Imperiului Rus şi 
să revină la Ţara-Mamă din trupul 
căreia provincia lor a fost smulsă în 
anul 1812, adică 106 ani în urmă. 

Destinul nemilos a dorit să 
aşeze Basarabia în imediata veci- 
nătate cu cel mai necruţător şi 
hrăpăreţ popor din lume — cu poporul 
rus, care în decursul secolelor a 
înghiţit sau a subjugat tot ce a putut 
din jurul său, reuşind să acapareze o 
mare parte din teritoriul întregului glob 
pămîntesc şi după cel de-al doilea 
război mondial să ţină sub dominaţia 
sa aproape o jumătate din statele 
europene; iar astăzi, după cum știți 
desigur, vrea să-şi extindă influenţa 
peste întreaga lume. 

În războaiele duse în secolele 
XVIII şi XIX cu Turcia, care avea un 
drept de protectorat asupra Moldovei 
şi Munteniei, armatele Imperiului Rus 
au invadat de mai multe ori cele două 
principate româneşti, jefuind de fieca- 
re dată populaţia lor în modul cel mai 
barbar. 

În anul 1812, încheind.pacea cu 


* Conferinţă rostită de Constantin 
DARDAN, fruntaş basarabean, fost 
primar al Municipiului Chişinău, înainte 
de răpirea Basarabiei şi apoi preşedinte 
al Curţii de Apel din Bucureşti în cadrul 
comemorării organizate de Societatea 
“Viitorul Român”, la 30 martie 1975, în 
sala Parohiei Ortodoxe Române “Sfînta 
Treime” din Los Angeles, California. 


Turcia, imperiul Rus a rupt din trupul 
Moldovei regiunea situată între Nistru 
şi Prut, adică Basarabia, şi a anexat-o 
ca o cucerire de război. Turcia nu avea 
dreptul să cedeze Rusiei teritoriul 
Basarabiei, căci acest teritoriu nu 
făcea parte din Imperiul Otoman. El 
aparţinea Moldovei, asupra căreia 
Turcia avea dreptul de protectorat, pe 
baza unor tratate vechi încheiate de 
Domnitorii Principatelor Române cu 
sultanii Turciei. Turcia era obligată să 
apere graniţele Principatelor contra 
invaziilor străine, primind pentru 
aceasta un tribut anual, avînd dreptul 
să confirme alegerea domnitorilor, pe 
care o făceau boierii ţării. Turcii nu 
aveau însă dreptul să trăiască şi să 
aibă proprietăţi în Principate. Prin 
urmare, ruşii nu sînt îndreptăţiţi să 
pretindă că atunci cînd au luat 
Basarabia, aceasta făcea parte din 
Imperiul Turc, fiindcă ea aparţinea de 
drept şi de fapt Principatului Moldovei. 

Nu este lipsit de interes să se 
ştie că însuşi Karl Marx, a! cărui 
cuvînt pentru lumea comunistă este 
tot atît de sacru, ca pentru creştinii 
drept credincioşi litera evangheliei, a 
fost de părere că Turcia nu putea să 
cedeze ruşilor Basarabia, întrucît 
acest teritoriu nu le aparţinea, făcînd 
parte dintr-o ţară asupra căreia ei 
aveau numai dreptul de suzeranitate, 
adică de protectorat. 

Numai că, din păcate, cînd e 
vorba de acaparare, Rusia comunistă, 
care ne-a răpit din nou Basarabia, nu 
a ţinut seamă nici chiar de părerea 
marelui ei profet, căruia i se închină 
credincios timp de peste o jumătate 
de veac. 

Precum se vede, deci, stă- 
pînirea Basarabiei noastre de către 
ruşi nu are altă bază decît lăcomia şi 
forţa. 

Fraţi Români, 

Eu m-am născut în Basarabia. 
Cu exepţia anilor de studenţie şi de 
serviciu militar viaţa mea s-a petrecut, 
în provincia natală pînă în anul 1940, 
precum şi în timpul celui de al doilea 
război mondial, aşa că eu cunosc 
bine cum s-a trăit în Basarabia, atît 
sub dominaţia Imperiului Rus, cît şi 
după unire, în hotarele României Mari. 

Pînă la revoluția din 1917 Rusia 
trăia sub regimul puterii absolute a 
ţarului. Populaţia era împărţită în 
clase, dintre care nobilimea se bucura 
de diferite privilegii în detrimentul altor 
clase, mai ales al ţărănimii. Şcoli erau 
foarte puţine. Ignoranţa era mare. 
Popoarele Rusiei nu au cunoscut 
niciodată libertăţile cetăţeneşti. Legile 
erau dure, pedepsele excesiv de se- 
vere. În afară de pedepsele ce se 
aplicau conform codului penal, mai 
exista şi o măsură arbitrară foarte 
gravă, care dădea guvernatorului 
provinciei dreptul să trimită, la 
propunerea organelor polițienești, fără 
nici un fel de judecată, în exil 
administrativ pe termen pînă la 5 ani, 
în diferite localităţi din Siberia, pe 
orice cetăţean al cărui conduită nu 
inspira încredere. Basarabenii aveau 
alte necazuri în plus. În anul 1828 a 
fost desfiinţată autonomia Basarabiei 
acordată la început. Limba română a 
fost interzisă în şcoli, biserică, 
administraţie şi justiţie. Din cauza 
necunoaşterii limbii ruse ţăranii 
moldoveni sufereau vexaţiuni şi 
neajunsuri din partea autorităţilor. 
Deosebit de grea era mai ales situaţia 
tinerilor moldoveni în timpul serviciului 
militar în armata rusă, unde erau 
supuşi celor mai umilitoare înjosiri, 
ofense şi maltratări. În tot timpul 
dominaţiei sale asupra provinciei 
noastre ruşii i-au persecutat neîncetat 
pe moldoveni. Orice contact cu fraţii 
lor de peste Prut a fost categoric oprit. 
În scopul de a face ca Basarabia să-şi 
piardă caracterul ei omogen de 
pămînt românesc şi pentru a înăbuşi 
numărul românilor, autorităţile au re- 
curs la colonizări masive, aducînd în 
Basarabia ruşi, ucraineni, nemți, 
bulgari, găgăuzi şi alte naţionalităţi, 
pe care i-au aşezat pe pămînturile 
noastre strămoşeşti şi i-au împro- 
prietărit cu cîte 60 ha de fiecare cap 
de familie. În schimb moldovenii au 
fost siliţi să muncească în condiţii 
foarte grele pe moşiile boiereşti; fiind 
împroprietăriți cu cîte 9 ha de pămînt 
abia în anul 1868, cu 56 ani mai tîrziu 
decît coloniştii. 

Poporul român are însă o forţă 
spirituală şi morală cu totul neobişnuită. 


Prin aceste însuşiri ale sale se 
explică faptul că nu s-a pierdut printre 
străini, ci dimpotrivă, i-a asimilat pe 
mulţi dintre aceia, care fuseseră aduşi 
în mijlocul lui, ca să-l desființeze şi 
după cîtva timp de trai comun i-a făcut 
să-şi uite obiîrşia. Autorităţile Impe- 
riului Rus nu au reuşit să-i facă pe 
moldovenii basarabeni să-şi piardă 
obîrşia lor românească. Ei şi-au 
păstrat graiul, credinţa şi obiceiurile 
strămoşeşti, simțindu-se superiori 
cotropitorilor. După un veac de viaţă 
sub dominaţia rusească satele 
moldoveneşti se găseau în aceeaşi 
situaţie în care erau în momentul cînd 
au fost rupte din teritoriul Moldovei. 
În aceste sate nu vorbeau ruseşte 
decît preotul, învățătorul, dacă era 
şcoală şi în cazuri rare — primarul. 

Revoluţia rusă din 1917 a pus 
în discuţie problema eliberării tuturor 
popoarelor subjugate de ruşi. Prin 
proclamația Guvernului rus din 25 
Septembrie 1917 s-a recunoscut 
tuturor popoarelor dreptul la auto- 
determinare. În Basarabia mişcarea 
de eliberare a fost iniţiată şi condusă 
de moldoveni, care reprezentau 
majoritatea populaţiei. 

Fraţi Români, 

N-am să insist asupra eve- 
nimentelor care au dus la pro- 
clamarea autonomiei Basarabiei, 
înfiinţarea Sfatului Ţării şi pro- 
clamarea Unirii cu România la 27 
Martie 1918. Despre aceste eve- 
nimente s-a scris şi s-a vorbit mult. 
O descriere a lor obiectivă se poate 
găsi în broşura dlui profesor uni- 
versitar Anton Crihan intitulată: Cum 
s-a făcut Unirea Basarabiei cu 
România?. Broşura conţine cu- 
vîntarea dlui Crihan la postul de radio 
“Europa Liberă” în Martie 1968, cu 
ocazia aniversării de 50 ani de la 
Unire. 

Voi menţiona în treacăt că în 
lunile Aprilie şi Mai 1917 s-au ţinut în 
Basarabia numeroase congrese şi 
mitinguri, care cereau autonomia 
provinciei. Rolul hotărîtor în mişcarea 
naţională l-au jucat însă, militarii, care 
în lulie 1917 au format aşa-zisele 
Cohorte Moldoveneşti, ca să ia sub 
ocrotirea lor mişcarea naţională, grav 

amenințată de hoardele de soldaţi ruşi, 
care treceau în debandadă de pe front, 
prin Basarabia spre Rusia. Comitetul 
Central al soldaţilor şi ofiţerilor 
moldoveni, înfiinţat în lulie 1917, a 
convocat la Chişinău Congresul 
Militarilor Moldoveni, care s-a adunat 
la 20 Octombrie. Congresul a pro- 
clamat autonomia Basarabiei, înfiin- 
tarea Sfatului Ţării într-o atmosferă de 
mare entuziasm. La 27 Martie 1918 
Sfatul Ţării a votat Unirea. Bineînţeles 
că întreaga mişcare naţională din 
Basarabia a fost însufleţită şi condusă 
de cîţiva fruntaşi, care, cu exepţia 
domnilor Pan Halippa şi Anton Crihan, 
au trecut la cele eterne. Odihna să le 
fie uşoară şi pomenirea Patriei 
recunoscătoare — veşnică. 

Pan Halippa, arestat de organele 
N.K.V.D.-ului sovietic în Bucureşti, la 
intrarea trupelor sovietice în România, 
afost deţinut în închisorile comuniste 
şi în Siberia. După o lungă deţinere a 
fost lăsat să se înapoieze în Patrie. 
Guvernul comunist român i-a acordat 
o pensie. În prezent în vîrstă de peste 
92 ani, acest Matusalem al mişcării 
naţionale basarabene trăieşte în 
Bucureşti. Să-i urăm să mai trăiască 
în pace şi linişte încă mulţi ani 
sănătoşi şi fericiţi, să vadă odată 
revenirea Basarabiei la sînul mamei 
ei România. 

Domnul Anton Crihan a fost unul 
dintre cei mai activi fruntaşi ai mişcării 
de eliberare a Basarabiei de sub jugul 
rusesc şi de unire a ei cu România. 
El a înfiinţat Cohortele Basarabene şi 
a fost comandantul lor. Tot el a for- 
mat Comitetul Central al soldaţilor şi 
ofiţerilor moldoveni şi a iniţiat con- 
vocarea Congresului din 20 Octombrie 
1917, fără de care autonomia Ba- 
sarabiei nu s-ar fi proclamat şi nici 
Sfatul Ţării nu s-ar fi constituit. 

Domnul Anton Crihan a fost apoi 
autorul legii de reformă agrară. Mai 
tîrziu în calitate de Subsecretar de 
Stat la Ministerul Agriculturii, di Crihan 
a obţinut înfiinţarea în Basarabia a 
institutului dê Agronomie, care a 
promovat în decursul anilor mai multe 
cadre de valoroşi specialişti în 
domeniul agriculturii. În prezent dl 
Crihan se află în America, în or. St. 


"Louis. Domnul Crihan cu prestigiul său 


cunoscut poate să susţină cauza 
provinciei noastre căzute din nou în 
robia aceluiaşi cotropitor. Să-i urăm 
viaţă lungă şi multă sănătate, pentru 
continuarea luptei de eliberare a 
Basarabiei. 

La 27 Noiembrie 1918 Sfatul 
Ţării a ţinut ultima sa şedinţă, cînd a 
votat cu multă însufleţire proiectul de 
reformă agrară pentru Basarabia, a 
renunţat de aici înainte la toate 
condiţiile rezervate prin actul Unirii din 
27 Martie 1918, inclusiv la autonomie. 
După aceasta Sfatul Ţării s-a dizol- 
vat şi Basarabia a aderat la viaţa 
celorlalte provincii româneşti. 

Fraţi Români, 

Acei care aţi trăit în România 
între cele două războaie mondiale, 
adică între anii 1918-1940, cunoaşteţi 
viaţa Ţării noastre din acea vreme, 
inclusiv viaţa Basarabiei dezrobite. 

Indată după Unire a fost intro- 
dusă limba română ca limbă oficială 
în toate instituţiile de stat, în biserică 
şi în şcoli, de unde fusese izgonită 
de ruşi. Totodată s-a introdus învă- 
ţămîntul primar obligatoriu şi s-au 
înfiinţat şcoli în toate comunele şi 
satele basarabene. În 1914 nu exista 
nici o şcoală românească; iar în 1920 
erau 1 233 de şcoli primare. S-au 
deschis licee, şcoli secundare şi 
învăţămînt tehnic în toate oraşele. 
Acestea au scos pe copiii satelor din 
întunericul şi ignoranţa în care au 
zăcut înaintaşii lor mai bine de o sută 
de ani. inlesnirile acordate de stat, 
sub formă de burse, cămin şi cantine 
au îngăduit celor mai silitori copii să-şi 
continue studiile în licee şi uni- 
versităţi. Din pătura ţărănească 
basarabeană au ieşit multe elemente 
valoroase în toate domeniile vieţii 
noastre publice. 

Reforma agrară votată de Sfatul 
Ţării şi pusă apoi în aplicare a scos 
din starea de mizerie pe țăranii cei mai 
săraci, care neavînd pămînt trebuiau 
să muncească pe moşiile boiereşti. 

Treptat s-a extins asupra Ba- 
sarabiei legislaţia românească, în 
primul rînd Constituţia, una dintre cele 
mai avansate şi mai democratice din 
lume. Acestea au dat basarabenilor 

drepturi necunoscute de ei pînă atunci, 
ca inviolabilitatea persoanei şi a 
domiciliului, libertatea conştiinţei, a 
cultelor, a presei, a întrunirilor şi a 
asociaţiilor. Toate aceste drepturi 
cetăţeneşti erau aplicate cu stricteţe. 
Asemenea drepturi există şi în Con- 
stituţia României comuniste, ca şi în 
Constituţiile celorlalte ţări de sub 
cortina de fer şi chiar în Constituţia 
stalinistă; numai că ele figurează ca 
nişte ornamente de faţadă, să zicem, 
ca acele fructe sau legume frumoase, 
care pot fi admirate în geamurile 
aprozarelor din Patria noastră. Cînd 
vrei să le cumperi primeşti răspunsul 
că nu sînt de vînzare, sînt pentru 
vitrină. 

Legile penale prevedeau obli- 
gaţia că nici un cetăţean nu putea să 
fie reţinut de poliţie mai mult de 24 
ore, iar în cazuri exepţionale 48 ore. 
Nimenea nu avea voie să intre în casa 
omului fără învoirea acestuia sau 
ordinul scris al justiţiei. Nici un 
cetăţean nu putea fi arestat decît în 
baza unui mandat de arestare emis 
de judecătorul de instrucţie, confirmat 
de Tribunal. După 30 de zile mandatul 
de arestare era revizuit de Tribunal. 
Pedepsele în general erau modeste, 
raţionale şi drepte. În caz de dubiu 
judecata era în favoarea acuzatului. 
Hotărîrile primei instanţe erau con- 
trolate de două instanţe superioare, 
aşa că aş putea spune: pe conştiinţa 
mea de fost magistrat în România 
pînă la instalarea regimului comunist 
— deci şi în Basarabia — că un om 
nevinovat nu putea să rămînă con- 
damnat. Judecătorii erau inamovibili 
şi nu puteau fi siliţi să pronunţe 
hotărîri contrare conştiinţei lor. 

În scurtă vreme moldovenii 
basarabeni s-au adaptat într-atit la 
noua viaţă încît nu se mai deosebeau 
cu nimic de toţi ceilalţi români. Ocrotiţi 
de legi civilizate, în pace, linişte şi 
bunăstare materială şi-au dus ba- 
sarabenii viaţa după Unire. Din 
păcate, fericirea noastră a fost de 
scurtă durată şi s-a spulberat ca un 
vis frumos. În ziua de 26 lunie 1940 
Uniunea Sovietică a dat ultimatum 
României să cedeze Basarabia şi 
Bucovina de Nord în termen de 4 zile. 


De aci începe calvarul nostru, Golgota 
Neamului Românesc. 

Fraţi Români, 

La 22 lunie 1941 România a 
intrat în război alături de Germania, 
în contra Rusiei Sovietice, pentru a 
elibera Basarabia şi Bucovina de 
Nord. În ziua de 9; lulie 1941 a fost 
recucerit oraşul Chişinău, Capitala 
Basarabiei. La începutul lui August 
1941 am fost trimis. de Ministerul 
Justiţiei din Bucureşti în Basarabia, 
să constat în ce stare se aflau 
clădirile instanţelor judiciare după 
retragerea armatelor sovietice. Am 
găsit Chişinăul meu drag, odinioară 
atît de mîndru şi frumos, în: totală 
ruină. Casele pe principalele străzi au 
fost dinamitate de ruşi înainte de 
plecare şi aruncate în aer. De sub 
ruinele unora din ele venea miros de 
cadavre. Nici nu s-au sinchisit de 
vieţile oamenilor cînd au distrus 
clădirile cu dinamită. 

M-am oprit lîngă ruinele Pri- 
măriei — odinioară un palat de rară 
frumuseţe în stil venețian, pe care 
tocmai eu îl reparasem cu trei ani 
înainte, pe cînd îndeplineam în mod 
provizoriu funcţia de primar. În cîteva 
clipe am fost înconjurat de un grup 
de localnici. Se vedea după feţele lor 
cît de mult au suferit într-un singur 
an dar în acele clipe erau veseli, 
fericiţi, îmi strîngeau mîinile, unii mă 
îmbrăţişau şi spuneau: “HRISTOS A 
ÎNVIAT”; deşi sărbătorile de paşte 
trecuseră de mult. Prin aceste cuvinte 
voiau să spună că au revenit la viaţa, 
pe care o credeau pierdută. 

La începutul lui Septembrie 
justiţia română şi-a reluat activitatea 
în întreaga Basarabie. 

Într-o zi pe cînd treceam prin 
faţa unei vile de la marginea oraşului, 
un băiat în vîrstă de vreo 8 ani, mi-a 
spus că sub ocupaţia sovietică 
aproape în fiecare noapte se auzeau 
împuşcături din această vilă. Am intrat 
în curtea vilei şi am dat în spatele ei 
de o groapă lungă, proaspăt astupată 
cu pămînt. In calitatea mea de 
procuror general, pe care o aveam 
atunci, am dat dispoziţie să se facă 
cercetări. Cînd s-a destupat groapa 
au fost găsite în ea 72 de cadavre, 

intrate aproape în totală putrefacție. 
S-au putut identifica numai trei 
victime. Din cercetările făcute s-a 
stabilit că toţi aceşti oameni au fost 
împuşcaţi de organele N.K.V.D.-ului 
într-un beci din clădirea de alături şi 
apoi aruncaţi în groapa din curtea 
vecină. Clădirea în care se făceau 
execuțiile era tocmai acea clădire 
istorică, în care s-au ţinut şedinţele 
Sfatului Ţării şi s-a votat Unirea pe 
care o comemorăm astăzi. S-au mai 
găsit gropi cu oameni împuşcaţi şi în 
alte părti, chiar şi pe cîmpuri. Afară 
de cei ucişi şi a căror număr nu s-a 
putut stabili, 150 000 au fost trimişi 
în Siberia. Numărul total de fii ai 
Basarabiei care au plătit cu viaţa 
sentimentele lor româneşti şi dra- 
gostea faţă de Patrie. nu se va şti 
niciodată. 

In anii de război viaţa a decurs 
aproape normal. Frontul era departe. 
Ruşii nu aveau destulă aviaţie să ne 
bombardeze. Abia în anul 1944, după 
ce a primit ajutoare masive de la 
Anglia şi Statele Unite, armata so- 
vietică a putut să se redreseze şi să 
treacă la contraofensivă. Războiul a 
fost pierdut de noi. Basarabia şi 
Bucovina de Nord au căzut din nou în 
robie. 

Dragi Compatrioţi, 

Socotesc că, sărbătorind cea de 
a 57-a aniversare a Unirii Basarabiei 
cu Patria ei Mamă România, prima 
noastră datorie este să ne îndreptăm 
rugăciunile noastre către Cel Atotpu- 
ternic să izbăvească scumpa noastră 
provincie de sub jugul cotropitor şi să 
ocrotească vieţile fraţilor noştri neno- 
rociţi, rămaşi sub ocupaţie străină. 

Consider, apoi că am săvîrşi un 
act de neîngăduită ingratitudine, dacă 
nu am pomeni şi deplînge pe acei 
basarâbeni, care pentru sentimentele 
lor patriotice româneşti au fost exter- 
minaţi de N.K.V.D.-ul sovietic sau sînt 
chinuiţi în închisorile şi lagărele de 
muncă silnică sovietice. 

Este de asemeni de datoria 
noastră să ne aplecăm capetele şi să 
evocăm cu smerenie şi adîncă recu- 
noştinţă suprema jertfă adusă pe 
altarul Patriei de cei 500 000 ostaşi 
români, care şi-au dat viaţa pentru 


dezrobirea Basarabiei, împreună cu 
Mareşalul lon Antonescu. În memoria . 
lor să ne ridicăm în picioare şi să 
păstrăm un minut de reculegere. 

Fraţi Români, 

Timp de 22 ani, de la 1918 pînă 
în 1940, ziua de 27 Martie, zi de 
importanţă istorică pentru Basarabia, 
a fost sărbătorită cu multă însufleţire 
şi veselie, de toţi românii, ca o zi de 
mare sărbătoare naţională. 

Azi o sărbătorim cu inimile 
cernite. Dar asta nu înseamnă că 
facem un prohod Basarabiei. Pe 
această lume nu e nimic nemuritor, 
totul trece, totul se macină de 
necruţătorul timp. istoria cunoaşte 
prăbuşirea multor imperii puternice. 
Numai în cursul vieţii mele au pierit 
trei imperii: Rus, German şi Austro-- 
Ungar. Va veni timpul cînd se va 
destrăma şi imperiul comunist so- 
vietic. 

Atunci scumpa noastră Ba- 
sarabie, pe veci eliberată, se va 
întoarce acasă, în sînul Patriei şi pe 
toată întinderea României întregite în 
graniţele ei fireşti, de la Nistru pînă la 
Tisa, va răsuna din nou cîntecul 
libertăţii: 

Deşteaptă-te, Române, din: somnul 
cel de moarte, 


În care te-adînciră barbarii de tirani... 


Aşa să ne ajute Dumnezeul 

REALIZAREA 
FIREASCĂ 

A DREPTULUI 
NAŢIILOR LA 
AUTODETERMINARE: 


Unirea Basarabiei cu România 
a fost una dintre cele mai con- 
troversate probleme din istoriografia 
postbelică, în special cea sovietică. 
Denaturări serioase ale istoriei Marii 
Uniri a Românilor din anul 1918, spre 
regret, mai persistă şi azi în lucrările 
unor autori nostalgici şi în publicaţiile 
românofobe. O atare situaţie obligă 
istoricii şi juriştii să insiste asupra 
argumentării caracterului firesc al 
Marii Uniri şi a concordanţei ei cu 
dreptul internaţional. Or, Unirea 
Basarabiei cu România în anul 1918 
trebuie considerată o realizare fi- 
rească a dreptului naţiilor la auto- 
determinare. În acest sens, problema 
este foarte actuală atît din punct de 
vedere ştiinţific, cît şi din punct de 
vedere politic. Accesul la arhive, altă 
dată strict secrete, favorizează 
efectuarea unor noi investigaţii 
ştiinţifice fundamentale privind istoria 
contemporană a neamului românesc. 

Astfel, în condiţiile actuale, de 
dispariţie a monopolului ideologic 
totalitar, se creează condiţii reale ca 
procesul Unirii Basarabiei cu România, 
în special, şi Marea Unire, în general, 
să fie abordat în cadrul istoriei 


* Comunicare prezentată la Con- 
ferinţa Internaţională “80 de ani de la 
Unirea Basarabiei cu România”, Chi- 
şinău,.27—28 martie 1998. 


universale şi a normelor de drept 
internaţional. Acest fapt va îniesni 
dezminţirea interpretărilor tenden- 
țioase de altă dată şi va asigura 
evitarea unor noi erori în această prob- 
lemă. 

Unirea Basarabiei cu România 
în 1918 nu poate fi concepută şi 
tratată corect, dacă ea va fi separată 
de întreaga istorie a mişcării de 
eliberare naţională şi de cea unionistă 
a românilor din toate teritoriile naţio- 
nale româneşti. Totodată, Unirea Ba- 
sarabiei cu România nu poate fi sepa- 
rată nici de mişcarea de eliberare 
naţională din întreaga Europă a sec. 
XIX şi înc. sec. XX, cînd problema 
naţională era dominată de doctrina 
principiului naționalităților, secolul 
al XX-lea fiind numit chiar “Secolul 
naționalităților”. 

Concepţia despre principiul 
naționalităților, precum se ştie, a fost 
formulată de către gînditorii din 
veacurile XVII-XIX (filosofi şi jurişti) în 
baza mişcării de emancipare a popoa- 
relor şi proclamă libertatea naţiunilor, 
adică dreptul naţiunilor de a dispune 
de ele însele conform aspirațiilor şi 
voinţei lor comune, altfel zis — drep- 
tul naţiilor la auto-determinare. 

Mişcarea naţională de eliberare 
a românilor a fost influenţată bine- 
făcător atît de doctrina principiului 
naționalităților, cît şi de concepţia 
Supremaţiei Națiunii, consfinţită de 
către Marea Revoluţie Franceză în 
“Declaraţia drepturilor omului şi ale 
cetățeanului” din 26 august 1789. Pun- 
ctul 3 al acestei Declaraţii prevedea: 
“Principiul întregii suveranităţi rezidă 
în mod absolut în Națiune. Nici o 
persoană nu este îndreptăţită să 
exercite puterea care nu emană de la 
Națiune”. Prin “De-claraţia drepturilor 
omului şi a ce-tăţeanului” Națiunea a 
devenit subiect al dreptului inter- 
naţional. 

Principiul naționalităților şi con- 
cepţia supremaţiei Națiunii au influ- 
enţat binefăcător doctrinele ştiinţifice 
şi politice, precum şi normele de drept 


26 


Limba Komână 


internaţional. Pînă şi programul oficial 
al bolşevicilor, adoptat la cel de-al 
il-lea Congres în 1903, recunoștea 
dreptul naţiilor la auto-determinare. 
În lucrarea sa “Re-voluţia socialistă 
şi dreptul naţiilor la autodeterminare” 
(1916) V.I. Lenin scria literalmente 
următoarele: “Dreptul naţiilor la auto- 
determinare în-seamnă exclusiv drep- 
tul la neatîrnare în sens politic, dreptul 
la liberă despărţire politică de naţia 
asu-pritoare”. 

Mişcarea naţională de eliberare 
a românilor din Basarabia şi Trans- 
nistria de la începutul sec. XX era 
parte integrantă din mişcarea na- 
ţională generală a românilor din toate 
teritoriile naţionale româneşti, dar, 
totodată, era influenţată nemijlocit şi 
de revoluţia rusă şi propagarea 
masivă de către bolşevici a lozincii 
recunoaşterii dreptului naţiilor la 
autodeterminare. V.I. Lenin recu- 
noştea existenţa la începutul sec. XX 
a unei puternice mişcări naţionale la 
periferiile Imperiului Rus. În lucrarea 
“Despre dreptul naţiilor la autodeter- 
minare” (1914) Lenin recunoştea că 
şi românii (anume aşa îi numeşte 
Lenin) din Basarabia erau atraşi în 
mişcarea de eliberare naţională, 
accentuînd că “tocmai particularităţile 
istorice concrete ale problemei naţio- 
nale din Rusia fac ca recunoaşterea 
dreptului naţiilor la autodeterminare să 
fie la noi o problemă atît de vitală în 
epoca prin care trecem”. Lenin con- 
sidera că în problema naţională 
capitalismul cunoaşte două tendinţe 
istorice, care “alcătuiesc o lege uni- 
versală” a capitalismului. Prima ten- 
dinţă este formulată de Lenin astfel: 
“trezirea vieţii naţionale şi a mişcărilor 
naţionale, lupta împotriva oricărei 
asupriri naţionale, crearea statelor 
naţionale”. 

După revoluţia din februarie 1917 
şi prăbuşirea monarhiei ţariste, Guver- 
nul Provizoriu a recunoscut dreptul 


popoarelor la libertate. Venind la 


putere, Guvernul Sovietic prin Decre- 
tul despre pace (25 octombrie 1917) 


şi prin “Declaraţia drepturilor popoa- 
relor din Rusia” (2 noiembrie 1917), 
semnată de Lenin şi Stalin, a recu- 
noscut puterea principiului li-bertăţii 
naționalităților. 

În baza celor expuse putem 
afirma, că lupta românilor din Basara- 
bia, anexată de Rusia în 1812, pentru 
autodeterminare, pentru despărţirea 
politică de la Imperiul Rus şi Unirea 
cu Patria-Mamă România, cu fraţii săi 
de sînge, nu contravenea normelor de 
drept internaţional, nici doctrinei po- 
litice a bolşevicilor şi nici decretelor 
Puterii Sovietice. Astfel, Unirea 
Basarabiei cu România, realizată 
acum 80 de ani, a fost firească şi 
legitimă. 

Este necesar să subliniem în 
mod deosebit, că lupta românilor 
basarabeni pentru reunirea cu Patria- 
Mamă România a fost înţeleasă şi 
sprijinită multilateral nu numai de către 
România, dar şi de marile puteri, în 
special de către Franţa şi S.U.A.. 
Precum se ştie, Preşedintele S.U.A. 
Wilson a proclamat la 8 ianuarie 1918 
un Program de pace din 14 puncte, 
care recunoştea dreptul popoarelor la 
autodeterminare şi care a constituit 
baza negocierilor şi a tratatelor de 
pace de la Paris. Punctele 10 şi 11 
din acest document se refereau direct 
la România şi prevedeau sprijinul 
românilor din teritoriile ocupate în lupta 
pentru realizarea drepturilor lor 
legitime la autodeterminare. Cele 14 
puncte reflectau fidel principiul funda- 
mental expus de Wilson la 2 aprilie 
1917 în adresarea către Congresul 
S.U.A., prin care cerea declararea 
războiului împotriva Germaniei, dar 
sublinia că pentru ca pacea postbelică 
să fie durabilă, ea trebuie să se 
bazeze pe dreptul popoarelor, şi nu 
pe dreptul guvernelor, mari şi mici, şi 
dreptul oamenilor de pretutindeni să-şi 
aleagă modul de viaţă şi ascultare”. 
(Keith Hitchins. Conştiinţă naţională şi 
acţiune politică la românii din Tran- 
silvania (1868-1918), Cluj, “Dacia”, 
1992, p. 169). Este foarte important 

să reținem, că destinul tuturor româ- 
nilor, inclusiv al românilor din Basa- 
rabia, la începutul sec. XX a fost 
determinat şi de sprijinul oficial al 
S.U.A. acordat spiritului de unitate 
națională şi aspirațiilor naționale ale 
românilor de pretutindeni. La şedinţa 
Guvernului S.U.A. din noiembrie 1918, 
Preşedintele S.U.A. Wilson a men- 
ţionat: “Guvernul Statelor Unite nu 
este nesimţitor la aspiraţiile poporului 
român din afara şi din lăuntrul Rega- 
tului. Le-a urmărit atent luptele şi 
suferinţele, sacrificiile pentru cauza 
eliberării de duşmani şi opresori. Gu- 
vernul Statelor Unite este pe deplin 
alături de spiritul de unitate natio- 
nală şi aspiraţiile naţionale ale 
românilor de pretutindeni (s.n. — 
I.B.) şi nu va omite la momentul opor- 
tun să exercite influenţa sa pentru ca 
drepturile politice şi teritoriale ale 
poporului român să fie cîştigate şi 
respectate de orice agresiune străină” 
(Keith Hitchins. Conştiinţă naţională 
şi acţiune politică la românii din Tran- 
silvania (1868-1918), Cluj, “Dacia”, 
1992, p. 178). 

Că Unirea Basarabiei cu Ro- 
mânia este o realizare a dreptului 
naţiilor la autodeterminare denotă 
concludent şi conţinutul actului Unirii 
Basarabiei cu România, votat la 27 
martie (9 aprilie) 1918. Declaraţia 
adoptată de Sfatul Ţării conţine o 
argumentare ştiinţifică şi juridică fun- 
damentală a legalităţii Unirii, subliniind 
în mod deosebit că “Basarabia, în 
puterea dreptului istoric şi a dreptului 
de neam, pe baza principiului că no- 
roadele singure să-şi hotărască soarta 
lor de azi înainte şi pentru totdea- 
una, se uneşte cu mama sa Ro- 
mânia”. 

Legitimitatea Unirii Basarabiei cu 
România, realizare a dreptului naţiilor 
la autodeterminare, a fost recu- 
noscută prin tratatele internaţionale 
de la Paris (1919-1920), în special în 
Tratatul semnat la 28. X. 1920 de către 
5 state victorioase: Anglia, Franţa, 
Japonia, Italia şi România. Referindu- 


se la acest aspect Nicolae Titulescu, 
delegat permanent al României în 
Liga Naţiunilor, scria în 1924 urmă- 
toarele: “În 1918, prin autodetermi- 
narea locuitorilor ei (s.n. — |.B.), 
Basarabia s-a reunit cu România printr- 
un act de dispoziţie voluntară care 
trebuie să aibă o mare valoare poli- 
tică şi morală din moment ce a fost 
consacrat printr-un document inter- 
naţional datat în 28 octombrie 1920, 
purtînd patru semnături impor-tante: 
cea a Italiei, a Marii Britanii, a Franţei 
şi a Japoniei” (“Unirea Basarabiei cu 
România, 1918-1927", Documente, 
Bucureşti, “Globus”, 1993, p. 35). 

În cele expuse mai sus a fost 
făcută doar o încercare de a atrage 
atenţia cercetătorilor asupra ne- 
cesităţii unor investigaţii mai ample 
privind problema Unirii Basarabiei cu 
România, ce trebuie examinată prin 
prisma realizării dreptului naţiilor la 
autodeterminare, reîntregirea Basara- 
biei cu România fiind un act istoric 
inconfundabil în întreaga istorie a 
basarabenilor. 

CUVÎNTĂRILE 
DEPUTAŢILOR 

ŞI SENATORILOR 
ROSTITE ÎN CADRUL 
ŞEDINŢEI 
PARLAMENTULUI 
CONSACRATE 
ACTULUI UNIRII 
BASARABIEI 

CU ROMÂNIA 


Stenograma şedinţei Camerei 
Deputaţilor şi Senatului 
din data de 26 martie 1998 


Şedinţa a început la ora 11%. 

Lucrările au fost conduse de 
domnul Petre Roman, preşedintele 
Senatului. Din prezidiu a făcut parte 
domnul Vasile Lupu, vicepreşedinte al 
Camerei Deputaţilor. 

(S-a intonat imnul naţional al 
României.) 


Domnul Petre Roman: 

Bună ziua, stimate colege şi 
stimati colegi. 

Declar deschisă şedinţa solem- 
nă a Parlamentului României, închi- 
nată aniversării momentului de acum 
80 de ani — al Unirii Basarabiei şi 
Bucovinei cu patria, în felul acesta 
realizîndu-se o primă şi importantă 
etapă a întregirii statului naţional 
român. 

Este pentru prima dată cînd 
Parlamentul României consacră o 
şedinţă solemnă acestui mare 
eveniment istoric al naţiunii române. 

În şedinţa Birourilor permanente 
reunite de ieri s-a luat în discuţie 
modalitatea de desfăşurare a acestei 
şedinţe solemne, şi Birourile perma- 
nente reunite. Vă propun ca în cadrul 
acestei şedinţe solemne să ia cuvîntul 
reprezentanţii tuturor grupurilor parla- 
mentare reprezentate în Parlamentul 
României, cu următorul bagaj de timp: 
Grupul parlamentar al P.N.Ţ.C.D. 


civic-ecologist — 10 minute, la fel ca 
şi Grupul parlamentar al P.D.S.R., 
Grupul parlamentar al U.S.D. — P.D., 
Grupul parlamentar Naţional Liberal, 
Grupul parlamentar al U.D.M.R., 
Grupul parlamentar al P.R.M., Grupul 
parlamentar al PU.N.R., apoi cîte 6 
minute: Grupul parlamentar al minori- 
tăţilor naţionale, Grupul parlamentar 
U.S.D. — P.S.D.R., precum şi 6 mi- 
nute pentru deputaţi şi senatori care 
nu fac parte din grupurile parlamen- 
tare. 

Dacă sunt obiecţiuni în legătură 
cu această propunere a Birourilor 
permanente reunite... Nefiind obiec- 
ţiuni, consider că am adoptat prin con- 
sens această modalitate de desfă- 
şurare a şedinţei solemne de astăzi a 
Parlamentului României. 

În consecinţă, dau cuvîntul re- 
prezentantului Grupului pariamentar 
P.N.Ţ.C.D. civic-ecologist, domnul 
deputat Virgil Petrescu. 


Domnul Virgil Petrescu: 

Vă mulţumesc, domnule preşe- 
dinte de şedinţă. 

27 martie 1918 — 27 martie 1998, 
opt decenii de ia Unirea Basarabiei cu 
Patria-Mamă. 

Unificăriie din 1918 au constituit 
expresia dorinţei seculare a românilor 
din teritoriile temporar aflate sub stă- 
pînire străină de a-şi reface unitatea 
naţională. 

Unirea Basarabiei cu Patria- 
Mamă s-a produs în contextul situaţiei 
istorice complexe create de primul 
război mondial şi de cele două 
revoluţii succesive care s-au produs 
în Rusia anului 1917. in pofida 
susţinerii unei propagande bolşevice 
vreme de decenii, şi care a avut ca 
obiectiv justificarea pretențiilor impe- 
riale ale Uniunii Sovietice, similare de 
altfel cu cele ale regimului autoritar 
țarist, opţiunea românilor din stînga 
Prutului a fost luată atunci, în 1918, 
în cea mai deplină libertate şi cunoş- 
tinţă de cauză. Această opţiune a 
răspuns atit unor necesităţi de mo- 
ment, — protejarea populaţiei împotri- 
va haosului şi exceselor regimului 
bolşevic —, cît şi de perspectivă, 
marea majoritate a populaţiei nutrind, 
pe bună dreptate, convingerea că 

numai în cadrul României unite îşi 
poate afla dezvoltarea firească. 

În perioada interbelică, inte- 
grarea Basarabiei în structurile statu- 
lui român unitar a fost favorizată în 
mare măsură de participarea oame- 
nilor politici basarabeni ia viaţa poli- 
tică a ţării. Aceasta s-a realizat prin 
integrarea lor şi a formatiunilor politice 
care îi sprijineau în partidele istorice 
de dimensiune naţională. Astfel, 
personalităţi de talia lui Constantin 
Stere sau Pantelimon Halippa, pentru 
a nu aminti decît două exemple, au 
determinat, prin adeziunea lor la 
politica Partidului Ţărănesc şi, mai 
apoi, a Partidului Naţional Ţărănesc, 
un relief deosebit şi un spor 
semnificativ electoral. 

Din nefericire, schimbarea 
raporturilor de forţe la sfîrşitul celui 
de-al patrulea deceniu în Europa în 
favoarea regimurilor totalitare a făcut 
ca România, aflată între ciocan şi 
nicovală, să sufere dureroase 
amputări teritoriale impuse fie prin 
înţelegeri secrete, cum a fost pactul 
Ribbentrop-Molotov în ceea ce 
priveşte Basarabia şi Bucovina de 
Nord, fie prin dictat, cum a fost cel 
de la Viena, din 1940, care a dus la 
sfişierea Transilvaniei. 

Calvarul Basarabiei, început în 
iunie 1940, după întreruperea de trei 
ani din timpul celui de-al doilea război 
mondial, a luat sfîrşit odată cu 
destrămarea Uniunii Sovietice. 

Deceniile de deznaționalizare 
din perioada comunistă, precum şi 
conjunctura. internaţională. specifică 
perioadei de după prăbuşirea 
sistemului comunist, au împiedicat 
fireasca refacere a unităţii naţionale 
româneşti, opţiunile îndreptîndu-se 
către constituirea unui al doilea stat 
românesc la răsărit de Prut — 
Republica Moldova. 

In prezent, pornind de la 
realităţile astfel constituite, 
promovarea spiritului românesc şi 
dezvoltarea legăturilor dintre românii 
de o parte şi de alta a Prutului trebuie 
să se facă în formele moderne ale 
cooperării, validate de experienţa 
integrării europene, forme cum ar fi 
crearea euroregiunilor şi a colaborării 
transfrontaliere. La acestea trebuie 


adăugate formele tradiţionale de 
întărire a legăturilor economice şi 
spiritual-culturale, atît în relaţiile 
interestataie, cît mai ales în 
raporturile directe ale diverselor 
grupuri socio-profesionaie, ale 
întreprinderilor de orice fel şi ale 
contactelor interumane. 

In cadrul sprijinului acordat 
locuitorilor Moldovei de dincolo de 
Prut, Guvernul României a alocat un 
fond special în 1997 şi, iată, astăzi 
propune constituirea, prin Proiectul 
bugetului de stat pe anul 1998, a unui 
fond de 20 de miliarde de lei. Aceste 
sume au fost şi vor fi destinate 
consolidării, pe baza românităţii 
comune care ne uneşte, a relaţiilor în 
domeniile culturii, învăţămîntului şi în 
alte domenii, peste ceea ce este deja 
stabilit prin acorduri interministeriale 
şi interguvernamentale. 

Nu trebuie pierdută din vedere 
şi contribuţia asociaţiilor şi chiar a 
persoanelor particulare în privinţa 
ajutorării cu carte românească şi prin 
sponsorizarea unor manifestări şi 
acţiuni menite unei mai bune 
cunoaşteri reciproce. 

Subliniem în mod deosebit 
sprijinul statornic pe care statul român 
îl acordă menţinerii integrităţii 
teritoriale a Republicii Moldova, 
situarea fermă de partea autorităţilor 
de la Chişinău în litigiul artificial creat 
de forţele proruse în Transnistria. Nu 
o dată P.N.Ţ.C.D. şi-a ridicat vocea 
în sprijinul lui llie Ilaşcu şi a grupului 
său, luptători aflaţi şi astăzi în 
temniţele regimului de la Tiraspol. 
Soarta lui Ilaşcu şi alor săi stă ca o 
mărturie vie şi prezentă în faţa tuturor 
celor prea grăbiţi să uite preţul care 
se plăteşte pentru satisfacerea 
imperialismelor de ieri şi de azi din 
această parte a Europei. 

P.N.Ţ.C.D. apreciază că o 
înfrîngere, fie şi temporară, a forţelor 
democratice româneşti, şi nu numai, 
la recentele alegeri din Republica 
Moldova poate constitui o lovitură dată 
ideii de apropriere a românilor din cele 
două state şi, totodată, va ridica noi 
dificultăţi în calea refacerii unităţii 
naţionale. 

in contextul fireştilor raporturi 
democratice instaurate în ultimii ani 

între forţele politice din cele două ţări, 
Partidul Naţional Ţărănesc Creştin 
Democrat îşi exprimă disponibilitatea 
pentru stabilirea de căi şi mijloace cît 
mai adecvate de întărire a colaborării 
în interesul comun, în perspectiva 
destinului nostru european şi 
euroatlantic. 

Vă mulţumesc. 

(Aplauze.) 


Domnul Petre Roman: 

Mulţumim. 

Din partea Grupului parlamentar 
al P.D.S.R., domnul deputat Ovidiu 
Şincai. 


Domnul Ovidiu Şincai: 

Domnilor preşedinţi, 

Doamnelor şi domnilor colegi şi 
invitaţi, 

Nu vreau să vorbesc aici, în faţa 
dumneavoastră, despre momentele 
de istorie de acum 80 de ani. Vreau 


să vorbesc despre ziua de astăzi şi . 


despre problemele noastre de astăzi, 
pentru că această abordare ar 
constitui cea mai bună dovadă că ne 
apreciem propria istorie. 

Zilele trecute am dezbătut, în 
Comisia pentru drepturile omului, o 
propunere legislativă a unor colegi 
de-ai noştri, intitulată “Propunere legis- 
lativă privind acordarea de compen- 
saţii sau despăgubiri cetăţenilor 
români pentru bunurile trecute în 
proprietatea U.R.S.S., în urma 
aplicării Tratatului de pace între 
România şi puterile aliate şi asociate”. 
Vă amintesc această propunere 
legislativă, deoarece în comisie s-a 
discutat pînă la urmă despre 
responsabilitatea statului român faţă 
de cei care au fost odată cetăţenii săi, 
iar valurile istoriei i-au aruncat apoi în 
toate zările lumii şi i-a îngropat în 
locuri neştiute după ce i-a prigonit. 

Am susţinut atunci, în cursul 
discuţiilor cu colegii mei, că ar părea 
ciudat să vorbim astăzi despre idealul 
Marii Uniri, dar să nu recunoaştem 
drepturile acelora care au fost cetăţenii 
României Mari, atîta vreme cît a 
existat ea. Dacă nu o vom face, nu 
vom avea nici un drept să mai vorbim 
despre faptul că în 1940 României i 
s-au luat pe nedrept teritorii de către 


Ungaria, Bulgaria şi U.R.S.S. 

Acesta, stimaţi colegi, este 
modul în care istoria trăieşte mereu 
alături de noi, amintindu-ne astăzi că 
avem datorii pentru zilele trecute. 

Problema responsabilităţii 
statului faţă de cetăţenii săi, care au 
respectat legile şi care au făcut 
istorie, a fost o realitate dintre cele 
mai triste în 1944. În şedinţele din 
septembrie ale Consiliului de Miniştri, 
luliu Maniu îi întreba despre soarta 
fraţilor din Basarabia pe colegii săi, 
cu care discuta despre condiţiile de 
armistițiu, şi parcă ne întreba şi pe 
noi, cei de astăzi. 

lată ce spunea luliu Maniu, 
referindu-se la raporturile autorităţilor 
şi cetăţenilor români cu armata de 
ocupaţie de atunci: “Dacă vor începe 
a urmări, a închide şi aresta pe 
românii de acolo care au votat în 1918 
unirea Basarabiei cu noi, atunci cu ce 
conştiinţă primim acest lucru?... Noi 
nu putem protesta acum, fiindcă acum 
tratăm un armistițiu. Trebuie însă să 
se ştie că sufletul nostru sîngerează 
şi, în al doilea rînd, că avem conştiinţa 
vie că trebuie să ne îngrijim de fraţii 
noştri care sunt în afară şi să vedem 
ce intenţiuni au ruşii cu fraţii noştri din 
Basarabia şi Bucovina, fiindcă am 
fost colegi de Parlament cu Halippa, 
cu Pelivan, şi nu ne vine bine să 
vedem că sunt aruncaţi în închisori 
sau loviți pentru ceea ce au făcut 
acum 25 de ani. Avem datoria în 
conştiinţa noastră să ţinem socoteală 
de aceşti fraţi de sînge... Domnii 
aceştia mi se adresează mie. Acum 
fug, se ascund prin diferite sate, vin 
şi-mi cer scut, sfat unde să se 
ascundă, unde să se aşeze, casă nu 
fie spînzuraţi. Şi eu trebuie să dau 
răspuns şi voi da”. 

Acestea sunt cuvintele lui Iuliu 
Maniu. Este de meditat la aceste 
cuvinte ale marelui om politic. Cred 
că noi suntem prea mult tentaţi să 
ignorăm faptul că o naţiune trăieşte 
nu doar prin persoane charismatice ori 
prin persoane care se cred: 
îndreptăţite, — indiferent la ce şi 
pentru ce merite anume —, ci prin 
soliditatea instituţiilor statului, prin 
buna lor funcţionare şi prin respectul 
pe care i-l arată cetăţenii. 

Maniu a vorbit despre respon- 
sabilitatea statului faţă de cetățenii 
săi, vorbind de fapt despre statul în 
care el credea — un stat care are 
instituţiile necesare pentru a fi respon- 
sabil. Că atunci, în 1944 şi după 
aceea, istoria s-a scris altfel o ştim 
cu toţii. Dar credinţa în virtuțile statului 
naţional, arătată de luliu Maniu în 
împrejurări atît de tragice, trebuie să 
ne rămînă şi nouă astăzi. Altfel, ce 
rost ar mai avea să le amintim unora 
dintre colegii noştri de articolul prim 
al Constituţiei, dacă noi înşine, prin 
politica pe care o facem adesea, îl 
ignorăm şi îl lăsăm deoparte? 

Cred că în clipele solemne şi în 
clipele obişnuite ale unei ţări trebuie 
să ne gîndim mai mult la istoria 
noastră din această perspectivă — a 
statului şi a cetăţenilor. Pentru că, 
dacă ne lăsăm cuprinşi de 
sentimente, riscăm să nu găsim 
putere să ne gîndim lucid la propria 
noastră istorie şi la propriul nostru 
viitor. 

Ce arfi fost dacă o politică sen- 
timentală, de pildă, ne implica în 
războiul care s-a purtat în 1992 în 
Transnistria? Sau mai putem gîndi 
sentimental relaţia noastră cu 
Moldova după alegerile care au avut 
loc acolo acum cîteva zile şi după ce 
s-a spus că apărarea Moldovei va fi 
trecută trupelor Comunităţii Statelor 
Independente? 

Cred că nu mai putem gîndi 
istoria noastră din 1918 fără să avem 
în minte geopolitica de astăzi. 

Este neîndoios că există o 
istorie paralelă a Moldovei şi a 
Transilvaniei. Ambele s-au unit cu 
România în 1918 şi au fost anexate 
samavolnic în 1940. La sfîrşitul 
războiului, soarta lor a fost din nou 
pusă în cumpănă, iar astăzi, ei bine, 
astăzi, ele se găsesc la frontiera cu 
cele două mari arii de integrare între 
care se găseşte România: Uniunea 
Europeană şi Comunitatea Statelor 
Independente. 

Dacă- privim astfel propria 
noastră istorie, atunci ne dăm bine 
seama că amintirile anului 1918 şi 
discuţiile care se poartă astăzi în 
legătură cu Transilvania şi cu 
Basarabia nu înseamnă decît că noi 


înşine trebuie să întrebăm cu 
seriozitate şi răspundere despre 
politica pe care o poate face şi trebuie 
să o facă astăzi România, aşa cum 
se găseşte ea între două zone de 
integrare şi de interes diferite. 

Se pare că acesta este destinul 
nostru: fie să ne găsim între două 
imperii, şi să trebuiască să luptăm 
împotriva lor pentru a ne regăsi 
unitatea naţională; fie să ne găsim 
între două blocuri, şi să trebuiască să 
ne păstrăm cît ne-a mai rămas din 
fiinţa naţională; fie să ne găsim între 
două arii de integrare, între două lumi, 
şi să trebuiască să ne întrebăm dacă 
avem o identitate naţională. 

Aş spune, în acest context, că 
ne aflăm în faţa unei decizii 
copleşitoare prin implicaţiile ei. Noi 
suntem încă marcați de amintirea 
anului 1918 şi ne-am construit o 
întreagă identitate naţională plecînd 
de la întîmplările, faptele, oamenii şi 
valorile acelui an. 

Noi avem o identitate naţională 
marcată de măreţia Unirii. Şi cum să 
nu fie aşa, cînd ne gîndim că actele de 
unire ale Basarabiei, ale Bucovinei — 
pe care prea adesea avem tendinţa 
s-o uităm, oscilînd între Basarabia şi 
Transilvania — şi apoi actul de unire 
al Transilvaniei au înscris România 
Mare în procesul european care se 
desfăşura tumultuos la sfîrşitul 
primului război care angajase întreaga 
lume. 

Măreţia şi dinamismul istoriei de 
atunci ne-au făcut să trecem cu 
vederea că Moldova s-a proclamat, 
la 24 ianuarie 1918, stat independent, 
şi tocmai acest stat independent s-a 
unit cu România. Cînd, mai anii 
trecuţi, îi învinuiam pe guvernanti că 
nu au trecut la unirea cu Basarabia, 
uitam logica firească a istoriei, uitam 
că întîi trebuie să existe o Moldovă 
independentă şi uitam faptul că, la fel 
ca şi în 1918, impulsul spre unire nu 
vine numai dinspre România înspre 
ceilalţi, ci este voinţa acelora de a se 
uni cu România; dacă va fi această 
voinţă şi cît va fi această voinţă. 

În momentul în care România 
va fi o ţară membră a Uniunii 
Europene şi a NATO, Moldova nu va 
fi numai un al doilea stat românesc 

din Europa, ci o entitate caracterizată 
de tendinţa de unire cu România. 

A gîndi în aceşti termeni în- 
seamnă a avea în vedere aceeaşi 
responsabilitate a statului faţă de sine 
însuşi şi faţă de cetăţenii săi şi a 
îmbina această responsabilitate cu o 
viziune nouă despre identitatea 
naţională. 

Ştiţi foarte bine că România se 
termină la Ungheni, nu pentru că 
acolo este o frontieră stabilită pentru 
tratatul din 1947, ci pentru că acolo, 
la Ungheni, se schimbă ecartamentul 
căii ferate. Acolo se vede mai bine 
decît în orice carte de istorie ce au 
însemnat anii de comunism ori politica 
de mare putere. De asemenea, acolo 
se vede că linia de separație între 
sfere de interes şi de putere nu a 
dispărut sub povara unui pod de flori. 

De aceea, rememorarea eveni- 
mentelor din 27 martie 1918 înseam- 
nă, astăzi, să ne întrebăm ce înseam- 
nă unirea românilor. Trebuie să ne fie 
clar tuturora că, dacă ideaiul unirii 
poate rămîne în inimile noastre, 
acţiunea noastră politică trebui să fie 
alta. De data aceasta, identitatea 
naţională trebuie să ne fie modelată 
de o altfel de acţiune politică, bazată 
pe dorinţa de a ne integra într-o Europă 
instituţională şi bazată pe respectul 
normelor şi valorilor acestei Europe. 

in 1918, Europa ne oferea 
principiul naționalităților şi principiul 
dreptului la autodeterminare a 
popoarelor. 


Domnul Petre Roman: 

Domnule deputat, am obligaţia 
cu totul şi cu totul neplăcută de avă 
atrage atenţia că aţi depăşit timpul. 


Domnul Ovidiu Şincai: 
Acum termin. 


Domnul Petre Roman: 
Vă mulţumesc. 


Domnul Ovidiu Şincai: 

Astăzi, Europa Actului de la 
Heisinki este concentrată asupra 
drepturilor politice şi sociale ale 
omului. Astăzi trebuie să ne gindim 
cu toţii că, dacă în 1918, statul român 
a trecut printr-o criză cumplită, astăzi 


noi avem o criză pe care nu ştim să o 
gestionăm, pentru că nu ştim să 
convenim asupra strategiei de care are 
nevoie România. 

In momentul în care vom avea 
o asemenea strategie, rezultat al 
consensului forţelor politice, vom şti 
ce înseamnă pentru România de 
astăzi idealul unirii şi vom şti şi cum 
să îl realizăm, punîndu-l în acord nu 
numai cu amintirile despre anul 1918, 
ci şi cu cerinţele Europei de astăzi. 

Astfel, stimaţi colegi, gîndin- 
du-ne la oamenii care au făcut istorie 
în 1918 şi la istoria pe care ei au 
făcut-o şi au trăit-o, cred că trebuie 
să ne gîndim dacă noi înşine le 
suntem continuatori sau epigonii. 
Istoria, desigur, ne va consemna 
oricum, dar, în mod sigur, copiii şi 
nepoţii noştri nu vor aprecia epigonii. 

De aceea, să nu-i dezamăgim! 

Vă mulţumesc. 

(Aplauze.) 


Domnul Petre Roman: 

Vă mulţumesc. 

Din partea Grupului parlamentar 
al Partidului Democrat, domnul sena- 
tor Cristian Dumitrescu. 

Poftiti, domnule senator. 


Domnul Cristian Dumitrescu: 

Domnilor preşedinţi, 

Doamnelor şi 
parlamentari, 

Onorată asistenţă, 

A vorbi la acest moment jubiliar 
despre sensurile adînci ale eveni- 
mentului de largă rezonanţă de la 27 
martie 1918, constituie fără îndoială 
un exerciţiu care cu greu poate scăpa- 
emoţiei, deoarece ne referim la un act 
istoric cu adînci semnificaţii pentru 
întreg neamul românesc. 

Acel prag de primăvară aducea 
românilor consacrarea unei realităţi, 
a unei stări de fapt, ca şi a unei stări 
de suflet. Basarabia, în hotarele sale 
dintre Prut, Nistru, Marea Neagră şi 
vechile graniţe cu Austria, ruptă pentru 
mai bine de un secol din trupul Mol- 
dovei, se unea cu România în baza 
unei necesare virtuţi reparatorii a isto- 
riei noastre. Tradițiile de neam, limbă 
şi cultură îşi găseau în acest fel o 
consacrare firească. 


domnilor 

Nu:numai cronologic, dar în pri- 
mul rînd.în planul demersurilor politice, 
27 martie 1918:a premers momentului 
1 decembrie al aceluiaşi an, cînd au 
primit conturul: aşteptat de secole 
aspiraţiile românilor de: pretutindeni 
prin Unirea cea mare. 

Desigur, apelul la istorie îşi are 
învăţămintele sale. Se cuvine, de 
aceea, să fie aduse acum în atenţie 
cîteva dintre datele şi caracteristicile 
evenimentului de la 27 martie 1918. 

Sfatul Ţării, organism al Basa- 
rabiei, democratic ales şi repre- 
zentativ în plan social şi etnic, procla- 
mase încă la 2 decembrie 1917, deci 
cu aproape patru luni înainte, inde- 
pendenţa Republicii Democratice 
Moldoveneşti Basarabia. În conse- 
cinţă; cu patria-mamă avea în curînd 
să se unească o republică deja inde- 
pendentă şi nu o simplă provincie a 
Rusiei. 

Facem astfel un necesar şi 
dătător de încredere recurs la istorie, 
care, dacă nu poate fi interpretat ca 
un model pentru prezent, este cel puţin 
un semn al speranţei, în sensul 
repetării unei istorii care a ştiut în cele 
mai înalte momente ale sale să fie 
dreaptă cu sufletul românilor. 

Istoricul lon I. Nistor, mare 
român şi ilustru bucovinean, căruia 
Nicolae lorga îi atribuise postura de 
cel mai riguros dintre slujitorii ideii 
naţionale în acea parte a României 
noi, scria următoarele în presa vre- 
mii: “În ziua memorabilă de 27 martie 
1918 s-a proclamat Unirea Basarabiei 
cu ţara-mamă. Proclamarea aceasta 
constituie unul dintre cele mai mari, 
mai remarcabile şi mai fericite eveni- 
mente din întreg trecutul neamului ro- 
mânesc. Ferice de noi, cîţi ne-am în- 
vrednicit a fi martori oculari la această 
mare şi înălţătoare serbare naţională”. 

Greu, dacă nu chiar imposibil, 
de adăugat noi cuvinte la această 
declaraţie a marelui patriot român. 

Au urmat opt decenii marcate de 
evenimente dintre cele mai contra- 
dictorii. Soarta pămînturilor de peste 
Prut nu a fost nicidecum uşoară şi 
liniară, ci a intrat, din nefericire, pe 
tabla de şah a intereselor politice ale 
marilor puteri, îndepărtîndu-se cu 
durere, dar niciodată cu resemnare de 


dreptul istoric şi: dreptul: de neam pe 


care le decreta Sfatul Ţării în Procla- 


maţia'din 27 martie 1918. 

Nu vom putea uita, deşi ca buni 
români ortodocşi ce suntem, vom şti 
ierta că Imperiul Sovietic a lovit îndoit 
România. O primă oară, ciopîrţindu-i 
străbunele fruntarii, iar ceade-a doua 
oară, prin politica perfidă a epocii 
staliniste de mutare a populațiilor între 
graniţele artificiale ale imperiului, cu 
care prilej milioane de români din 
Basarabia au fost surghiuniţi în 
pustiul de gheaţă al Siberiei sau 
aiurea, aducîndu-se în loc vorbitori de 
limbă rusă, într-o deşartă încercare de 
dezrădăcinare a sufletului românesc 
din aceste meleaguri, politică ce, iată, 
şi astăzi se impune să spunem, după 
decenii, încă îşi mai arată răul. 

Acest sfîrşit de secol găseşte 
acum o Republică Moldova care şi-a 
proclamat independenţa în 1991, 
imediat după colapsul fostei 
U.R.S.S. 

România ştie nu doar să înveţe 
din istorie, dar să şi trăiască în 
prezent. Recunoscînd independenţa 
noii republici ex-sovietice, românii au 
optat fără echivoc pentru dezvoltarea 
unor raporturi de strînsă colaborare, 
prietenie şi fraternitate cu Republica 
Moldova. Prin intense legături econo- 
mice, ca şi prin permanente punți de 
spirit, aceste raporturi evoluează, cu 
efecte reciproce dintre cele mai bene- 
fice. 

Un popor, două state, o singură 
patrie — este o realitate pe care trebuie 
s-o înţelegem cît vremelnicia clipei în 
clepsidra timpului. Unitatea într-o 
Europă unită, a bunăstării şi 
prosperității este însă puntea de 
speranţă. 

Urmărim cu firesc interes evolu- 
tiile din Republica Moldova, eforturile 
sale de punere în operă a priorităţilor 
pe care şi le-a asumat în plan eco- 
nomic, social şi cultural. Folosim şi 
acest prilej pentru a-i asigura pe fraţii 
noştri de dincolo de Prut că le suntem 
mereu alături, la bine şi la rău. Cu atît 
mai mult cu cît dragostea de frate 
înseamnă şi îngrijorare, şi respon- 
sabilitate, atunci cînd există semne 
de nelinişte pentru speranţa de 
democraţie. 

Partidul Democrat, în Declaratia- 
apel de la Suceava din ianuarie 1996, 
cu privire la îndeplinirea idealurilor 
unităţii. naţionale aromânilor într-o 
Europă unită, a vorbit:despre credinţa 
nestrămutată a unităţii tuturor româ- 
nilor, cu speranţa că în modernitate 
vom putea păşi împreună, dacă vom 
şti a valorifica prin înţelepciune şi 
trudă oportunitățile pe care Europa 
modernă le oferă printr-un viitor de 
integrare tuturor. celor. care pot să 
gîndească şi să făptuiască demo- 
cratic. 

in această Declaraţie, Partidul 
Democrat cheamă forţele democratice 
din România, din toate ţinuturile româ- 
neşti locuite de români, din toate 
statele cu interese situate în zona 
noastră geostrategică, să depună un 
efort susţinut, pentru ca prin mijloa- 
cele politice adecvate, să permită 
repararea nedreptăţilor istorice 
suferite de români, asigurînd cît mai 
grabnic reîntîlnirea lor şi regăsirea 
unităţii lor naţionale, în Europa unită. 

In acest ceas aniversar, se 
cuvine să omagiem opera înaintaşilor, 
a celor care au dat viaţă momentelor 
cruciale de la 27 martie şi 1 decembrie 
1918. Şi poate că ar fi meritat să ne 
gîndim, mai ales, nu cu nostalgie spre 
trecut, ci cu optimism spre viitor, 
trăind împreună noi, cei de o parte şi 
cealaltă a Prutului, într-o Europă care-şi 
construieşte o nouă arhitectură a 
integrării, a democraţiei şi prosperității. 

Vă mulţumesc. 

(Aplauze.) 


Domnul Petre Roman: 

Vă mulţumesc. 

Din partea grupului parlamentar 
al Partidului Naţional Liberal, domnul 
senator Dan Amedeo Lăzărescu. 

Domnul Dan Amedeo 
Lăzărescu: 

Domnule preşedinte, 

Doamnelor şi domnilor senatori 
şi deputaţi. 

Trup din trupul Moldovei lui Şte- 
fan cel Mare, cu ţinuturile ei mănoase 
de viteji, cu porturile ei întemeiate de 
genovezi după cea de a; patra cru- 
ciadă, Basarabia a fost răpită Moldovei 
în anul blestemat 1812. 

Rînd pe rînd, ţinuturile ei au fost 
cotropite de Imperiul Otoman, înce- 
pînd cu -Chilia şi Cetatea-Albă, de 
către sultanul Baiazid al H-lea în 
persoană, în anul 1484, apoi cu 
Bugeacul dattătarului Nogai, apoi cu 
Tighina devenită Bender sub sultanul 
Suleiman Magnificul, în sfîrşit, cu 
Hotinul ocupat de sultanul Ahmed al 
Iil-lea, după înfrîngerea lui Petru cel 
Mare.. 

În ziua în veci nefericită de 16 
(28) mai 1812, pe cînd Napoleon îşi 
pregătea marea armată europeană ca 
să zdrobească testamentul lui Petru 
cel Mare, dragomanii fanarioți au pus 
la cale trădarea Imperiului Otoman şi 
aţărilor pe care le stăpîneau — Princi- 
patele Române, îndemnîndu-l pe sul- 
tanul Mahmud al II-lea şi pe marele 
lui vizir să încheie tratatul scelerat de 
la Bucureşti, prin care ceda Basarabia 
ţarului Alexandru | şi îngăduia să-şi 
retragă sutele de mii de ostaşi din 
Ţările Române, ca să i le opună lui 
Napoleon. 

Pentru această trădare au căzut 
capetele dragomanuiui beizadea 
Dimitrie Moruzi şi al fratelui lui fanariot, 
Moruzi. 

La data aceea, cînd au ocupat 
ruşii Basarabia, după atestatul unui 
călător englez, doctorul McMichael, 
venit de la Sankt-Petersburg spre 
Constantinopol, prin Chişinău, nu se 
afla în Basarabia picior de rus şi nici 
picior de ucrainean. Şi astfel au mers 
lucrurile pînă la războiul mîntuitor al 
Crimeei, cînd marele împărat al 
francezilor, Napoleon Le Grand, cum 
îi spune Philippe Seguin, Napoleon al 
Ill-lea, al cărui bust a sosit în Capi- 
tală şi urmează în curînd să fie înălţat 
ca prinos tardiv de: recunoştinţă, a 
restituit Moldovei județele sale 
meridionale Cahul, Bolgrad şi Ismail, 
judeţe-pe care le-a luat înapoi ţarul 
Alexandru al. Il-lea, ca să-i 
mulţumească principelui Carol şi 
Armatei Române că l-au salvat să fie 
aruncat în Dunăre de către Osman 
Gazi, sub zidurile Plevnei. 

Au trecut timpurile şi testa- 
mentul lui Petru cel Mare a fost pentru 
a doua oară sfărîmat prin Tratatul de 
pace de la Brest-Litovsk. 

În baza dreptului de secesiune, 

Basarabia s-a despărţit de imperiul 
ţarului şi la 27 martie 1918, stil vechi, 
Sfatul Ţării din Chişinău a votat cu un 
entuziasm indescriptibil unirea cu 
România. 

Era de faţă, şi trebuie neapărat 
să menţionez acest nume, un mare 
om politic uitat, Alexandru Marghilo- 
man, şeful Partidului Conservator, pe 
care, din îndemnul lui Ionel Brătianu, 
regele Ferdinand îl adusese la putere. 

încheind Tratatul de pace de la 
Bucureşti cu Puterile Centrale, 
Marghiloman a salvat cele :două 
instituții în jurul cărora s-a rotit pînă 
în 1947 destinul României moderne — 
dinastia şi armata. 

În 1924, cînd îşi sărbătorea 70 
de ani, Marghiloman a spus aceste 
cuvinte celebre: “Închipuiţi-vă, domnii 
mei, eu, trădătorul, aveam fericirea să 
iau de mînă Basarabia şi s-o duc la 
sînul patriei-mame”. 

A urmat Pactul scelerat Ribben- 
trop-Molotov şi Basarabia împreună 
cu sudul Bucovinei şi cu Ţinutul Herţei 
ne-au fost smulse. 

Generaţia mea, jerifită tot veacul 
acesta, a suferit acest cumplit 
traumatism, pe care l-a exprimat în 
stihuri un savant şi un poet mort în 
exil, Nicolae Herescu: “Frunzuliţă, 
frunză neagră de cicoare/ Răsă- 
rită-ntr-o noapte de-ntristare/ Versul 
ştie, versul ştie neagră frunză/ Peste 
dealuri, peste ape să pătrunză/ Şi pe 
urma versului va merge sabia/ Pentru 
Basarabia, pentru Basarabia”. 

(Aplauze.) 

Sabia a mers mînuită de mare- 
şalul-erou lon Antonescu. (Aplauze) 
La îndemnul majestăţii sale regele 
Mihai. (Aplauze în partea dreaptă a 
sălii.) 


Domnul Corneliu Vadim Tudor 
(din sală): 

Care l-a omorît... 
împuşcat... 

Domnul Dan Amedeo Lăză- 
rescu: 

Basarabia, Bucovina şi Ţinutul 
Herţei au fost provizoriu recuperate. 

A urmat pierderea războiului, 
punerea în vigoare pînă în ziua de 
astăzi a pactului scelerat Ribbentrop- 
Molotov şi peste un milion de români 


Care l-a 


au fost deportaţi din Basarabia, din 
Bucovina şi din Ţinutul Herţei spre 
gheţurile Siberiei. Dintre ei, aproape 
nici unul'nu s-a mai întors. Basarabia 
a rămas văduvită de ce avea mai bun 
ca români. 

Cu jalea în suflet se cuvine să 
ne închinăm înaintea jerifelor lor şi să 
păstrăm aievea în suflet nezdrun- 
cinată nădejdea izbăvirii. 

Vă mulţumesc. 

(Aplauze.) 


Domnul Petre Roman: 

Vă mulţumim, domnule senator. 

Din partea Grupului parlamentar 
alU.D.M.R., domnul deputat Becsek 
Garda Dezideriu. 


Domnul Becsek Garda Dezi- 
deriu Coloman: 

Domnilor preşedinţi, 

Doamnelor şi domnilor senatori 
şi deputaţi, 

Acum 80 de ani s-a înfăptuit un 
important pas în realizarea unităţii 
statale româneşti. 

La 27 martie 1918, Sfatul Ţării, 
reprezentant al populaţiei din Basa- 
rabia, a decis unirea acestui teritoriu 
cu România. Acest act a survenit 
după mai bine de un secol de dezna- 
ţionalizare sălbatică, profesată de 
imperiul țarist, răstimp în care s-a 
încercat desfiinţarea instituţiilor autoh- 
tone şi înlocuirea lor cu altele ruseşti. 

Anexarea Basarabiei de către 
Rusia în anul 1812 a însemnat şi de- 
mararea procesului de rusificare forța- 
tă a populaţiei româneşti, atît prin 
biserică, cît şi prin şcoală. Astfel, între 
1844 şi 1856, arhiepiscopul Evinar 
Popov a înlocuit pe toţi protopopii ro- 
mâni cu preoţi ruşi sau cu renegaţi. 
În funcţiile de rector şi profesor ai 
Seminarului Teologic, în funcţiile din 
cadrul aparatului gubernia! şi în apa- 
ratele ținuturilor bisericeşti, în funcţiile 
de membri ai consistoriului şi chiar ca 
preoţi ai parohiilor importante au fost 
promovați exclusiv ruşi, sau, în cel 
mai bun caz, cunoscători ai limbii 
ruse. 

Pentru a înăbuși mişcările naţi- 
onale ale moldovenilor, guvernul țarist 
a trimis în Basarabia o serie de speci- 
alişti în materie de deznaționalizare, 

dintre care cel mai nemilos a fost 
episcopul Pavel Lebedev. În timpul 
activităţii lui a luat amploare procesul 
de desființare a acelor parohii unde 
funcționau preoţi care se opuneau 
deznaţionalizării. În urma acestui 
adevărat măcel, 169 de preoţi români 
au fost trecuţi în funcţia de ajutor de 
paroh, 144 — în categoria super- 
numeralilor, iar 32 dintre cei mai 
îndîrjiţi oponenți ai rusificării au fost 
înlăturați definitiv din funcţie. La fel 
s-a procedat şi cu diaconii, din rîndul 
cărora au fost eliminaţi 285, sub 
acuzaţia de incapacitate sau lipsă de 
încredere. 

Procesul de rusificare s-a resim- 
tit şi în cazul instituţiilor de învăţă- 
mînt. Astfel, pînă în anul 1917 nu s-a 
predat limba română în şcolile din 
Basarabia. In acest an, însă, sub 
presiunea evenimentelor a luat naştere 
Asociaţia Profesorilor, Învăţătorilor 
Moldoveni din Basarabia şi de dincolo 
de Nistru care, la Congresul Învăţăto- 
rilor din 10—13 aprilie 1917, a impus 
un caracter naţional şcolilor şi a 
decretat organizarea de cursuri de vară 
pentru însuşirea limbii române de către 
învăţători. La 17—18 aprilie, a avut 
loc Congresul Cooperatorilor Basara- 
beni, iar la 19—20 aprilie — Congresul 
Preoţilor, ca între 21 şi 24 mai, să se 
ţină Congresul Țăranilor. Aceste con- 
grese relevau renaşterea spiritului 
românesc în Basarabia. 

Evenimentele ulterioare, care au 
dus în final la hotărîrea Sfatului Ţării, 
sunt bine cunoscute, despre ele 
vorbind şi distinşii mei colegi de la 
această tribună, motiv pentru care eu 
nu le voi mai repeta. 

insă, nu pot să închei fără a mă 
referi la importanţa deosebită pe care 
Actui Unirii o reprezintă pentru noi 
acum. Acest eveniment ne arată cu o 
deosebită claritate că nici un popor 
nu poate fi deznaţionalizat. 

Vă mulţumesc pentru atenţie. 

(Aplauze.) 


Domnul Petre Roman: 

Vă mulţumim, domnule deputat. 

Din partea Grupului parlamentar 
P.R.M., domnul senator Corneliu 
Vadim Tudor. 

(Aplauze.) 


Domnul Corneliu Vadim Tu- 
dor: 

Domnule preşedinte, 

Doamnelor şi domnilor, 

Stimaţi compatrioți, 

Partidul România Mare salută, 
cu ochii la drapelul tricolor şi cu mîna 
pe Biblie, jubileul a 80 de ani de la 
măreaţa zi de 27 martie 1918. 

Atunci, pe ruinele imperiului ţa- 
rist, Sfatul Ţării de la Chişinău a hotărît 
Unirea Basarabiei cu România. Astfel, 
se făcea dreptate după nu mai puţin 
de 106 ani de stăpînire a ohranei 
ţariste asupra pămîntului basarabilor 
şi muşatinilor. 

La 16 mai 1812 se semnase, 
după 6 ani de război, Pacea ruso-turcă 
de la Bucureşti. 

Nefericitul eveniment a avut loc 
în casele unui spion dublu, armeanul 
Manuc Bei, situate ia cîţiva paşi de 
cea mai veche clădire a Bucureştilor, 
Biserica lui Mircea Ciobanul, zidită la 
anul 1559 şi nu departe de cel mai 
vechi vad comercial al Capitalei, Uliţa 
Lipscanilor, atestată documentar încă 
de la anul 1580. 

Nu-i aşa că unele ţăritrufașe ale 
lumii nici măcar nu existau la acea 
oră? 

Alianţa franco-rusă din 1807 de 
la Tilsit avea să degenereze într-un 
război în 1812, aşa după cum alianţa 
germano-rusă din 1839 a eşuat şi ea 
tot într-un război, în 1941. 

Şi în secolul trecut, şi în secolul 
nostru, una dintre monedele de 
schimb a fost teritoriul dintre Prut şi 
Nistru. Dar oamenii locului au rămas 
acolo nestrămutaţi, deşi nu puţini au 
fost aceia deportaţi şi de imperiul 
țarist, şi de forma sa degenerată şi 
mascată, imperiul sovietic. 

Din sute de mii de case de 
români a şerpuit iarna fumul pe hornuri 
şi ulicioarele răsunau de cîntecele de 
stea şi de pluguşor ale copiilor de 
români, mamele îşi învățau pruncii că 
“limba noastră e-o comoară” şi un şirag 
de piatră rară pe moşie revărsată”. La 
gura sobei, care era televizorul acelor 
vremuri, se povesteau legendele lui 
Ştefan cel Mare şi amintirile lui lon 
Creangă. De Sfintele Paşti, se răs- 
turna brazda cerului de atîta dangăt 
de clopote, iar din ouăle încondeiate 

îşi lua zborul spre slava cerului dulcea 
pasăre a credinţei noastre străbune şi 
peste toate anotimpurile şi peste toate 
aşezările plutea duhul reavăn al 
conştiinţei că noi suntem fraţi, că de 
la Rîm ne tragem şi că binele va 
triumfa odată şi odată asupra răului. 

Neîndoielnic, tocmai pentru că 
pătimirea i-a fost mai nedreaptă, de 
ajunseseră bieţii români prizonieri ai 
gheţurilor prin Siberia, la Irkutsk, la 
Omsk şi Vladivostok, Basarabia a 
fost acea provincie care a scuturat cea 
dintîi jugul de fier al Moscovei şi la 
1918, şi la 1989. 

Atunci, în primăvara anului de 
foc 1918, cataclismul vechii Europe 
ajunsese la apogeu. Intraseră în tra- 
valiul morţii cele trei imperii care 
făcuseră atît de mult rău la sute şi 
sute de milioane de oameni nevino- 
vati: Imperiul Rusesc, Imperiul Austro- 
Ungar şi Imperiul Turcesc. Aparent, 
totul părea pierdut pentru noi, românii. 
Frontul se prăbuşise. Capitala ţării 
intra, pentru nu mai puţin de 707 zile 
sub stăpînirea a 5 armate străine. 

În această tornadă a patimilor, 
în care murea o lume şi se năştea alta, 
a existat, totuşi, un om, un singur om, 
neclintit, multiplicat în sute de mii de 
forme, aidoma grîului în care ţăranul, 
în bijuteria numită “spaţiu mioritic”, 
vedea chipul lui lisus Hristos. Acest 
om simplu şi curat la suflet, pe care 
îngîmfatele oştiri cezaro-crăieşti nu 
dăduseră prea multe parale, dar care 
avea să uimească planeta prin iureşul 
devastator în care a strigat “Pe aici 
nu se trece!”, a fost soldatul român. 
El, mucenicul acesta fără nume, fără 
avere, fără şcoală, el, căluşarul morţii 
şi al învierii, primise mesaj pe fluviul 
milenar al memoriei colective, pe lan- 
tul genetic al sîngelui şi din ceas- 
loavele bisericilor, cum că este ultima 
strajă a Romei aici, la gurile Dunării, 
şi că vrăjmaşii vin să-l robească şi 
să-l urgisească. 

Pentru aceia care se întreabă 
cum de a fost posibil atunci, în 1918, 
să revină la patria-mamă şi Basara- 
bia, şi Bucovina, şi Transilvania, 
acesta e răspunsul: România a luptat 
cu un eroism de o măreție antică pen- 
tru drepturile sale sacre. 

Astăzi, la 80 de ani de la săvîr- 


şirea acelui miracol divin, cuvine-se 
să-i omagiem în egală măsură şi pe 
Alexandru Marghiloman, Constantin 
Stere, loan Slavici şi Petre Carp, care 
militau pentru alianţă cu Germania 
împotriva primejdiei panslaviste, şi pe 
lonel I.C. Brătianu, Nicu Filipescu, 
Octavian Goga, Nicolae lorga, Dela- 
vrancea, Nicolae Titulescu, luliu Ma- 
niu şi mulţi alţii, care militau să fie 
liberată Transilvania şi să luptăm 
alături de Antanta. 

Partidul România Mare aduce, 
de asemenea, omagiul său profund 
mareşalului Antonescu, cel care, 
după catastrofa din anul 1940, a 
condus cruciada pentru recuperarea 
teritoriilor răpite din nou samavolnic 
de Rusia, care nu se mulţumise doar 
cu Basarabia, ci ocupase şi Bucovina 
de Nord, chipurile, ca daune pentru 
stăpînirea românească de 22 de ani. 

Păstrez acasă cu sfinţenie, între 
documente, autografe ale lui Vodă 
Brîncoveanu, Mihail Kogălniceanu, 
Mihai Eminescu, C.A. Rosetti, Lucian 
Blaga, Tudor Arghezi, George 
Enescu, Liviu Rebreanu şi icoana 
ferestruită de argint care l-a însoţit pe 
mareşal în toată campania sa din 
Răsărit. De cîte ori o privesc, mă 
gîndesc la iubitul meu părinte, care a 
fost rănit grav de 6 schije în vara lui 
1941 la Odesa, dar mă mai gîndesc 
şi la prea cinstitul şi bravul oştean, 
care a fost mareșalul Antonescu. 

Cei care l-au condamnat atunci, 
în 1946, nu-l lasă nici acum să-şi 
doarmă somnul de veci. 

Pentru prima oară, voi face pu- 
blic pentru poporul român actul de 
acuzare pronunţat la 17 mai 1946, prin 
care fostul conducător al statului era 
condamnat de 6 ori la pedeapsa cu 
moartea, de 2 ori la temniţă grea pe 
viaţă, de 3 ori la temniţă grea pe timp 
de 20 de ani, o dată la detenţie rigu- 
roasă timp de 20 de ani şi de 14 ori la 
degradare civică pe timp de 10 ani. 
Ca şi cînd o singură pedeapsă capi- 
tală n-ar fi fost de ajuns. Atîta ură 
satanică se dezlănţuise împotriva 
acelora care au îndrăznit să ridice 
ochii la Basarabia! 

Acelaşi martiraj îl trăieşte acum 
şi un alt crucificat, pentru viaţa căruia 
ne rugăm cu toţii — llie Ilaşcu. 

Acum, la 80 de ani dela Unirea 
cea mare şi veşnică, roadele otrăvite 
ale stăpînirilor ţaristă şi bolşevică îşi 
arată adevăratul gust. Este vorba, în 
principal, de schimbarea brutală a 
raportului demografic. Proporția s-a 
observat cel mai exact cu prilejul 
alegerilor parlamentare desfăşurate în 
Republica Moldova. 

Noi, oricum, am scăpat destul 
de ieftin, avînd în vedere că în Ucra- 
ina, de pildă, trăiesc nu mai puţin de 
20 milioane de ruşi. 

Folosesc acest prilej pentru a-i 
dojeni amical pe acei politicieni şi 
ziarişti care s-au pripit să anunţe aşa- 
zisa victorie a Partidului Comunist ca 
pe o calamitate istorică. În realitate, 
cu cele 30 de procente ale lor, comu- 
niştii rusofoni n-au cîştigat nici pe 
departe alegerile, cifra cu pricina 
reprezentînd exclusiv ponderea 
ruşilor, ucrainenilor, găgăuzilor, 
bulgarilor şi cazacilor, care s-au 
pripăşit pe pămînt românesc. 

Prin coaliția lor instantanee, 
realizată chiar aseară, cele trei forţe, 
cu vizibile înclinații pro-româneşti şi 
unioniste, au reuşit să mai dea o lecţie 
Kremlinului şi să-i izoleze pe nepoţii 
gornistului Stalin. Este încă o dovadă 
că în vremuri de furtună, întreaga 
suflare românească îşi găseşte 
aceeaşi cadență, acelaşi fluid tulbu- 
rător. 

Trebuie să recunoaştem, totuşi, 
că pojghiţa e destui de subţire. lată 
de ce astăzi, mai ales astăzi, din gura 
mea n-a ieşit şi nu va ieşi nici un cu- 
vînt de ocară faţă de nimeni. E zi de 
sărbătoare şi nu se cade ca noi, 
românii, să fim dezbinaţi tocmai la 
praznicul concordiei. 

Atita vreau să-i rog pe adversarii 
noştri politici, să analizeze cu tot dis- 
cernămîntul că mişcarea naționalistă, 
care-i atît de bună şi de necesară în 
Basarabia, e la fel de bună şi ne- 
cesară şi în România. Pentru că noi, 
în primul rînd, la ei ne gîndim. 

Altul este duşmanul nostru, iar 
evenimentele din Basarabia ne-au dat 
la vreme un semnal de alarmă. Duş- 
manul nostru e pericolul pierderii iden- 
tităţii, e anarhia, e mizeria, e mafia 
de pe ambele maluri ale Prutului, care, 


toate la un loc, ar putea odată şi odată 


să exaspereze pe fraţii noştri basa- 
rabeni şi să-i azvîrle în sfera de atrac- 
ţie a orologiului din Turnul Spasski. 

Rog, din nou, reprezentanţii 
corpului diplomatic acreditaţi la Bucu- 
reşti, ca şi pe emisarii unor înalte 
organisme, să transmită corect mesa- 
jul nostru: Basarabia şi Bucovina sunt 
două lacrimi pe obrazul Europei, sunt 
teritorii româneşti, răpite prin Pactul 
dintre Hitler şi Stalin. Nu există nici o 
naţiune şi nici o limbă moldove- 
nească, ci un singur popor român. 

Banda teroristă de la Tiraspoltre- 
buie izolată de comunitatea inter- 
naţională şi risipită chiar de Federaţia 
Rusă, iar înfometarea popoarelor din 
est de către oligarhia financiară 
mondială ar putea deturna evoluţia 
acestora depe orbita lor normală. 

Nu doresc să acuz pe nimeni, 
dar situaţia în România a devenit 
foarte grea şi starea de spirit a 
populaţiei este explozivă. 

Nicolae lorga avertiza asupra 
pericolului cleptocraţiei, sau al dom- 
niei pungaşilor. 

Acum, ce trebuie să facem noi 
în problema naţională? Nu trebuie să 
ne grăbim cu tratatele cu Moldova şi 
Rusia. În diplomaţie, graba şi lipsa 
percepţiei corecte a realităţii, asociate 
cu unele presiuni externe, pot fi 
dezastruoase. Trebuie să fim precauţi, 
demni şi înţelepţi. Avem exemplul 
Tratatului cu Ucraina, care n-a adus 
nici un fel de îmbunătăţire românilor 
de acolo. Dimpotrivă, şcolile sunt 
închise pe capete şi patrioţii români 
sunt vînaţi. 

indiferent ce guvern se va instala 
la Palatul Victoria, timp de cîţiva ani 
de acum înainte, ei are obligaţia mo- 
rală să dea bani pentru forţele uni- 
oniste din Basarabia şi Bucovina, să 
sprijine pe faţă, conform adevărului 
istoric, integrarea economică, cul- 
turală şi ştiinţifică a României şi a 
teritoriilor româneşti aflate temporar în 
afara hărţii României Mari. 

Dacă Austria compozitorului 
Frantz Lehar era “Ţara surîsului”, 
România este “ţara reproşului”. Toată 
lumea reproşează cîte ceva la toată 
lumea. 

E timpu! să terminăm cu repro- 
şurile, cu lupta fratricidă! 

“Nu poţi înţelege istoria unui po- 
por decît cu harta aşezării lui geogra- 
fice sub ochi”, scria marele geograf 
Simion Mehedinţi, “cea mai valabilă 
formă de organizare rămîne statul- 
naţiune”. Le revine şcolii, istituţiilor 
mass-media, dar, în primul rînd, părin- 
ţilor să crească generaţii de tineri 
iubitori de ţară, în inima cărora să fie 
veşnic aprinse... 


Domnul Petre Roman: 

Am să vă rog, dacă doriţi să 
încheiaţi. Vă mulţumesc. 

Concluziile, domnule senator, 
dacă doriţi să încheiaţi. 

Vă mulţumesc. 


Domnul Corneliu Vadim Tu- 
dor: 

Am pierdut noţiunea timpului, vă 
rog să mă iertaţi. 

Am cîteva concluzii. 

Am fi pe veci blestemaţi dacă 
din orgolii mărunte sau slăbiciune de 
caracter am risipi zestrea de idealuri 
şi biruinţe ale generaţiilor de la 1918 
şi 1941 şi, pentru că întregul an 1998 
trebuie să fie un an jubiliar, iar această 
bucurie fără Transilvania nu poate fi 
întreagă, anunţ că miine, 27 martie, 
conducerea Partidului România Mare 
va participa la o mare adunare popu- 
Iară desfăşurată la Tîrgu-Mureş, ca nu 
care cumva să creadă unii că i-am 
lăsat să zburde de capul lor. România 
n-a fost, nu este şi nu va fi niciodată 
un sat fără cîini! Am încredere în 
steaua poporului român! 

Doamne, apără, fereşte şi 
binecuvîntează România Mare! 

Vă mulţumesc. 

(Aplauze. din partea Grupului 
panamentar al PR.M.) 


Domnul Petre Roman: 

Vă mulţumesc. 

Din partea Grupului parlamentar 
al P.U.N.R., domnul deputat Mihai 
Drecin. 

Vă rog. 


Domnul Mihai Drecin: 

Domnule preşedinte al Sena- 
tului, 

Domnule vicepreşedinte al Ca- 
merei, 

Doamnelor şi domnilor senatori 


şi deputaţi, 

În lungul şi dificilul drum al unirii 
românilor într-un singur stat modern 
liber şi independent, anul 1918 ocupă 
pentru eternitate un loc aparte. În 
cifrele sale s-au contopit toţi anii isto- 
riei noastre de pînă atunci, cu faptele 
lor de muncă şi cultură, răscoale şi 
revoluţii pentru dreptatea socială, bă- 
tălii şi războaie pentru apărarea iden- 
tităţii naţionale, iniţiative diplomatice, 
rod al eforturilor mulțimilor şi elitelor 
deopotrivă. Implinind un ideal politic 
pentru care au gîndit şi sîngerat zeci, 
sute, mii de generaţii de români, 
devenind după al doilea război mondial 
un pisc de recucerit pentru noile gene- 
raţii postbelice, 1918 se impune ca 
un an aproape religios. 

Acum 80 de ani, în condiţii eco- 
nomice, politice şi militare dramatice, 
națiunea noastră a avut tăria fizică şi 
morală de a declanşa Marşul Unirii cu 
Patria-Mamă — Regatul României — 
a provinciei româneşti aflate sub jug 
străin. 

Primul pas îl face “Ţara lui Ba- 
sarabă”, cum numeau documentele 
medievale ale secolului al XIV-lea 
Moldova dintre Prut şi Nistru, Basa- 
rabia. Ruptă din trupul Moldovei la 
1812, printr-un act samavolnic ruso- 
otoman, încadrată abuziv în hotarele 
Rusiei ţariste, supusă unui dur proces 
de rusificare şi exploatare economică, 
Basarabia continuă să simtă şi să tră- 
iască româneşte. Meritul revine în 
exclusivitate masei de ţărani, păturii 
intelectualilor de la ţară — preoţi şi 
învăţători, care au clădit şi apărat 
naționalitatea în faţa indolenţei unei 
nobilimi autohtone rusificate şi a unei 
birocraţii ruseşti agresive şi primitive. 
Aşa se explică ecoul imediat pe care 
Revoluţia română de la 1848/1849, 
Unirea Principatelor, cucerirea 
Independenţei de stat, proclamarea 
Regatului României, complexul de 
reforme moderne iniţiat de Bucureşti 
— îl au în societatea românilor 
basarabeni. Ideile şi faptele gîndite la 
Bucureşti erau vehiculate şi receptate 
atît prin noua elită politică şi culturală 
românească, trecătoare de o parte şi 
de alta a Prutului, cît şi prin oameni 
simpli, în special oierii români din 
sudul Transilvaniei care, prin 
tradiționalul păstorit transhumant, îşi 

păşteau turmele în sudul Basarabiei 
şi chiar mai la est, legînd, tot mai 
puternic, “România liberă” de 
“România neliberă”, după inspirata 
expresie a lui Nicolae lorga. 

“Convenţia politică” semnată în 
august 1916 între România şi Antanta, 
în preajma intrării ţării noastre în 
războiul mondial, avînd în vedere 
apartenenţa Rusiei la Antantă, nu 
putea prevedea recunoaşterea aspi- 
raţiei legitime a României de a se uni 
cu Basarabia. Se făceau trimiteri 
exacte doar la Transilvania şi Buco- 
vina. 

Revoluţia rusă din februarie, mai 
ales lovitura de stat bolşevică din 
octombrie 1917 nu numai că au dus 
la pulverizarea Rusiei ţariste, verita- 
bilă închisoare a popoarelor, ci au dat 
o şansă naţiunilor din răsăritul Europei 
să-şi refacă statele naţionale sau să 
şi le desăvirşească. 

Noua situaţie geopolitică din 
estul european a fost promt valori- 
ficată de România şi românii din Basa- 
rabia. De o Românie, trebuie să recu- 
noaştem, aflată într-o situaţie politico- 
militară limită, teritorialiceşte redusă 
la Moldova dintre Carpaţi şi Prut, com- 
plet înconjurată de inamici, constrînsă 
să încheie un armistițiu cu Puterile 
Centrale la Focşani (noiembrie/ 
decembrie 1917) şi o oneroasă pace 
la Buftea-Bucureşti (IV/V 1918), 
confruntată cu foamete şi epidemii, 
obligată să apere frontul şi să treacă 
la dezarmarea armatei ruse din ţară, 
fosta aliată, molipsită de anarhia 
revoluţionară. 

intr-o situaţie realmente dispe- 
rată, Unirea Basarabiei cu România 
la 27 martie 1918 reprezintă o verita- 
bilă rază de speranţă, de îmbărbătare 
pentru români, o probă elocventă a 
inteligenţei oamenilor politici ai vremii, 
o mostră a răbdării, tenacităţii şi 
spiritului de sacrificiu al poporului 
român. Sub preşedinţia basara- 
beanului loan Inculeţ, cu sprijinul arde- 
leanului Onisifor Ghibu, sub bagheta 
regelului Ferdinand | şi a Brătienilor, 
cu ajutorul moral al generalului Henri 
Berthelot şi al Franţei, Basarabia 
românească se organizează politic 
acomodîndu-se vremurilor. De la etapa 
autonomiei politice în cadrul statului 
rus în toamna anului 1917, prin faza 


proclamării independenţei Republicii 
Moldoveneşti în februarie 1918, Ba- 
sarabia se uneşte cu România două 
luni mai tîrziu. Hotărîrea este luată în 
manieră absolut democratică, prin 
decizia Sfatului Ţării de la Chişinău, 
organism politic ales de toţi locuitorii 
provinciei, indiferent de etnie. Majori- 
tatea celor 138 de deputaţi votează 
Unirea, respectîndu-se principiul 
dreptului la autodeterminare al 
popoarelor lansat de preşedintele 
nord-american W. Wilson. 

Navigînd cu grijă şi hotărîre prin 
furtunile militare şi diplomatice ale 
ultimelor luni de război, Casa Regală, 
Guvernul şi Parlamentul României de 
la laşi, revigorate de succesul 
reîntregirii teritorial-naţionale din est, 
rămîn în continuare pe principiile 
politicii angajate la 1916. Aceasta ne 
permite să reintrăm în război în no- 
iembrie 1918, să pregătim Unirea 
Bucovinei şi Transilvaniei, împlinind 
tripticul unităţii naţionale. Conferinţa 
de pace de la Paris a sancţionat o 
realitate politică — România mare — 
creaţie a unei generaţii de excepţie, 
fericita testamentară a altor multora 
trecute în lumea umbrelor cu gîndul 
nestrămutat la fapta de o clipă a lui 
Mihai- Vodă Viteazul. 

Doamnelor şi domnilor colegi, 

Recursul la istoria naţională este 
întotdeauna necesar şi bine venit în 
astfel de ocazii şi nu numai. Astăzi 
face carieră un nou tip de interna- 
ţionalism, orientat spre Vest, cu nimic 
mai bun, în esenţa lui, ca internaţiona- 
lismul impus din Răsărit mai acum 
patruzeci-cinzeci de ani. Intelectuali 
rasati, institute şi instituţii întregi 
finanţate din abundență, să străduiesc 
să marginalizeze tot şi pe toţi cei ce 
cultivă spiritul naţional, patriotismul, 
ideea unităţii şi integrităţii naţionale, 
statul naţional. Partidul Unităţii Naţio- 
nale Române este convins că această 
“modă” va dispărea mai repede sau 
mai tîrziu, ca orice “modă”, reimpu- 
nîndu-se'valorile naţionale ca funda- 
ment trainic şi serios în afirmarea 
fiecărui popor, chiar într-o Europă 
unită. 

Din istoria trecută oamenii politici 
trebuie să extragă învăţăminte, 
imbolduri, fapte care pot fi folosite 
astăzi pentru a reconstrui edificiul 


50 de ani de (a area Unire 41 


naţional, neuitînd tradiţia, acomodîn- 
du-l vremurilor, spiritului european. 

in acest context, PU.N.R., ca 
şi alte partide din sistemul politic ac- 
tual, acordă o mare importanţă 
relaţiilor României cu Republica 
Moldova. 

Făcînd un inventar amănunţit şi 
responsabil al raporturilor româno- 
române din ultimii 8 ani, partidul nostru 
constată lipsa unei politici coerente a 
Bucureştilor faţă de Chişinău. Gu- 
vernanţii de pînă în 1996, ca şi de 
astăzi, au stat şi stau mai mult cu 
faţa spre Vest, marcați de grija de a 
primi note de bună purtare, de a li se 
confirma că s-au spălat de păcatele 
trecutului comunist, că sunt recu- 
noscuţi ca europeni autentici, că sunt 
acceptaţi să-şi continuie sau, în 
sfîrşit, să-şi înceapă cariera politică. 

De ce nu ne întoarcem faţa, cu 
statornicie, şi spre Estul românesc şi, 
mai depate, spre Estul rusesc? 
Basarabia are nevoie de Patria- 
Mamă, România, în toate planurile 
vieţii. Dacă am ratat momentul de 
mare avînt naţional din 1991, o 
posibilă reeditare a lui 27.I11/9.1V.1918 
nu se poate împlini decît prin 
integrarea economică, culturală şi 
mentală a românilor dintre Prut şi 
Nistru şi structurile Patriei-Mame. 
Aceasta cere timp dar şi un plan bine 
pus la punct şi, mai ales, transpus în 
practică în manieră “nemţească”. 
Numai astfel, peste ani, cele două 
Românii vor putea copia modelul 
reunificării Germaniei, care se 
încadrează în preceptele europene ale 
momentului istoric. Pe de altă parte, 
noi considerăm că o deschidere a 
politicii externe româneşti spre Rusia, 
în manieră titulesciană, ar fi benefică 
economiei naţionale, dar şi unei 
apropieri de substanţă, decisive faţă 
de societatea românească de la est 
de Prut. 

Observatorii fenomenului româ- 
nesc din Basarabia se împart în 
pesimişti şi optimişti incurabili. Pesi- 
miştii scot în evidenţă tarele pe care 
regimul sovietic le-a lăsat moştenire 
românilor basarabeni, inoculate cînd 
dur, cînd cu perversitate timp de cinci 
decenii. Imaginea funcţionarului, jan- 
darmului şi soldatului român interbelic, 
prezentaţi ca mostră de jefuitori şi 


tirani — pe de o parte, sentimentul 
apartenenţei la “marea şi puternica” 
Uniune Sovietică — pe de altă parte, 
nu se pot estompa de la o zi la alta. 
Trebuie timp pentru ca rescrierea 
istoriei, cu luminile şi umbrele ei, 
experienţa proprie să plămădească 
noua mentalitate. Totuşi, argumentele 
optimiştilor ne par mai trainice şi încu- 
rajatoare pentru viitor. In jur de 65% 
dintre elevii şi studenţii din Basarabia 
învaţă azi în limba română. Printre ei 
tot mai mulţi ruşi şi aite etnii, convinşi 
că numai astfel se vor putea integra 
în societatea de miine din republică. 
In numai cîţiva ani, firmele instituţiilor 
publice, ale întreprinderilor de stat şi 
particulare au înclocuit grafia slavă cu 
cea românească. Ici-colo mai găseşti, 
la acest capitol, cîte o sămînţă din 
vechiul stoc. Ziarele româneşti din 
republică, alături de cele din România, 
sunt găsibile peste tot şi, lucru foarte 
important, citite. În sfîrşit, astăzi, pe 
străzile Chişinăului, poţi vorbi slobod 
în limba română fără să te fereşti şi 
să suporţi corecţii verbale şi fizice din 
partea unor cetăţeni, ca şi acum trei- 
patru ani. P.U.N.R. vede în toate 
aceste schimbări un mare pas înainte 
pe linia românizării şi europenizării 
Basarabiei, proces firesc, neimpus din 
afară, pornit din nişte străfunduri 
sufieteşti dintr-o tradiţie reactivă de 
dorinţa de mai bine, demnitate 
naţională, integrare europeană. 

Desigur mai există multe de 
făcut din ambele direcţii, pentru ca 
legăturile româno-române să atingă 
acel arc voltaic care să ne retopească 
într-un tot. 

Exemplul de ultimă oră al politi- 
cienilor români din Basarabia de a se 
uni în vederea impunerii unei politici 
naţionale este un exemplu demn de 
luat şi de partidele naţionale din ţara 
noastră. Fraţii noştri din Basarabia au 
dovedit că nu doresc, după exemplul 
Patriei-Mame, în conducerea treburilor 
interne să influenţeze minoritățile, fie 
prin partide etnice, fie prin lideri cocoţaţi 
înfruntea unor partide neaoş româneşti. 

Fie ca aniversarea de astăzi, 
propusă în 2 februarie a.c. de partidul 
nostru, să ne încălzească sufletele cu 
gîndul la evenimentele istorice de 
acum 80 de ani şi să ne potenţeze 
eforturile pentru apropierea momen- 

tului reeditării lui 27.11/9.1V.1918. 
Vă multumesc. 
(Aplauze.) 


Domnul Petre Roman: 

Vă mulțumesc. 

Din partea Grupul parlamentar al 
minorităților naționale, domnul deputat 
Varujan Pambuccian. 


Domnul Varujan Pambuccian: 

Domnule preşedinte, 

Stimati colegi, 

Ceea ce aniversăm astăzi este 
sfîrşitul unui drum prin deşertul istoriei, 
nu de 80 de ani, ci de 300 de ani. 
Pentru că după 300 de ani de la Marea 
Unire, realizată de Mihai Viteazul, iată 
că poporul român a ştiut să găsească 
şi momentul prielnic şi calea pentru a 
fi din nou în hotarele sale fireşti. A 
ştiut nu să ajungă la pămîntul făgă- 
duinţei, ci să facă pămîntul făgăduinţei 
acolo unde el trăia. 

Momentul acesta a dovedit o 
înţelepciune remarcabilă, atît în ceea 
ce priveşte structurile instituţionale din 
România şi din Basarabia, cît şi 
înţelepciunea şi dîrzenia remarcabilă 
a ţăranului român, transformat în sol- 
dat român. Ceea ce s-a întîmplat 
atunci nu este doaro pagină de istorie, 
ceea ce s-a întîmplat atunci trebuie 
să fie în fiecare dintre noi în perma- 
nenţă. Pentru că un asemenea ideal 
transcende oricărui moment şi oricărei 
conjuncturi. În acest moment, dincolo 
de Prut trăiesc români şi nu moldo- 
veni. Aceşti români care trăiesc 
dincolo de Prut au fost vremelnic 
despărțiți de patria-mamă şi lucrul 
acesta trebuie să ni-l spunem şi noi 
şi ei în permanenţă. Aceşti români 
care trăiesc dincolo de Prut şi care 
au fost mult mai greu încercaţi decît 
noi trebuie să privească către noi ca 
la o speranţă şi eu cred că ceea ce 
este foarte important atît pentru 
fiecare român care trăieşte în 
România, cît mai ales pentru clasa 
politică a României, pentru cei care 
ne aflăm în această sală este să le 
dovedim că au ce să apere. Că 
fiecare acţiune pe care o facem noi 
este un pas către un lucru pe care ni-l 
dorim împreună şi noi şi dinşii. Eu 
cred că noi putem face acest lucru, 


pentru că dacă acum România nu 
este poate ţara puternică şi prosperă 
pe care o visăm, eu cred că fiecare 
dintre noi are în străfundul inimii sale 
conştiinţa că România poate şi trebuie 
să devină acea ţară puternică şi pros- 
peră pe care o visează fiecare dintre 
noi. 

Vă mulţumesc. 

(Aplauze.) 


Domnul Petre Roman: 

Vă mulţumesc. 

Din partea Grupului parlamentar 
al P.S.D.R., domnul deputat Radu 
Gheciu. 

Vă rog, domnule deputat. 


Domnul Radu Gheciu: 

Domnilor preşedinţi, 

Doamnelor şi domnilor senatori 
şi deputaţi, 

Evenimentul petrecut în urmă cu 
80 de ani şi pe care îl celebrăm astăzi 
a fost, pentru a cita expresiva defi- 
nitie dată de bucovineanul lon Nistor, 
“o restabilire a dreptăţii încălcate”. Dar 
Basarabia istorică este un pămînt cu 
destin tragic şi dacă anul 1918 părea 
un început de eră, el s-a dovedit, 
dimpotrivă, a nu fi fost decît deschi- 
derea unei scurte paranteze a timpu- 
lui, închisă două decenii mai tirziu. 
În 1940 şi în 1945, forţa a triumfat din 
nou asupra dreptăţii, iar în 1947 
puterile învingătoare au constituit poli- 
tic ceea ce tancurile impuseseră pe 
cîmpul de luptă. Treizeci de ani mai 
tîrziu, Actul final de la Helsinki 
pecetluia juridic în întreaga Europă 
frontiere statale cvasiimuabile. 

Există însă şi altfel de frontiere, 
pe care hărțile nu le evidenţiază. Sunt 
cele ale spiritualităţii, ale unităţii de 
etos, de limbă, de patrimoniu cultural 
şi conştiinţă istorică. Această unitate, 
nici secolul de dominație ţaristă, nici 
năprasnica decapitare de către Stalin 
a elitelor basarabene nu au putut-o 
distruge. Spaţiul românităţii nu se 
defineşte, de altfel, numai prin domi- 
nanta sa culturală ci, odată cu con- 
stituirea Republicii Moldova ca stat 
independent, şi prin multiple, extrem 
de importante interese economice 
comune care, în dinamica de per- 
spectivă a construcţiei europene, în 

particular sud-est europene, conferă 
relaţiei dintre România şi Republica 
Moldova un caracter special. Ea, 
această relaţie, trebuie să rămînă 
întru totul privilegiată. 

Pe de altă parte, acest spaţiu al 
românităţii nu acoperă doar România 
şi Republica Moldova, ci se regăseşte 
în mai toate ţările cu care ne înve- 
cinăm şi cu care avem, din fericire, 
relaţii prietenești, după cum România 
găseşte firesc să numere printre 
cetăţenii ei fideli minorităţi aparţinînd 
spaţiilor spirituale ale acestor naţiuni 
cu care ne învecinăm. 

Condiţia minoritarului — şi folo- 
sesc acum cu intenţie singularul care 
trimite la drepturi inviduale şi nu la cele 
colective — este una dintre cele mai 
sensibile chestiuni europene ale 
sfirşitului de secol. Avem dreptul să 
fim mîndri de rezolvarea juridică exem- 
plară pe care România democratică a 
dat-o acestei chestiuni, ca şi de pacea 
interetnică din ţara noastră, o realitate 
stabilă pe care incitările naţionaliste 
nu reuşesc să o tulbure. De aceea, 
avem dreptul să sperăm şi să 
pretindem ca şi românii minoritari din 
ţările vecine, inclusiv cei aflaţi într-o 
anumită parte a Basarabiei istorice şi 
în Bucovina, să se bucure de exact 
aceleaşi drepturi, recunoscute de 
reglementările internaţionale şi de 
tratatele bilaterale de care se bucură 
toţi minoritarii în ţara noastră. 

Timpul prezent, doamnelor şi 
domnilor, nu este, nu trebuie să fie 
unul al lamentărilor, al melancoliilor 
inutile şi al speranţelor desprinse de 
realitate. Timpul prezent este, trebuie 
să fie, cel al unei noi. construcţii, 
adecvate unei realităţi noi. Timpul 
prezent este cel al demnităţii, dar şi 
al realismului politic, al imaginaţiei, al 
curajului şi al solidarităţii. Este motivul 
pentru care noi, social-democraţii 
români, credem că momentul istoric 
1918 merită să fie celebrat în primul 
rînd gîndindu-ne la tot ceea ce avem 
de făcut împreună, cei din România 
şi cei din Republica Moldova, fără a 
încerca nicidecum să ne desprindem 
de sentimentul patetic al atîtor legă- 
turi evidente sau de taină, rostite şi 
nerostite, pe care le pot sugera super- 
bele versuri ale lui Alexe Mateevici: 


“Limba noastră-i graiul pîinii 
Cînd de vînt se mişcă vara; 
În vestirea ei bătrînii 

Cu sudori sfinţit-au ţara.” 

Vă mulţumesc. 

(Aplauze.) 


Domnul Petre Roman: 

Vă mulţumesc. 

Din partea domnilor deputaţi şi 
senatori independenţi care nu fac parte 
dintr-un grup parlamentar, domnul 
senator Teodor Meleşcanu. 


Domnul Teodor Viorel Meleş- 
canu: 

Domnule preşedinte, 

Doamnelor şi domnilor senatori 
şi deputaţi, 

Plenul Parlamentului României 
aniversează astăzi momentul istoric 
al Unirii Basarabiei şi Bucovinei cu 
patria-mamă. Este un moment sol- 
emn pe care îl cinstim cu tot respectul 
cuvenit unei mari sărbători a neamului 
românesc. 

Se cuvine să ne aducem aminte 
aici de generaţia marilor oameni 
politici români care în momentele 
importante au ştiut să treacă peste 
deosebirile doctrinare sau ideologice, 
concentrîndu-se asupra interesului 
naţional şi care în contextul dat au 
ştiut să folosească momentele optime 
ale istoriei pentru a duce România în 
graniţele ei fireşti. Unirea Basarabiei 
şi Bucovinei cu ţara a permis reali- 
zarea idealurilor de unitate naţională 
ale românilor, dîndu-le posibilitatea de 
a trăi în acelaşi spaţiu politic, eco- 
nomic şi cultural. Din nefericire, uni- 
tatea românilor nu a dăinuit în timp. 

Schimbarea contextului interna- 
tional a dus la Pactul Ribbentrop- 
Molotov care e răpit din nou României 
teritorii istorice, aruncîndu-i pe buco- 
vineni şi pe basarabeni sub dominaţia 
comunismului sovietic. Se spune 
adesea că astăzi referirea la acest 
tratat nu mai este de actualitate, că 
practic unul din principalii lui sem- 
natari, Uniunea Sovietică, a dispărut 
ca stat. Desigur, nimeni nu pune la 
îndoială faptul că realităţile inter- 
naţionale de astăzi s-au schimbat, că 
actualilor conducători politici nu li se 
pot imputa greşelile predecesorilor. lor, 
dar noi credem că este datoria noastră 

să obţinem cel puţin reparația morală 
pentru acest act, un act condamnabil 
sub toate aspectele, şi politic şi ju- 
ridic, dar şi moral, şi mai ales ca prin 
aceasta să avem garanţia că ase- 
menea rapturi nu se vor mai întîmpla 
pe viitor. 

Doamnelor şi domnilor colegi, 

Obişnuim să celebrăm aici, în 
Parlamentul României, diferite mo- 
mente ale istoriei naţionale. Pentru 
unii dintre noi, aceste sesiuni comune 
reprezintă mai degrabă prilejul unor 
discursuri, uitînd însă că trebuie să 
facem efortul mai ales de a învăţa din 
lecţiile trecutului. Noi credem că rostul 
unor asemenea aniversări nu este 
numai de a aduce aminte oamenilor 
despre ceea ce a fost România, ci mai 
ales de a le spune ceea ce va fi Ro- 
mânia prin acţiunea noastră, a celor 
trimişi aici să îi reprezentăm intere- 
sele în cadrul forului legiuitor. De 
aceea, credem că se cuvine astăzi 
să medităm împreună, în primul rînd 
asupra relaţiilor dintre România şi 
Republica Moldova, astăzi o ţară in- 
dependentă. 

Experienţa anilor care au trecut 
de la prăbuşirea sistemului comunist 
şi a realităţilor geopolitice, bazate pe 
acest sistem, ar trebui să ne înveţe 
un lucru important: cît este de uşor 
să compromiţi o idee nobilă, cît de 
repede se poate ajunge la relaţii 
tensionate între fraţi, cît de puţin 
cîntăresc cuvintele şi mai ales cît de 
mult şi de greu cîntăresc faptele. Ne 
întrebăm adesea astăzi de ce 
Moldova este mai departe de Româ- 
nia decît era în 1990. Poate că acest 
fapt se datorează şi abordărilor 
oarecum simpliste pe care unii dintre 
noi le-am avut, dar aş spune şi 
absenței unei strategii clare din partea 
noastră, a tuturor. Avem nevoie de o 
filozofie naţională în raporturile noas- 
tre cu Republica Moldova, o filozofie 
care să întrunească sprijinul întregii 
clase politice româneşti. Această 
filozofie trebuie să pornească de la 
evaluarea lucidă a realităţilor de astăzi 
şi, mai ales, să asigure continuitate 
şi previzibilitate în politica noastră 
externă. 

Noi, Partidul Alianţa pentru Ro- 
mânia, credem că integrarea euro- 
peană reprezintă unul dintre cele mai 


bune vehicule pentru apropierea dintre 
cele două state româneşti. Trebuie să 
construim împreună un spaţiu eco- 
nomic şi cultural comun, un spaţiu al 
cărui pilon de rezistenţă trebuie să fie 
interesele şi valorile reciproc împăr- 
tăşite, pentru că, domnilor, integrarea 
europeană înseamnă, în primul rînd, 
şi libera circulaţie a oamenilor şi 
ideilor, dar şi libera circulaţie a bunu- 
rilor şi a capitalurilor într-un spaţiu în 
care frontierele, aşa cum spunea 
Nicolae Titulescu, “se spiritualizează”. 

impreună cu Moldova suverană 
va trebui să facem un exerciţiu de 
preintegrare. Ne va fi mult mai uşor şi 
va fi mult mai important pentru noi să 
ne alăturăm Europei ca un spaţiu 
complementar din punct de vedere 
economic şi cultural şi vom avea 
astfel şi premisele procesului de 
fraternitate şi de fraternizare, pe care 
îl dorim atît de mult. De aceea, trebuie 
să acţionăm ferm şi aş spune într-o 
perspectivă strategică pentru dez- 
voltarea pe toate planurile a relaţiilor 
cu Moldova, pornind de la două prin- 
cipii care nouă ni se par fundamentale: 
respectarea suveranităţii acestui stat 
şi a instituţiilor sale, dar şi luarea în 
considerare a unităţii de neam şi de 
limbă dintre cele două state româ- 
neşti. 

Trebuie, domnilor, să sprijinim 
ferm integrarea României în structurile 
economice şi de securitate ale conti- 
nentului şi, în primul rînd, în Uniunea 
Europeană. “Europa unită de la Atlan- 
tic şi pînă la Ural”, cum spunea 
generalul De Gaulle, este astăzi în 
opinia noastră şi calea cea mai sigură 
pentru realizarea unităţii românilor. 

Vă mulţumesc. 

(Aplauze.) 


Domnul Petre Roman: 

Stimate colege, 

Stimaţi colegi, 

Vă mulţumim pentru participarea 
dumneavoastră la acest moment de 
aniversare cu răsunet adînc în mintea 
şi inimile compatrioţilor noştri. 

Cu aceasta, declar închisă 
şedinţa noastră solemnă. 


Şedinţa s-a încheiat la ora 12%, 

Petru ŢARANU 
Vatra Dornei 


ASPECTE 

ALE LUPTEI PENTRU 
UNIRE LA ROMÂNII 
DIN DORNELE 
BUCOVINENE 


Războiul ruso-turc din anii 1768- 
1774 a avut consecințe dureroase și 
pentru românii din Dornele bucovine- 
ne. În baza prevederilor Conventiei din 
7 mai 1775, Austria a anexat, cu acor- 
dul Turciei, partea de nord a Moldovei, 
care s-a numit apoi Bucovina. Urmare 
a acestui context istoric, prin ţinutul 
Dornelor s-a trasat o graniţă vre- 
meinică şi arbitrară. Localitățile Dorna, 
Vatra Satului, Dorna Candrenilor, 
lacobeni şi o parte dintre aşezările 
umane aparţinînd de Dorna Arini şi 
Şaru Dornei au intrat sub stăpînire 
habsburgică. Timp de 143 de ani 
populaţia autohtonă a fost împiedicată 
să se folosească în mod liber de 
bogăţiile care îi aparţineau din moşi- 
strămoşi în virtutea dreptului de 
proprietate asupra pămîntului. Făţiş 
sau în secret, autorităţile austriece au 
încurajat şi au favorizat colonizarea 
Dornelor cu etnii străine, ademenite 
de prin diferite zone ale imperiului cu 
miracolul unui trai mai bun în teritoriile 
româneşti. Infuzia masivă cu oameni 
de alte naţionalităţi (funcţionari, 
comercianţi şi mai ales meseriaşi) a 
structura demografică a Dornelor. 
Dacă în anul 1774 — potrivit datelor 
rezultate din recensămîntul efectuat 
în acel an — românii reprezentau 
100% din populaţia Dornelor, la sfîrşitul 
secolului al XIX-lea se vorbea de o 
minoritate românească în mai multe 
localităţi din Dornele bucovinene. 

În ciuda apăsătoarei stăpîniri 
imperiale, românii din Dorne au luptat 


pentru apărarea intereselor lor eco- 
nomice, politice şi culturale, au men- 
ţinut vie flacăra conştiinţei de neam 
şi de ţară şi au militat pentru înfăp- 
tuirea idealului lor de unire cu patria- 
mamă. Încă din secolul al XVIII-lea 
patrioţii dorneni au luat o atitudine 
fermă de ataşare la idealurile unirii şi 
de înfăptuire a ei. La “Moşii” de la Căli- 
mani — o sărbătoare solstiţială de 
tradiţie dacică — se întîlneau anual 
românii din Bucovina, Moldova şi Tran- 
silvania. Vîrful Muntelui Lucaciu — 
locul de, desfăşurare a tradiţionalei 
sărbători — se transforma deseori într-o 
tribună a manifestării conştiinţei de 
neam şi ţară. Aici, după opinia 
bătrînilor din Dorne, se puteau auzi 
îndemnuri publice şi înflăcărate 
chemări la lupta pentru Unirea cea 
Mare, adică pentru unirea într-un 
singur stat a tuturor românilor. În 
preajma evenimentelor de la 1848, 
Vasile Alecsandri, Alecu Russo şi 
Eudoxiu Hurmuzachi aveau întîlniri cu 
oameni politici din Transilvania în 
diferite case conspirative din Neagra 
Şarului (Paiaghia Ortoanu) şi din 
Poiana Negri, ambele localităţi situ- 
ate la confluenţa graniţelor dintre 
Bucovina, Moldova şi Transilvania. 
Populaţia din Dornele bucovinene — 
potrivit aceloraşi surse informative — 
a sprijinit material şi financiar revoluţia 
lui Avram lancu şi Războiul de 
Independenţă (1877). Sînt date care 
atestă şi prezenţa lui Nicolae 
Bălcescu la Vatra Dornei tot în acea 
perioadă şi, probabil, cu aceleaşi 
scopuri. 

Primarul Vasile Deac — cel care 
a guvernat tîrgul Vatra Dornei între anii 
1875-1902 — n-a permis înscrisurile 
germane şi nici folosirea limbii 
ocupantului în relaţiile dezvoltate de 
primăria localităţii cu publicul 
solicitant, indiferent de naționalitatea 
sa. În anul 1897, pe frontispiciul 
clădirii Palatului Comunal (sediul 
primăriei) s-a abordat, în basorelief, 
stema Moldovei, un act de patriotism 
prin care se atesta apartenenţa 
Dornelor, vremelnic înstrăinate, la 
vatra lor de obîrşie, la spaţiul 

românesc. Tot acest primar-patriot a 
iniţiat fondarea Societăţii Culturale 
“Sentinela” (1891), o instituţie care 
veghea la supraviețuirea culturii 
româneşti în Dorne. În anul 1901, 
Socitatea Culturală “Sentinela”. şi-a 
edificat un sediu propriu, o clădire 
monumentală care s-a construit şi cu 
fonduri băneşti donate de românii din 
Dornele moldovene. Clădirea a fost 
cunoscută sub denumirea de Palatul 
Naţional, iar pe frontispiciul ei s-a 
înscris anul edificării şi deviza “IN 
UNIRE E PUTERE”. O parte dintre 
încăperile de la parter au fost destinate 
Cabinetului de citire, o bibliotecă ce 
punea la dispoziţia publicului 
solicitator numai carte românească 
adusă de peste graniţă. Denumirea 
clădirii şi deviza-de pe frontispiciul ei 
se păstrează şi astăzi. Tot el, sprijinit 
de intelectualii Dornelor, a transformat 
filiala din Vatra: Dornei a Societăţii 
“Scoala Română” într-o tribună de 
luptă pentru înfăptuirea idealurilor 
naţionale. 

Învățătorul Samuil loneţ, un 
luminat patriot al vremii, a înfiinţat în 
comuna Dorna Candrenilor biblioteca 
“Lumina satelor” şi librăria cu aceeaşi 
denumire, ambele dotate cu carte 
româneascătrecută peste graniţă pe 
ascuns şi cu mari riscuri. Sărbătoarea 
dedicată aniversării a 60 de ani de 
domnie a împăratului Franz loseph, 
organizată, potrivit tradiţiei româneşti, 
pe vîrful Muntelui Giumalău (cota 1900 
m.s.m) în ziua de 30 iunie 1909, s-a 
transformat într-o puternică manifes- 
tare pentru unirea cu România. Ilie 
Odochean, participînd cu delegaţia 
oraşului Vatra Dornei la manifestaţiile 
organizate la Viena cu prilejul aniver- 
sării a 60 de ani de la urcarea petron 
a împăratului Franz loseph; a detestat 
fastul acţiunilor şi a condamnat fără 
rezerve politica imperială de cotropire 
a teritoriilor româneşti. Atunci cînd a 
venit vremea ciocnirii cupei de 
şampanie în sănătatea împăratului, el 
s-a exprimat fără echivoc: Capitala 
ţării mele este Bucureştiul, nu Vie- 
na. România să trăiască întru mulţi 
ani! La întoarcerea sa la Vatra Dornei 


cu - România. 


a fost luat imediat în supravegherea 
autorităţilor austriece. în anul 1911, la 
o întrunire a arcăşiei din Vatra Dornei, 
care a avut loc în sala de festivități a 
primăriei, s-a arborat drapelul 
românesc. Alţi patrioţi dorneni au 
distribuit în rîndul populaţiei drapele 
româneşti, aduse cu mari riscuri din 
Dornele moldovene şi au demascat 
politica imperială de inducere în eroare 
a populaţiei româneşti din teritoriile 
ocupate. Toate acestea sînt doar 
sumare punctări de fapte şi de acţiuni 
care au premers actul unirii Bucovinei 
cu România şi cel de înfăptuire a 
statului naţional unitar român. 

În preajma izbucnirii primului 
război mondial, autorităţile austriece 
şi-au intensificat propaganda potrivit 
căreia românii din Bucovina şi Tran- 
silvania ar fi mulţumiţi sub stăpînirea 
Austro-Ungariei şi nu ar agrea unirea 
Propaganda de 
intoxicare a opiniei publice româneşti 
a fost potenţată şi de zvonurile care 
urmăreau să acrediteze convingerea 
în faptul că România va'intra în război 
alături de Austro-Ungaria şi, în acest 
context, toţi dezertorii din armata im- 
perială vor fi extrădaţi imediat de sta- 
tul român. După izbucnirea ostilităţilor 
mulţi dintre românii din Dornele buco- 
vinene, bănuiţi a fi ostili stăpînirii im- 
periale, cei care militau pentru unirea 
cu România şi simpatizau cu guvernul 
de la Bucureşti sau comentau pozitiv 
evenimentele militare favorabile 
inamicului, au fost internaţi în lagărele 
de concentrare de la Thalerhof (Sti- 
ria), Olmutz (Moravia) şi Munkacz 
(Ungaria). Primarul oraşului Vatra 
Dornei, Ştefan Forfotă, dovedit fiind 
că a propagat în rîndul populaţiei ideea 
unirii cu România, urmare a refuzului 
său de a face declaraţie de loialitate 
faţă de stăpînirea habsburgică şi a 
sabotării rechiziţiilor de război (lînă şi 
obiectele din cupru), a fost demis din 
funcţie la 28 februarie 1917 şi deportat 
în lagăr, unde s-a îmbolnăvit şi s-a 
stins din viaţă la numai 53 de ani. 
Printre cei care au împărtăşit soarta 
privării de libertate în lagărele de 
exterminare se numără şi luptătorii 

pentru unire Gavril Beleca (învățător) 
şi Nicolae Mihalcea, ambii din comu- 
na lacobeni. Alți patrioți dorneni — 
Gheorghe Boancheş (fost deputat în 
parlamentul de la Viena), loan 
Candrea (Dorna Candrenilor), Ilie 
Odochean (fost primar al oraşului Vatra 
Dornei) ş.a. — au fost sever avertizaţi 
pentru opţiunile lor pro-româneşti şi li 
s-a aplicat pe actele de identitate 
ştampila cu inițialele P.V. (Politisch 
Verdachting), ceea ce însemna 
persoană periculoasă pentru ordinea 
de stat imperială. 

Sesizînd starea de spirit a 
românilor din Dornele bucovinene şi 
nu numai, contele Meran — guver- 
natorul Bucovinei, care îşi stabilise 
reşedinţa la Vatra Dornei — sfătuit de 
generalul Pflanzer Maltici, coman- 
dantul trupelor austro-ungare din zonă, 
a emis la 13 septembrie 1914 o 
ordonanţă prin care “populaţia civilă 
era avertizată că cea mai mică 
suspiciune din partea autorităţilor 
militare atrage după sine împuşcarea”. 
Trecînd peste măsurile represive 
impuse de autorităţile austro-ungare, 
patrioţii români din Dorne au sădit în 
conştiinţa populaţiei crezul în ziua 
izbăvirii prin luptă de lanţurile robiei 
imperiale şi în unirea cu ţara-mamă. 
Contactul discret dar nemijlocit cu 
populaţia din Dorne, în scopul 
informării ei cu evenimentele la zi, 
demascarea propagandei imperiale de 
inducere în eroare a opiniei publice, 
numeroasele sustrageri de la ordinele 
de mobilizare şi de la rechiziţiile de 
război, sprijinirea elementelor de 
informaţii ale armatei române cu 
misiuni de spionaj în dispozitivul 
armatelor austro-ungare — cazul cel 
mai semnificativ şi mai controversat 
rămînînd în istorie sub denumirea de 
lon din România — refuzul liderilor 
locali de a face, la solicitarea 
sistematică a autorităţilor, declaraţii de 
loialitate faţă de stăpînirea imperială, 
sînt doar cîteva dintre acţiunile care 
au făcut parte din arsenalul de luptă 
al românilor din Dornele bucovinene 
pentru eliberarea lor naţională, pentru 
unitatea de neam şi ţară. 


Reîntruparea Dornelor bucovi- 
nene la ţara-mamă s-a conturat însă 
în condiţii istorice favorabile reme- 
dierii: nedreptăţii ce s-a făcut prin 
răpirea Bucovinei în anul 1775. La 
sfîrşitul lunii noiembrie 1914, trupele 
ţariste, înfrîngînd armatele austro- 
ungare, au ocupat poziţie la nord de 
Vatra Dornei, pe aliniamentul Prislop- 
Mestecăniş-Giumalău, un sistem de 
trecători cu un important rol.strategic 
în apărarea Dornelor. În iarna 1914/ 
1915 operaţiunile militare din zona 
Mestecănişului au avut caracterul 
unui război de poziţie. Aici s-au 
înregistrat lupte deosebit de grele, cu 
însemnate pierderi în ambele tabere 
beligerante. Căpeteniile armatelor 
ruse, în relaţie cu oficialităţile române, 
caracterizau înverşunarea luptelor de 
la Mestecăniş prin sintagma: Dorna 
voastră — moartea noastră. Acest 
mare efort de război făcea parte însă 
din strategia ocupării Bucovinei de 
către Rusia ţaristă. Aşa se explica de 
ce teritoriului cunoscut, după anul 
1775, sub denumirea de Bucovina, i 
s-a atribuit numele de Rusia Nouă 
(Novaia Rossia). Este relevant şi 
faptul că în acea perioadă, la 
Petrograd, a apărut o monografie 
semnată de K. Baladjenco, al cărei 
titlu denunța scopurile de cotropire a 
Bucovinei: Zelena Rossia (Bukovina) 
i eia proşloe, istoriko-gheogra- 
ficeski ocerk (Rusia verde — 
Bucovina — şi trecutul ei, studiu 
istorico-geografic). Armatele austro- 
ungare de pe aliniamentul Dornelor, 
aflate sub comanda generalului Pflan- 
zer Maltici, au înfrînt însă rezistenţa 
trupelor ruseşti şi, ca urmare, Bucovi- 
na a fost reocupată de habsburgi în 
luna februarie 1915. Declanşarea 
operaţiunilor militare, cunoscute în 
literatura de specialitate sub denu- 
mirea de ofensiva lui Brusilov, după 
numele generalului Alexei Alexeevici 
Brusilov, comandantul suprem al tru- 
pelor ruseşti din această zonă de 
operaţii, desfăşurată pe un front de 
circa 500 de km, a schimbat radical 
situaţia militară de pe teritoriul Buco- 
vinei. La sfîrşitul lunii iunie 1916, 

trupele ruseşti au reocupat poziţiile de 
pe vechiul aliniament al Dornelor. 
Intrarea României în război contra 
Austro-Ungariei a consolidat poziţiile 
armatei ruse în zona de conflict pînă 
învara anului 1917. În aceste condiţii 
istorico-militare, nefavorabile pentru 
românii din Dornele bucovinene, muţi 
dintre patrioţi s-au refugiat în România 
(în zona Fălticeni) şi au intrat în legă- 
tură cu Asociaţia Bucovinenilor, o 
asociaţie care se constituise la Bucu- 
reşti în luna iunie 1915. Începînd din 
luna aprilie 1916, cîteva numere din 
Revista Bucovinei, o publicaţie 
condusă de scriitorul Ilie Torouţiu,, au 


pătruns pe teritoriul Dornelor buco- 


vinene. În cea mai adîncă conspira- 
tivitate, fostul deputat Gheorghe 
Boancheş a asigurat informarea 
populaţiei civile cu starea de spirit a 
liderilor politici şi a românilor din 
Bucovina. Grigori Drăgan, un 
învăţător-patriot originar din Vatra 
Dornei (Argestru), “luptînd” în armata 
austro-ungară din regiunea Tirol 
(Munţii Alpi), s-a predat la italieni 
împreună cu întreaga sa unitate, for- 
mată în mare parte din români 
bucovineni (1916). La puţin timp după 
acest act de curaj, el, împreună cu 
alţi patrioţi români, a fondat “Legiunea 
română din Italia” al cărei comandant 
a devenit. Scopul declarat al românilor 
încadraţi în ligă era “lupta cu arma în 
mînă pînă la înfăptuirea României 
Mari”. Soldatul Pintea Matei Adrian din 
Vatra Dornei, înflăcărat de crezul în 
izbăvirea fraţilor de sub jugul impe- 
rial, luptînd pe frontul de apus, a fost 
citat prin Ordin de zi al 
Comandamentului Suprem Italian şi 
apoi decorat pentru bravură 
ostăşească. Vestea actelor de bravură 
săvîrşite de patrioţii români a luminat 
şi mai bine calea spre unire şi a 
înflăcărat acţiunile întreprinse de 
românii din Dorne pentru înfăptuirea 
idealului naţional. Măsurile drastice 
impuse de autorităţile militare austro- 
ungare, în condiţiile stării de război, 
teama de o eventuală ocupaţie ru- 
sească, persecuțiile îndreptate împo- 
triva liderilor dorneni şi a populaţiei de 


rînd, rechiziţiile, munca forţată: în: 
scopuri militare şi privaţiunile de tot 
felul au fost factori favorizanţi ai radi- 
calizării. luptei pentru revenirea 
Dornelorlaţara-mamă. 

Vestea că deputaţii ucraineni au 
cerut în Parlamentul de la Viena 
crearea Ucrainei apusene autonome, 
în care să fie inclusă şi Bucovina, a 
aprins spiritul revoltei şi: în rîndul 
populaţiei din Dorne. Desfăşurarea 
operaţiunilor militare pe fronturile 
europene din toamna anului 1917 şi 
vara lui 1918, defavorabile armatelor 
austro-ungare, victoriile de răsunet ale 
armatei române pe fronturile de la 
Mărăşeşti, Mărăşti, Oituz, Caşin şi 
radicalizarea luptei pentru eliberarea 
naţională a popoarelor înrobite, au 
spulberat mitul supravieţuirii imperiului 
pe arena politică a Europei. În aceste 
condiţii a luat o mare amploare şi 
mişcarea: naţională a românilor din 
Dorne pentru unirea lor cu patria- 
mamă. În vara anului 1918, patrioţii 
dorneni,  activînd în bezna 
conspirativităţii, au desfăşurat acţuini 
menite să pregătească populaţia 
pentru dezrobirea ei prin luptă cu arma 
în mînă. Sînt bătrîni din Dorne care 
mărturisesc că în lunile august, 
septembrie 1918 pe pereţii mai multor 
clădiri din oraşul Vatra Dornei era 
înscris textul: “Hai să dăm mînă cu 
mînă / Cei cu inima română / Să- 
nvîrtim hora frăţiei / Pe pămîntul 
României...”. După unele opinii, în 
oraş şi pe arterele de circulaţie, s-au 
difuzat manifeste în care se aflau 
chemări la unirea cu ţara mamă: 
“Vrem să ne unim cu ţara!”, “Libertatea 
vine numai de la România”, “România 
e ara noastră!” ş.a. 

La 6 octombrie 1918, într-un 
context revoluţionar de apogeu, s-a 
constituit la Vatra Dornei o puternică 
Gardă Naţională. Exemplul a fost 
urmat imediat şi de comunele Dorna 
Candrenilor, lacobeni, Poiana Stam- 
pei, Şaru Dornei (Şaru Bucovinei) şi 
de alte localităţi de pe teritoriul Buco- 
vinei. Înrolarea în efectivele gărzii s-a 
bazat în exclusivitate pe voluntariat, 
s-a efectuat într-un timp record şi a 

cuprins. zdrobitoarea majoritate a 
populaţiei româneşti, inclusiv femei şi 
tineri. Petru Forfotă, fiul primarului 
demis din funcţie şi apoi deportat în 
lagăr de autorităţile austriece, a 
preluat comanda gărzii şi a elaborat 
strategia de rezistenţă armată. S-a 
trecut imediat, după un plan dinainte 
conceput, la dezarmarea jandarmilor 
imperiali şi la anihilarea elementelor 
ostile spiritului românesc. Consiliul 
Naţional Român, constituit în deplină 
conspirativitate, al cărui preşedinte 
era inginerul silvic Arcadie 
Procopovici, a trecut la suspendarea 
din funcţie a autorităţilor austriece — 
primar fiind dr. lulius Weber, preotul 
catolic — şi a preluat conducerea 
oraşului. Pe clădirile primăriilor şi ale 
multor alte instituţii din Dornele 
bucovinene s-a arborat drapelul 
românesc. Acorduri de “Hora Unirii” 
răsunau pe tot cuprinsul Dornelor. O 
delegaţie condusă — după opinia 
bătrînilor din Dorne — de Gheorghe 
Doancheş, fost deputat şi de llie 
Odochean, un primar al oraşului Vatra 
Dornei demis de autorităţile austriece 
la 15 martie 1908 pentru manifestările 
sale patriotice, a plecat la Fălticeni 
pentru a comunica oficialităților 
române hotărîrea dornenilor de a se 
uni imediat şi pentru totdeauna cu 
România. Populaţia de naţionalitate 
germană, cu unele excepţii, a privit 
cu înţelegere lupta românilor pentru 
identitatea lor naţională şi statală. 
Manifestul împăratului Carol al 
IV-lea de Habsburg — Către popoa- 
rele mele credincioase — privind 
reorganizarea imperiului într-o 
federaţie de şase state independente 
(austriac, ungar, ceh, iugoslav, 
polonez şi ucrainean) a fost demascat 
ca potrivnic intereselor românilor din 
teritoriile ocupate şi respins cu 
hotărîre de Consiliul Naţional Român 
şi de întreaga populaţie din Dorne. 
Acesta a fost momentul cînd în 
adunări publice, organizate ad-hoc, 
s-a cerut unirea Dornelor şi a 
Bucovinei întregi cu patria-mamă, cu 
România. In ziua de 17 octombrie 
1918, prin faţa primăriilor au defilat 


detaşamente din Garda Naţională — 
luptătorii, fiind îmbrăcaţi în costume 
populare, purtau banderola tricoloră la 
mînă şi steaguri româneşti — scan- 
dînd “Jos împăratul!”, “Jos trădătorii!”, 
“Trăiască România!”, “Vrem să ne 
unim cu ţara!” etc. În acele timpuri, 
Dornele bucovinene deveniseră o cita- 
delă a românismului, a luptei pentru 
unitate naţională. Populaţia era 
ataşată cu trup şi suflet cauzei 
naţiunii române, slujea idealul făuririi 
României Mari. 

În ziua de 27 octombrie 1918, 
într-o situaţie politică dificilă pentru im- 
periu, fruntaşii românilor bucovineni — 
lancu Flondor, Sextil Puşcariu, 
Dionisie Bejan ş.a. au convocat la 
Cernăuţi o adunare la care au parti- 
cipat deputaţii români din Parlamentul 
de la Viena, foştii deputaţi din Dieta 
Bucovinei, primarii din aşezările ur- 
bane şi rurale şi o parte dintre patrioţii 
recunoscuţi pentru lupta lor de slujire 
a cauzei românismului. Dornele 
bucovinene au fost reprezentate de 
Gheorghe Boancheş (fost deputat în 
Parlamentul de la Viena), Ilie Odo- 
chean (fost primar al oraşului Vatra 
Dornei), loan Candrea (Dorna Candre- 
nilor), Petru Forfotă (comandantul 
Gărzii Naţionale din Vatra Dornei) şi 
medicul Albert, toţi membri ai Consi- 
liului Naţional Român. Delegaţia a fost 
împuternicită de populaţie să declare 
în numele ei hotărîrea de a se uni 
imediat şi pe vecie cu România. 
Reuniunea de la Cernăuţi s-a trans- 
format în Adunare Constituantă şi, 
după discuţii aprinse şi însufleţite de 
idealul unităţii naţionale, a ales Con- 
siliul Naţional Român ca singura auto- 
ritate legală a Bucovinei, constituit 
iniţial din 50 de membri. Adunarea 
Constituantă a făcut apoi o declaraţie 
de importanţă istorică: “a hotărît unirea 
Bucovinei cu celelalte ţări româneşti 
într-un stat naţional independent”. La 
întoarcere, delegaţia dorneană a 
răspîndit în rîndul populaţiei mai multe 
exemplare din ziarul “Viaţa nouă”. 
Materialele publicate în paginile 
ziarului au amplificat şi mai mult suflul 
naţional în rîndul dornenilor. Destră- 

marea imperiului Habsburgic — odată 
cu abdicarea împăratului Carol al iV- 
lea de Habsburg, la 11 noiembrie 1918 
— a însemnat. şi sfîrşitul primului 
război mondial. În condiţiile date, 
Consiliul Naţional Român a convocat 
Congresul General al Bucovinei 
pentru joi, 28 noiembrie 1918. Congre- 
sul s-a întrunit în sala sinodală a 
palatului mitropolitan din Cernăuţi. La 
congres, pe lîngă cei 74 de membri ai 
Consiliului Naţional Român, au parti- 
cipat 7 delegaţi ai germanilor, 6 ai 
polonilor şi 13 ai rutenilor din comu- 
nele de peste Prut. In tabelul cu 
membrii Consiliului Naţional Român 
din Bucovina, ataşat la procesul-ver- 
bal al congresului general, se află şi 
numele reprezentanţilor din Dornele 
bucovinene: Gheorghe Boancheş 
(poziţia 8), loan Candrea (poziţia 11) 
şi Ilie Odochean (poziţia 43). Pe 
ordinea de zi a congresului s-a apro- 
bat în unanimitate un singur punct: 
Stabilirea raportului politic între 
Bucovina şi Regatul României. 
“Congresul General al Bucovinei, 
întrupînd suprema putere a ţării şi 
fiind investit singur cu putere legiu- 
itoare, în numele suveranităţii naţi- 
onale a hotărît unirea necondiționată 
şi pe vecie a Bucovinei, în vechile ei 
hotare pînă la Ceremuş, Colacin şi 
Nistru cu Regatul României”. Supusă 
la vot, Declaraţia de unire a Bucovinei 
cu România a fost aprobată în 
unanimitate de întreaga asistenţă şi 
în aplauzele tuturor participanţilor. 

Unirea Bucovinei cu România 
din 28 noiembrie 1918 şi Unirea cea 
Mare de la 1 decembrie acelaşi an au 
fost, aşadar, rezultatul evoluţiei fireşti 
a unirilor celor mici. Prin unire, 
Dornele şi-au conexat identitatea la 
vigurosui filon al istoriei noastre 
naţionale. 

Hotărîrea Congresului General al 
Bucovinei a fost consfinţită prin 
Decretul-Lege din 31 decembrie 1918 
şi ratificată apoi de Adunarea 
Deputaţilor şi Senat la 29 decembrie 
1919. Actul Unirii Bucovinei cu 
România din 28 noiembrie 1918 a 
căpătat recunoaştere internaţională 


prin art. 59 al Tratatului de la Saint- 
Germain şi prin Tratatul de pace dela 
Sevres, încheiat ta 10 august 1920 
de statele coaliţiei Puterilor Centrale 
cu Polonia, Cehoslovacia şi 
lugoslavia. 

APOSTOLUL ROMÂNILOR 


Magnificul pelerinaj cu moaştele 
Sfîntului Andrei în Moldova (12-19 
octombrie 1996), într-o înaltă atmosferă 
de reculegere, grav mişcînd conştiinţa 
acestui popor, a marcat un. moment de 
regăsire a poporului nostru în fiinţa sa 
intimă, în identitatea sa spirituală 
originară. 

Un popor se defineşte pe sine prin 
locul pe care-l ocupă în spaţiul ce-i 
aparţine, prin acţiunea sa istorică în 
timp, dar se defineşte de asemenea prin 
religia sa, care marchează fiinţa sa spiri- 
tuală, caracterizează existenţa sa. 

Avînd în vedere încreştinarea 
acestui popor, deci adeziunea sa la 
noua religie, destinată a cuceri imperiul 
roman şi de a se încorpora ca o con- 
stantă în viaţa spirituală a Europei, prin 
acţiunea Sfintului Andrei, ca operă asa, 
fie şi în principiu, i-o datorăm. 

Sfîntul Andrei a predicat în secolul 
|, potrivit unor mărturii ale tradiţiei 
istorice, şi în sud-estul României de azi, 
în Dobrogea, numită în vechime Sciţia 
Mică. Şi “fiindcă a predicat Evanghelia 
în Dobrogea, noi românii îl considerăm 
pe Sfîntul Andrei într-un anume fel 
Apostolul nostru, al românilor”. 

Cine era Sfîntul Andrei ştim din 
textele biblice şi nu e inoportun să 
reținem. Andrei, fratele lui Simon Petru, 
fiul unui pescar din Betsaida Galileii, 
cetate de pe malul vestic al lacului 
Genizaret, era unul dintre cei doi care, 
în ziua aceea cînd stătea loan şi, privind 
la lisus, spuse: “lată robul lui 
Dumnezeu”, — l-au auzit vorbind şi l-au 
urmat pe lisus. lar lisus, întorcîndu-se şi 
văzînd că-L urmează, le-a zis: “Ce 
căutaţi?” lar ei l-au zis: “Rabi (care se 
tilcuieşte: Învăţătorule), unde locuieşti?”. 
El le-a zis: “Veniţi şi veţi vedea”. Au mers 
deci şi au yăzut unde locuia; şi au rămas 
la El în ziua aceea...” (loan, |, 35-40). 

Ucenic al Sfîntului loan Boteză- 
torul, deci, care găseşte întîi pe fratele 
său, Simon, şi îi spune: “am găsit pe 
Mesia, care se tîicuieşte: Hristos” (loan, 


|, 41-42), Andrei devine unul dintre cei 
mai apropiaţi apostoli ai Domnului. 
Biserica îl numeşte pe Andrei “cel dintii 
chemat” de lisus ca să-i fie ucenic sau 
apostol. Alegerea e relatată de 
Evanghelie: “Pe cînd umbla lisus pe 
lîngă marea Galileii, a văzut doi fraţi, pe 
Simon, care se numeşte Petru, şi pe 
Andrei, fratele lui, care aruncau cu 
mreaja în mare, căci erau pescari. Şi le-a 
zis: “Veniţi după mine şi vă voi face pes- 
cari de oameni”. lar ei, îndată lăsînd 
mrejele lor, au mers după el” (Matei, |, 
18-20). Aceeaşi relatare la Marcu, |, 16- 
18... 

Mereu aproape de Miîntuitorul 
Hristos în anii de activitate publică, la 
înmulţirea pîinilor, Andrei, fratele lui 
Simon, îi spune: “Este aici un băiat care 
are cinci plini de orz şi doi peşti. Dar ce 
sînt acestea la atîţia?” (loan, VI, 8-9). 
Cînd nişte elini au venit la Filip, cel ce 
era din Betsaida Galileii, şi l-au rugat, 
zicînd: Doamne, voim să vedem pe 
lisus”, Filip a venit şi i-a spus lui Andrei, 
şi Andrei şi Filip au venit şi au spus lui 
lisus” (loan, XII, 20-22). Martor al 
patimilor, la întîlnirile cu Hristos cel 
înviat, care “s-au bucurat văzînd pe 
Domnul”, iar lisus le-a spus din nou 
“Pace vouă! Cum M-a trimis pe Mine 
Tatăl, vă trimit şi Eu pe voi. Şi zicînd 
acestea, a suflat asupra lor şi le-a zis: 
Luaţi Duh Sfînt...” (loan, XX, 19-23) — 
împreună cu ceilalţi apostoli, şi Sfîntul 
Andrei a fost trimis de Mîntuitorul la 
propovăduire. “lar numele celor 
doisprezece Apostoli sînt acestea: Întiiul 
Simon, cel numit Petru, şi Andrei, fratele 
lui, apoi lacov al lui Zevedeu, loan, 
fratele lui ş.a.m.d. Pe aceştia i-a trimis 
lisus, poruncindu-le: “Mergeţi în toată 
lumea şi propovăduiţi Evanghelia la 
toată făptura” (Marcu, XVI, 15). Şi 
“tămăduiţi pe cei neputincioşi, învieţi pe 
cei morţi, curăţiţi pe cei leproşi, pe 
demoni scoateţi-i; în dar aţi luat, în dar 
să daţi” (Matei, X, 8-12). 

Cercetări întreprinse în această 
direcţie ne asigură că Sfintul Andrei a 
primit plinătatea harului în Duminica 
Pogoririi Sfîntului Duh. Sorţii i-au rînduit 
propovăduirea Evangheliei în ţinuturile 
situate pe coastele Mării Negre în Bitinia, 
Tracia şi Grecia (Macedonia, Tesalia şi 
Ahaia). Stim, a luminat prin cuvînt şi 
faptă popoarele, săvirşind minuni şi 
vindecări, răbdînd încercări şi primejdii. 
Este considerat întemeietorul Bisericii 
de la Bizanţ şi vasul ales prin care 

Evanghelia a fost propovăduită şi 
strămoşilor noştri geto-daci?. 

Această aserţiune îşi află în 
decursul vremii o vie, adîncă susţinere. 

În Viaţa şi petrecerea sfinţilor, 
laşi, 1682, f.173, mitropolitul Dosoftei 
scria (la 30 noiembrie): “Apostolului 
Andrei i-a revenit (prin sorți) Bitinia şi 
Marea Neagră şi părţile Propontului, 
Halcedonul şi Vizantea, unde-i acum 
Ţarigradul, Tracia şi Macedonia şi 
sosind la Dunăre, ce-i zic Dobrogea, şi 
altele ce sunt la Dunăre, Tesalia şi 
acestea toate le-a umblat”. 

Mitropolitul lacob Putneanul, în 
Vieţile sfinţilor (manuscris din 1760) 
consemna, de asemenea, că “acesta 
întîi chemat a luat Bitinia şi Marea 
Neagră şi părţile Propontului şi 
Helchidonia şi Bizantia şi Thrachia şi 
Machidonia şi ceale ce se află pînă la 
Dunăre”?, 

În Viețile sfinților tipărite la 
Mănăstirea Neamţ, în anul 1811, se arată 
“şi nu numai în Vitinia, ci şi în partea 
Mării Negre cîtă iaste a răsăritului, cu 
toate locurile ei... pînă la rîul cel mare 
Istrul, care acum se numeşte Dunăre, şi 
acestea tot în soarta Sfîntului Apostolului 
acestuia Andrei au căzut”. 

În Vieţile sfinţilor, pe luna noiem- 
brie, tipărite la anul 1835 în tipografia 
Mitropoliei din Bucureşti, se întărea “că 
cel întîi chemat a propovăduit cuvîntul 
lui Dumnezeu. în amîndouă părţile cele 
de pe lîngă Marea Euxinului”S ş.a.m.d... 

În Prologul tipărit la mănăstirea 
Neamţ în anul 1854, în Vieţile sfinţilor 
tipărite la Bucureşti în 1903, în 1910, se 
vorbeşte de Sfîntul Andrei, pe cînd 
propovăduia în Scythia Mică. Şi mai 
curînd, cele două variante ale Pătimirii 
Sfîntului Apostol Andrei din Sinexarul 
Bisericii Constantinopolitane (Syna- 
xarium Ecclesiae Constantino- 
politanae), secolul X, menționează, 
prima: “Prin tragere la sorţi, i-a revenit 
să propovăduiască, în toată regiunea 
Bitaniei şi Pontului, provinciile romane 
Tracia şi Scythia, apoi a mers la 
Savastopolis cea mare (în Crimeea)”. A 
doua, mai extinsă: “Lui Andrei, celui întîi 
chemat, i-au căzut la sorţi Bithinia, părţile 
Pontului Euxin (Marea. Neagră) şi ale 
Propontindei (Marea de Marmara), cu 
cetăţile Chalcedon şi Bizanţ, Mace- 
donia, Tracia şi regiunile care se întind 
pînă la Dunăre, Tesalia, Elada (Grecia 
centrală), Ahaia (Peloponezul) etc.$. 

Nu mai puţin în Sinaxarul 


Min eiului pe noiembrie, tipărit la Rîmnic 
în 1778 (probabil o traducere a celui 
dintii, care se citeşte în toate bisericile 
ortodoxe) se menţiona asfel: “ară 
acesta dintii chemat şi-a luat Vitinia şi 
Marea Neagră şi părţile Propontului şi 
Halchidona, Vizantia şi Thracia şi 
Macedonia şi cele ce ajung la Dunăre”. 
lar o altă variantă: “Acesta (Sfintul 
Andrei) a predicat în Pont, Tracia şi 
Scythia”. 

Ştirile concordă, se întregesc 
reciproc şi localizează, fără dificultăți, 
acţiunea sfîntului Andrei şi la noi. 

in Viaţa, faptele şi sfîrşitul 
Sfîntului şi lăudatului Apostol Andrei, 
cel dintii chemat, Epifanie Monahul 
amintea şi de sciți (între popoarele 
evanghelizate de Apostolul Andrei au 
fost şi sciţii...)2. lar în secolul XIV, istoricul 
bizantin Nichifor Callist Xantopulos, în 
Istoria bisericească, ||, 39 — arăta că 
Sfîntul Andrei a predicat “În pustiurile 
scitice!” — care puteau fi situate mai 
degrabă în Scythia Minor sau în Dacia 
Pontică (Dobrogea) de la gurile Du- 
nării”, în cetățile Pontului stîng locuit de 
greci, romani şi geto-daci". 

Din Doctrina siriacă a apostoli- 
lor se cunosc localităţile şi regiunile 
unde a propovăduit Sfîntul Andrei: 
“Niceea şi Nicomidia şi întreaga ţară a 
Bitiniei şi Gothiei cu regiunea din jur, 
pînă la marele fluviu ale cărui maluri ne 
despart de barbari”. Identificînd “marele 
fluviu” cu Dunărea, iar Gothia cu Geţia, 
lerod. Calist Călinoiu conchide: “În toate 
aceste exemple întîlnim regiuni. care 
privesc cu siguranţă teritoriul românesc: 
Scythia, regiunile de la Dunăre, Moesia, 
Tracia, Gothia”. 

Ceea ce e relevabil, asemenea 
ştiri îşi află o temeinică bază în izvoare 
istorice de prim rang. 

Un cercetător ca loan Rămu- 
reanu, în Istoria bisericească univer- 
sală, menţiona că Andrei, fratele lui 
Petru — după mărturia lui Origen şi a 
istoricului Eusebiu de Cezareea, ar fi 
predicat în Sciţia, prin care poate fi 
înţeleasă regiunea din nordul Mării 
Negre, numită Scythia Major, sau mai 
sigur în Scythia Minor sau Dacia Pontică 
(Dobrogea), în cetăţile Histria, Tomis 
(Constanţa), Callatis. (Mangalia), 
Dionysopolis (Balcic), din Scythia Mi- 
nor”12. 

De fapt, în opera sa Istoria bise- 
ricească (lll,1), Episcopul Eusebiu de 
Cezareea (+340) scria: “Cînd sfinţii 

Apostoli şi ucenici ai Mîntuitorului nostru 
s-au răspîndit în toată lumea, lui Toma i- 
au căzut la sorți, cum spune tradiția, 
Parthia (tara parţilor), iar lui Andrei, 
Scythia”!. Această informaţie — 
menţiona părintele istoriei bisericeşti — 
a fost luată de la Origen (+254). 

Dintre toate aceste mărturii 
documentare cea mai veche şi mai 
prețioasă, cea a lui Eusebiu de 
Cezareea, bazată ea însăşi pe o tradiţie 
veche întărită şi de mărturia lui Hyppolit 
al Romei, contemporan cu Origen, care 
spune de asemenea, că Sfîntul Andrei 
“a vestit (cuvîntul Evangheliei) sciţilor şi 
tracilor”, — devine astfel concludentă 
prin definiţie. Sciţii menţionaţi în aceste 
izvoare sînt cei din Dobrogea, 
cunoscută sub numele de. Sciţia Mică, 
graniţa dunăreană limes Scythicus (au 
clarificat istorici ca R. Netzhammer şi |. 
Zeilier. Populaţia din Scythia Minor sau 
Dacia Pontică (Dobrogea) era geto- 
daco-romană“, — se ştie. 

Evanghelizarea strămoşilor noştri 
de către Sfintul Apostol Andrei este de 
ordinul evidenţei, dacă avem în vedere 
şi scrierile patristice. Între primele 
mărturii patristice, se rețin spusele 
sfîntului lastin Martirul şi Filosoful 
(+166): “Nu este nici măcar un singur 
neam de oameni, fie elini, fie, în genere, 
cu orice nume ar fi numit, sau din 
amaxabii (sciţii) ş.a., la care să nu se 
aducă rugăciuni şi euharistii în numele 
iui lisus cel Răstignit, Părintele şi 
Creatorul tuturor”. 

Chiar mai curînd, scriind: “... nu 
mai este elin şi iudeu, scit, rob ori liber, 
ci toate şi întru toţi Hristos” (în epistola 
sa către Coloseni (11l,10-11) —, sfîntul 
Apostol Pavel, cum s-a putut observa 
cu referire la sciți, — “nu i-ar fi menţionat, 
dacă nu i-ar fi cunoscut”!6, 

Cea mai limpede şi grăitoare 
mărturie despre creştinarea geto-dacilor 
o găsim la Tertulian (+250), după care 
“în Domnul nostru lisus Hristos au crezut 
toţi locuitorii din Spania, diferite naţii din 
Galia, ţinuturile britanilor, supuse lui 
Hristos, precum şi ţinuturile sarmaților, 
dacilor, germanilor şi sciţilor şi ale unor 
neamuri îndepărtate din multe părţi şi 
insule necunoscute de noi şi pe care nu 
le putem enumera”. 

Spre deosebire de alte popoare 
vecine în istoria cărora este consemnată 
o dată precisă a creştinării oficiale, însă, 
“noi am primit creştinismul pe parcursul 
unei perioade de timp, însumînd primele 


53 


secole ale erei creştine, proces ce a avut 
loc atît prin convertiri individuale, cît şi 
prin lucrare misionară, săvîrşindu-se 
paralel cu procesul etnogenezei 
poporului român””. 

Un adevăr incontestabil e azi 
recunoscut: “In spaţiul: Daciei Pontice, 
la început, creştinismul a pătruns printre 
străbunii noştri încă din epoca apos- 
tolică, mai întîi sporadic şi cu o mai 
intensă răspîndire în Scythia Minor 
(Dobrogea). Dar, s-a putut remarca 
totodată, — “locuitorii Scythiei Minor au 
fost “în contact nemijlocit cu blocul etnic 
din spaţiul Carpato-Dunărean”*, iar 
“creştinismul de pe întreg teritoriul patriei 
noastre fiind de origine apostolică şi 
predicat încă din secolele I-II, reprezintă 
un element fundamental în structura şi 
existenţa spirituală a poporului nostru”"9. 

O explică aceasta fără îndoială şi 
faptul că o parte a teritoriului patriei 
noastre a fost evanghelizat de unul 
dintre ucenicii Mîntuitorului — direct sau 
prin aleşii săi, dacă — se menţionează 
în Vieţile sfinţilor tipărite în 1910, — 
Sfîntul Andrei, pe cînd propovăduia în 
Scythia Mică, a avut ucenici de origine 
sciți (li se cunosc şi numele), foşti 
lucrători de pămînt şi care au primit 
cununa muceniciei pentru credinţa în 
Mîntuitorul lisus Hristos?, unii ar fi suferit 
martiriu! pentru lisus Hristos, murind 
îngheţaţi în timpul iernii. 

În densele sale Pagini din istoria 
veche a creştinismului la români 
(Buzău,1986), P.S. Epifanie Norocel, 
episcopul Buzăuiui, fost o vreme 
episcop la Tomis — pe lîngă faptul că 
tradiţia despre propovăduirea Sfîntului 
Apostol Andrei în Scythia Minor a fost 
cunoscută de-a lungul veacurilor, — 
subiinia că “amintirea acestui apostol 
se păstrează şi acum în ţara noastră, 
mai ales în părţile Dobrogei, în diferite 
povestiri, colinde şi alte creaţii 
folclorice”. Dobrogenii bătrîni ştiu şi azi 
de trecerea lui cu toiagul în mînă prin 
Dobrogea. După o legendă, întiîlnită în 
satul Cuzgun — azi loan Corvin — din 
apropierea aşezării romane de la 
Adamclisi, Apostolul Andrei ar fi venit “la 
predicare pă jos şi c-un băț în mînă”. 
N-a stat mult pe-aici; numai f-o dou zile, 
dac-au stat”. Dar cît a stat, “a-nvăţat 
lumea să se închine, şi, cînd a plecat, a 
plecat fără băț’, căci “spun că i-a fost 
sete şi a dat cu băţu-n stîncă şi-a işit 
apă. A tot chicurat pînă a stat. Bătrînii 
aşa spun”, — încheie legenda. 

` Unele credinţe şi creaţii folclorice 
din Dobrogea sau din stînga Prutului, 
ca şi unele toponime (peştera sf. Andrei, 
pîrfiaşul Sf. Andrei), de asemenea atestă 
prezenţa şi propovăduirea Sa pe acest 
teritoriu. În timpul şederii sale, 
aminteşte o legendă, în pădurea de 
lîngă sat, într-o peşteră, Apostolul Andrei 
a făcut o bisericuţă, locul acesta 
numindu-se pînă acum “Peştera 
Sfîntului Andrei”. 

Amintirea celui întîi chemat (la 
apostolie) se mai păstrează în unele 
credinţe şi colinde dobrogene, precum 
şi într-o baladă intitulată “Peştera 
Sfîntului Andrei”%. Mai ales colindele 
(colinde cu variante în circulaţie în 
judeţul Tulcea) înfăţişează pe sfîntul 
Andrei prezent în viaţa geto-dacilor, 
avînd casă însemnată cu semnul sfintei 
cruci: 


De la schit în sus 
Crucea lui lisus, 

De la cruce.-n tei, 
Casa lui Andrei... 

Se piteşte-n tei 
Casa lui Andrei 
Casa lui Andrei 

La schitu din tei sau 
La schitu din tei 
Crucea lui Andrei. 


Apostolul, avînd darul vindecărilor 
şi mai ales al minunilor, a vindecat rănile 
multora şi prin rugăciuni lega gura lupilor 
şi toţi îl aveau de sfînt şi de mare 
ocrotitor", La el au venit Decebal şi 
Traian, “care nu se-nchinau şi cruce 
nu-şi făceau”, după alte legende, 
angajînd personaje istorice sau, şi mai 
mult, făpturi mitologice, fantezia 
poporului mergînd pînă acolo încît exis- 
tă legende în care pămîntul e creat de 
Fărtatul singur (concepţia monoteistă a 
creaţiei pămîntului) sau ajutat de un sfint, 
Sîntandrei?, ridicat, deci, la rangul unui 
coautor al creaţiei, pe filieră creştină. 

Ceea ce e surprinzător, atare 
tradiţii au o largă extindere pe solul 
naţional, vădind o acţiune a sa de mai 
lungă durată în ţara noastră. Numele 
satului Nămăieşti de lîngă Cîmpulung- 
Muscel, bunăoară, i.s-ar datora — 
explică o legendă consemnată de 
istoricul Engel, după care “Apostolul 
Andrei, însărcinat cu propagarea 
Evangheliei în Bizanţ, Tracia, Sciţia şi 
ambele Dacii, coborînd din Dacia 
superioară în Dacia inferioară, pe la 
Bran, şi ajungînd pînă la locul acesta 


Nămăieşti i-ar fi zis şi aşa a rămas %. 
Fapt remarcabil, de asemenea, se 
cunosc practici, credinţe şi obiceiuri 
legate de ziua sfîntului Andrei, moştenite 
de la romani, extinse în Dobrogea şi prin 
alte regiuni din ţară, prin Haţeg sau chiar 
prin Moldova, în părţile Iaşului şi, de ce 
nu, şi în Moldova de peste Prut, — n-ar 
fi imposibil să dovedim. 

S-a putut afirma (mai bine zis, 
confirma) astfel faptul că “legendele 
despre Apostolul Andrei cu caracterul lor 
local şi naţional românesc, au luat 
naştere pe pămîntul Daciei; ele ne 
conduc la credinţa că Apostolul Andrei 
a predicat sămînţa Evangheliei şi în 
Dacia danubiană, printre coloniile 
greceşti din nordul Mării Negre şi printre 
geto-dacii de lîngă gurile şi din partea 
stingă a DunăriiZ. 

Faptele sînt absolut concludente 
iar interpretarea lor nu comportă discuţii. 
Atît toponimia cît şi legendele ne oferă 
argumente- puternice. Poeziile şi 
tradiţiile populare, în care Nicolae 
Bălcescu vedea prima din cele cinci 
categorii în care împărțea el izvoarele 
istoriei noastre, în Cuvînt preliminar 
despre izvoarele istoriei române (în 
Magazinul istoric pentru Dacia, 1845) 
— reprezintă modul în care s-au 
concretizat în memoria colectivităţii 
evenimente şi episoade istorice reale. 
Şi în acest caz, elemente ale tradiţiei 
populare se verifică prin dovezi docu- 
mentare autentice (se cunosc peşteri 
care au servit ca biserici creştinilor în 
urma predicilor sf. Andrei (una la circa 
4 km. de şoseaua Constanţa — Ostrov, 
numiri ca “Peştera sfîntului Andrei”), 
inclusiv descoperiri arheologice. Încit, 
“din îngălbenitele file ale istoriei 
bisericeşti lăsate de părintele acesteia, 
Eusebiu de Cezareea, care consemna 
mărturii patristice rămase şi cunoscute 
pînă astăzi, din tradiţia noastră şi mai 
ales că şi unele şi altele din aceste 
mărturii au fost adeverite de 
netăgăduite des- coperiri arheologice 
aduse nu demult la lumină — scria Î.P.S. 
Daniel,— srăbate, prin veacuri, adevărul 
că Sfîntul Apostol Andrei este 
evanghelizatorul strămoşilor noştri din 
Dobrogea şi din tot spaţiul est-carpatic 
al acelor vremuri”2. i 

Astfel, pe bună dreptate, cu ani în 
urmă, în pagini substanţiale, ia rîndul 
său, P. S. Epifanie Norocel susţine: 
“Tradiţia despre predica sf. Andrei în 
Dobrogea, consemnată de scriitori 


Starea de veghe 

vechi, de: cărţile: de cult, de creaţiile 
folclorice, credințele, obiceiurile şi 
practicile:legate de el, precum şi de unele 
tiponime cum sînt: “Peştera sf. Andrei” 
şi “pîrîiaşul. Sfîntului: Andrei”, păstrate 
de-a lungul: veacurilor în această 
regiune, reprezintă: o: dovadă: conclu- 
dentă pentru: unitatea în credinţă, 
continuitatea şi statornicia noastră în 
vatra în care ne-am născut, locuită în 
vechime de străbunii noştri”. Şi— pentru 
că, aşa cum se exprima un autor, 
legendele, datinile şi practicile 
religioase despre Apostolul Andrei, “sînt 
proprii ale românilor, ele dovedesc 
vechimea creştinismului la români, cum 
şi apostolicitatea Bisericii româneşti” — 
încheia: “Propovăduirea Evangheliei de 
către acest ucenic al Mîntuitorului lisus 
Hristos pe aceste meleaguri ale Daciei 
Pontice, ne face să-l considerăm un 
apostol al daco-romanilor"? . 

Să mai invocăm larga recu- 
noaştere a faptului? Astfel, istorici ca J. 
Zeiller, C. Auner ş.a., vechii teologi ruşi 
şi cercetători ca Filaret Scriban, 
Ghenadie Enăceanu, Dionisie Fotino (în 
Istoria Daciei) afirmau că românii au fost 
creştinaţi de sf. Apostol Andrei în secolul 
|. Tot atîtea argumente care întăresc 
convingerea că Sf. Andrei este “ade- 
văratul evanghelizator al poporului 
român”"%, şi, deci, pe drept cuvînt a fost 
supranumit “Apostolul Românilor”. 

Limba i Bomână 


Lidia COLESNIC 
Chişinău 


PROFESORI 

DE LIMBA ROMÂNĂ 
Al ŞCOLILOR 
TINUTALE 

DIN BASARABIA 
(1828-1871)* 


Primul profesor de limba româ- 
nă, atestat în 1828 la şcoalaţinutală 
din Bălţi, a fost 


GAVRIIL BILEVICI 


Din statul său personal? aflăm 
că este originar din Bucovina, de viţă 
nobilă, născut la 1802. Işi face 
studiile la şcoala normală superioară 
din Cernăuţi, unde studiază religia, 
istoria sfîntă, geografia, gramatica 
limbii germane şi compunerea cuvin- 
telor, limba moldovenească’, limba 
latină, gramatica limbii slavone şi 
metodele predării. Absolveşte şcoala 
cu atestat la 30 iunie 1821!. 

In februarie 1827 prezintă o 
cerere Comitetului şcolar al Uni- 
versităţii din Harkov în care roagă să 
i se permită a susţine examenul de 
atestare la Liceul din Cernigov:, după 
care să fie numit profesor în una dintre 
şcolile ce urmau a se deschide în 


* Informaţiile au fost culese aproa- 
pe în exclusivitate din documentele 
istorice păstrate la Arhiva Naţională a 
Republicii Moldova”. 


Basarabia. La 14 august 1828 Co- 
mitetul şcolar l-a confirmat profesor 
de limba moldovenească la şcoala 


ţinutală din Bălţi, cu salariu de 
profesor superior şi-grad de secretar 


de colegiu:. 

Din raportul directorului şcolilor 
din Basarabia de la 24 mai 1830 către 
Comitetul şcolar de la Harkov aflăm 
că profesorul Gavriil Bilevici împreună 
cu alţi doi profesori au fost atestaţi 
pentru continuarea slujbei cu men- 
ţiunea “foarte capabil” (“ves'ma 
sposobnii”), fiindcă pe lîngă în- 
deplinirea sîrguincioasă a datoriei, “în 
afara orelor de serviciu se mai ocupă 
cu aprofundarea cunoștințelor”. 

Datorită calităţilor sale, G. Bi- 
levici a fost numit de către directorul 
şcolilor din Basarabia bibliotecar al 
primei biblioteci publice din Chişinău, 
la adunarea de constituire a căreia “a 
rostit o cuvîntare în limba moldove- 
nească”?. 

A exercitat funcţia de bibliotecar 
în paralel cu cea de profesor de limba 
română la şcoala ţinutală din Chişinău 
pînă la 11 februarie 1835, cînd este 
numit profesor de limba română la 
Liceul Regional". 

Fiind profesor la Liceul Regional 
(1835-1847), Gavriil Bilevici lucrează 
şi la un dicţionar moldo-rus. În 1842 
într-un raport către directorul şcolilor 
scrie: “întrucît pentru transcrierea pe 
curat am 'avut nevoie de o persoană 
care să cunoască limba moldo- 
venească şi rusă, ca să poată 
transcrie corect, eu l-am invitat pe 
fratele meu mai mic, profesor de limba 
moldovenească la şcoala ţinutală din 
Chişinău, care în timpul de faţă 
continuă să lucreze la dicţionar sub 
supravegherea meâ şi sper că prin au- 
gust 1843 lucrarea va fi gata”". 

În 1843 consilierul titular G. Bi- 
levici, pe lîngă funcţia de bază, mai 
predă citirea şi caligrafia la şcoala de 
funcţionari de birou din Chişinău”. 

in 1847, cînd pleacă de la liceu, 
este asesor de colegiu’. 

Considerăm că stabilirea în 
Basarabia a acestui intelectual de viţă 
nobilă din Bucovina, cu pregătirea sa 
profesională şi capacităţile de care a 

dat dovadă, a avut o influență benefică 
asupra întregului proces de predare a 
limbii române în instituţiile şcolare din 
ţinut. Un fapt este de reţinut în mod 
deosebit: Gavriil Bilevici a fost 
profesorul de limba română al lui loan 
Doncev la şcoala ţinutală din Chişinău 
(1830-1834), apoi la Liceul Regional 
(1835-1839). lar loan Doncev, după 
cum se ştie, a făcut epocă în predarea 
limbii române în Basarabia ocupată 
de Rusia ţaristă. 


GHEORGHE BILEVICI 


Este fratele mai mic al lui Gavriil 
Bilevici, născut la 1819. În statul per- 
sonal e trecut ca “cetăţean străin din 
Imperiul Austriac”. Şi-a făcut studiile 
la Liceul din Cernăuţi“. După sustine- 
rea examenului de atestare la Liceul 
Regional din Chişinău ocupă postul de 
profesor de limba română la şcoala 
ţinutală din Chişinău (12 noiembrie 
1837)". 

Pe lîngă îndeplinirea obligaţiilor 
funcţionale, din ordinul autorităţilor 
şcolare, predă — fără plată — limba 
germană”. 

Atestăm. aceeaşi menţiune ca 
în cazul fratelui său: “foarte capabil şi 
demn” (“oceni sposoben i dostoin”) E. 

La 4 septembrie 1847 este 
transferat la Liceul Regional în locul 
lui Gavriil Bilevici. Acolo continuă 
munca la dicţionarul “româno-mol- 
davo-rus”*, partea a Il-a. In 1852 
demisionează pe motiv de boală”. 


PAVEL LUPPO 


S-a născut la 1830. Provine 
dintr-o familie de ofiţeri superiori. A 
absolvit Liceul Regional din Chişinău 
şi după susţinerea examenului de 
calificare este angajat ca profesor de 
română la şcoala ţinutală din Bălţi la 
20 septembrie 1852, fiind confirmat 
la 21: noiembrie 18522. La 2 martie 
1853 este transferat la şcoala ţinutală 
din Chişinău în aceeaşi funcţie. In 
1858 i se conferă titlul de secretar 
gubernial2. 

La 11 aprilie 1866 înaintează 


cererea de elibere din funcţia ocupată 
şi roagă să i se plătească indem- 
nizaţia de concediere în mărimea 
salariului anual, în legătură cu aflarea 
sa în serviciu pe linia învăţămîntului 
timp de treisprezece ani%. La 20 
aprilie 1866 i se aprobă cererea de 
pensionare şi este eliberat prin ordinul 
curatorului circumscripţiei de învă- 
țămînt Odesa”. 


IOAN PRANIŢCHI 


S-a născut la 1820 într-o familie 
de clerici. 

În 1843, după terminarea cur- 
sului de ştiinţe filozofice, secţia a 
Ill-a%, este exclus din Seminarul 
Teologic din Chişinău. La rugămintea 
sa este admis să exercite în particu- 
lar funcţia de profesor de limba română 
la şcoala ţinutală din Hotin (ordinul 
curatorului circumscripţiei de învăţă- 
mînt Odesa din 13 septembrie 1843)%. 

În afară de limba română a mai 
predat — fără plată — aritmetica şi 
geometria de la 1 decembrie 1843 


pînă la 1 iulie 1844. 


La rugămintea sa, pe 31 martie 
1845, prin ordinul nr. 1785 al Consisto- 
riului de Stat din Chişinău, este 
exclus -din preoţie şi confirmat în 
slujbă pe linia învăţămîntului, fiind 
“lăsat liber în alegerea altui mod de 
viață”? . 

La 4 octombrie 1847 a susținut 
un examen special la Liceul Regional 
pentru calificarea “profesor de limba 
rusă în şcoalaţinutală”, considerat de 
Consiliu satisfăcător”. 

La 3 septembrie 1864 |. Pra- 
niţchi, care se afla în afara statelor 
după ce lucrase zece ani la ju- 
decătoria de zemstvă din Hotin, roagă 
Direcţia Şcolilor să fie numit în postul 
vacant de pfofesor de limba rusă la 
şcoala ţinutală din Hotin, unde unspre- 
zece ani şi ceva a lucrat ca profesor 
de limba română”. Ceruse acest post 
şi mai înainte, dar fusese refuzat. 

De această dată cererea lui 
I.Praniţchi a fost aprobată. În ace- 
laşi timp postul de profesor de limba 


română rămîne vacant. 

MOISEI PODGURSKI 


S-a născut la 1816 într-o familie 


de preoţi. Şi-a făcut studiile la. 


Seminarul Teologic din Chişinău. “De 
la 29 octombrie 1843 exercită funcţia 
de profesor de limba moldovenească 
la şcoala ţinutală din Bălţi, avînd un 
salariu de 178 de ruble şi 72 co- 
peici”%. Lucrează la şcoala din Bălţi 
pînă în 1852. 


CONSTANTIN BULATOVICI 


S-a născut la 1826 într-o familie 


de colonişti stabiliţi în Basarabia”. Îşi 


face studiile la şcoala ţinutală din: 
Chişinău. Susţine examenul de 
atestare pentru calificarea “profesor 
de limbă mol-dovenească în şcoala 
ţinutală”. lar la 27 aprilie 1853 este 
numit profesor de limba română la 
şcoala ţinutală din Bălţi. 

in 1858, în cadrul unei manifes- 
tări oficiale, rosteşte o cuvîntare în 
limba română (redactată, de altfel, de 
|. Doncev)*?. Este unicul discurs în 
româneşte din cele şapte, trecute în 
“Registru al cuvîntărilor scrise pentru 
rostirea în cadrul adunărilor festive, 
care vor avea loc în şcolile ţinutale 
ale Direcţiei Şcolilor din regiunea. 
Basarabia cu ocazia anului academic 
1857-1858”. 

in 1861 Constantin Bulatovici 
prezintă Direcţiei Şcolilor din Basa- 
rabia manuscrisul unui abecedar 
român*, care n-a mai fost tipărit. 
Lucrează la şcoala din Bălţi pînă în 
1871, cînd este semnat înaltul ucaz 
“Cu privire la suspendarea predării 
limbii moldoveneşti în şcolile ţinutale 
din Basa-rabia”“. 

Rămînînd în afara statelor, este. 
angajat ca supraveghetor titular la 
şcoala ţinutală din Ananiev la 15 
octombrie 1871%. După reorganizarea 
şcolii ţinutale din Ananiev, rămîne fără 
un loc de muncă şi este numit supra- 
veghetor titular la şcoala ţinutală din 
Akkerman*. 'La 5 decembrie 1872 
este transferat în aceeaşi funcţie în 
şcoala ţinutală din Hotin, apoi la 
Chişinău. 

De nenumărate ori i se aduc 


mulţumiri pentru slujbă eminentă şi 
sîrguincioasă şi este decorat. Prin 
ordinul nr. 3813 al' Senatului din 30 
aprilie 1891 este recunoscut de viţă 
nobilă cu dreptul de a fi introdus în 
partea a Ili-a a registrului genealogic” . 


CONSTANTIN GREABCO 


S-a născut la 1826 într-o familie 
de mic-burghezi*. Absolveşte Liceul 
Regional din Chişinău, susţine exa- 
menul de atestare pentru calificarea 
“profesor de limba moldovenească în 
şcolile ţinutale”. La 12 mai 1851 este 
numit “profesor de limba :moldove- 
nească la şcoala inutală din Soroca”*. 

La cererea autorităţilor şco-lare 
temporar este profesor de istorie şi 
geografie, în 1851 funcţionînd cu o 
jumătate de normă“. În 1855, tot în 
afara funcţiei de bază, predă caligrafia 
şi primeşte a treia parte din salariul 
stabilit profesorului de caligrafie şi 
desen“. 

La 15 decembrie 1855 este avan- 
sat în gradul de secretar gubernial“?. 


STEPAN TIHONOV 


S-a născut la 1827 într-o familie 
de colonişti stabiliţi în Basarabia“. A 
absolvit Liceul Regional din Chişinău. 
După susţinerea exa-mernului pentru 
calificarea “profesor de limba moldo- 
venească în şcoalaţinutală”, la 11 mai 
1857 este numit “profesor de limba 
moldovenească la şcoala ţinutală din 
Soroca”“. 

A predat limba română la acea- 
stă şcoala pînă în 1871, cînd s-a 
interzis predarea acestei limbi în 
şcolile ţinutale. 

Cînd rămîne în afara statelor, 
înaintează o cerere autorităţilor 
şcolare, în care roagă să i se permită 
a preda istoria şi geografia în aceeaşi 
şcoală, unde deseori funcţionase în 
acest post vacant, pînă la'susţinerea: 
examenului prevăzut de lege pentru 
calificarea respectivă“. 


Remember 

ILIA VORONOV 


S-a născut la 1840 într-o familie 
de mic-burghezi de naţionalitate 
rusă“. Şi-a făcut studiile la şcoala 
ţinutală nr. 2 din Chişinău. 

Se află în serviciul pedagogic 
(învăţător la şcoala parohială nr. 2, 
subordonată şcolii ţinutale nr. 2) de la 
21 iunie 1862, iar ca profesor de limba 
română la şcoala ţinutală nr. 2 din 
Chişinău de la 12 ianuarie 1863”. 

La şcoala ţinutală nr. 2 din 
Chişinău postul de profesor de limba 
română este deschis datorită insisten- 
telor lui Ilia Voronov. în 1862 el 
efectuează un sondaj printre elevii 
şcolii şi stabileşte că treizeci şi cinci 
dintre ei doresc să studieze limba 
română“, după care prezintă o cerere 
supraveghetorului titular, rugînd să se 
intervină pe lîngă Direcţia Şcolilor din 
Basarabia pentru a i se permite să 
predea limba română fără retribuţie. 
Argumentarea lui Voronov merită 
toată aprecierea şi admiraţia posteri- 
tăţii: “Luînd în consideraţie dorinţa 
majorităţii elevilor şcolii încredințate 
Excelenței voastre, scrie el în raportul 
său către supraveghetorul titular al 
şcolii, de a audia limba moldoveneas- 
că, cunoaşterea căreia este atît: de 
necesară în Basarabia pentru orice 
profesie şi mai ales pentru elevii care 
după absolvirea şcolii îşi continuă 
studiile la Liceul Regional, am onoarea 
să Vă rog cu toată smerenia, Exce- 
lenţa voastră, să mă angajaţi ca 
profesor la acest obiect fără plată cu 
toate drepturile şi privilegiile şi cu 
menţinerea funcţiei mele de învăţător 
la şcoala parohială. Anexez adeve- 
rinţa de “profesor de limba moldove- 
nească în şcoala ţinutală cu nr. 
1371. 

La 12 ianuarie 1863 directorul 
şcolilor din Basarabia i-a permis lui 
llia Voronov să predea limba română 
“doar pînă la încredințarea în practică 
de capacităţile sale de predare”®. 

La 16 februarie supraveghetorul 
titular al şcolii raportează Direcţiei 
Şcolilor următoarele: “Voronov, fiind 
admis pentru îndeplinirea funcţiei de 
profesor de limba moldovenească la 
12 ianuarie, datorită sîrguinţei şi emi- 
nentelor sale capacităţi în predarea 


limbii moldoveneşti, fapt confirmat de 
succesele elevilor, merită pe deplin să 
fie confirmat în postul de profesor la 
acest obiect”*?. 

Profesorul |. Voronov predă lim- 
ba română la şcoala ţinutală nr. 2 din 
Chişinău pînă în 1867, cînd moare la 
vîrsta de 28 de ani. La 4 februarie 
1867 directorul şcolilor din Basarabia 
scrie supraveghetorului titular al şcolii 
nr. 2: “In legătură cu moartea învă- 
ţătorului secţiei întîi a şcolii parohiale 
nr. 2 ilia Voronov îl transfer în locul său 
pe învățătorul din secţia a doua a 
aceleiaşi şcoli Teofan Dimitriev”2. lar 
pentru exercitarea celei de a doua 
funcţii a lui Voronov — cea de profesor 
de limba română în şcoala ţinutală 
nr. 2 — directorul şcolilor nu a numit 
pe nimeni. 


VASILE MURATOV* 


A absolvit o şcoală ţinutală din 
Chişinău. La 7 septembrie 1862 sus- 
ţine cu brio examenul de atestare pen- 
tru calificarea “profesor de limba moldo- 
venească în şcoala ţinutală”“. La 7 
ianuarie 1863 printr-un ordin al Senatu- 
lui i s-a retras titlul de negustor şi a 
fost confirmat în serviciu pe linia învă- 
ţămîntuluiss. La propunerea curatorului 
circumscripţiei de învăţămînt Odesa, 
la 23 iunie 1863 a fost confirmat în 
funcţia de profesor în şcoalaţinutală. 

Putem presupune că V. Muratov 
şi-a făcut studiile la şcoala ţinutală nr. 
1 din Chişinău, deoarece numai aici, 
conform surselor arhivistice, limba 
română s-a predat aproape fără 
întrerupere din 1830 pînă în 1869. L-ar 
fi putut avea ca profesor de română 
pe Pavel Luppo, care a predat la 
această şcoala între anii 1852-18667. 

Răspunsurile lui V. Muratov (în 
total şaptesprezece) la examenul de 
atestare au fost apreciate de către 
Consiliul Pedagogic al Liceului Re- 
gional cu nota maximă “cinci”. 

Este de remarcat că examenul 
a avut loc în 1862, gramatica lui loan 


* Nu am aflat statul personal al lui 
Vasile Muratov, de aceea cunoaştem 
puține date biografice despre el. 

Doncev cu litere latine apărînd tocmai 
peste trei anis, iar pretendentul la 
postul rîvnit, Vasile Muratov, notează 
răspunsurile cu litere latine şi nu- 
meşte disciplina limba română. Ultima 
întrebare la care a răspuns Muratov a 
fost “Despre cele mai principale 
dialecte ale limbii române”* (“O 
glavneişih nareciiah rumînskogo 
iazîka”), după el “cele mai temeinice 
sîntu două: dialectulu Valahi şi 
dialectulu Moldavâ”*. 

Din acel Consiliu făcea parte şi 
loan Doncev. Pe originalul răs- 
punsurilor scrise, la sfîrşit, stă urmă- 
toarea notă: “Răspunsurile de faţă au 
fost scrise de Vasile Muratov în 
prezenţa Consiliului Pedagogic al 
Liceului din Chişinău, fără ajutorul sau 
indicaţiile cuiva, lucru pe care îl 
confirmăm. Septembrie a 7-ea zi 
1862"51. Urmează unsprezece sem- 
nături. 

in 1862 acceptă să predea limba 
română fără remunerare la şcoala 
ţinutală din Orhei, după ce cererea 
orheienilor de a introduce limba 
română în “şcolile din judeţ şi oraş” a 
fost respinsă sub pretextul că “nu 
există resurse din care va putea să 
fie plătită leafa profesorului de această 
limbă”. Statutul şcolii ţinutale din 
Orhei nu prevedea ca materie de 
studiu şi româna. 

V. Muratov este angajat ca 
profesor de limba română la şcoala 
ţinutală din Orhei la 23 iunie 1863%. 
A predat acest obiect fără a fi 
remunerat din 1863 pînă în 1867. De 
la 1 septembrie 1865 pînă la 8 martie 
1866 predă suplimentar limba rusă. 
Abia atunci, printr-o.cerere, roagă să 
i se plătească salariu “pentru exer- 
citarea funcţiei de profesor de limba 
rusă în perioada cît a fost vacant 
postul la acest obiect'%. 

in acelaşi document găsim şi 
aprecierea supraveghetorului titular al 
şcolii dată lui Muratov: “... profesorul 
Muratov predă limba moldovenească 
la şcoala ţinutală fără plată, dar cu 
tragere de inimă, la fel de sîrguincios 
este preocupat şi de predarea limbii 
ruse întimpul exercitării funcţiei respec- 
tive şi n-a primit nici un fel de distincţii 
pe tot parcursul slujbei”s. 


În 1864 V. Muratov roagă să fie 
eliberat “din motive familiale în 
legătură cu plecarea sa în concediu 
pe două luni peste hotare, în Moldova, 
de la 1. noiembrie a.c."%.. Incepe o 
veritabilă corespondenţă între supra- 
veghetorul titular al şcolii şi autorităţile 
şcolare şi administrative, pregătirea 
şi eliberarea paşaportului pentru 
străinătate, dar, în cele din urmă, 
Muratov nu mai pleacă în Moldova. 
Aflăm dintr-un raport al său către 
directorul şcolilor de la 23 noiembrie 
1864: “Din cauza schimbării cir- 
cumstanţelor nu mai am nevoie să 
plec peste hotare, în Moldova, de 
aceea Vă rog cu smerenie, Excelenţa 
voastră, să-mi eliberaţi un bilet 
(permis — L.C.) de plecare la Com- 
rat’, 

Intr-o “Listă a persoanelor 
propuse spre avansare în gradul 
următor pentru anii serviţi în sistemul 
şcolilor din Basarabia”, întocmită la 4 
martie 1867, în dreptul numelui Vasile 
Muratov citim: “fost profesor de limba 
moldovenească la şcoala ţinutală din 
Orhei”. După 1867 nu mai figurează 
printre profesorii şcolilor ţinutale. 


CONSTANTIN HELBET* 


Dintr-o “Scurtă listă a persoa- 
nelor propuse spre avansare în gradul 
următor pentru anii serviţi în muncă 
pe linia Direcţiei Şcolilor din Basarabia 
pe anul 1860”, scrisă la 1 septembrie, 
deducem că C. Helbet a fost profesor 
de limba română la şcoala ţinutală din 
Hotin de ia 13 septembrie 1855 pînă 
la 15 august 1860, cînd demisionează 
pe motiv de boală“. Intr-o altă “Lista 
alfabetică a funcţionarilor şi profe- 
sorilor Direcţiei Şcolilor din regiunea 
Basarabia pe anul 1867” îi găsim pe 
Constantin Helbet, secretar de 
colegiu, profesor de limba română la 
şcoala ţinutală nr. 1 din Chişinău”. A 
predat limba română în această 
şcoală pînă în 1869. 


* Despre acest profesor cunoaş- 
tem foarte puţin. Nu am depistat nici 
statul său personal, nici alte informaţii. 

IOAN DONCEV 


S-a născut în 1821 la Chişinău 
într-o familie mixtă — mamă român- 
că-basarabeancă? şi tată bulgar”, îşi 
face studiile la şcoala ţinutală din 
Chişinău (1830-1834) şi la Liceul 
Regional (1834-1839)%. Din noiembrie 
1839 lucrează la şcoala ţinutală din 
Bender, predă istoria şi geografia, apoi 
aritmetica şi latina”. La 7 decembrie 
1847 este angajat la şcoala ţinutală 
din Chişinău ca profesor de română”. 
In 1853 este transferat în aceeaşi 
calitate la Liceul Regional”. 

Profesorii de la Liceul Regional 
se ocupau şi cu munca ştiinţifică. 
Dintr-o “Listă privind numărul funcţi- 
onarilor numiţi de guvern în departa- 
mentul Direcţiei Şcolilor pe anul 1858” 
aflăm că profesorul inferior de limba 
moldovenească |. Doncev se ocupă 
cu citirea şi analiza manuscriselor 
vechi moidoveneşti”*. 

In 1862, pe lîngă funcţia de 
bază, insistă să fie numit supra- 
veghetor în căminul pensionului 
nobilimii din cadrul liceului. Cererea i 
se aprobă la:6 februarie 1862 “cu 
salariu pentru ambele funcţii”&. 

La 17 august 1861 pentru anii 
serviţi în muncă este avansat în 
gradul de consilier de stat. 

Tot în 1861 loan Doncev începe 
lucrul la gramatica limbii române la 
îndemnul directorului şcolilor din 
Basarabia, Piatin, care la 8 februarie 
acelaşi an îi scrie: “Dle Profesor al 
Liceului din Chişinău |. Doncev, con- 
form dispoziţiei dlui Curator al circum- 
scripţiei de învăţămînt Odesa de la 7 
ianuarie nr. 33, Vă rog, Stimate Domn, 
să Vă ocupați, dacă veţi găsi posibil, 
cu alcătuirea manualelor pentru 
predarea limbii moldoveneşti la Liceul 
din Chişinău şi în şcolile ţinutale ale 
Direcţiei încredințate mie, ţinînd cont 
de faptul că vor fi tipărite pe 
socoteala statului, în folosul Dum- 
neavoastră, dacă autorităţile circum- 
scripţiei vor considera că manualele 
satisfac scopul prevăzut'?. 

La începutul anului 1863 |. Don- 
cev încheie lucrul la manuale* şi 
prezintă manuscrisele spre aprobare 
curatorului circumscripţiei de învă- 
ţămînt Odesa, Arţimovici. La 11 


februarie 1863 acesta expediază Mi- 
nistrului Instrucțiunii Publice o 
scrisoare în care scrie: “Astăzi am 
avut onoarea să Vă prezint ma- 
nuscrisul cursului elementar de limba 
română alcătuit de Doncev, profesor 
la Liceul din Chişinău, pentru a 
examina posibilitatea publicării 
acestei lucrări pe contul statului (...). 
Aici, pe loc n-a avut cine să-şi expună 
părerea asupra calităţilor lucrării dlui 
Doncev şi eu m-am mulţumit cu 
lectura părţii introductive, scrise de 
dumnealui în limba rusă. 

Această prefaţă vădeşte faptul 
că di Doncev nu numai că neagă avan- 
tajele introducerii în limba română a 
alfabetului slav şi a unor construcţii de 
limbă proprii limbii slave, ci şi protes- 
tează cu vehemenţă împotriva unei 
atare mutilări a limbii române, alătu- 
rîndu-se tendinței de a o elibera de 
orice influenţă a limbii slave, tendinţă 
apărută recent în Principatele Unite (...). 

In genere... sînt de părerea că 
lucrarea dlui Doncev poate fi publicată, 
cu toate că promovează tendinţa de 
a elibera cît mai repede limba română 
de influenţa limbii slave..."%. 

Deşi Arţimovici nu s-a opus edi- 
tării manuaiului, răspunsul ministrului 
a fost negativ, afirmînd că “ministerul 
găseşte imposibil a-şi asuma chel- 
tuielile necesare pentru tipărirea aces- 
tui manual, deoarece nu are surse 
pentru aşa ceva”&. 

Făcînd trimitere la refuzul 
ministerului privind editarea manu- 
alului pe contul statului, Doncev scrie 
într-o cerere către autorităţile şcolare: 
*... întrucît am irosit prea multă muncă 
şi timp pentru alcătuirea sus-numitului 
“Curs...” (“Cursul primitiv de gramatică 
română” — L.C.), deşi mijloacele 
financiare îmi sunt destul de limitate, 
în cele din urmă, am decis să-l editez 
pe contul meu'&. 

Cărţile lui Doncev” au fost 
editate abia în 1865 la Chişinău, la 
editura lui Akim Popov, după ce au 
fost aprobate de cenzorul de la Odesa 
la 14 august 1863. 

loan Doncev a cerut autorităţilor 
şcolare ca manualele sale să fie 
acceptate în instituţiile de învățămînt 
din Basarabia. Curatorul circum- 
scripţiei de învăţămînt Odesa a 

transmis cărţile lui Doncev spre 
recenzare la Facultatea de Filologie 
a Universităţii din Novorossiisk, iar 
prin “dispoziţia nr. 3027 din 3 noiem- 
brie 1865” l-a rugat pe directorul 
şcolilor din Basarabia să-i “exprime 
mulţumiri lui Doncev pentru munca 
depusă la alcătuirea manualelor de 
limba moldovenească” ®. 

Avizul Facultaţii de Filologie, 
semnat de şeful catedrei de istorie şi 
literatură slavă, V. Grigorovici n-a fost 
în favoarea cărţilor lui Doncev*. 
Manualul “Cursul primitiv de limba 
română” era considerat inferior 
manualului lui Ghinculov%, sus- 
ţinîndu-se că “poate servi doar ca 
supliment pentru îndrumătorul deja 
apărut al lui Ghinculov, lucrare 
prețioasă şi demnă de cea mai mare 
atenţie, editată în scopul studierii 
profunde a limbii române”". 

Reiese că şi recenzentul era 
împotriva introducerii scrisului cu 
litere latine, de aceea a subapreciat 
manualul în cauză. 

La 1 martie 1866% profesorul 
loan Doncev este concediat în urma 
suprimării catedrei de limba română 
de la Liceul Regional din Chişinău, 
conform ordonanţei din 9 februarie 
18668. 

Deşi cărţile sale n-au fost 
acceptate oficial ca manuale şcolare 
şi s-au răspîndit prin vînzare liberă“, 
le întîlnim în unele documente ale: 
bibliotecilor din: şcolile ţinutale. În 
“Lista de cărţi utilizate în şcolile 
ţinutale şi parohiale. subordonate 
Direcţiei Şcolilor din regiunea Ba- 
sarabia pe anul 1867” la biblioteca 
şcolii din Bălţi găsim Abecedarul şi 
Gramatica alcătuite de Doncev5, iar 
în “Lista cărţilor necesare pentru 
biblioteca fundamentală a şcolii 
ţinutale din Orhei din raportul de la 12 
noiembrie 1866” printre cărţile soli- 
citate se află şi “Cursul gramaticii 
moldoveneşti"%, partea a Il-a a lui 
l. Doncev”. 

La 7 noiembrie 1867 fostul 
profesor de limba română loan 
Doncev adresează un raport Di- 
rectorului Şcolilor din Basarabia, în 
care-i:aduce la cunoştinţă că la 27 
octombrie acelaşi an, în ziua plecării 
împărătesei Maria Alexandrovna de la 


Chişinău spre Sankt-Petersburg, el i-a 
oferit manualele sale româneşti cu 
autograf. impărăteasa le-a găsit 
“foarte curioase şi folositoare” şi în 
semn de mulţumire şi respect pentru 
munca depusă de I. Doncev la 
alcătuirea manualelor i-a dăruit un inel 
cu briliante. 

|. Doncev, considerînd de da- 
toria sa să anunţe Direcţia Şcolilor 
despre acest fapt, roagă să se dea o 
dispoziţie de a introduce această 
“distincţie preaînaltă” în statul său 
personal. Directorul şcolilor l-a 
refuzat sub pretextul că în statul per- 
sonal se introduc distincţiile care au 
căpătat caracter oficial: “întrucît eu nu 
dispun de nici un document oficial 
privitor la inelul primit de Dvs., cu 
exepţia raportului Dvs., nu vă pot 
satisface rugămintea”. 

Ziarul “Bessarabskie oblastnîe 
vedomosti” scrie despre acest fapt 
găsindu-l important: “... impărăteasa 
Maria Alexandrovna (...) a binevoit să-i 
dăruiască lui |. Doncev, rămas în afara 
statelor (...), un inel cu briliante pentru 
cărţile alcătuite de el în limba 
moldovenească şi oferite Maiestăţii 
sale”'%. 

În 1870 Doncev publică un ma- 
terial amplu despre “invăţămîntul pub- 
lic în Basarabia”, unde critică starea 
lucrurilor în şcolile elementare şi 
vorbeşte despre pregătirea cadrelor 
pentru aceste școli. 

In ultimii ani de viaţă loan Don- 
cev ocupă postul de director al azilului 
Balş. A murit la 1 aprilie 18851%. 


+ * * 


Acestea fiind spuse despre cei 
doisprezece profesori de limba 
română din şcolile ţinutale, rămîne să 
adăugăm că ne-a interesat în mod 
deosebit pregătirea lor profesională, 
originea lor etnică şi socială. 

Am constatat că majoritatea 
profesorilor, cu exepţia fraţilor Gavriil 
şi Gheorghe Bilevici (veniţi din 
Bucovina după absolvirea şcolii 
normale superioare din Cernăuţi şi a 
liceului din acelaşi oraş), aveau studii 
liceale: Pavel Luppo, loan Doncev, 
Constantin Greabco şi Stepan Tiho- 
nov. Constantin Bulatovici, llia 

Voronov, Vasile Muratov şi Onufrie 
Popa au absolvit şcoli medii ţinutale. 
loan Praniţchi şi Moisei Podgurschi 
şi-au făcut studiile la Seminarul Teo- 
logic din Chişinău. 

in statul personal al profesorilor 
din şcolile ţinutale nu există o rubrică 
privitor la apartenenţa etnică. Pre- 
numele lor cu sufixe ruseşti nu ne spun 
prea mult. Ştim doar că unul dintre ei 
era de naţionalitate rusă — llia Voro- 
nov, că loan Doncev provenea din 
tată bulgar şi mamă româncă. Cei doi 
fraţi Bilevici erau trecuţi în statul per- 
sonal ca cetăţeni străini. Constantin 
Bulatovici şi Stepan Tihonov erau fii 
de colonişti stabiliţi în Basarabia după 
1812, nu li s-a precizat etnia. 

Referitor la proveniența socială 
a profesorilor de limba română pre- 
cizăm următoarele: fraţii Bilevici erau 
de viţă nobilă, Constantin Greabco şi 
llia Voronov proveneau din familii de 
mic-burghezi; loan Praniţchi şi Moisei 
Podgurschi — din tagma duhovni- 
cească,; Vasile Muratov — din negus- 
tori; Pavel Luppo — din ofiţeri supe- 
riori. 

O trăsătură esenţială, care tre- 
buie remarcată în mod deosebit în 
pregătirea şi promovarea cadrelor de 
profesori de limba română pentru 
şcolile ţinutale din Basarabia în anii 
1828-1871, este bilingvismul — cu- 
noaşterea la nivelul cuvenit şi pre- 
darea limbii române şi a limbii ruse. 
Majoritatea profesorilor de limba ro- 
mână au predat şi limba rusă în 
şcoala ţinutală sau cea elementară. 

Constantin Bulatovici, de exemplu, 
în afara funcţiei de bază (profesor de 
limba română la şcoala ţinutală din 
Bălţi), din ordinul Direcţiei Şcolilor 
îndeplineşte şi funcţia de “profesor de 
limba rusă de la 1 septembrie pînă la 
14 octombrie 1870, cu salariu cuvenit 
pentru orele predate”'%. 

Vasile Muratov, care preda limba 
română fără remunerare la şcoala 
ţinutală din Orhei, a predat şi limba rusă 
la aceeaşi şcoală în lipsa profesorului 
respectiv “de la 1 sep-tembrie 1865 
pînă la 8 martie 1866”1%. 

loan Praniţchi, după ce a predat 
mai bine de unsprezece ani limba 
română la şcoala'ţinutală din Hotin, 
revine peste zece ani să predea limba 
rusă la aceeaşi şcoală, menţionînd în 


cerere că are calificarea respectivă de 
“profesor de limba rusă în şcoala tinu- 
tală” din 18471% 

În 1859, pe cînd era profesor de 
limba română la Liceul Regional, loan 
Doncev a predat suplimentar “limba 
rusă, compunerea şi dictarea în şcoala 
pentru copiii funcţionarilor de birou” 1%, 

llia Voronov, profesor de limba 
română la şcoala ţinutală nr. 2 din 
Chişinău, este în acelaşi timp învă- 
ţător la şcoala parohială nr. 2 din 
Chişinău, unde predă citirea şi 
scrierea limbii ruse şi aritmetica 0. 

După ce este pensionat pro- 
fesorul de limba română de la şcoala 
ţinutală nr. 1 din Chişinău, Pavel 
Luppo, curatorul circumscripţiei de 
învăţămînt Odesa permite directorului 
şcolilor din Basarabia “ca materia 
respectivă (limba română — L.C.) să 
fie predată de către profesorul de limba 
rusă Onufrie Popa” 1%, 

Aşadar, politica lingvistică a 
guvernului țarist în Basarabia a fost 
vădit tendenţioasă în pregătirea şi 
promovarea cadrelor didactice la 
limba română şi chiar în editarea 
literaturii didactice la această materie 
de studiu, a manualelor de gramatică, 
apărute la Sankt Petersburg şi 
Chişinău, care erau în exclusivitate 
bilingve, deoarece se urmărea stu- 
dierea aprofundată a limbii ruse de 
către alogeni şi nu a limbii române'*. 

Dumitru TIUTIUCA 
Galaţi 


CE AR PUTEA FI 
EMINESCIANISMUL? 


Deşi despre M. Eminescu şi 
opera sa s-a scris foarte mult, deşi 
termenul de eminescianism se bucură 
de mare circulaţie în limbajul de 
specialitate, el este aproape. ne- 
explicat, iar atunci cînd este între- 
buinţat, accepţia lui este, aproape 
totdeauna, trimisă în indeterminarea 
subînţelesului. De asemenea, el este 
marcat: de un prim paradox al de- 
finiţiei: cu cît se scrie mai mult despre 
Eminescu, cu atît se măresc difi- 
cultăţile de definire a eminiscia- 
nismului. l-am fi pus ca motto acestui 
articol chiar versurile poetului: “E-un 
nu ştiu cum ş-un nu ştiu ce”. 

In unele sensuri eminescia- 
nismul este un concept valorizator, în 
altele, doar marcă a unei identificări, 
pur şi simplu. Fenomenul a fost in- 
tuit, mai întîi, de T. Maiorescu, cînd 
scria, în studiul său, Eminescu şi 
poeziile lui: “Tînăra generaţie română 
se află astăzi sub influenţa operei 
poetice a lui Eminescu. (...) Pe cît se 
poate omeneşte prevedea, literatura 
română va începe secolul al 20-lea 
sub auspiciile geniului lui, şi forma 
limbei naţionale, care şi-a găsit în 
poetul Eminescu cea mai frumoasă 
înfăptuire pînă astăzi, va fi punctul de 
plecare pentru toată dezvoltarea 
viitoare a vestmîntului cugetării româ- 
neşti”. Şi C. Dobrogeanu-Gherea va 
scrie despre influenţa, în epocă, a 
“pesimismului eminescian”. Curios 
lucru, dar şi cunoscutul detractor, 
Al. Grama, recunoaşte existenţa 
acestui eminescianism, cînd, la 1891, 
vorbea despre “jugul lui Eminescu”. 
După aceea vine celebra conferinţă a 
lui Al. Vlahuţă, Curentul Eminescu. 
Oricum, la 1892, eminescianismul era 
larg recunoscut drept o importantă 
mişcare literară. : 


1. Eminescianismul repre- 
zintă, mai întîi, un semn al spe- 
cificităţii creaţiei eminesciene, aşa 
cum sînt şi altele definite, pentru 
majoritatea marilor scriitori ai lumii: 
petrarchism, balzacianism, tolstoism 
etc. i 
Sinonime: specific eminescian, 
duh eminescian, strat poetic central, 
gen proxim, realitate (univers) matri- 
cială etc. 

Conceptul astfel definit nu este 
valorizator, ci surprinde doar spe- 
cificul unui anume discurs raportat la 
ceea ce se numeşte poeticitate, cînd 
se referă numai la poezia lui Eminescu 
şi literaturitate, cînd priveşte întreaga 
operă a scriitorului. O primă trăsătură 
a descrierii eminescianismului este 
faptul că el nu comportă, chiar la 
acest nivel, o singură definiţie, ci mai 
multe, caz aproape singular în com- 
paraţie cu celelalte concepte similare 
amintite. Parafrazîndu-l pe G. Ibră- 
ileanu, putem spune că fiecare cititor, 
exeget, are propria lui percepţie şi 
definiţie a eminescianismului. 

Vom trece în revistă, ilustrativ, 
doar cîteva dintre acestea. 

1.1 Primul care a încercat o 
definire a specificităţii eminesciene a 
fost Titu Maiorescu. Mai mult decît 
în cunoscutele studii despre Emi- 
nescu, el realizează aceasta, într-un 
mod implicit, prin ediţia ce i-a alcătuit-o 
poetului (Poesii, 1884) şi în care 
orchestrează creaţiile acestuia după 
tema lirică a poemului cu care debu- 
tează volumul — Singurătate; sin- 
gurătatea geniului, voia el să zică. 

G. Călinescu (Opera lui Mihai 
Eminescu, 1935) vede în Eminescu 
un mare “creator de idei poetice” ce 
nu le-a sacrificat în favoarea tehnicii 
exterioare. Esenţialmente romantic, 
marile teme ale poeziei sale (Emi- 
nescu fiind poet şi în proză, şi în 
ziaristică) îşi au izvorul în inconştient 
(oniric, eros, aspirație uranică şi 
neptunică, metempsihoză etc.). Cu 
toate acestea, “invenţia verbală” 
rămîne “elementul poetic” fundamen- 
tal. 

M. Dragomirescu consideră că 
originalitatea eminesciană este dată 
de structura particulară a fondului, 


care uneşte “într-o armonie eternă” 


Eminescu al nostra 

elemente contradictorii: suflet şi 
natură (Şi dacă...), “frumuseţile naturii 
cu farmecul lor negrăit” (element 
atrăgător) şi zădărnicia tuturor efor- 
turilor omeneşti (ca element repulsiv) 
(Eminescu — poet universal, 1941). 
„ Pentru D. Caracostea (Arta 
cuvîntului la Eminescu, 1938) 
Eminescu e “un tip formal prin care 
se împlineşte destinul nostru artistic.” 
El găseşte esenţial poeziei lui Emi- 
nescu “tendinţa către nemărginit, 
setea de absolut”, toate acestea des- 
coperite pe calea studierii struc-turilor 
stilistice şi-a cercetării genetice (Cre- 
ativitatea eminesciană, 1943), inau- 
gurînd astfel seria numeroasă a cerce- 
tărilor de ordin stilistic aplicate operei 
eminesciene (Gh. Bulgăr, G. |. Tohă- 
neanu, Ştefan Munteanu şi alţii). 

Pentru P. Constantinescu emi- 
nescianismul s-a manifestat în lexic 
şi în unele “elemente de figuraţie”. 
“Eminescu a supravieţuit prin inextri- 
cabila legătură dintre imagine şi muzi- 
calitate”, aceasta fiind atît de origi- 
nală, încît nu a putut fi imitată (Glose 
eminesciene). Din alt punct de 
vedere, “cosmogonia eminesciană 
structurează concepţia despre Eros 
şi Demon, care este însăşi axa 
personalităţii poetului” (Eros şi Dai- 
monion). 

Edgar Papu consideră căile 
aflării specificităţii eminesciene ca 
fiind diverse, deasupra tuturor afiîndu- 
se însă “principiul cunoaşterii afec- 
tive”, acelaşi şi în viziunea cosmică, 
şi în componenţa lexicală etc. 
(Poezia lui Eminescu, 1971). Pe 
lîngă temele, “componentele naturale” 
din poezie; cum ar fi noaptea, luna, 
steaua, pădurea, floarea şi celelalte, 
funcţionale specificităţii eminescia- 
nismului sînt şi alte categorii: aproa- 
pele (dor nemărginit), departele, 
principiul feminin (dulce jale) etc. Cît 
despre muzicalitatea eminesciană”, 
aceasta “nu este numai reprodu- 
cătoare, ca aceea a naturii, ci şi 
căutătoare, ca. aceea a marilor 
compozitori”. 

Roza del Conte (Eminescu sau 
despre Absolut, 1962) crede că 
“secretul poeziei eminesciene este în 
mod esenţial de natură melodică”, 
muzicalitate care cucereşte mai întîi 


inima şi mai-apoi urechea, fiind una 
lăuntrică. De aceea, după părerea ei, 
“una dintre cuceririle tehnice cele mai 
înalte ale artei eminesciene rămîne 
realizarea unei scheme metrice în 
care el-a tradus sentimentul efe- 
merului”. 

“De ordin muzical” este sed ucţia 
profundă: a poeziei eminesciene şi 
pentru T. Vianu (Poezia lui Emi- 
nescu, 1930) care, sub impresia 
lecturilor din Gundolf, regăseşte 
“esenţa de simtire” eminesciană în 
trăiri oximoronice, componente ale 
dorului: farmec dureros, voluptate şi 
durere”. “Armonia internă”, “coinci- 
denţă cu principiul adînc al inspirației”, 
este acompaniată de ritmuri şi 
sonorități exterioare. 

Pentru G. Munteanu “efectul 
incantatoriu al: artei eminesciene, 
muzicalitatea ei de o putere insinuantă 
fără pereche” se conjugă cu “ştiinţa 
lui de a-şi desmărgini eul într-un fel 
cum puţini scriitori au izbutit”, poetul 
parcă ţinînd astfel să devină anonim 
ca folclorul. 

În viziunea lui |. Negoiţescu 
“cheia vizionarismului muzica!” al 
liricii eminesciene se află în blîndeţea 
tristă, în dorul de moarte din Mai am 
un singur dor..., care nu este nici 
religios, nici. existenţial, ci strict po- 
etic, magic, dublat de un fior de 
senzualitate (Poezia lui Eminescu, 
1968). 

loana M. Petrescu numeşte, ca 
pe o constantă a creaţiei emi- 
nesciene, tehnica “exterioară”, ca 
formulă rituală, şi anume “puterea 
cosmotică a descîntecului”. de co- 
borîre (Eminescu. Modele cos- 
mologice şi viziunea poetică,1978). 

Svetlana Paleologu Matta (Emi- 
nescu şi abisul ontologic, 1988) 
este adepta lui Max Scheler, care 
considera că “numai în măsura în 
care noi dezbărăm opera de veş- 
mintele ei exterioare, de mijloacele de 
expresie, centrul spiritual, şi prin 
urmare individualitatea persoanei 
spirituale a autorului, devin pentru noi 
ceva viu”. De aceea, toţi care au 
căutat muzicalitatea eminesciană în 
figuri, stil, limbă etc., au eşuat în 
impresionism. 

“Limba este măsura artei unui 

poet”, spunea şi G. Ibrăileanu întărind 
o celebră zicere chiar a lui Eminescu: 
“nu noi sîntem stăpinii limbii, ci limba 
este stăpîna noastră”. “Orice vers al 
lui Eminescu este o întrebuințare nouă 
a limbii române şi o orchestrare nouă 
a muzicii ei.” Şi a doua aserţiune a 
criticului “Vieții Româneşti”: “Ca şi 
muzica, poezia lui Eminescu, prin 
sentimentul ei general, prin lipsa ei de 
subiect şi de ocazional îţi transmite 
cu cea din urmă intensitate o stare 
emoţională generală, pe care o umpli 
cu propriile-ţi evenimente sufleteşti” 
(Eminescu, note asupra versului, 
1930). 

Pe calea deschisă de B.-P. Has- 
deu şi Sextil Puşcariu, C. Noica (Cre- 
atie şi frumos în rostirea româ- 
nească, 1973) află ori redescoperă 
inedite disponibilităţi de expresivitate 
semantică şi filosofică unor cuvinte 
vechi româneşti, inclusiv pentru opera 
eminesciană. 

in concluzie, se poate lesne 
constata că, în cele din urmă, în ciuda 
aparenţei de diversitate, şi emi- 
nescianismul suportă exigenţele 
dintotdeauna ale poeticității din 
cunoscuta formulare a lui P. Valéry: 
poezia este “o ezitare prelungită între 
sunet şi sens.” 

1.2. O perspectivă productivă 
pentru definirea eminescianismului 
este şi aceea care propune iden- 
tificarea originalității de expresie a 
creaţiei eminesciene în aşa-numitele 
texte matriciale. ideea unui ase- 
menea text în care să se regăsească 
in nuce specificitatea, în general, a 
scriitorului, o intuia încă prin 1905 
G. Panu, în Amintiri de la Junimea 
din laşi. El se mira cum în romanul 
Geniu pustiu “ideile fundamentale 
s-au plămădit în frageda lui tinereţe, 
cum s-au cristalizat, luînd forme de 
credinţe adînci şi cum mai pe urmă 
n-a făcut decît să le dezvolte, să le 
amplifice şi să le propage”. De aceeaşi 
părere vor fi şi Perpessicius sau 
P. Constantinescu. Ultimul consideră 
textul acesta “prefigurare a întregii 
structuri” a geniului eminescian. Tot 
ca text matricial al întregii opere emi- 
nesciene, noi propunem eseul Archa- 
eus (Cumpănirea întru Archaeus, 
1993). 


Alţi exegeţi au identificat astfel 
de texte numai pentru anumite 
compartimente ale unei creaţii altfel 
unitare. VI. Streinu, de exemplu, 
crezînd doar în Eminescul-Poetul, 
propune poezia Floare-albastră, 
G. Călinescu — Melancolie, iar G. Mun- 
teanu va opta pentru o variantă 
nepublicată a poeziei Din străinătate, 
datată 1865. 

Pentru celelalte compartimente 
ale operei, cum ar fi proza, Per- 
pessicius trimite la textul Contra- 
pagină, iar D. Caracostea, pentru 
dramaturgie, — la traducerea tratatului 
lui Râtscher, Arta reprezentării 
dramatice. 

1.3. In sfîrşit, o ultimă-per- 
spectivă de numire a eminescia- 
nismului este cuprinsă în anumite 
sintagme sau expresii, cele mai 
multe demonetizate ori deformate 
printr-un abuz de uz, datorat în spe- 
cial şcolii. Reproducem doar citeva 
dintre acestea, la care se pot adăuga 
multe altele, vehiculate de diletanti 
întru opera lui M. Eminescu şi care 
au toate atributele s/oganului: 

losif Vulcan, “luceafăr al litera- 
turii noastre, carele a dat o direcţie 
nouă poeziei române ş-apoi a dispărut 
ca un meteor în abisul veşniciei”, T. Ma- 
iorescu, “înalt visătorul Eminescu”, 
“cea dintîi treaptă de înălțare a 
literaturii”, G. Ibrăileanu, “muntele 
care izbucneşte deodată spre cer din 
cîmpia plată”, N. lorga, “expresia in- 
tegrală a sufletului românesc”, E. Lo- 
vinescu, “Saturnul poeziei lirice 
filosofice”, G. Călinescu, (Poetul) 
“nepereche”, Perpessicius, “Poetul de 
pe Culme”, “un Everest al lirismului”, 
T. Vianu, “fără el, am fi cu toții altfel 
şi mai săraci”, Lucian Boz, “cel peste 
fire, cel peste poate, multiplul în unul”, 
T. Arghezi, “sfîntul preacurat al 
ghiersului românesc”, Ş. Cioculescu, 
“geniul nostru tutelar’, C. Noica, “omul 
deplin al culturii româneşti”, Zoe 
Dumitrescu-Buşulenga, “ultimul mare 
romantic român şi european”, Petru 
Rezuş, “steaua noastră neumbrită”, 
AI. Piru, “absolutul poeziei româneşti” 
etc. 

2. Eminescianismul reprezintă 


i o stare a literaturii române exis- 
entă atît înaintea lui Eminescu, cît 

şi după el. Se pot auzi, altfel spus, 
sonuri eminesciene la unii scriitori ce 
l-au premers, după cum acestea se 
pot identifica şi la scriitorii ce l-au 
urmat. Îi avem în vedere doar pe cei 
aflaţi în afara oricăror influențe ori 
patronări spiritual-artistice, despre 
care va fi vorba în altă ordine de idei. 

2.1. Prefigurări eminesciene 
găsim, de exemplu, în traducerea 
Psaltirei făcute de Dosoftei (veacul 
al XVII-lea): “Peste luciu de genune/ 
Trec corăbii cu minune”. Într-o Cro- 
nică rimată din secolele XVII-XVIII 
citim versuri ce amintesc de Doina 
lui Eminescu: “Ticăloasă ţara noastră/ 
Cum rămaşi în stari proastă, / 
Ticăloasă ţară bună/ Pravoslavnică, 
creştină”. Ecouri preeminesciene se 
găsesc şi la alţi scriitori, majoritatea 
minori, cum ar fi: Nicolae Dimachi, 
B. P. Mumuleanu (cu prefigurări ale 
Glosei: “Vremea-nailă şi radică, / 
Vremea face, vremea strică, / Vre- 
mea suie şi coboară, / Vremea surpă 
şi doboară, / Vremea schimbă şi prefa- 

”, Vasile Fabian (Bob) şi mulţi alţii 
(vezi Elena Tacciu, Trei poeţi pree- 
minescieni, 1978, V. Vintilescu, 
Eminescu şi literatura înaintaşilor, 
1983 etc.). 

2.2. Acestora le alăturăm, cum 
am spus, unii poeţi contemporani, 
emuli sau afini lui Eminescu, adică 
pătrunşi de aceeaşi “suflare a se- 
colului”, cea romantică. Pe acest 
motiv, G. Ibrăileanu identifica în 
literatura română o Epocă Eminescu, 
Dar faptul cel mai interesant şi impor- 
tant totodată este acela că din 
specificitatea geniului eminescian se 
vor revendica, ori se vor regăsi, ca 
poeți originali, mulţi alţii: G. Coşbuc, 
O. Goga, lon Barbu, Lucian Blaga, 
Tudor Arghezi, Nichita Stănescu şi 
alţii (loana M. Petrescu, Eminescu 
şi mutatiile poeziei româneşti, 
1989, loana Bot, Eminescu şi lirica 
română de azi, 1990). 

3. Decurgînd din sensul anterior, 
eminescianismul a fost identificat cu 
însuşi spiritul naţional românesc 
raportat la conceptul de universalitate, 
ca premiză a acestuia, conform 
teoriei: cu cît eşti mai naţional, cu atît 
este mai direct şi mai eficient accesul 
la universalitate. incă Eminescu 


preciza în scrisoarea ce însoțea 
poemul Epigonii trimis spre pu- 
blicare “Convorbirilor literare” că 
“materialul în care se sensibilizează 
ideea etern-poetică sînt imaginile — 
nu însă imaginile tuturor popoarelor, 
ci a aceluia la care ea sensibilizează”. 
Această judecată era în consens cu 
“sufletul național” atît de cultivat de 
romantici, în general şi de cei români, 
în special.. 

Odată cu T. Maiorescu şi G. Că- 
linescu ideea unui Eminescu, scriitor 
naţional capătă tot mai mulţi sus- 
ţinători. L. Blaga demonstra şi el în 
Trilogia culturii, Spaţiul mioritic că 
“matricea stilistică românească” s-a 
relevat cu desăvărşire în opera 
eminesciană. Pentru poetul-filosof, 
eminescianismul şi spiritul românesc 
sînt unul şi acelaşi lucru. “În Emi- 
nescu matricea stilistică româ- 
nească, cu apriorismul ei profund 
inconştient, devine creator pe un plan 
superior. Eminescu e de un românism 
sublimat, complex, creator. El e mai 
aproape de ideea românească”. 

Tot de aceea, G. Munteanu 
identifică în creaţia eminesciană 
acelaşi dor din creaţia populară ca 
mod de a fi, care ne-ar singulariza, 
probabil, ca popor şi în acest fel s-ar 
singulariza şi eminescianismul de alte 
direcţii lirice şi spirituale din alte culturi. 
La fel, Eugen Simion află în opera 
eminesciană ilustrarea tuturor mituri- 
lor esenţiale româneşti: mitul naşterii 
şi al morții universului, mitul istoriei, 
mitui erotic, mitul oniric, mitul 
întoarcerii la elemente, mitul crea- 
torului şi mitul poetic. 

Este interesant de observat că 
mai toţi exegeţii străini, care au scris 
despre Eminescu, i-au subliniat 
poetului tocmai această dimensiune 
naţională. A. Guillermou îl receptează 
ca “sinteză a ceea ce s-ar putea numi 
spiritualitatea românească”. “Dacă 
românii recunosc în Eminescu pe cel 
mai mare poet al lor, e pentru că 
Eminescu tocmai a ştiut să exprime 
în mod remarcabil sufletul ţării sale, 
traducînd cu fidelitate aspiraţiile sau 
visurile compatrioţilor săi”. Gino Lupi 
îl considera pe Eminescu, deopotrivă, 
“poet universal (...) expresia sufletului 
lumii, chinuit de problemele eterne a 

căror dezlegare e căutată zadarnic”, 
dar şi, “mai ales, interpretul milenar 
al neamului său şi expresia cea mai 
înaltă şi mai pură a spiritului ro- 
mânesc'”. : 

Ca un paradox al acestei realităţi 
(nu singurul), putem spune că lite- 
ratura şi cultura românească, deşi 
este una esențialmente eminesciană, 
caută în permanenţă forme de expre- 
sie ne-eminesciene, cu mai mult sau 
mai puţin succes. 

4. În această accepţie emi- 
nescianismul depăşeşte sfera lite- 
rarului către cea a culturalului. 
Imaginea unui “Eminescu” trunchiat, 
impus şi solicitat doar ca poet, fără a 
se tine seama de unitatea creaţiei sale 
dovedite de cercetările inter-textuale 
de cuprindere a tututror componentelor 
operei sale, devine cu fiecare zi care 
trece, tot mai anacronică şi anti- 
ştiinţifică. În specia! publicistica, de 
regulă, cea mai neglijată şi urgisită, 
lărgeşte sfera literaturităţii către cul- 
tural, politic, social, memorialistic etc. 

5. Eminescianismul, de ase- 
menea, nu rămîne numai o idee 
estetică, politică sau culturală, ci şi 
una,la fel de importantă, etică. 
Pedagogia implicită a vieţii şi operei 
scriitorului se află şi în probitatea sa 
morală, în consecvenţa, în statornicia 
demnă întru idealuruile sale umaniste 
şi umanitariste generoase, în inde- 
pendenta şi personalitatea opiniilor şi 
aşa mai departe. Puţini din scriitorii 
lumii pot rezista unor asemenea 
exigente de judecată. 

6..Eminescianismul este şi un 
curent de autor generat de marele 
prestigiu al lui M: Eminescu, con- 
siderat scriitor naţional, dar şi de 
fascinația pentru discursul poetic 


însuşi şi disponibilităţile lui estetice.. 


El se manifestă, cronologic, cam între 
1890 şi 1920. Fenomenul s-a concre- 
tizat în mai multe. forme: evocări 
frecvente ale personalităţii şimai ales 
ale biografiei triste a marelui poet, 
pelerinaj la locurile legate de numele 
lui, apariţia de numeroase reviste, 
publicaţii ce amintesc numai şi prin 
titlu de Eminescu: “Eminescu”, 
Bucureşti, 1896, “Floarea-albastră”, 
Bucureşti, 1898, “Luceafărul”, Galaţi, 
1897 etc. În mare, însă, toate aceste 


evenimente comportă cel puţin trei 
componente: un proces de imitare 
epigonică, un altul de mitizare şi, în 
sfîrşit, o despărțire de Eminescu. 

6.1. Eminescianismul ca epi- 
gonism este un concept raportat, prin 
opoziţie, prin antiteză, la cel de 
originalitate, ultimul decurgînd din 
ideea unicității şi individualităţii operei 
de artă. Ca şi conotaţia eminesciană 
din cunoscuta poemă Epigonii, 
sensul este unul negativ, peiorativ, 
epigonii fiind consideraţi “urmaşi, 
descendenţi nedemni ai unor înain- 
taşi iluştri”. Mai mulţi scriitori au gîndit 
şi simţit ca Eminescu, încă în epocă, 
imitîndu-l, cum ar fi: Veronica Micle, 
Samson Bodnărescu (în a doua parte 
a activităţii sale literare), A. C. Cuza, 
Tr. Demetrescu, Al. Vlahuță şi alţii. 
De referinţă a rămas conferinţa ţinută 
la 12 martie 1892 de către Al. Vlahuţă, 
Curentul Eminescu, în care scriitorul 
făcea radiografia fenomenului, ceea 
ce nu l-a împedicat să rămînă pînă la 
sfîrşitul vieţii un incurabil epigon. 

Eminescianismul ca epigonism 
nu trebuie privit însă cu prejudecata 
Cenuşăresei literaturii române, ci ca 
un fenomen artistic normal, ce-şi are 
funcţionalitatea lui estetică specifică 
tuturor curentelor de autor (Dumitru 
Tiutiuca, Creativitate şi ideal, 1984). 
Enumerăm doar cîteva dintre acestea: 
el epuizează, prin suprasolicitarea 
imitaţiei, un model, încît face impo- 
sibilă continuarea acelui tip de 
discurs. Ei constituie necesarul redun- 
dant al oricărei creativităţi. Epigonii, 
epuizînd un model, pregătesc apariţia 
unor opere viitoare originale, în raport 
cu acesta. De aceea, şi datorită lor, 
după Eminescu, nu s-a mai putut 
scrie ca Eminescu. Ajută la decodarea 
discursului, fiind, din acest punct de 
vedere, primii lectori ai marelui scriitor. 
Ei îi descifrează tehnica (arta fiind şi 
o tehnică), articulațiile originale ale 
discursului, celelalte semnificaţii. 
Activitatea lor se aseamănă cu cea a 
parodiştilor şi pastişorilor, pentru care 
graniţele. dintre parafrază şi creaţie 
sînt deosebit de labile. Şi aşa mai 
departe. 

6.2. Mitizarea (sau eminesco- 
magia) lui Eminescu a fost urmarea 
unui fenomen psiho-culturai complex 

ce a început încă din timpul vieţii 
scriitorului şi s-a realizat prin substi- 
tuirea figurii acestuia mitului roman- 
tic, de origine germană, al “tînărului 
geniu”. Traiectoria acestui proces 
cuprinde: viaţa scurtă şi finalul 
întunecat de nebunie, imaginea fizică, 
angelică, universalitatea şi proteismul 
preocupărilor, ocultismul şi eso- 
terismul ca doctrine de bază, lipsa de 
succes în timpul vieţii, o iubire 
extraordinară pentru o “muză” etc. 
(Mihai Zamfir, Constituirea mitului 
eminescian ). Acest proces este încă 
departe de a se fi terminat sau a fi 
abandonat. 

6.3. Despărțirea de Eminescu 
îşi are istoria ei. A început tot din 
timpul vieţii scriitorul şi continuă şi 
astăzi. Aici îi includem atît pe 
detractori (Aron Densusianu, Bonifaciu 
Florescu ori Moses Rosen, lon 
Negoiţescu, Virgil Nemoianu ş. a.), cît 
şi pe cei care, fără să-l conteste ca 
scriitor, au încercat şi încă încearcă 
să-i minimalizeze opera, cap de serie 
fiind B.-P. Hasdeu şi Al. Macedonski. 
Reacţia a fost generată de acreditarea 
lui M. Eminescu drept scriitor naţional 
unic. Dacă în alte literaturi, cu un 
trecut mai îndepărtat, o astfel de 
glorie este împărţită între mai mulţi 
scriitori, acolo unde această şansă 
este atribuită unuia singur, mai mult 
ca sigur că el va deveni, pentru unii, 
incomod, iar aceştia vor încerca o 
lucrare de demitizare. Faptul în sine, 
fără acoperire întotdeauna, nu trebuie 
nici să surprindă, nici să sperie, istoria 
literaturilor cunoscînd, tocmai ca o 
confirmare a valorii marilor scriitori, 
mai multe bătălii ori despărțiri de acest 
fel, precum şi atacuri de desființare. 

7. Eminescianismul numeşte, 
cum deja s-a văzut, şi unul dintre aşa- 
zisele complexe ale literaturii 
române. Primul dintre acestea se re- 
feră la prejudecata intraductibilităţii 
literaturii române, datorită unor 
subtilităţi insurmontabile în transpu- 
nerile în alte limbi. Spunea încă T. Ar- 
ghezi că.“ Eminescu nu este el decît 
în româneşte”; şi mai mult: poezia 
aparţinînd limbii, ca artă a cuvîntului, 
“Eminescu nu poate fi tradus nici în 
româneşte”. Nu este cazul să in- 
sistăm aici pe această problemă, dar 


se pare că toate eforturile tra- 
ducătorilor, de pînă acum, în a-l 
impune în alte limbi pe Eminescu, n-au 
avut succesul scontat sau dorit. 

În al doilea rînd, eminescia- 
nismul trădează şi situaţia de dis- 
confort a celorlalţi scriitori care, în 
majoritate, nu pot scăpa de chiar 
complexul creativităţii eminesciene, 
cum îl numea D. Caracostea. 

8. Eminescianismul defineşte şi 
o anumită conduită estetică spe- 
cifică poeticităţii sublimate a 
geniului dintotdeauna. O explică 
chiar Eminescu: “Fiecare lucru poartă 
în sine însuşi măsura sa. De aceea e 
o caracteristică a omului inteligent şi 
de bună credinţă că, formulînd lucruri 
sau raporturi în scris sau în vorbire, 
va cerceta s-o facă în măsura dictată 
de firea lucrurilor; în scurt: expresia 
celor cugetate va fi adecvată cu 
materialul cugetat. Asta e specific 
uman. Pe cînd omul neinteligent face 
din sine însuşi măsura lucrurilor...” 
(Ms. 2287, f. 21). Comentînd această 
aserţiune eminesciană, G. Munteanu 
(Ce este “eminescianismul”?) 
observa că ea este specifică celor mai 
mari dintre romantici şi că, departe de 
a fi o exhibare a eului, reprezintă 
tocmai “sporirea capacităţilor lui de 
cu-noaştere”. Astfel, eminescianismul, 
ca mod de a fi, comportă o 
exepţională valoare gnoseologică. 

9. In sfîrşit, eminescianismul 
confirmă şi exigenţa cerută de C. Noi- 
ca operelor de exepţie: ele trebuie 
obligatoriu, pentru a-şi confirma 
această calitate, să dea naştere altor 
opere mari, ori măcar să modeleze 
umanul din noi; dacă nu, “funcţia 
operelor mari este de a te face să-ţi 
ceri scuze că exişti”. Şi astfel el 
devine un principiu de continuă 
reevaluare estetică, etică, filosofică, 
culturală, civică etc., concomitent cu 
un altul de productivitate literară, 
demonstrînd încă o dată că după 
Eminescu nu se mai poate scrie ca 
Eminescu; altfel, dar tot în esenti- 
alitatea spiritului său. 

MAGIA CUVÎNTULUI 


Motto: “Totul vorbeşte în Univers, 
dar Omul, marele vorbitor, e cel care 
spune primele cuvinte”. 

Gaston Bachelard, Aerul şi visele 


Sintagma, folosită curent, de 
magie a cuvîntului apare în diverse 
contexte în sens metaforic şi suge- 
rează acea forţă a cuvîntului de a 
spune ceva, care ascunde, în fapt, 
mai multe sensuri încifrate. Dar magia 
cuvîntului, în sens propriu, mitologic, 
originar, se referă, în primul rînd, la 
acea forţă magică a cuvîntului făuritor 
de a crea, a înfăptui, a face. In ma- 
joritatea mitologiilor lumii, zeii sînt cei 
care “înfăptuiesc” cu cuvîntul. Cu- 
vîntul, odată articulat, devine forţă, 
putere, acţiune. Chiar şi prin inter- 
mediari (mesageri) între divinitate şi 
om, cuvîntul are aceeaşi eficacitate. 
Prin puterea verbului său poetic 
Hermes înfăptuieşte. Pentru gîndirea 
greacă, Cuvîntul este chiar un lucru 
viu, o.realitate care creşte şi se 
dezvoltă; el face parte din physis 
(legile naturii). Muza era considerată 
o divinitate care face să crească 
gloria cea plăcută. Acelaşi este 
mecanismul oricărei gîndiri mitico- 
simbolice: credinţa în puterea Cuvîn- 
tului de a substitui lucrul numit şi de 


a institui o realitate. Cuvîntul este cel. 


mai eficace mijloc de a intra în con- 
tact cu divinitatea şi de a acţiona în 
chip magic asupra lumii din jur. Orice 
trăire este precedată de o rostire in 
Divinis. Cuvîntul prezicătorului, ca şi 
cel al forţelor oraculare, asemenea 
cuvîntului poetic, delimitează în planul 
realităţii. Apollon înfăptuieşte prin 
cuvîntul său, spune Euripide, iar Zeus, 
ne spun Eschil şi Euripide “înfăptu- 
ieşte totul”. Acest tip de “cuvînt înfăp- 
tuitor” în gîndirea mitico-simbolică 
este secundat de “cuvîntul fără înfăp- 


tuire”, care ţine tot de domeniul ma- 
gico-religios. 

Casandra, de exemplu, este o 
prezicătoare care vorbeşte în gol, 
condamnată să rămînă în afara 
realităţii. Penelopa, în schimb, are 
viziuni adevărate, care i se revelează 
în vis şi care, odată comunicate, se 
vor înfăptui negreşit. Cuvîntul magico- 
religios, chiar dacă se pronunţă în 
prezent, este în afara temporalităţii. 
Ca şi memoria, el înglobează ceea ce 
a fost, ceea ce este şi ceea ce va fi. 
incărcat cu eficacitate, ei este, dintru 
început, o realitate, o realizare, o 
acţiune. Acest tip de cuvînt se 
sustrage temporalităţii pentru că el 
face corp comun cu forţe care sînt 
mai presus de forţele umane. Eschil 
spune despre Zeus: “La fel de iute 
precum vorba, fapta ascultată de 
poruncile lui pentru a înfăptui pe loc 
ceea ce-i propune sfatul gîndurilor 
sale”. Acest tip de cuvînt este 
întotdeauna conform cu ordinea cos- 
mică, pentru că el creează ordinea 
cosmică, fiind instrumentul ei necesar. 
Inclus într-o reţea de valori simbolice, 
acest cuvînt este în mod naturai o 
forţă care acţionează în mod spontan 
asupra celorlalţi creînd. “Cuvîntul are 
putere că e de la Dumnezeu; pînă nu 
este cuvîntul, nu-i nimic” (Ernst Ber- 
nea, Cadre ale gîndirii populare). 
Acest tip de cuvînt magico-religios, 
eficace, atemporal, inseparabil de 
valori simbolice, care la început era 
doar privilegiul zeilor, apoi al inter- 
mediarilor lor, mesageri divini, a 
devenit cu timpul un privilegiu pentru 
tipul de erou excepţional, eroul solar, 
eroul civilizator al basmelor noastre, 
cel numit năzdrăvan tocmai datorită 
puterilor sale excepţionale, supra- 
fireşti. Prezent în mituri şi în basme, 
acest erou înfăptuieşte cu cuvîntul. 
insuşi cuvîntul mythos înseamnă 
rostire. Georges Dumézilîn Temps 
et Mythes (1935) spune că lui îi revine 
misiunea de a da un sens Universului. 
Din această credinţă în magia cuvîn- 
tului a rezultat şi în cultura noastră 
tradiţională, care este o cultură înte- 
meietoare (fondatoare), un întreg com- 
plex de forme de o mare diversitate 
în care se poate manifesta magia 
Cuvântului. Una dintre acestea, dintre 
cele mai vechi, este cea a Cuviîntului 

Zămislitor. În basmul Modrolea şi 
fata împăratului (Folclor din Oltenia, 
Muntenia, 1X), un împărat avea o fată, 
pe care o ţinea într-o casă de sticlă. 
Într-o zi ea vede un flăcău, care se 
ducea ia lemne cu toporul în spinare, 
şi rîde de el. Ea rămîne însărcinată 
din cuvintele lui. Cel considerat 
“năbleg” era “om bun ia Dumnezeu”; 
“El cum zicea, aşa şi făcea”. Eroul 
cu calităţi excepţionale se substituie 
în acest caz dumnezeirii, pentru că 
numai Dumnezeu poate face “cuvînt 
întrupat”. Copilul născut dintr-o ase- 
menea zămislire miraculoasă poartă 
embleme sacre pe trup: “cu doi luce- 
ferei în doi umerei/ cu spicul grîului/ 
în vîrful capului”. Ef se joacă cu două 
mere de aur (atribut al puterii sacrale) 
ca şi pruncul lisus din colindele 
noastre. În basmul lon Lenea, cules 
de Elena Niculiţă Voronca în două 
variante, una din Botoşani şi alta din 
Bucovina (publicate în Datinele şi 
credinţele poporului român, adu- 
nate şi aşezate în ordine mitolo- 
gică, vol. |, 1903), eroul numai cît s-a 
uitat la fata împăratului şi-a suduit-o 
pentru că a rîs de el şi “din sudalma 
aceea a purces fata grea”. Cuvîntul 
care acţionează aici ca un principiu 
vital, făuritor este cuvîntul urit: 
sudalma (înjurătura), cuvînt încărcat 
cu o forţă magică şi mai puternică, 
adesea periculoasă. Cuvîntul este 
simbolul cel mai pur al manifestării 
fiinţei. El a preexistat creaţiei, căci 
“Dumnezeu numai cu cuvîntul făcu 
lumea şi pămîntul”. Insuşi termenul 
cuvînt, din lat. conventus, arată că 
românul doreşte să se unească în 
gîndire şi în simtire cu Dumnezeu, să 
ajungă la o bună înţelegere şi comuni- 
care cu EI, pentru a restabili echilibrul 
între trebuinţele trupului şi voinţa 
spiritului. Creştinismul a valorizat 
această extraordinară forţă a cuvîn- 
tului-creator prin rugă. Cuvîntul- 
făuritor devine cuvîntul-rugă, fapt, 
„de asemenea, reflectat de basmele 
noastre populare. În basmul lon unu 
şi bun (Folclor din Oltenia, Muntenia, 
VIII), o femeie»se ruga la Dumnezeu 
să-i dea şi ei un copil: “Dă-mi, Doam- 
ne, şi mie unul şi bun:şi Dumnezeu 
i-a dat pe lon, unu şi bun. Ala a fost 
al ei, că s-a rugat pentru el”. In basmul 
Stan Bolovan, din colecţia de 


Poveşti ardeleneşti a lui lon Pop 
Reteganul, un om se ruga zi şi noapte, 
în coate şi în genunchi, să-i dea 
Dumnezeu copii. Dumnezeu i-a dat 
100 de copii: “Copii să ai, după cum 
ai vrut tu... dar unuidintre ei, lon, era 
năzdrăvan”. 

Cuvintul-poruncă şi Cuvîntul- 
rugă au o mare putere magică în 
descîntec. Prin descîntec, Separa- 
torul (Descîntătorul) desface cea dintii 
rostuire cosmică. După Paracelsus, 
Separarea este cel mai mare mister 
al firii. Prin separarea Cerului de Pă- 
mînt, omul încetează să mai fie o 
creaţie a zeilor, sfirşind prin a se naş- 
te. Deşi “născut”, iar nu “făcut”, ca la 
început, omul va păstra chipul modelat 
de zei, dar separat în aspectele sale 
(trup-suflet). Prin descîntec se des- 
face ceea ce prin Cuvînt a fost înfăp- 
tuit, se dezleagă ceea ce printr-o 
acţiune magică a fost făcut. Prin 
bagheta sa magică, identică cu cea 
dată de Apollon lui Hermes, magicia- 
nul (descîntătorul) are privilegiul de a 
înfăptui, a face, dar şi pe cel de a des- 
face. Actul creaţiei este deopotrivă 
facere şi desfacere. Separatorul 
(Descîntătorul) asemeni Creatorului 
divin, dar în alt sens, întrerupe miste- 
rul Creaţiei, întrerupe hierogamia 
Cerului cu Pămîntul şi rînduieşte un 
alt chip cosmic şi totodată forma 
fiinţei. 

În complexul magiei cuvîntului 
intră şi magia numelui, ca formă de 
identificare a fiinţei prin cuvînt. În 
mitologia egipteană, întîiului zeu i se 
atribuie o naştere miraculoasă din 
numele său. După ezoterismul musul- 
man cele două mîini ale omului conţin 
99 de nume divine: 81 pe mîna stîngă, 
18 pe mîna dreaptă; al 100-lea nume 
inefabil se găseşte în unirea celor 
două mini în momentul cînd se închid 
într-un gest de rugăciune, în vidul 
dintre cele două palme. Amîndouă 
palmele formează o ecuaţie indicibilă 
care face ca influenţele spirituale 
venite de sus să se încarneze în ele 
şi în specificul individualităţii. J. G. 
Frazer în Creanga de aur citează 
exemple de triburi la care individul 
avea, în afară de numele propriu, şi 
un nume secret sau sacru pe care 
bătrînii îl acordă îndată după naştere 
şi care este cunoscut numai de 

membrii iniţiaţi ai grupului. Autorul 
comentează: “Primitivul îşi consideră 
numele ca parte vitală din el. Magia 
poate fi exercitată asupra unui om prin 
numele său” (vol. II, p. 228). La vechii 
evrei şi la vechii egipteni se credea 
mult în magia numelor. În Talmud se 
spune că schimbarea numelor este un 
mijloc de a schimba reaua ursită a 
oamenilor. În vechea Indie se credea 
la fel, după cum grecii şi romanii 
aveau aceeaşi credinţă. În această 
credinţă se încadrează şi practica de 
a pune copiilor şi numele animalelor- 
totem: lup, urs, dihor, şarpe (balaur), 
practică magică întîlnită la ţăranii slavi 
şi la noi (după G. F. Ciauşianu, Super- 
stițiile poporului român în asemă- 
nare cu ale altor popoare vechi şi 
nouă, București, Academia Română, 
1914). O altă practică magică legată 
de aceeaşi credinţă este tabu-ul 
rostirii numelui copilului pînă la botez. 
“Să nu spui numele copilului în ziua 
care-l botezi că nu va trăi mult” (Artur 
Gorovei, Credinţi şi superstiții ale 
poporului român, Bucureşti, Socec, 
1916, p. 184); “Numele copilului nou- 
născut nu trebuie să-l ştie nimeni pînă 
la botez. Pînă atunci i se zice Turc. 
Abia a doua zi după botez, cînd îl 
scaldă moaşa, i se spune numele” (|. 
A. Candrea, Folklor medical român 
comparat. Privire generală, medicina 
magică, Bucureşti, Casa Şcoalelor, 
1944, p. 260); “Pînă la botez, numele 
copilului este secret, iar copilului i se 
spunea Turc, Turculeţ, Poloboc, 
Lunilă, Marin, Mercurel, Joian, Verilă, 
Sîmbotin, Duman, Marţolea” (în rev. 

“lon Creangă”, 1908, nr. 5, p. 149; 
1914, 8, p. 248). Moţii din Ardeal îşi 


botează copiii cu numele de Lupu, 


Ursu, Grozavu, ca să fie feriţi de boli 
şi să nu se apropie moartea de dînşii 
(Ciauşianu, lucr. cit., p. 384). Obiceiul 
e cunoscut în toată Peninsula Balca- 
nică şi în Europa. Bulgarii spun copilu- 
lui pînă la botez “Căţeluşă” sau “Melo”; 
la sîrbi, pînă nu e botezat copilul e 
numit * “mîndruleț”, “frumuşe!”, “româ- 
naş”. La albanezi, interdicţia numelui 
se prelungeşte 3 zile după botez: 
“Unde nu trăiesc copiii într-o casă, e 
bine să le tăinuiască numele noului- 
născut trei zile după botez, căci aşa 
nu va muri” (Dumitru Cosmulei, 
Datini, credinţe şi superstiții aro- 


mâneşti, Bucureşti, Tip. C. lonescu, 
1909). Sensurile iniţiatice ale acestei 
practici magice sînt evidenţiate la 


“albanezi prin aceea că numai naşul 


cunoaşte, pînă la botez, numele pe 
care îl va purta nou-născutul şi el nu 
are voie să-l destăinuie decît preotului 
ia botez cînd este întrebat. În Corintia, 
părinţii nu destăinuie numele pe care 
îl va purta copilul pînă la botez, sau 
chiar cîteva zile după, şi-l poreclesc 
“bunde nimic” , ursulet’, “evreu”, “păgîn”, 
“mititel”, “copil”, “păpuşică”, “feme- 
iuşcă”, iar slovenii îi zic “inimioară” sau 
“sufletel”. în diferite regiuni ale Germa- 
niei şi ale Elveţiei nu trebuie să se ştie 
numele copilului pînă nu-l botează, 
căci îl pîndeşte moartea. In Portu- 
galia, pînă la botez, i se spune băieţe- 
lului Ignacio, iar fetiţei — Ignacia. Şi 
numele lehuzei, pînă la 40 de zile după 
ce a născut, este interzis a fi rostit la 
românii din Meglenia, ca să nu-l afle 
duhurile necurate (|. A. Candrea, lucr. 
cit., p. 261). Practica magică de a 
schimba numele copilului bolnav era 
obişnuită pe tot cuprinsul Ţărilor 
Româneşti, legată, adesea, de cea 
numită vînzarea pe fereastră, sau 
de un simulacru de botez, oficiat de 
baba (moaşa) copilului, cînd acesta 
era'slab (se considera că nu are şanse 
să trăiască). Dovadă că această 
practică este foarte veche este 
prezenţa ei în basm ca topos mitic: 
în culegerea lui Cristea Sandu Timoc, 
Poveşti populare româneşti, Miner- 
va, 1988, în Poveste de o muiere 
cu un om: se povesteşte cum un om 
cu o muiere au avut 14 copii. “De lao 
vreme porniră să se îmbolnăvească 
copiii. Omul mai rămăsese cu unul. 
Atunci visă un vis: să ia copilul să se 
ducă la mormîntu lu' D-zeu să boteze 
din nou copilul, să-i pună alt nume”. 
in drumul lui se întîlneşte de 3 ori în 
cale cu un moş (moşul arhetipal): “A 
fost Dumnezeu... da' omu nu l-a 
cunoscut”. Pînă la urmă acesta îi 
botează copilul şi-i schimbă numele 
în Trăilă “ca să trăiască!”. În Ugocea 
Românească (Satu-Mare) şi în Ţara 
Oaşului, această practică se numeşte 
otrătîre: moaşa (baba) stropeşte 
copilui cu apă sfinţită, îi spune o 
rugăciune (de obicei Tatăl nostru), îl 
închină în faţa unei icoane şi-i dă 
numele Adam, dacă e băiat, şi Eva, 

dacă e fată. În Moldova această 
practică magică se numeşte jumătate 
de botez. La botez, moaşa comunică 
preotului acest nume şi copilul mai 
poate primi un nume, aşa-numitul 
nume de apă (sau de scăldătoare). 
La Cucuieţi, Dofteana, Bacău am 
înregistrat o inedită practică magică 
de recuperare a unui copil bolnav, cu 
schimbarea numelui, numită umplu- 
tul florilor (copilul se scaldă ritual 
într-o baie făcută din aproape toate 
florile cîmpului şi din grădină), după 
care i se schimbă numele, conside- 
rîndu-se ca şi nou-născut. Aceasta 
înseamnă, din punctul de vedere al 
gîndirii mitico-religioase, o moarte 
simbolică şi o renaştere, o a doua 
naştere. Copilul ca simbol ecumenic 
al începutului, al lucrului nou, al vieţii 
totale (M. Eliade, Drumul spre 
centru) este pus în faţa unei serii de 
începuturi, pentru că, spune acelaşi 
mare istoric al religiilor, “Omul 
societăţilor tradiţionale are tendinţa de 
a proiecta evenimentele la acelaşi 
orizont al începuturilor mitice”. De 
aceea, pentru a fi recuperat, pe plan 
fizic, i se pune numele strămoşilor săi 
mitici: Adam şi Eva, de către moaşă, 
suprema iniţiată în acest ceremonial. 
in basmele pe tema naşterilor 
miraculoase, Dumnezeu şi Sf. Petru 
(sau şi alţi sfinţi: Sf. Mihail, Sf. 
Nicolae, şi sfinte: Sf. Duminică) pun 
nume copilului zămislit miraculos şi 
care este menit să devină erou 
civilizator: în basmul Mugurel şi 
taurii năzdrăvani (Poveşti nemu- 
ritoare, 28): “Mugurel să-ţi fie numele, 
a zis bătrînul (care era D-zeu). Aşa 
să fie precum zici, întări şi cel mai 
tînăr (care era Sf. Petru) şi numele 
să-i poarte noroc”. În basmul Urmă 
Galbină din colecţia de Poveşti 
ardeleneşti a lui lon Pop Reteganul, 
Dumnezeu îi puse numele copilului 
născut miraculos la miezul nopţii 
Urmă Galbină: “pe urma ce va păşi 
flori galbine or răsări, să-i fie urma într- 
auzită”. În aceeaşi colecţie, în basmul 
Petru, finul lui Dumnezeu: “Vezi 
că-l botezase însuşi Dumnezeu cu Sf. 
Petru, de aceea i-am pus numele 
Petru”. Aici se poate interpreta nuan- 
tat din perspectiva corelaţiei nume 
sacru — nume profan şi care se re- 
flectă şi în credinţele populare. De 


exemplu, o credinţă din Mihalcea, 
Bucovina, notată de Elena Niculiţă 
Voronca în Datine..., p. 123: “Pe dl. 
Christos îl cheamă Vasile. Numele 
Christos, adică creştin, l-au pus 
tocmai cînd era de 30 de ani cînd s-a 
botezat. DI. Christos s-a născut de 
Crăciun, iar la săptămîna, de Sf. 
Vasile l-au botezat în legea cea veche 
şi i-au pus numele Vasile”. Cuvîntul 
aderă la lucru sau la fiinţă, de aceea 
numele în gîndirea mitică tradiţională 
nu desemnează doar, ci este fiinţa 
însăşi, relevă şi George Gusdort în 
Mit şi metafizică, 1996. Cunoaşterea 
numelui adevărat al unui lucru sau al 


“unei fiinţe înseamnă, din punct de 


vedere magic, a fi stăpînul acelui lucru 
sau al acelei fiinţe. De aici, tabu-ul 
numelui, pe care l-am relevat anterior 
şi pe care îl putem argumenta şi cu 
următorul pasaj din Povestea lui Nu 
ştiu (FDT, VII) în care un bătrîn 
(moşul arhetipal) îl sfătuieşte pe eroul 
dotat cu calităţi excepţionale: “Dacă 
te-a întreba cineva cum te cheamă, 
tu să răspunzi “Nu ştiu”... Dacă ti-i 
spune numele adevărat şi nu te vei 
ținea de ceea ce-ţi spun eu, bine n-o 
să-ţi umble niciodată” (p. 674). De 
aceeaşi credinţă în legătură cu magia 
numelui se leagă şi sistemul de 
denominatie prin eufemisme (gr. eu 
= bine şi phemi = vorbesc au scopul 
de a neutraliza un spirit ce poate face 
rău fiinţei prin numele său. Mai sînt 
şi alte aspecte ale complexului mito- 
filosofico-artistic numit magia 
Cuvîntului, din care Petru Caraman, 
de pildă, a analizat cîntecul de 
leagăn, concluzionînd: “Toate cate- 
goriile cîntecului de leagăn stau sub 
sistemul gîndirii magice, deoarece 
toate rezultă din fuziunea demersului 
efectiv cu cel magic, îndeosebi al 
aceluia de tipul magiei cuvîntului” 
(st. mss. Legănatul ca muncă şi 
rituai). El confirmă deci, cu erudiţia-i 
bine cunoscută, ceea ce am încercat 
să relevăm aici, că, din punct de 
vedere magic, odată rostite, Cuvintele 
au creat realitatea. Să încheiem 
deocamdată amintind credinţa vechi- 
lor egipteni că: “Puterea omului stă în 
limba lui; cuvintele sînt mai puternice 
ca orice luptă” şi cu încredințarea că 
vom continua acest magic şi mi- 
raculos demers. 

LUCIAN VASILIU: 
DINCOLO 
DE DISPERARE 


Literatura română ne oferă atît 
exemple de implicare a scriitorilor în 
prezent, spre a înlesni comunicarea 
cu timpurile viitoare, aşa cum s-a 
întîmplat în perioada paşoptistă, cît 
şi de boicotare a prezentului şi a 
istoriei, în numele creaţiei şi al iden- 
tităţii colective, aşa cum au procedat 
Lucian Blaga şi Mircea Eliade. Mai 
recent este fenomenul luptei contro- 
versate de ieşire a literaturii din sfera 
politicului şi de “aşezare” a ei pe 
temeiurile îndreptăţite ale acestui gen 
de activitate umană. Astfel, poezia, 
pentru că spre ea ne îndreptăm acum, 
este marcată de căutările obsesive, 
uneori apoape disperate, ale dome- 
niilor şi principiilor care să o diferen- 
ţieze în timp. 

Situîndu-se dincolo de dispe- 
rare, poezia lui Lucian Vasiliu îşi 
justifică descendenta din atmosfera 
străbătută de înțelesurile adînci şi 
statornice ale valorilor universale, 
precum şi cele ale unor vechi tradiţii 
spirituale româneşti. Precizăm că 
poetul de la'Casa Pogor vine de pe 
doi versanţi ai timpului: unul ce ţine 
de vechea tradiţie, învăluită într-o 
sentimentalitate vaporoasă şi altul 
legat de timpurile mai noi în care a 
miza numâi pe afect înseamnă a rata 
şansa de a fi poet. Amintim aici că 
autorul volumului Mierila de la Casa 
Pogor face parte din promoţia optze- 
ciştilor cărora le-a fost dat să se 
impună în literatură înfruntînd invazia 
sociologismului vulgar în artă. In 
acest sens, “divanul”, una dintre for- 
mulele îndrăgite de exprimare ale lui 
Lucian Vasiliu, este pe potriva satisfa- 
cerii spiritului polemic. 


Volumul său antologic de versuri 
Dincolo de disperare, apărut în 1996 
la Timişoara, reprezintă genul de poe- 
zie postmodernă cu rădăcini în timpul 
totalitarismului, anticipîndu-i căderea 
prin deschiderea spre pluralismul 
opiniilor. 

Cuprinzînd poezii scrise pe par- 
cursul a mai bine de un pătrar de veac, 
volumul are cinci compartimente: 
Mona-Monada (1971 -1981), Despre 
felul cum înaintez (1983), Fiul omului 
(1986), Verile după Conachi (1986 - 
1990) şi Dincolo de disperare, aflate 
sub semnul unificator al consecvenţei 
reprezentative pentru modul în care 
este exprimată relaţia de continuitate. 
Consemnarea evenimentelor îmbină 
nevoia de trăire pe verticala genealo- 
giei cu nevoia de trăire pe orizontală, 
în cadrul marii familii umane. Odiseea 
aflării propriului făgaş începe cu 
dimineţile în care poetul a ascultat în 
extaz mierla la Casa Pogor, cu juni- 
miştii Eminescu, Creangă, cu Lambri- 
or şi Gane, avînd drept puncte ulteri- 
oare de reper nume consacrate ale 
gîndirii universale: Socrate, Rimbaud, 
Verlaine etc. Mai mult decît atît, 
suprasaturarea din punct de vedere 
al informaţiei stimulează arlechinada 
de natură postmodernistă, precum şi 
jocul inepuizabil al intertextualităţii. 

Este prezentă tentaţia abordării 
unor forme noi în care “fondul” vechi 
nu-şi află loc decît în măsura în care 
răspunde unui spirit critic marcat de 
ironie, alteori uşor atins de sentimen- 
talism. Un eu animal însingurat: cu 
gîndul la ultima zi a lumii, avînd ochii 
obsedati de anatomia actriței Miriam, 
este o prezenţă frecventă în acest 
spaţiu. Trăirea contradictorie între 
tonul dezinvolt şi tentaţia constantă 
de abdicare la tăcere face din per- 
sonajul liric un optimist devorat de 
singurătate. Tăcerea şi presentimentul 
irupţiei acesteia, sintaxa confuză, 
incongruenţa, scrisul pînă la epuizare 
în numele unei acute lipse de pru- 
denţă, saturaţia de convenţii şi inerţii 
dovedesc “adăparea”, “alimentarea” 
poeziei lui Lucian Vasiliu şi din dezide- 
ratul de ordin politic. Pactul cifrat cu 


futolegia MAR” 


77 


realul, schimbarea atitudinii literare 
faţă de limbajul-instrument al gîndirii 
reflectă o schimbare în Univers: gura 
personajului este gura dezordinii uni- 
versale. Ghemuit pe puntea propriei 
nave, personajul din poezia lui Lucian 
Vasiliu trăieşte într-o atmosferă 
apocaliptică: sub paşii mulţimii de 
hetaire care îi dau tîrcoale se cutre- 
mură sufletul morţilor. Gloria frumoasă 
este de “lemn putred”. Dumnezeirea, 
aflată la stadiul de fiu al omului, 
generează tentativa de a-l cunoaşte 
laolaltă cu toţii în vis pe Fiul care să 
nu mai închidă niciodată ochii. 
Incapacitatea metaforei de a exprima 
trăirea vorbeşte despre o criză a 
formei: Crîngul de metafore al limbii 
materne înregistrează moartea... 
Neîncăpătoare, metafora devine 
cavou şi emană răceală de gheaţă. 
Gheaţa e imaginea sub semnul căreia 
este plasată autobiografia poetului 
chiar de la naştere: 


M-am născut la - 240, 
în cea mai frumoasă iarnă de 
după 1944. 
Lupii urlau în rănile Europei 
Eram chel: tata mă poreclise 
Lenin — 
Semănam cu un cătun 
înzăpezit în Siberia 
(8 ianuarie, 1954). 


Alteori viziunea este calca- 
rizantă: 


Frumos îi stă poetului 

într-o groapă cu var — 

fericit cînta 

în corul heruvimilor, 
bolborosind cu lov sintaxa inacce- 
sibilă: Noi, iubitorii de detalii, noi, 
iubitorii de edicte, noi, împotriva îm- 
potrivei... (Alunecări de teren). Sacra- 
litatea lumii, ca şi cea a artei, îi apare 
subminată: 


Dumnezeu e singura metaforă 
într-un cîmp minat 
(De anima). 


“Istoricitatea” trăirii, supunerea 


a tot şi a toate acţiunii corosive a 
trecerii timpului sau “operaţiunilor 
paingului”, instalarea unui anotimp de 
dincolo de tot ce i se poate întîmpla 
omului, lumii, cuvîntului — într-o stam- 
pă, în care panorama lumii e vegheată 
de mii, milioane de păianjeni — anun- 
tă era glacială a limbajului. O forţă 
centripetă şi alta centrifugă trag con- 
comitent cuvîntul în ambele sensuri. 
Trăirea e convulsivă între eroare şi 
adevăr, între instinct şi rațiune, între 
fratele mort şi fratele viu. lar libertatea 
rămîne un punct de vedere contro- 
versat. Mersul prin ceața nocturnă, 
suspiciunea prietenilor, detaşarea de 
“principiul feminin al lumii”, alegerea 
între revolver, ştreang şi triunghiul 
Bermudelor, inaptitudinea pentru 
marşurile forţate — toate constituie 
date dintr-un “dosar cu teze malefice” 
pe care autorul îl lichidează, înălţînd 
ruga de seară în faţa altarului. lar 
altarul nu e altceva decît ochii în care 
se citeşte spaima, deznădejdea, 
bucuria, tristeţea. Un “du-te-vino” al 
vieţii şi al morții, al unei vieţi nedes- 
prinse de placentă (Nici o halebardă 
nu mă poate desprinde de placentă) 
şi al unei morţi ce dispersează viul 
se reconstituie în labirinturi prin care 
viii vin şi se duc: Şi peste tot auzi 
clopotul, auzi cum ninge. Personajul 
este “furat” de căderile masive de 
zăpadă sau de imagini reale cunos- 
cute, la modul.postmodern, mai întîi 
din cărţi. Profilul său sentimental este 
“animat” în felul următor: Sufletul meu 
e din ce în ce floare de gheaţă în 
fereastra nimăniu. E profilul unui sen- 
timental încarcerat în sistemul unei 
judecăţi .Jucide şi raţionaliste, peste 
care adie un aer de blajinătate şi 
bunătate ce topeşte distanţele geogra- 
fice şi temporale. 

Lucian VASILIU 


HIC ET NUNC 


În groapa acestui vers mă simt bine 
singur cu cîrtiţa galbenă 


Din cînd în cînd, vine vestala neagră, 
mă sărută cu buze vineţii, 

vorbim despre cei care au fost: 

ei ne împrumută cătuşele putrede. 


Aici, 

în groapa acestui vers, 

laolaltă cu caligrafii mănăstireşti, 
printre lămii, cedri şi palmieri, 
noi cunoaştem fericirea 


EPISTOLE ALE TRUPULUI CĂTRE SUFLET 


1 
Spirit al meu, sac peticit prin care se strecoară 
vântul rece, de tine îmi amintesc, de vremea când, tiran 
îmi dictai exerciţiile fizice şi asceza, 
de vremea cînd eram sciavul tău 


Nu mai recurg la nici o metaforă. Vorbirea mea 
se organizează ca o peroraţie despre înţelepciune, 
despre oştirile ei care au sfîrşit lamentabil 


Nu mă mai încântă nici o baricadă. Am săvârşit 
toate încercările, am sucit gâtul sintaxei, 
am decapitat elocinţa, m-am dedicat alchimiei 


Acum, eliberat, pot să mor liniştit, în fiecare seară 


2 
Mi-ai dat iluzia că trăiesc în numele Frumuseţii. 
În nenumărate dimineţi am ascultat în extaz 
mierla de la Casa Pogor (cu junimişti Eminescu şi 
Creangă, cu Lambrior şi Gane). Am băut cu Socrate 
cupa indicibilă. Am dormit cu Veriaine şi Rimbaud 
prin hanuri periferice. Am lucrat într-o carieră 
de piatră, laolaltă cu îmbastiliaţii. Mi-am tăiat 
degetele, renunţînd a mai scrie 


Am ucis-o pe Mona-Monada, spre a rămâne singur, 

învățând să înaintez 


Acum, eliberat, pot să mor liniştit, în fiecare seară 


3 
Spirit al meu, am fiinţat între fratele mort 
şi fratele viu, între reverență şi ireverenţă, 
între vanitate şi umilinţă. Astăzi treaz şi mîine beat. 
Am scris Tractatul despre prietenul Zeenumud, 
oferindu-mă cu disperare Absolutului. 
Răstignit de mai multe ori pe crucea limbii materne, 
însângerat şi suferind, în măruntaiele orologiului, 
laolaltă cu marii entuziaşti, astăzi orbi ca şi mine 


Acum, eliberat, pot să mor liniştit, în fiece seară 


4 
Am aruncat în aer depozitele de osanale ale 
derizoriului. 
Am trăit o vreme în chiar Evul de Mijloc, mi-am însuşit 
monadologia, am participat la nenumărate cruciade. 
am pierit de mai multe ori în numele Libertăţii 


O vreme am defilat ostentativ pe umeri cu cadavrele 
mortilor tineri, în numele viilor tineri. Altă vreme 
am petrecut în larmă, în veselie, aruncând petarde, 
trăgînd clopotele în media nopţii 


Acum, eliberat, pot să mor liniştit, în fiecare seară 


5 
Spirit al meu, mă gîndesc la tine 
ca la unul care promite Totul şi Nimicul. 
În acest cîmp al dezolării, creşte, totuşi, 
o floare rară. O noapte următoare. Ea va supravieţui 
tuturor dezastrelor 


În numele ei mă ofer cu toate inimile, 
cu toate prăzile mele de vînător iluzoriu 


6 
Multe au venit prea tîrziu, spirit al meu, 
arlechin, arlechinadă. După ce m-ai purtat 
pe la jocurile olimpice, după ce m-ai adormit 
pe sub poduri ancestrale, după ce m-ai vîndut 
migratorilor, după ce m-ai închis în Biblioteca 
din Alexandria şi mi-ai dat foc. 


Prea tîrziu a sunat Alarma pentru mine, 
prea tîrziu ca să fiu altul, celălalt, prea tîrziu 
spre a fi din nou în pîntecul de gheaţă al mamei 


Acum, eliberat, pot să mor liniştit, în fiecare seară 

7 
Nimeni nu va şti cum am ajuns să te blamez, 
să te-nveşmînt în hainele de doliu ale lumii. 
Să te văd noaptea ghemuit pe stradă, 
să te ridic şi să te duc acasă, 
beţivai universului: 


vino acum să te îmbrăţişez 
şi cadă peste noi ultima zăpadă 


DIAPOZITIV 


Luna alcoolică în ceaţă. 
Planetară şi rece: 
femeia desenează 
şarpele falic 


Dangătul clopotului 

se propagă solemn. 

Departe, 

sfinţii mor în strane obscure 


Cavaleri cu vizieră 
sfâşie pânza 


MONADĂ (IV) 


Sunt un om blindat — 
numai în dreptul inimii 
se află o spărtură, 
prin care pătrunde 
Corbul. 

şi mă fură 


„„„dar tu eşti superbă, 
rezemată cum stai 

de gardul 

bisericii parohiale 


KALOKAGATHOS 


(Mic tractat despre omul bun şi frumos) 
8. EDICT 


Dăm ştire 
tuturor celor vii. 
despre 

moartea noastră 
înfloritoare 


Antologia LR,” 


în crângul cu metafore 
al limbii materne 


DIALOG CU COSTACHE CONACHI 


— Ce mai faci, po(d)goreanule? 
— Îl recitesc pe Lucian din Samosata 
în drum cu trenul spre Sovata... 


— Şi ce mai faci? 
— Scriu, în acvariu, 
despre peştii spahii... 


— Şi ce mai faci? 
— Fac şi des-fac patul 
disco-pat, seara... 


Dimineaţa studiez în extaz 
petele de petrol 
de pe sandalele lui Octavio Paz... 


LUCIANOGRAMĂ 


Lucian Vasiliu 

este 

inventatorul 

unei monadologii desuete 


aşadar, 
bun de răstignit 
pe un perete 


el e un fel 

de 

n-ar mai fi — 
cînd bezmetic 
şi când gri 


ALT DIALOG 
CU COSTACHE CONACHI 


Postelnice, agă, logofete 

ce lucruri noi să spun 

cînd totul este spus, 

cînd s-a descoperit cămaşa lui Isus, 

cînd am iubit-o chiar pe domnişoara Hus 
în parohii valahe, doct intrus? 


— “Pe brânci iubeşte şi ia seama bine 
că stihul cu suspin se ţine!” 

O, sunt ridicul numai exclamînd! 

O, n-am o rimă să mă exilez în gînd! 
Mai sunt? Nu sunt? — M-aud visînd 
eu, discopatul, inorog de rînd... 

E-un fel de du-te-vino prin şi peste 

un fel de n-ar mai fi cu mine este, 

de parc-ar trece-acum prin toate-aceste 
cu alpiniştii a şapte evereste... 


— “Pe brânci iubeşte şi ia seama bine 
că stihul cu suspin se ţine!” 


MIERLA DE LA CASA POGOR 


Chiar acum îmi ia vederea 

mă aruncă în disperarea absolutului 
mă îneacă şi mă salvează de la înec — 
timp în care Dumnezeu se furişează în 
laboratorul alchimic, 

îmi bate la maşina de scris texte 
ilustrînd alarma viermilor 

care compun trupul meu 

de funcţionar pe cale de dispariţie 


Trag sabia de la şold: ucid certitudinile, 
închin dulci libaţii creierului meu — 
apoi cad străpuns de sulițe necunoscute. 
Zac, mort, neîngropat, liniştit şi singur. 
Un piîlc de zăpadă mai stăruie alături, 

o rană albă, indescifrabilă — 

cu mine se îngraşă cîrtiţa 

cu mine, cea din urmă rugăciune 


Îmi amintesc de zile şi de nopţi prenatale: 
de magi cu şerpi morţi în palmă, 

de sufletul Mamei, în nemişcare 

veghind la pîndă cu şopîrla 

căderea soarelui în heleşteu. 

Îmi amintesc întunecimea unui loc uscat 
extazul ochiului deschis în întuneric, 
întrezărind dincolo de carne altă carne 
dincolo de disperare altă disperare. 

Toate m-au ajutat să înţeleg 

noaptea de 8 ianuarie 1954 

de la genunchi în sus, 

şi trupul mierlei, fraged, în gura şobolanuiui 
şi, mai ales, cîntecul care însoţeşte disperarea 
de a nu şti, dea mă teme, 

de atrăda consemnul: 

“Luminaţi-vă faţa! Luminaţi-vă faţa!” 

__ “TREBUIE 
SĂ Al TALENTUL 
EXPERIENŢEI” 


Dialog: Leo BUTNARU — 
Barbu CIOCULESCU 


— Stimate domnule Barbu 
Cioculescu, ieri a fost anunţat 
laureatul Premiului Nobel pentru 
literatură, italianul Dario Fo. De 
fiecare dată cînd aflați de decizia 
Academiei suedeze, trăiţi vreun 
sentiment special? 

— lată ce se întîmplă: senti- 
mentul este întotdeauna de interes. 
De interes oarecum din afară, pentru 
că pe mulţi dintre laureaţii Nobel nu-i 
cunoaştem. Nici pe departe premiaţii 
scriitori nu sînt de o asemenea 
notorietate încît să fie cunoscuţi şi în 
România. Lasă că şi chiar de-ar fi 
cunoscuţi în Ţară, nu neapărat ar 
trebui să-i cunosc şi eu. Însă, aceste 
premii se dau după nişte criterii relativ 
curioase, încît nu întotdeauna pri- 
mează elementul pur literar, pur 
estetic. Pe de altă parte, sînt 148 de 
ţări şi un număr de limbi incalculabil, 
încît e ca şi cum ai trage un număr 
cîştigător dintr-o pălărie. Sînt pe urmă 
bucuros să pot citi traduceri din acea 
operă, mai cu seamă dacă este vorba 
de poeţi. Dar, în genere, nu constituie 
pentru mine o paradigmă. E un 
eveniment printre altele. Pentru că 
sînt atîtea premii în lume şi cel puţin 
în Franţa două-trei la fel de impor- 
tante, poate că mai la obiect, ca să 
zic aşa, care nu sînt acordate pe 
criterii nu neapărat literare. 

— Sînteţi preocupat (şi) de 
Caragiale şi, fără a ne exalta prea 
mult orgoliul, ni l-am putea ima- 
gina şi pe el luînd Premiul Nobel? 

`- — În timpul vieţii l-ar fi meritat 
cu prisosinţă. Mai cu seamă că astăzi 
în lumea întreagă se ştie că există 


un dramaturg universal puţin cunos- 
cut. Cînd i se joacă “O scrisoare 
pierdută” într-o capitală îndepărtată, 
are atita succes, încît în Peru s-a 
crezut că este vorba de o mistificare, 
în realitate, adică, piesa fiind scrisă 
de un peruvian şi trecută pe un nume 
străin. Ba chiar şi în Japonia, ceea 
ce m-a uimit în mod special. Aşadar, 
Caragiale ar fi meritat Premiul Nobel, 
cum l-ar fi meritat şi Creangă. 

— Astăzi, în viaţa social-poli- 
tică românească se mai pierd 
scrisori. Oare ele sînt “găsite” de 
scriitori, precum se întîmplase în 
cazul lui Caragiale? 

— Fiecare scriitor aleargă după 
capodoperă. Însă este o mentalitate 
modernă, este mentalitatea scriitorului 
profesionist nu neapărat prin vocaţie, 
ci prin situaţie. Caragiale, fiindcă 
vorbeam de el, n-a “accedat” la 
această mentalitate, spre norocul lui, 
spre norocul nostru, în acelaşi timp, 
pentru că în felul ăsta ne-am bucurat 
de o operă în care nimic n-a fost 
căznit. 

Ce-aş putea să spun mai mult 
despre aceste scrisori care se pierd? 
Trăim într-o epocă foarte, foarte 
diferită de a lui Caragiale, chiar dacă 
îl înţelegem şi chiar dacă îl îmbogăţim 
prin straturile noastre care vin precum 
acele rînduri de lac pe care le dau 
chinezii pe un'-obiect, pînă cînd el îşi 
schimbă aproape substanţa sub care 
se află lacul. 

— Ca să invocăm titlul unui 
volum de nuvele pe care l-aţi 
semnat, sub bolțile acestui Palat al 
toamnei, aici, la Neptun, v-aş 
întreba ce înseamnă, de fapt, pentru 
dvs. munca literară. SA vA |ostiiieați 
viaţa, destinul? 

— lată ce pot să spun lao 
anumită vîrstă: munca literară repre- 
zintă întîi de toate un exercițiu de 
luċiditate. A scrie în fiecare zi, nu 
două-trei rînduri, ci două-trei pagini, 
păstrează ceea ce în sport se 
numeşte antrenament. A ieşi din 
mînă, a ieşi din formă reprezintă un 
chin şi o mare primejdie. Trebuie să 
scrii, ca să-ţi păstrezi toate virtuțile 

şi să le poţi pune în valoare în 
momentul cînd propriu-zis ai un meci. 
Pentru că fiecare lucru pe care îl pui 
pe hîrtie în mod organizat (cînd mă 
refer la aceste două-trei pagini scrise 
pe zi, ele pot să fie şi dintr-o tradu- 
cere, pot să fie pagini de jurnal, pot 
să fie memento pentru mine, pot să 
fie chiar nişte note privitoare la situaţia 
articolelor care trebuie să apară, care 
au apărut, ce se întîmplă cu ele, de 
urmărit ş. a. m. d.); deci, ceea ce pui 
pe hîrtie în mod organizat, ca fapt de 
a-ţi face gimnastica zilnică, este un 
fel de promisiune că, atunci cînd vei 
fi în partidă, nu vei constata că ți s-au 
dezumflat muşchii, ca să zic aşa. 
— Probabil, un exemplu me- 
morabil în acest sens vi l-a dat 
ilustrul dvs. părinte, Şerban Cio- 
culescu, care îşi uimea colegii şi 
cititorii prin fecunditatea şi temei- 
nicia scrisului său. 
— La el era o situaţie specială. 
şi făcuse de foarte tînăr o cultură fan- 
tastică. În liceu, un profesor care îl 
simpatiza (se numea Horvat) l-a 
întrebat într-o zi: “N-ai vrea să ajungi 
ca mine?”, adică un om care să se 
susţină printr-o cultură autentică. “Ba 
da. Dar cum să fac?” întrebă liceanul. 
“Fă ca mine: citeşte în fiecare zi o 
carte.” “Dar de unde atîtea. cărţi?” 
“Vino la mine. Îţi voi da în fiecare zi o 
carte.” Şi multă vreme aşa a şi făcut: 
a citit în fiecare zi o carte. Avea 
obiceiul de a sublinia pe cărţi şi de a 
face însemnări marginale, aşa încît, 
dacă venea o aniversare, o comemo- 
rare şi trebuia să scrie despre asta 
sau dacă apărea o ediţie Asachi, să 
zicem; sau un clasic mai puţin 
cunoscut, el avea problema proas- 
pătă în minte, bazat şi pe o-memorie 
fenomenală, încît putea să ia acea 
ediţie şi, citind-o, să facă aceleaşi 
însemnări pe margine, care îl readu- 
ceau la cele din trecut. Adică, nu era 
găsit nepregătit în tema respectivă, 
mai cu seamă în ceea ce priveşte 


clasicii. Cînd a început să scrie, după 


o pauză lungă ... 
— O pauză forţată, impusă de 
sus-puşii zilei. 


— Sigur. După ce n-a publicat 
ani de zile şi după ce nu mai avea 
legătură directă cu fenomenul literar 
la zi, a preferat să facă istorie literară 
decît să simuleze. Căci nu mai putea 
citi, din urmă, un mare număr de cărţi 
şi nu putea să citească, începînd de 
azi, un alt număr de cărţi în lipsa 
celorlalte. Trebuia să cunoască 
subiectul foarte bine. Era o chestiune 
de onestitate profesională. Şi atunci, 
nu a simulat. Pur. şi simplu a rămas 
în acele teme pe care le cunoştea 
foarte bine. Un'.lucru pe care l-a 
susţinut pînă în ultimele zile, pentru 
că a scris pînăo lună înainte de a nu 
mai fi în viaţă. 

— Cu ani în urmă, am citit un 
volum de “Amintiri” al lui Şerban 
Cioculescu. A mai lăsat şi alte 
pagini de memorii? În genere, ce 
reprezintă arhiva distinsului cărtu- 
rar? 

— Alte memorii scrise nu a 
lăsat. Cît era profesor, îşi cheltuia 
banii cumpărînd manuscrise emines- 
ciene, manuscrise ale lui Titu Maio- 
rescu, autografe sau scrisori. Mai cu 
seamă că văduva lui Caragiale îi 
dăruise arhiva marelui prozator. Dar 
au venit vremurile comunismului, cînd 
timp de nouă ani nu a avut nici un fel 
de mijloc de existenţă şi a început să 
o cedeze, încetul cu încetul, Bibli- 
otecii Academiei. Pe urmă, după cea 
fost, cum se spune, reabilitat, a 
reînceput să-şi refacă o colecţie, cu 
ceea ce se mai găsea pe piaţă, pentru 
că, de fapt, se mai strînsese piaţa. 
Şi evident că are nenumărate auto- 
grafe pe cărţile pe care le-a primit în 
calitatea lui de critic. Foarte multe 
scrisori de la scriitori. Dar, de pildă, 
are o întreagă arhivă Martha Bibescu, 
pe care a achiziţionat-o de la o rudă 
apropiată rămasă în România. Tot aşa 
a devenit, la un moment dat, propri- 
etarul corespondenţei lui Mateiu 
Caragiale cu Nicolae Boicescu, lucru 
unic şi care completează opera 
autorului “Crailor de Curtea Veche” şi 
care, printr-un noroc de destin, dar şi 
prin propria lui acţiune, i-a aparţinut. 
Pe urmă le-a cedat Muzeului Litera- 

turii. O colecţie de documente literare. 
Mai avea şi stampe, gravuri, tot ceea 
ce întregeşte propriu-zis literatura. Şi 
o foarte bogată bibliotecă franţuzeas- 
că, pentru că, la un moment dat, a 
fost pe punctul de a-şi da doctoratul 
în Franţa. 

Biroul lui a rămas neschimbat. 
E foarte greu de inventariat, pentru că 
este de o densitate extraordinară. 
Cărţile sînt în patru rînduri pe rafturi. 
Şi, dacă scoţi una, n-o mai poţi pune 
la loc. intre canapea şi bibliotecă, 
există de asemenea cărţi de trei-patru 
metri de zid. 

— Şerban Cioculescu cunoş- 
tea această ... geografie biblio- 
grafică? Se descurca lesne în 
cuprinsul ei? 

— Da, ştia unde să se ducă 
să-şi caute cartea de care avea 
nevoie. Eu, de pildă, nu ştiu şi, dacă 
am nevoie de o carte, mă duc la 
Biblioteca Academiei, ca să nu 
părăduiesc aşezarea aceasta care se 
poate şi prăbuşi. Are o asemenea 
arhivă, bogată într-adevăr, şi care îl 
reprezintă nu numai pe el, ci o 
întreagă epocă, cu prietenii lui. Cînd 
un scriitor îi făcea un desen sau cînd 
el făcea o caricatură sau cînd 
schimbau epigrame la cafenea, se 
adunau piese pentru o întreagă 
perioadă a istoriei literare. 

— Am remarcat că în memo- 
riile sale scrise Şerban Cioculescu 
a renunţat de a fi spectaculos, 
oarecum pitoresc. 

— În genere, elementul senza- 
ţional.l-a evitat şi a păstrat o anumită 
decenţă în respectul memoriei unor 
oameni care nu mai erau. Adică, ştia 
mult mai multe lucruri despre oameni 
decît le-a scris. Le spunea însă. Pe 
unele le-am mai spus şi eu. Dar nici 
eu nu le pot povesti, la rîndul meu, 
tot din motivul că zdruncină edificiul 
unor personalităţi. 

— Nu le puneţi nici pe hirtie, 
pe cele 2—3 pagini zilnice? 

— Nu, ele rămîn aşa... Se vor 
pierde odată şi odată şi prea mare 
pagubă n-o să fie. 

— Tatăl dvs. a citit, să zicem, 


traducerile pe care le-aţi făcut în 
tinereţe? Avea vreo părere despre 
ele? p 

— În timpul vieţii lui am tradus 
numai din Marcel Proust. Şi am lucrat 
odată împreună la o traducere. Cînd 
eram foarte tînăr, eu am făcut 
traducerea şi el a stilizat-o. Pe urmă, 
cînd a tradus el din Stendhal, mi-a dat 
textul să-i fac o stilizare şi mi-a oferit 
o sumă de bani de buzunar. Însă n-am 
putut să intervin şi el a fost dezamăgit. 
Credea că o să intervin mult mai mult 
în text. N-am avut ce. Mi s-a părut 
traducerea perfectă. În schimb însă, 
cînd a venit redactorul, a început să 
facă fel de fel de însemnări marginale 
şi zice: “Vezi, Barbule? Uită-te”. “Păi 
da, tată, ia te uită: aici spune ăsta 
dar în loc de însă şi strică fraza. Asta 
e un fel de a-şi face meseria, ca să 
se vadă că n-a dormit pe text, că e 
redactor. Dar să-mi arate o singură 
frază neîngrijită pe care a-i greşit-o tu, 
n-am văzut-o eu şi a văzut-o et”. Aşa 
ceva nu s-a întîmplat: 

— Implicit vorbind, credeţi că 
aveţi de onorat vreun mandat 
testamentar spiritual, literar sau 
oricum altfel numit? 

— Chiar dacă n-aş crede acest 
lucru, aşa s-a întîmplat. Multă vreme 
am fost pretutindeni prezentat cam în 
felul următor: “Este aici domnul Barbu 
Cioculescu, fiul lui Şerban Ciocules- 
cu”. Mă cam stînjenea lucrul ăsta, 
pentru că însemna că eram adus ca 
un membru al familiei mai mult decît 
ca o valoare personală. Zic valoare, 
adică o personalitate. Dar este un fel 
de obicei ăsta. 

Fiind temperamental diferiţi, am 
avut şi norocul că tata n-a intervenit 
în educaţia mea de aşa natură, încît 
să facă din mine un fel de copie — 
cum să spun? — sau trasă la şapiro- 
graf, sau micşorată geometric, aşa, 
cu pantograful la scară: M-a lăsat să 
mă dezvolt cum am vrut eu. Şi avînd 
alt temperament, născut în altă zodie, 
difeream destul de mult, dar nu şi în 
ceea ce priveşte criteriul etic şi 
criteriul. estetic. Aici ne-am înţeles 
foarte bine, pentru că trăind în 

aceeaşi casă toată viaţa şi avînd de 
plătit urmările aceleiaşi atitudini 
politice şi trecînd împreună prin 
momente foarte grele, am fost — tata, 
mama şi cu mine — o familie foarte 
unită. A trebuit ani şi ani de zile să 
fim cu bagajele făcute, în caz că ai 
să fii arestat, cu doi lei în casă, cu o 
mămăligă pe masă... Nu, nu drama- 
tizez. Căci asta a fost situaţia foarte 
multor familii. Dar lucrul ăsta ne-a 
făcut să ne cunoaştem mai bine între 
noi şi să nu ne certăm din mofturi sau 
să ne despărţim pe fleacuri. Or, pe 
mine m-a format într-adevăr prezenţa 
tatălui, pentru că, fiind. copil. şi stînd 
sub masă, şi ascultînd discuţiile dintre 
el şi Streinu, dintre el şi Pompiliu 
Constantinescu, ceva îmi vijiia în 
urechi, aşa cum copilul de circari 
ajunge circar şi se suie pe frînghie, 
merge cu bicicleta şi se joacă şi face 
plăcere. Tot aşa şi un copil de critic 
este înclinat să fie critic. 

— Obligatoriu, oare? 

— De fapt, eu mă pregătisem 
să fiu jurist. Dar nu s-a putut. Am fost 
blocat. 

— Din cauza dosarului? 

— Am vorbit ceea ce n-a trebuit 
şi m-au dat afară din facultate. Dar, 
mai tîrziu, cînd am terminat totuşi 
dreptul, nu mai avea nici un rost să 
continuu. Doar nu era să intru în 
procuratură şi să-i calc în picioare pe 
cei care fuseseră cu mine alături, să 
mă despart de ei. N-am mai făcut 
nimic cu dreptul. L-am terminat şi atîta 
tot. L-am terminat în zece ani, precum 
studenţii întîrziaţi, după ce ani de zile 
nu mi-au dat voie să mă reînscriu. 

— Deci, dinspre drept zig- 
zagul destinului v-a dus spre 
literatură. 


— Chiar dacă mă pregătisem să 


fiu jurist, scriam versuri de mic. Evi- 
dent că nu mi-a fost greu să devin şi 
critic, pentru că totuşi un scriitor 
poate să perceapă destul de bine 
scrisul altora. E o problemă aici... 

-© ` — Se discută, ce mai, despre 
eterna problemă dacă un poet poate 
fi şi un critic. - 

— Exact. Dar ori că sînt aşa, 
ori că nu sînt, faptul constă într-o 


percepţie mai specială a fenomenului 
literar. În ceea ce mă priveşte, lucrul 
a venit ca de la sine. Mai cu seamă 
după ce am intrat în Institutul de 
Literatură, unde am stat un sfert de 
secol şi unde toată munca era de 
cercetare literară, care a devenit, întîi, 
o a doua existenţă şi pe urmă — 
singura. Apoi, intrînd în viaţa literară, 
am ajuns la un moment dat să am în 
spate un număr imens de articole. Mie 
nu mi-a plăcut niciodată să-mi adun 
în carte articolele disparate şi să 
încerc să dau volumului -o anumită 
osatură. Mi s-a părut că este un fel 
de a triga, sau, poate, unii autori au 
credinţa că acele articole aduc 
într-adevăr ceva nou şi extraordinar. 
Eu însă nu am avut această impresie. 
Dar, repet, am devenit, în timp, 
profesionist într-o casă în care tatăl 
meu îşi scria articolele la parter şi eu 
mi le scriam la etaj. 

Tata era foarte amical. Pe lîngă 
faptul că schimbam impresii asupra 
cărţilor, în mod firesc, pentru că 
treceau dintr-o mînă în alta, uneori mai 
îmi cerea şi opinia, cînd era vorba de 
poeţi tineri, de romancieri tineri. Mă 
întreba: “Ce e, Barbule, cu cutare? 
Uite o carte”. li spuneam părerea mea. 
O citea. Era de aceeaşi părere sau 
nu. Dar, trăind într-o casă plină de 
cărţi, te contaminezi. Cred că şi un 
terţ ar face la fel. Dacă ar fi pisică, ar 
învăţa să vorbească, realmente şi-ar 
pune ochelari şi ar face critică literară, 
ca să zic aşa. 

— Felina ar fi fost şi mai 
pregătită pentru critică, pentru că 
are unghii-gheare. 

— Da, avînd şi gheare. 

— Aţi vorbit despre tem- 
peramente, despre diferenţa de 
zodii. Aveţi predilecţii speciale faţă 
de atare domeniu? 

— Intîmplător, cu totul întîm- 
plător. Avînd anumite preocupări 
ezoterice, am studiat ca amator. 
Pentru că, de fapt, ca să fii un 
astrolog autentic, trebuie să fii un bun 
matematician şi trebuie să nu mai faci 
altceva. Dar am observat că există 
tipuri zodiacale. Fără îndoială. Şi 

există şi otipologie- umană de două- 
sprezece tipuri, care reapare în 
anumite: exemplare, şi probabil că 
există încă de la: naştere un destin 
prin aceea că avem o anumită 
constituţie fiziologică ce ne înclină 
către anumite atitudini, către anumite 
gesturi, ne dă anumite preferinţe, 
anumite scîrbe. Sigur că de aici pînă 
a spune că vei fi tăiat de tren sau să 
te fereşti să nu cadă peste tine 
stejarul — aici intervine ghicitoria 
curată. Dar, altfel, sînt înclinat să dau 
astrologiei o anumită crezare. Şi mi-a 
dat şi satisfacţii. 

— E de presupus că poetul, 
prozatorul, traducătorul, criticul şi 
istoricul literar Barbu Cioculescu 
s-arfi gîndit cam în ce zodie se află 
literatura română? 

— Nu, nu m-am gîndit, şi este o 
întrebare, într-adevăr. Mă tem că se 
află în Zodia Scorpionului, sub 
influenţa lui Saturn şi a lui Neptun. 

— Chiar la Neptun ne aflăm, 
pe o terasă din preajma mării. Dar 
oare Zodia Scorpionului să fie una 
nefavorabilă literaturii? 

— Oricum, cred că literatura 
română se află într-un moment prost, 
ca să zic aşa, dar poate că şi necesar, 
în acelaşi timp. Din acest frecuş şi 
din această fierbere se naşte mai 
degrabă ceva. Noi nu ne dăm seama, 
însă asemănător a fost şi în perioada 
interbelică, dar martorii nu mai există. 

— Au rămas, însă, anumite 
mărturii scrise. 

— Şi din ele se poate înţelege 
că acea perioadă nu a fost una 
liniştită, nu a fost o apă calmă. 
Scriitorii aveau probleme acute şi cam 
aceleaşi ca şi astăzi: tot probleme 
băneşti, tot probleme de existenţă, tot 
probleme de tiraje, tot de edituri, tot 
probleme de desfacere, tot probleme 
de inimiciţie. Regimul politic era mai 
stabil. Dar era mai stabil din punctul 
nostru de vedere astăzi. Lor nu li se 
părea aşa. Aşteptau căderea unui 
guvern, venirea altui guvern, cu o 
emoție şi un consum pe care noi nu 
le putem realiza. Incît, uman vorbind, 
diferenţa nu e chiar aşa de mare. 

— Rămînînd în vecinătatea 


temei zodiacale; vreau să vă întreb 
dacă pentru dvs. creaţia umană, ca 
şi cea divină, conţine în ea: şi ceva 
misterios, miraculos, sau poate fi 
pe deplin explicabilă: şi descojită 
de mister. 

— Nu, nu poate să fie pe deplin 
descojită de mister. Elementul mira- 
culos. este prezent şi: chiar decisiv. 
Nici o critică literară şi nici un critic 
literar, indiferent de metoda pe care o 
aplică, indiferent de:aplicaţia:pe care o 
are, indiferent de cultură, indiferent de 
modelele pe care şi leia, nu poate să 
dea un verdict adevărat şi, mai:cu sea- 
mă, nu poate să denucleeze, să scoa- 
tă nucleul unei lucrări, pentru: că o 
lucrare în care s-a coborit miraculosul 
este o lovitură a norocului şi pentru 
autorul ei. insuşi autorul eie depăşit. 
Oricît ar spune că a premeditat-o, că 
n-a scris un cuvînt pe care să nu-l fi 
gîndit înainte vreme, că subiectul îi 
era cunoscut în cele mai mici amănun- 
te etc., un vînt de graţie a trecut peste 
el. O lucrare din aceasta — cum să-i 
zic eu? — mîntuită nu va putea 
niciodată să fie descompusă în piese 
de ceasornic. Dar aceasta nu împie- 
dică analiza critică şi nu o anulează. 
Nu poţi să spui că criticul nu are 
habar, că nu înţelege nimic, că nu este 
de nici un folos sau că este lectorul 
cel mai rău. Dimpotrivă, este lectorul 
cel mai avizat pînă în pragul peste 
care nu se poate trece. Asta, vorbind 
de literatura de acest grad. Pentru că, 
altfel, criticul este un măturător de 
mare clasă şi scoate toate gunoaiele, 
din acest punct de vedere făcînd o 
operă de salubritate foarte necesară 
şi pentru care trebuie răsplătit. E una 
dintre ocupațiile lui. Dar, repet, ultima 
nuanţă a unei lucrări de artă nu poate 
fi analizată, aşa cum nu se poate 
analiza surîsul Giocondei. 

Şerban Cioculescu, de altfel, 
sublinia ori de cîte ori găsea într-o 
carte cuvîntul inefabii. Rîdea de el. | 
se părea că acolo unde criticul scrie 
inefabil, a abandonat partida. De aici 
înainte e ce se cheamă cnocaut. Şi 
nu folosea acest cuvînt decit în ironie. 
Pentru că obligaţia criticului este de 

a nu ceda în faţa inefabilului. El 


trebuie să-şi facă datoria pînă la urmă 
şi să lupte cu inefabilul pînă în ultimul 
moment. E datoria lui de onoare. 

Ca şi în ştiinţă, dovada autenti- 
cităţii unei teorii este că ea poate să 
fie contrazisă. Deci eu devin autorul 
unei teorii literare sau al unei mono- 
grafii literare care schimbă aspectul 
critic al unei probleme şi am făcut un 
pas care însumează paşii de dinainte, 
dar merge mai departe. 

— Din aproape în aproape, 
spre acea ultimă nuanţă pe care nu 
o va găsi nimeni... 

— Asta, însă, nu înseamnă că 
nu vine după mine altcineva care, 
însumîndu-mă la rîndul lui, să-mi 
foarfece şi să-mi demonteze punctele 
slabe ale teoriei mele. Căci nici o 
teorie nu poate să fie făcută numai 
din puncte tari. Este un punct tare, 
un punct slab. E oarecum în felul în 
care lucrează natura, cînd lucrează 
în embrion. Embrionul se dezvoltă 
extraordinar, dar omul matur care va 
ieşi din el va suferi de ficat şi are încă 
din embrion un ficat ceva mai slab şi 
un rinichi ceva mai bun ş.a.m.d. Aşa 
se întîmplă şi cu opera literară: este 
desăvirşită ca atare, dar nu în absolut, 

— Ar putea exista vreo putere 
sau vreo împrejurare care să vă 
îndepărteze de vocaţia dvs., cea de 
scriitor? 

— Da. Să zicem, ramolismentul. 
(Să bat în lemn!) Adică, pierderea 
personalităţii. Altfel, e o componentă: 
dacă n-aş scrie, nu ştiu ce aş face. 
Scriitorul are faţă de salariat acest 
noroc că în momentul cînd iese la 
pensie nu rămîne neocupat şi nu cade 
în vid. E drama pensionarilor care nu 
mai au ocupaţie. Scriitorul are o altă 
soartă şi pentru el pensia este strict 
administrativă. Sînt scriitori care s-au 
realizat la şaptezeci de ani. Sînt 
romancieri care au început la optzeci 
de ani. Cazuri cunoscute în lume. Şi 
unii dintre ei au scris cărţi cu totul 
remarcabile. ` 

— Aceasta ar dovedi că litera- 
tura înseamnă şi o acumulare şi 
aplicare de mare experienţă sau că 


talentul se deşteaptă atunci cînd se 
deşteaptă, nu numai în juneţe? 

— Talent şi experienţă... Aş zice, 
paradoxal, că trebuie să ai talentul 
experienţei. 

— Ceea ce aţi spus ar putea 
deveni chiar titlui conversaţiei 
noastre. 

— Da, titlul. Ştiţi, atît de mult 
s-a. pus în perioada comunistă 
accentul pe experienţă şi atît de mult 
s-a. pus pe urmă, în Occident, în 
timpul perioadei existenţialiste, 
problema trăirii, care, de fapt, este 
acelaşi lucru ca şi problema expe- 
rienţei, dar altfel îndrumat, încît eşti 
înclinat să tai nodul gordian dintr-o 
lovitură şi să zici aşa: oameni cu 
experienţă excepţională n-au scris trei- 
rînduri, oameni cu experienţă mărginită 
au scris cărţi de geniu. Însă problema 
nu se poate pune în termenii ăştia. 
Fără îndoilală că scriitorul care 
inovează, care aduce un sunet propriu 
pune. pe hîrtie o personalitate de 
excepţie şi că această personalitate 
este ea însăşi o experienţă. Termenul 
de experienţă trebuie folosit, cred eu, 
în acest sens: al personalităţii. 
Personalitate fără experienţă nu s-a 
văzut încă. Se pune altă problemă, a 
culturii, a scriitorului cult sau a 
scriitorului incult. A scriitorului care 
cunoaşte literatura de pînă la el şi a 
scriitorului care se naşte ca printr-un 
miracol în bordei şi scrie o lucrare de 
geniu. În privinţa asta nu am o opinie, 
nu mă pot pronunţa. 

Nu-mi vine să cred că astăzi 
cineva poate să mai fie scriitor fără 
să fie foarte profesionist, dar nici nu 
cred că, dacă e foarte profesionist, 
este neapărat şi scriitor. 

— Ce părere aveţi despre... 
părerea lui Raymond Aron că 
înclinarea spre critic este ecuaţia 
profesională a scriitorului, a inte- 
lectualilor în general? 

— Eu cred că scriitorul se con- 
sideră şi critic, mai cu seamă că 
foarte rar este de acord cu ceea ce 
se scrie despre el. Totdeauna scriito- 
rul are impresia că un critic, oricare 
ar fi el, sau l-a înţeles greşit, sau nu 

l-a adîncit, sau nu l-a apreciat acolo 
unde trebuia să-l aprecieze. În jurnalul 
său, Mihail Sebastian spune că se 
întîlneşte cu Şerban Cioculescu, care 
a scris o cronică la “Accidentul”, o 
cronică favorabilă, însă în care a 
vorbit de nu ştiu care personaj, Sanda 
să zicem, dar n-a spus o vorbă despre 
Catinca. E of-ul scriitorului care îşi 
iubeşte mai mult un personaj decît 
altul, iar criticul, fie n-a sesizat, fie 
n-a găsit necesar să sesizeze. Din 
punctul acesta de vedere scriitorul va 
fi totdeauna într-un conflict deschis 
cu criticul şi se va considera întot- 
deauna un critic mai bun decît criticul 
profesionist, pornind de la ideea 
greşită că un critic nu poate să fie 
decît un scriitor ratat. Ceea ce este o 
eroare, propriu-zis. Cu toate că astăzi 
toţi criticii sînt şi creatori. E o modă. 
La unii este un bovarism, la alţii este 
un act compensatoriu sau poate că 
pofta le-a venit mîncînd. Tot citind 
poezie, roman, au descoperit că ei 
înşişi găzduiau un poet necunoscut 
ş.a.m.d. Şi-atunci, cu-atît mai mult un 
scriitor nu se poate plînge de incom- 
prehensiunea unui critic. Ideea asta 
că cei mai buni critici sînt scriitorii este 
discutabilă. 

— Teoreticienii postmoder- 
nismului susţin că, de fapt, critica 
deja nu mai este critică propriu- 
zisă, ci, în urma contaminării cu 
alte genuri, a devenit şi ea iiteratură 
pură. 

— Ce se întîmplă? Pînă la 
urmă, există un ne-gen care devine 
şi el gen. Totul pînă la urmă se 
cuprinde în definiţii şi în tipare 
asemănătoare cu cele ale cristalelor. 
Şi chiar dacă n-ai scris în nici un gen 
şi dacă, de pildă, ai scris un roman 
care mai degrabă e un eseu sau un 
eseu care mai degrabă e făcut din 
pagini memorialistice, ele sfirşesc 
prin a încăpea perfect într-un gen. 
Destinul ăsta este, formal vorbind. 
Sigur că noi trăim astăzi după ce toate 
curentele literare şi-au spus cuvîntul 
şi avem impresia că sîntem după 
literatură şi în imposibilitatea de a se 
naşte noi genuri. Dar este, probabil, 


impresia de sfîrşit de lume a fiecărui 
om care trăieşte şi moare. Orice om, 
murind, trage după el întreaga lume, 
casă zic aşa. E o întîmplare că, fiind 
aproape de mileniul trei, ne gîndim că 
o să vină meteoritul şi o să ne dea 
jos tocmai cînd soseşte anul două mii. 
Noi murim. Literatura continuă. 
Pămiîntul nu se va sfîrşi. Şi, ca atare, 
ceea ce azi nu poate fi socotit gen, 
peste treizeci de ani vor veni ameri- 
canii sau chinezii care: vor găsi o 
metodologie în care cu cea mai mare 
precizie vor indica acel gen. 

— V-aş ruga să revenim la 
personalitatea lui Şerban Cio- 
culescu. Să zicem, cum suporta 
domnia sa critica ce-l viza? 

— Cu multă seninătate. O spun 
nu casă creez un portret în ideal, dar, 
dacă a trăit 86 de ani, este pentru că 
nu a avut patimi omeneşti. Nu a urit, 
nu s-a răzbunat, n-a plătit polite. A 
fost un om pe care l-a atins foarte 
puţin duşmănia. Nu cultiva duşmănii, 
Şi dacă un duşman venea într-o bună 
zi la el cu mîna întinsă, îi strîngea 
mîna. Cu lon Barbu s-a certat în cinci- 
şase rînduri, rău de tot, dar s-au 
împăcat. Aveau nevoie unul de altul. 

Nu-şi baza viaţa pe adversităţi. 
Adversitatea era de idei, de principii 
etc. Cam aşa era, de altfel, întreaga 
atmosferă între cele două războaie. 

— Lăsaţi a se subînţelege 
“adversitatea” între perioada inter- 
belică şi prezentul nostru literar? 

— Oricum, astăzi, lupta coco- 
şească, corp la corp, între un scriitor şi 
un alt scriitor nu indică ceva bun. Poli- 
te de plătit şi — cum să spun eu? — o 
mîzgă de asta, adunată prin ani, cum 
afost la noi. Mai trebuie să vină multe 
rînduri de spălături. 

— De la unii colegi, auzisem 
de anumite raporturi delicate care 
au existat între Şerban Cioculescu 
şi Nichita Stănescu. Ce şi cum a 
fost totuşi? 

— Tatălui meu i se părea că se 
face un caz exagerat din lirica lui 
Nichita Stănescu. Cu atît mai mult cu 
cît, cel puţin în ultimul deceniu de 
creaţie, poetul a fost inegal şi, la 

îndemnul unor prieteni, dădea drumul 
unor spirale de versuri, unor schiţe de 
poezii fără să mai treacă printr-un 
laborator îndelungat. Genul îi permi- 
tea, pentru că soiul de poezie pe care-l 
practica el admitea asemenea versuri 
care să fie făcute din frînturi pe care 
cade soarele sau peste care trece apa 
mării. Erau nişte reflexe lirice. Ceea 
ce l-a supărat e că, atunci cînd a vrut 
să-şi expună opinia, i s-a spus că nu 
se poate, că, de fapt, Nichita Stănes- 
cu e un bun de patrimoniu şi că el nu 
mai poate să fie atins. Or, chestia asta 
însemna moartea criticii. Nu se poate. 
Trebuie să poţi să spui şi: nu. Şi poţi 
să şi greşeşti, dar poţi să spui şi 
despre un mare poet că nu este mare. 
De altfel, Alexandru George îl conti- 
nuă pe Şerban Cioculescu. Şi Grigurcu 
la fel. Au aceeaşi părere, că Nichita 
Stănescu a fost sanctificat sentimen- 
tal. 

— Să fie adevărat că istoria 
literară, ca oricare altă istorie, se 
scrie cu aranjamente postume? 
(Pare-se, acest gînd îl lansase Vic- 
tor Eftimiu...) 

— Nu, nu cred că se scrie cu 
aranjamente postume, pentru că aici 
lucrurile se aranjează ca la jocul de 
cărţi: cum cad pur şi simplu cărţile. 
Există şi aici un fel de miracol care 
se numeşte filtrul timpului. O impos- 
tură nu poate să dureze mult în timp. 
Timpul o destramă. Textul, calitatea 
lui este ceea ce-şi spune pînă la urmă 
cuvîntul. Cineva poate să fie umflat 
cu pompa, însă în timp se dezumflă. 
Se face o operaţie de selectare 
generală care, uneori, se dovedeşte 
mai sigură decît o istorie a literaturii 
scrisă de un critic, care poate să aibă 
o mai mare fluctuaţie de valori decît 
cea curentă, care, la un moment dat, 
se formează aparent ca de la sine. 
Nu, nu poate să funcţioneze aici nici 
un fel de mafie. Timpul o distruge. 

— Din istoria literaturii româ- 
ne vă aduceţi aminte de vreun critic 
care, indiferent cu ce literă începe 
numele său, ar trebui trecut la 
ultima literă a alfabetului, la Z, cu: 
care începe apelativul Zoil? 

— Nu, n-aş vrea să-mi aduc 
aminte de nici unul. 


— Dar au existat nedemnii de 
a fi amintiţi? 

— Da, sigur, au existat şi există. 
Dar asta este treaba şi ghinionul lor. 
De cesă le fac eu popularizare? 

— Ăştia, pe care-i treceţi sub 
tăcere, au fost sau sînt importanţi? 

— Au cam fost lipsiţi de însem- 
nătate. Faptul că au avut la dispoziţie 
spaţiul tipografic nu înseamnă nimic. 
N-a fost decît o împrejurare. 

— Nu aveţi situaţii în care 
sînteţi dezarmat de conştiinţa 
zădărniciei finale a tuturor idealu- 
rilor şi faptelor omeneşti? 

— În momentul cînd mi-aş 
îngădui această voluptate a suferinţei, 
m-aş cărăbăni de pe pămîntul ăsta. 
Lupt împotriva unui asemenea senti- 
ment, care: este invadator şi care 
declanşează începutul sfirşitului. El 
te pîndeşte cu orice împrejurare şi 
atîta aşteaptă — să-şi facă loc. Nu 
trebuie îngăduit. Aici trebuie să ai un 
fel de disciplină, trebuie să ai totdea- 
una un body-guard la uşă. 

— La uşa conştiinţei. 

— Absolut. 

— În acest caz, paznicul ar 
trebui să se numească body- 
consciousness. 

— Oricum s-ar numi, să nu-i dai 
preţ dezolării, pentru că această 
suferinţă dureros de dulce pe urmă te 
mănîncă în hălci mari. 

— Care ar fi una dintre cele 
mai gogonate enormităţi ale acestui 
adînc de secol? 

— E o întrebare care necesită 
multă, multă meditaţie. Zău că nu aş 
şti ce să răspund, mai ales cănu e 
precizat domeniul — literar, politic, 
social? 

— Cum zice titlul unei cărţi 
de-a dvs., lăsăm cercul deschis. 

— Nu mi-atrecut prin cap, adică. 
Mă prinde cu totul nepregătit. 

Eu trăiesc mai degrabă în 
armonie cu Universul. Probabil, dintr-o 
limitare, finalmente, dintr-o limitare a 
eu-lui nu văd lucrurile catastrofal şi 
deci nu am ochiul ca să vă spun care 
este cea mai. mare enormitate a 
acestui sfîrşit de secol. Dar, probabil, 
ea este în domeniul mateal. Şi, vede- 
se, priveşte în primul rînd ruptura 

dintre om şi natură ca act grav şi care 
primejduieşte existenţa pe pămînt a 
fiinţei umane. Ce se întîmplă? 
Sovieticii, la momentul lor, au fost 
sinceri proslăvind lupta omului cu 
natura. Învingem natura! Dar a învinge 
natura înseamnă a o ucide şi a muri 
la rîndul nostru, o dată cu ea. 

Această înstrăinare de natură a 
insului o găsesc foarte primejdioasă. 
Această tehnicizare care face ca 
omul să stea nas în nas cu compu- 
terul şi cu televizorul lui la nesfirşit şi 
să prefere de a privi la televizor 
cascada Niagara decit să se ducă să 
ude florile la el în curte sau să-şitundă 
iarba găsesc că e, cum am spus, 
nespus de primejdioasă. Nu ştiu la ce 
va duce şi cum vor fi generaţiile 
viitoare. E un semn de întrebare 
destul de grav. Şi aşa există, de cînd 
e lumea, luptă între generaţii, însă de 
data aceasta se poate produce o falie. 
Pentru că modul de viaţă al omului 
se schimbă cu totul şi în această 
privinţă însuşi scriitorul este ame- 
ninţat, pentru că una e să aducă el 
ceea ce doreşte editorului şi alta este 
să scrie ceea ce îi comandă un edi- 
tor. Literatura socialistă a fost o 
literatură de gunoi, pentru că a fost o 
literatură la comandă în care eu, ca 
sciitor, m-am comportat exact ca şi 
muncitorul din cooperativă căruia i se 
comandau trei lăzi de cuie. Şi-atuncea 
dădea drumul la maşina de trefilat 
sîrmă şi făcea respectiva normă de 
cuie. lar eu primeam comanda unui 
roman despre agricultură, despre 
colectivizare... 

— În capitalism situaţia su- 
portă schimbări, nu? 

— În capitalism editorul îţi cere 
un roman cu extratereștri sau S.F., 
adică nu-ţi mai primeşte nici el marfa 
ta aşa cum o aduci, ci îţi anunţă ce 
gen de lucrare agreează. Deocam- 
dată. Pe urmă poţi să nu mai scrii 
deloc, în aşteptarea comenzii. 

— Sau să te înscrii la comen- 
zi? 

— S-ar putea ajunge şi acolo... 
Sigur că literatura supravieţuieşte, 
cum a supravieţuit şi în comunism. 
Pentru că eu puteam să accept, aşa 
zicînd, o comandă de lucrare cu 


agricultura şi să scriu “Moromeţii”. În 
acest caz, toată lumea era mulţumită. 
Adică, literatura poate trăi şi aşa, dacă 
n-are încotro. Dar e ceva ca deosebire 
dintre femeia care trăieşte în prosti- 
tuţie şi o femeie care trăieşte în căsă- 
torie. E o condiţie nefericită, poate să 
dureze oricît. Din punctul ăsta de 
vedere nu sînt neliniştit, pentru că nu 
mă priveşte direct şi nu pot să sufăr 
atît de mult pentru alţii, încît să-mi 
schimb tensiunea, să devin hiper- 
tensiv pentru o problemă care nu mă 
va atinge în cele din urmă. Dar văd 
foarte clar această primejdie. 

— Adică, persistă un dezacord 
între compromis şi valoarea despre 
care s-a discutat şi se tot discută. 

— Şi cît se tot discută despre 
dificultatea scriitorului român de a 
pătrunde în lume este greu să pui 
punctul pe i şi să spui: Bine, dar 
această literatură e vetustă. E o 
literatură provincială. Mic-provincială. 
Dar nici nu e scrisă aşa ca să scoată 
în evidenţă mica provincie. Căci au 
fost şi mari scriitori care au făcut-o 
cu brio. Ci, această literatură e mic- 
provincială pentru că n-are încotro, nu 
poate fi mai mult. Adică e învechită, 
e un produs fabricat cu maşini de 
acum trei decenii. Ea nu poate 
concura. E şi drama unor industrii din 
fostele ţări socialiste. 

Acesta poate fi şi un noroc, 
pentru că rămîne la noi loc liber pentru 
capodopere. Dar şi primejdia să nu 
scape în lume o carte dintr-o mie. 

— Era firesc ca un dialog cu 
domnul Barbu Cioculescu să 
înceapă şi să continue cu literatura, 
pentru ca în final să lase în suspen- 
sie o perspectivă a problematicii 
literare. Exact ca într-un cerc 
deschis, pe care l-am reamintit ca 
titlu al cărţii dvs. de debut în care, 
pare-se, vorbeaţi sugestiv despre 
masa severă pe care aţi operat litera 
cu nesfîrşită atenţie. Vă mulţu- 
mesc. 


Neptun, 
10 octombrie 1997 

lon MĂRGINEANU 


SPUNEŢI-MI, 
CINE MĂ JUDECĂ? 


Zice: 

Isus a avut un talent extraordinar 
de a muri, 

dovadă că s-a îngropat pe Sine. 
Ceea ce l-a atins la suprafaţă 

a fost doar furia neputinței 
păcatului 

de-a se ospăta cu viaţa veşnică. 


X 


Striga: 

N-am iubit niciodată 

Atunci, spuneţi-mi cine mă judecă? 
lubirea 

se judecă doar prin iubire! 

Cum Dumnezeu 

este însăşi lubirea înseamnă 

Că va lipsi de la Judecata de Apoi? 


DRUM ÎNFUNDAT 
DE-ATÎTA IUBIRE? 


N-am auzit clopotul bătînd 

de-atita ceață ce fumegă-n oraş, 

La iubirea lui Dumnezeu stau la rînd 
mînuind cuvîntul ca singurul lăcaş. 


Biserica e trupul lui Isus, 

Sîngele şi pîinea- nlăcrimată, 

Am muşcat din ea supus, nesupus, 
N-am pus în loc credinţă-adevărată 
Şi-i cerşesc iubire fără pată. 


Răzuiesc ceața de pe sufletul meu 

ce se depune — adîncă amăgire! 

Şi nu vreau să îl rănesc pe Dumnezeu, 
Şi-s drum înfundat de-atîta lubire! 


Ars poetica 

ARATĂ-MI CERUL 
CARE MI-E VECIN 


Somn pavat cu arbori beduini 
arată-mi cerul care mi-e vecin! 
Stau pe-o cădere-n jur, pe-un glas de hău 


ce sînt umerii Stăpînului meu 
Sugrum blesteme şi, vorbit de rău, 
miere mă-nec pe-un arbore virgin- 
destin pavat — nisipul beduin! 


REZEMAT DE 
LACRIMA TA 


Ce mi-a spus frunza ieri, tîrziu 
purtîndu-şi galbenul sicriu 
pe-un colţ de humă şi pustiu 
al palmelor, fără să ştiu 

cu plînsu-ncet orbit de viu 
întinsă-n galbenul sicriu? 


Destul că firea sîngera 

ca ploaia cînd se-nfulgera 
şi-un înger parc-o-ntemniţa 
în Rugăciune, moarte-a mea 
Care în cuie sîngera 

ca ploaia cînd se-nfulgera. 


Eram o frunză ieri, tîrziu 
golindu-şi cerul încă viu — 
hrană pentru un sicriu. 

REZOLUŢIA 
CONFERINŢEI 

NAŢIONALE DE FILOLOGIE 
“LIMBA ROMÂNĂ AZI” 


Ediţia a VIl-a, 
laşi—Chişinău, 
16-20 octombrie 1998 


Conferinţa Naţională de Filologie 
“Limba română azi”, organizată anual de 
către Universitatea “Al.l. Cuza” şi 
Universitatea de Stat din Moldova, Societatea 
de Ştiinţe Filologice din România şi Societatea 
“Limba noastră cea română” din Republica 
Moldova, în:colaborare cu Academia Română 
şi Academia de Ştiinţe a Republicii Moldova, 
şi-a desfăşurat lucrările celei de a Vil-a ediţii 
la Universitatea “Ald. Cuza” (16 şi 17 
octombrie), la Universitatea de Stat a 
Republicii Moldova (19 octombrie) şi la liceele 
“Mircea Eliade” din Chişinău (19 octombrie) 
şi “Vasile Alecsandri” din Ungheni (20 
octombrie). 

Luni, 19 octombrie, specialiştii prezenţi 
la Conferinţă au luat parte la dezbaterea 
“Probleme actuale ale limbii române” la Casa 
Limbii Române din Chişinău. 

Referatele şi  comunicările 
prezentate, precum şi discuţiile 
desfăşurate pe marginea lor, 
concomitent cu adîncirea unor aspecte 
tematice privind sistemul limbii române, 
stilistica şi poetica textului literar, stilul 
publicistic, metodologia studierii limbii 
şi literaturii române în şcoală, au 
examinat probleme impuse de condiţiile 
specifice ale întrebuinţării limbii române 
ca limbă de stat (oficială), ca limbă de 
cultură şi ca limbă de comunicare 
interetnică în Republica Moldova, 
precum şi starea gravă în care se află 
învățămîntul în limba română în 
regiunea Cernăuţi şi în alte regiuni din 
Ucraina cu populaţie compactă 
românească. 

La încheierea lucrărilor 
Conferinţei participanţii au adoptat 
următoarea REZOLUŢIE: 

l. Conferința adresează 
Preşedinţiei şi Parlamentului Republicii 
Moldova un Apel prin care se solicită 
încă o dată ca, printr-o iniţiativă 
legislativă, urmată de dezbaterea ei în 
Parlament, art. 13, al 1 din Constituţia 


Republicii Moldova să fie reformulat în 
conformitate cu adevărul ştiinţific, 
lingvistic şi istoric: “Limba de stat 
(oficială) a Republica Moldova este 
limba română”. 

||. Conferința îşi exprimă 
îngrijorarea în legătură cu modul 
deficitar de aplicare a legislaţiei limbilor 
din Republica Moldova şi solicită luarea 
tuturor măsurilor care se impun pentru 
ca: 

— prevederile celor 32 de articole 
— care vor trebui reformulate 
corespunzător exigenţelor actuale — să 
fie pe deplin transpuse în practică; 

— limba română să devină cu 
adevărat limbă oficială în toate sferele 
vieţii sociale; 

— în Transnistria limba română să 
se repună în drepturile ei în învăţămînt 
şi în viaţa publică. 

III. Conferinţa se adresează 
Preşedinţiei, Parlamentului şi 
Guvernului României cu solicitarea de 
a face toate documentele care se impun 
pe lîngă conducerea Ucrainei pentru a 
se asigura respectarea dreptului 
populaţiei româneşti din regiunea 
Cernăuţi şi din alte regiuni locuite de 
români în această ţară la instruirea în 
limba română şi la apărarea şi 
dezvoltarea propriei identități naţionale. 

IV. Conferinţa se adresează 
Academiei Române şi Academiei de 
Ştiinţe a Republicii Moldova cu 
solicitarea mai veche, de constituire a 
unei Comisii Naţionale, formate din 
specialişti din România şi Republica 
Moldova, care să ia în discuţie toate 
problemele ortografiei limbii române şi 
să elaboreze un Proiect de norme 
ortografice, care să fie supus dezbaterii 
publice şi apoi aprobării Academiei. 

V. Rezultatele importante ale 
întîlnirilor ştiinţifice pe care Conferinţa 
Naţională de Filologie le-a prilejuit în 
fiecare nouă ediţie impun trecerea la un 
program concret de colaborare. între 
specialişti din România, Republica 
Moldova, regiunea Cernăuţi şi.din alte 
regiuni limitrofe locuite de români pentru 
crearea de condiţii optime dezvoltării 
învăţămîntului de toate gradele în limba 
română, pentru iniţierea fondului de 
carte românescă în bibliotecile şcolare 
şi publice, pentru realizarea unor lucrări 
ştiinţifice în cauză. 

VI. Lucrările Conferinţei se vor 
publica în presă. 

VII. Prezenta Rezoluţie se dă 
publicităţii. 

laşi—Chişinău 
octombrie, 1998 


Gheorghe. COLŢUN 
Chişinău 


CATEGORIA 
PERSOANEI ÎN CADRUL 
VERBELOR- ELEMENTE 

DE BAZĂ ALE 
FRAZEOLOGISMELOR 
VERBALE 


Frazeologismele, în dependenţă 
de specificul funcţionării categoriei 
persoanei în cadrul verbelor-elemente 
de bază, se împart în două tipuri: 

a) invariabile şi b) variabile. 

Frazeologismele invariabile se 
împart în trei subgrupe: 

| 1. Frazeologisme cu verbul fixat 
la persoana l: vomtrăi şi vom vedea 
ş.a. 

2. Frazeologismele cu verbul 
fixat la persoana a Il-a: fii aşa de bun! 
faceţi bunătatea! unde te visezi? 
ş.a. : i 

3. Frazeologismele cu verbul 
fixat la persoana a Ill-a: mă suge sub 
linguriţă, a i se face întuneric 
înaintea ochilor, a-l trece (pe cineva) 
sudorile ş. a. 

Mai jos vom analiza numai 
frazeologismele verbale, deoarece 
majoritatea frazeologismelor. invari- 
abile nu se află în corespondenţă cu 
verbul, ci sînt în majoritatea lor 
frazeologisme interjecţionale: doamne 


Gramatică 4i _ottogragie 

fereşte! m-a pus dracul, pe aici ţi-e 
drumul! să se audă musca! ş. a. 

Verbele-elemente de bază ale 
frazeologismelor verbale pot avea 
întreaga paradigmă a persoanei. 
Aceste frazeologisme semnifică, de 
obicei, acţiuni ale omului: a spăla (a 
şterge) putina, a da ca în popugşoi, 
a lua (pe cineva) la rost, a-i face 
(cuiva) spatele strună, a trage cu 
urechea, a slăbi frîul, a-şi lua inima 
în dinţi ş. a.: “Mi-am luat inima în 
dinţi şi am păşit pragul” (Ana Lupan); 
“Uite aşa, Mihaile, ia-ţi inima în dinţi 
şi dă-i drumu!” (Gh. Gheorghiu); “lar 
într-o bună zi şi-a luat inima în dinţi, 
a păşit peste prag şi m-a cerut de 
nevastă” (M. Prepeliţă); “lar cînd ne- 
am luat inima în dinţi şi ne-am 
apropiat de mama, tata nici nu ne-a 
observat măcar” (N. Esinencu); 
“Tineţi-vă limba după dinţi şi vă rog 
să nu-mi ieşiţi din cuvînt”. (V. Chibac- 
Cuciureanu); “Badea Cozma a vorbit 
cu moş Mangu şi cu Borsoaică, 
sfătuindu-i să-şi ieie inima în dinţi 
şi să se ducă cu ceapă şi usturoi de 
vînzare măcar în satele vecine” (Gh. 
Malarciuc). 

Observațiile demonstrează că 
unele frazeologisme verbale, cu toate 
că verbele-elemente de bază ale lor 
pot avea formele tuturor persoanelor, 
se utilizează cu preferinţă cu una sau 
cu două forme de persoane. De 
exemplu, frazeologismul a se lua cu 
ziua tîrgului din 15 utilizări, 14 au 
forma persoanei întîi şi doar una — 
forma persoanei a treia. (Fişierul 
conţine peste patru mii de utilizări a 
700 de frazeologisme verbale). Cauza 
constă, probabil, în aceea că fra- 
zeologismul dat se foloseşte mai 
frecvent. pentru caracterizarea ac- 
ţiunilor celui care vorbeşte şi mai rar 
pentru caracterizarea acţiunilor 
interlocutorului sau persoanei a treia. 

Frazeologismul a-ţi ţine limba 
după dinţi se utilizează mai frecvent 
avînd verbul la forma persoanei a 
doua, pentru că frazeologismul dat 
caracterizează mai des acţiunile 
interlocutorului şi mai rar acţiunile 
vorbitorului sau persoanei a treia. Din 

19 utilizări ale acestui frazeologism 
16 au forma persoanei adoua, 2 — 
forma persoanei întîi şi doar una — 
forma persoanei a treia. 

Dau preferinţă persoanei a doua 
şi alte frazeologisme verbale ca: a 
închide uşa pe dinafară, a-şi scuipa 
în sîn, a se şterge pe buze (de ceva), 
a-şi pune lacăt la gură, a face zile 
fripte (cuiva), a nu pune (pe toate) 
la inimă, a-şi face sînge rău ș.a. O 
parte din ele se întrebuinţează, în spe- 
cial, la modul imperativ. Aproape toate 
frazeologismele de mai sus conţin un 
îndemn, un imbold pentru a face o 
acţiune, iar îndemnul la acţiune de 
cele mai multe ori se află în corespon- 
denţă cu persoana a doua. Cîteva 
exemple în context: “Ei, taci, bre! Nu-ţi 
mai face sînge rău!” (|. C. Ciobanu); 
“Du-te în casă, nu-ţi face zile fripte, 
aşa-i la noi” (|. C. Ciobanu); “Hai, lasă, 
nu le pune pe toate la inimă” (M. 
Cibotaru). Frazeologismele verbale din 
contextele de mai sus au bogate 
nuanţe emoţional-expresive. Ele se 
deosebesc printr-un conţinut foarte 
afectiv. 

lar verbul din frazeologismul a 
spăla (a şterge) putina se utilizează 
cu preferinţă la persoana a treia, 
deoarece frazeologismul dat caracte- 
rizează aproape întotdeauna acţiunea 
persoanei a treia. Din 24 de utilizări 
23 au verbul la forma persoanei a treia 
şi doar una — la forma persoanei întîi. 

Frazeologismele verbale ale 
căror elemente de bază — verbele — 
se folosesc mai frecvent la persoana 
atreia se clasifică din punct de vedere 
al structurii în trei tipuri. 

1) Frazeologisme verbale ce se 
aseamănă după structură cu îmbi- 
nările de cuvinte: a se duce pe apa 
sîmbetei, a face picioare, a se duce 
pe rîpă, a bate la ochi, a se face 
oale şi ulcioare, a-i intra în sînge 
ş.a. 
2) Frazeologisme verbale ce se 
aseamănă, după structură cu pro- 
poziţiile bimembre: a se apropia (a 
ajunge) funia de par, a-i sări (cuiva) 
ţandăra, a-i îngheţa sîngele în vine, 
a-i fugi pămîntul de sub picioare, 


a-l scoate apa la mal, a-i scăpăra 
picioarele, a-i sticli ochii (după 
ceva), a nu-l ţine cureaua (pe 
cineva), a-i ajunge cutitul la os, a-i 
da borşul în foc, a-i suna (cuiva) 
scîndura, a i-o lua gura pe dinainte, 
a-i veni (cuiva) apa la moară ş. a. 

3) Frazeologisme verbale ce se 
aseamănă după structură cu pro- 
poziţiile impersonale: a-l ninge 
înainte de vreme, a i se întuneca 
înaintea ochilor ş. a. 

Frazeologismele verbale din 
prima grupă se bifurcă în: 

a) Frazeologisme verbale al 
căror conţinut se referă atît la fiinţe, 
cît şi la obiecte: a se face oale şi 
ulcioare şi 

b) Frazeologisme al căror con- 
ţinut se referă numai la obiecte: a face 
picioare. 

Frazeologismele din subgrupa a) 
se folosesc, în special, la persoana a 
treia şi doar uneori la alte persoane, 
iar cele din subgrupa b) se utilizează 
la persoana a treia, deoarece sensul 
lor se referă doar la obiecte: “Lină-Lină- 
Cătălină, totul trebuie de păzit pe 
lumea aceasta, tot. Şi dragostea, şi 
familia, altfel se duc de rîpă, aşa cum 
s-a dus dragostea noastră” (Ana 
Lupan); “De atîta timp cît lucrase în 
port, disciplina îi intrase în sînge” 
(N. Costenco). 

E necesar a remarca faptul că 
între conţinutul şi forma persoanei 
verbului-element de bază alfrazeolo- 
gismeler;:verbale construite după 
modelul propoziţiilor bimembre există 
relaţii deosebite. Posedînd forma 
persoanei a treia, ele n-au în mod 
obligatoriu sensul persoanei a treia, 
pentru că, deşi se aseamănă după 
structură cu propoziţiile, exprimă nu 
enunţuri, ci noţiuni, care pot fi redate 
cu ajutorul unor verbe sau al unor 
îmbinări libere de cuvinte: a nu-l 
ajunge capul — a nu înţelege; a-i ieşi 
părul prin căciulă — a sărăci; a-i 
cădea (a-i fugi) inima în călcîie — a 
se speria; a-i veni mugştarul la nas — 
a se supăra; a Í se lipi coastele (de 
foame) — a flămînzi ş. a. 

Persoana frazeologismelor de 

mai sus se determină numai tinîndu-se 
cont de componenta lexicală a întregii 
propoziţii, în care subiectul logic este 
exprimat prin diferite forme scurte ale 
pronumelor personale şi reflexive sau 
substantive, iar subiectul formal este 
exprimat printr-un substantiv-element 
component al frazeologismelor. 
Exemple de frazeologisme verbale: la 
persoana întîi: “Sînt bucuros că mi 
s-a luat piatra de pe inimă” (V. 
Roşca); la persoana a doua: “— Nu 
pot dormi, bădiţă Cozma”, “— Ţi-a 
căzut inima în călcîi? Spune drept” 
(Gh. Malarciuc); la persoana a treia: 
“Lui Borbilă, spune lumea, că i-au 
venit minţile la cap” (Gh. Malarciuc). 

Frazeologismele verbale care au 
ca element dominant (de bază) un 
verb impersonal (a-l ninge înainte de 
vreme) au şi ele valoare impersonală, 
deci sînt impersonale. 

În felul acesta putem conclu- 
ziona că una dintre cauzele principale 
ce duc la crearea unor restricţii pentru 
realizarea întregii paradigme a persoa- 
nei este conţinutul semantic al 
frazeologismelor. Sensul unor fraze- 
ologisme uneori este incompatibil cu 
unele forme de persoană. În această 
privinţă sînt tipice frazeologismele ce 
exprimă o caracterizare calitativă a 
fiinţelor sau obiectelor şi, de ase- 
menea, frazeologismele verbale ce 
semnifică o ameninţare sau o intenţie. 

Astfel frazeologismele ce expri- 
mă o caracterizare calitativă a fiinţelor 
sau obiectelor se utilizează, de obicei, 
avînd verbul la persoana a treia, iar 
cele care semnifică o ameninţare sau 
o intenţie se folosesc, în general, 
avînd verbul la persoana întîi. 

Frazeologismele verbale ce 
indică o caracterizare calitativă a unei 
persoane se folosesc în vorbire pentru 
descrierea persoanei din punct de 
vedere negativ. În asemenea condiţii 
vorbitorul atribuie mai degrabă acele 
calităţi negative nu sie sau interlocu- 
torului său, ci persoanei care nu 
participă la actul de comunicare, adică 
persoanei atreia. lată cîteva exemple: 
a-şi da (a-şi lua) aere, a nu ridica 
un capăt de aţă, a umbla cu capul 


prin nori, a umbla (a aştepta) după 
colaci calzi, a asuda sub limbă ş. a. 
Cu toate că verbele din frazeologis- 
mele enumerate mai sus sînt utilizate 
cu preferinţă la persoana a treia, se 
întîlnesc totuşi cazuri cînd ele sînt 
folosite şi la persoana întîi şi a doua. 
Totul depinde de contextul concret în 
care apar ele. 

Am menţionat deja că frazeolo- 
gismele verbale ce semnifică o 
ameninţare sau o intenţie se între- 
buinţează mai frecvent avînd verbul 
la persoana întîi. Cauza constă în 
faptul că o ameninţare sau o intenţie 
propriu-zisă poate fi realizată în toată 
complexitatea ei nemijlocit de vorbi- 
tor: a strînge (pe cineva) în bala- 
male; a lua (pe cineva) de beregată, 
a pune (pe cineva) cu botul pe labe, 
a băga (pe cineva) în viteză, a 
închide gura (cuiva), a scurta (a tăia) 
(cuiva) limba ş. a.: 

Din cele expuse mai sus, putem 
deduce că “restricţia” verbelor-ele- 
mente de bază ale frazeologismelor 
verbale de a avea diferite forme de 
persoană depinde aproape în majo- 
ritatea cazurilor de sensul general al 
frazeologismelor şi nu de verbele ce 
intră în structura lor. O altă cauză 
importantă ţine de restricţiile stilistice 
ale unor grupe tematice de frazeolo- 
gisme. 

REALIZAREA 
COMPATIBILITAŢILOR 
SINTAGMATICE 

CU COMPONENTUL 
RUMEN 


Vocabularul cromatic, format timp 
de mai multe secole, se caracterizează 
prin cîteva trăsături esenţiale: 

1. Numele de culori, mai întîi, re- 
flectă realitatea înconjurătoare, trans- 
mit informaţia cromatică. În asect sens 
prezintă interes cercetarea zonelor 
semantice ale termenilor cromatici în 
care se realizează semnificaţia primară 
(cea a culorii) în cadrul formulei distri- 
buţionale S (substantiv) + Adj. (adjectiv- 
nume de culoare). Compatibilităţile sin- 
tagmatice', formate în cadrul acestei 
formule, alcătuiesc primul model (M1) 
de realizare a termenilor cromatici. 

2. Numele de culori sînt utilizate 
şi cu. scopul de a atinge unele note 
estetice. Prin urmare, dezvoltă în 
diferite zone semantice anumite nuanţe 
facultative de sens (sau conotaţii). În 
astfel de îmbinări mai puţin se reali- 
zează semnificaţia cromatică şi mai 
mult nuanţa stilistică (M2), ele (îmbi- 
nările) reprezentînd fază intermediară 
sau de tranziţie la alte valori semantice 
ale termenilor. 

3. Imaginile cromatice, create de 
numele de culori în diferite combinaţii 
sintagmatice, au,şi efecte de ordin 
psihologic. Astfel, are loco reva- 
lorificare a semanticii termenilor croma- 
tici, în urma căreia ei capătă o altă 
semnificaţie (sens figurat) distinctă de 
cea a culorii (M3). 


Ne propunem în continuare cer- 
cetarea modelelor sintagmatice cu 
componentul rumen, cuprinse de cele 
mai frecvente zone semantice ale 
acestui termen. 

Numele de culoare rumen a 
apărut în limbă ca un împrumut din limba 
slavă?, dar are rădăcina indoeuropeană 
rudh-. S-a păstrat pînă în prezent în 
limbile slave: ucr. pyMsHbiă; bel. 
pPyMeHbi; pol. rumiany etc. În slava 
comună rudh- trece în pyg, la care se 
adaugă sufixul -MbH (PYAMbH). Îmbi- 
narea -ĄM- se simplifică în -M- (pyMbH)?. 
În rusa veche se utiliza (după dicţionarul 
lui Iz. Creznevsky, 1989, vol. 3, pag. 
197), pentru a desemna culoarea feţei. 
Deci, putem intui, că termenul cromatic 
rumen semnifica iniţial (după modelul 
rusesc) nuanțele roşiatice ale obrajilor, 
buzelor. imaginile cromatice condiţi- 
onate de acest termen pot fi raportate la 
următoarele zone semantice (ZS): “omul 
(faţa)”, “soare (răsărit, apus)”, “produse 
alimentare/fructe”, “flori”, “obiecte”, 'li- 
chide” etc. Cele mai frecvente sînt pri- 
mele trei: 

ZS “omul/faţa”: Omul rotund şi 
rumăân dădu un strigăt fără a se urni din 
locul lui [1, p. 241]; 

ZS “soare”: 

Dă-mi mîna, dă-mi mîna şi du-mă 
Pe urmele zorilor rumeni 
Căzuţi ca o mantă de brumă 
[1, p. 241]; 

ZS “produse alimentare”: 

Pămînt înflăcărat şi rumenă pîine 
Lumina mea în veci va arde lîngă tine 
[3, p. 37]. 

Textele tipice de realizare a cu- 
vîntului rumen determină specificul 
imaginilor cromatice dominante ale lui — 
culoarea feţei, nuanțele roşiatice ale 
răsăritului şi apusului de soare — toate 
acestea condiţionează formarea unor 
particularităţi conotative ca “sănătos”, 
“frumos”, “tînăr” (faţă rumenă = faţă fru- 
moasă, tînără) şi mai apoi “aprins”, “lumi- 
nos” (zori rumeni = zori aprinşi, luminoşi): 


„.„ fetele tinere ivesc fețele rumene ca 
mărul prin obloanele deschise ale 
ferestrelor [4, v. 3, p.42], 
sau 

Femeia bună şi cuminte 

Cum alta nu găseşti în sat, 

Şi oablă-n mers şi dreaptă-n stat 

Şi rumenă, părea o fragă [5, p. 260], 
sau 

Spune-mi, dalbă copiliţă 


Sruliatică. 4i poetică 


Cu rumena ta guriţă 

Eşti nevastă, ori eşti fată 

Ori zînă din cer picată? [6, p. 291]. 
Deseori termenul cromatic este 

utilizat pentru a exprima o ironie fină: 
Slujitorii măriei-sale domnului 

Zagorețchi erau pirpiriu îmbrăcaţi, mai 

mullt în flenduri, însă nasurile li erau 


rumene [7, p. 345] 

sau 

„„„ cei cu nasurile rumene s-au înviorat 
[7, p. 346]. 


În zona semantică “omul/faţa” 
numele de culoare rumen realizează cu 
regularitate modelul (M2) de compa- 
tibilități sintagmatice, unde, pe lîngă 
semnificaţia cromatică, sînt exprimate şi 
valorile conotative semnalate mai sus — 
“sănătos”, “frumos”, “tînăr”. 

Lărgirea amplitudei sintagmatice a 
termenului a extins utilizarea lui şi în alte 
zone semantice ca “soare”, “flori”, unde 
cuvîntul dezvoltă în îmbinare cu substan- 
tive inanimate particularităţile conotative 
“călduros”, “luminos”, “aprins”: 
Peste codrul meu străbun 
Ese soarele cel bun 
Ese rumen peste mare 
Peste văi şi munţi cu brume 
sau 
Mă simţeam planînd în univers 
Si vedeam pămîntul cum se-ncheagă, 
De departe, ca un zvon de vers 
Cu amurguri rumene de fragă 

[2, v. 2, p. 196] 


[8, p. 24] 


sau 
Prin aer rumene văpăi 
Se-ntind pe lumea-ntreagă 

[4, v.1, p. 148]. 

Astfel, în zona semantică “soare/ 
răsărit, apus” termenul cromatic rumen 
realizează cu regularitate modelul (M2) 
de compatibilități sintagmatice. Indiciul 
cromatic serveşte mai mult ca ambianță 
pentru exteriorizarea particularităților 
semantice semnalate mai sus. 

În zona semantică “produse ali- 
mentare/fructe” termenul este utilizat 
pentru a reda nu numai însuşirea cro- 
matică a produsului (în special a făi- 
noaselor) care anterior a fost supus unei 
acţiuni termice, dar şi pentru a imprima 
unele nuanţe facultative. Adică, pîinea 
rumenă e şi pîinea coaptă, proaspătă, 
friptura ruměnă e şi friptura coaptă 
(prăjită), poama rumenă e şi poama 
coaplă la soare etc. 

Ţi-o închin, porumbelule, pe cea mai 
rumănă (plăcintă) [7, p. 273]. 
Deci, în această zonă semantică 

termenul cromatic rumen realizează cu 
regularitate modelul (M2) de compa- 
tibilităţi sintagmatice. logica evoluţiei 
semantice a lexemului rumen se prezintă 
astfel: iniţial semnifica o nuanţă roşie 
raportată în exclusitate la culoarea feţei, 
mai apoi este utilizat şi pentru a indica 
diferite grade de intensitate ale aceleiaşi 
culori în numeroase descrieri ale fe- 
nomenelor naturale şi mai tîrziu indică o 
nuanţă roşiatică a produselor culinare (ali- 
mentare). Această evoluţie semantică 
este confirmată şi de dicționarele limbii 
române. De ex. rumen, -ă, rumeni, -e, 
adj. 1. (Despre obraz şi buze) De o culoare 
care bate în roşu; (Despre oameni) Cu 
faţa îmbujorată, cu obrajii roşii; 2. (Despre 
fructe şi alimente) Care a căpătato culoare 
roşiatică (sub acţiunea focului sau a 
soarelui), bine copt; 3. De culoare roşu- 
aprins. — din sl. rumenu‘. 

Aceste semnificaţii alcătuiesc vo- 
lumul semantic al cuvîntului rumen . Desi- 
gur că există particularităţi stilistice în 
utilizarea lor: prima semnificaţie se folo- 
seşte pretutindeni, este omniprezentă, a 
doua — în sfera uzuală, a treia — prin 
excelenţă în stilul poetic. 


NOTE 


1 Prin compatibilitate sintagmatică 
subînţelegem o îmbinare de cuvinte, 
alcătuită după formula S+Adj., în care e 
posibilă combinarea semantică a ter- 
menului cromatic cu un substantiv, 

2 Dicţionarul explicativ al limbii 
române (DEX), Bucureşti, 1996, p. 938. 

3? Wancknă, H.M., WaanoB. B.B., 
Wanckas, T.B., Kparkuă əTtnMmono- 
ruyecKMĂ CNOBapb Pycckoro A3biKa, 
Moscova, 1971, p. 395. 


TEXTE 


1. Sadoveanu, M., Romane, Bu- 
cureşti, 1984. 

2. Cibotaru, A., Scrieri alese, v. 1, 
2, Chişinău, 1984. ; 

3. Vatamanu, l., Atît de mult al 
pămîntului, 1990. 

4. Eminescu, M., Scrieri alese, v. 1, 
3, Chişinău, 1981. 

5. Coşbuc, G., Poezii, Bucureşti, 
1985; 

6. Alecsandri, V., Scrieri alese, v. 1, 
1987. f 

7. Sadoveanu, M., Nicoară Pot- 
coavă, Chişinău, 1955. 

8. Vieru, G., Un verde ne vede, 
Chişinău, 1976. 

Termenul dorință face parte din 
paradigma cuvîntului dor, din care de 
altfel şi derivă, prin sufixare, deose- 
bindu-se totuşi în mod esenţial de 
acesta prin faptul că starea sufle- 
tească desemnată prin dorinţă e 
întotdeauna orientată către viitor, 
către un scop anume, în vreme ce 
dorul e paseist, însemnînd, de obicei, 
regret, melancolie, aspirație către 
repetarea a ceva ce s-a mai întîmplat. 
La Eminescu însă, ambii termeni par 
să conoteze în fond acelaşi lucru, 
anume schopenhaueriana voinţă de a 
trăi, căci “dorul nemărginit” din Scri- 
soarea | şi “setea care-l soarbe” pe 
Hyperion în timpul călătoriei sale prin 
intermundii reprezintă acelaşi princi- 
piu transcendent şi misterios ce 
guvernează universul, a cărui rațiune 
ultimă rămîne inexorabil cu neputinţă 
de descifrat. Voința de a trăi, ce animă 
toate fenomenele într-o goană nebună, 
fără sfîrşit este, de fapt, un rău 
metafizic absolut, întrucît efectul ei 
este întotdeauna durerea, suferinţa. 
În consecinţă, idealul ultim către care 
trebuie să tindă orice individ constă 
tocmai în negarea principiului 
individualităţii, deci a voinţei, prin 
asceză şi euthanasie, spiritul obţinînd 
astfel suprema eliberare. 

În poezia Dorinţă, ca şi în Lu- 
ceafărul de altfel, termenul. dorință 
denotă erosul cu semnificaţia sa origi- 
nară: de aspirație oarbă, nemăsurată, 
către atingereă-unităţii primordiale a 
androginului, prin ekstazie, adică prin 
ieşirea din sine, prin depăşirea limite- 
lor înguste ale propriei individualităţi. 
Caracterul impetuos şi nestăpînit al 


acestui principiu irațional este 
exprimat prin imperativul vino şi prin 
conjunc- tivele cu valoare de imperativ 
ale verbelor de mişcare să alergi, să- 
mi cazi, ce creează sugestia unei 
stări de aşteptare tensionată: “Vino-n 
codru la izvorul/ Care tremură pe 
prund,/ Unde prispa cea de brazde/ 
Crengi plecate o ascund.// Şi în 
braţele-mi întinse/ Să alergi, pe piept 
să-mi cazi,/ Să-ţi desprind din creştet 
vălul,/ Să-l ridic de pe obraz”. După 
atingerea obiectului dorinţei însă, 
ritmul mişcării e brusc încetinit, de 
parcă erosul şi-ar fi epuizat dintr-o 
dată toate latenţele, îndrăgostiţii 
căzînd într-un fel de transă hipnotică, 
într-un somn cataleptic fără sfîrşit. 
Lentoarea, torpoarea, starea 
hipnagogică sînt sugerate prin verbe 
de repaus (şedea-vei), apoi prin verbe 
din paradigma oniricului (s-o culci, vom 
visa, adormind), cît şi prin epitete ce 
trimit în aceeaşi zonă (încet s-o culci, 
buze dulci, blînda batere de vînt etc.): 
“Pe genunchii mei şedea-vei,/ Vom fi 
singuri-singurei,/ lar în păr înfiorate/ 
Or să-ţi cadă flori de tei.// Fruntea 
albă-n părul galben/ Pe-al meu braţ 
încet s-o culci,/ Lăsînd pradă gurii 
mele/ Ale tale buze dulci...”. Natura, 
la rîndul ei, favorizează starea de 
somnie, de toropire a conştiinţei, prin 
melosul său inefabil, prin armonia sa 
muzicală, ce trimite la pitagoreica 
muzică a sferelor, accesibilă numai 
celor iniţiaţi: “Vom visa un vis ferice/ 
Îngîna-ne-vor c-un cînt/ Singuratice 
izvoare, / Blînda batere de vînt”. Pentru 
filosoful medieval Albert Magnus, 
influenţa astrală sporeşte infinit de 
mult în timpul somnului, legătura 
inextricabilă dintre spiritul individual 
şi cel universal devenind acum mani- 
festă. Dar somnul e în acelaşi timp o 
prefigurare a morţii, o moarte in nuce, 
idee făcută explicită în ultimele două 
versuri prin imaginea mormîntului vege- 
tal ce-i acoperă pe îndrăgostiţi: “Flori 
de tei deasupra noastră/ Or să cadă 
rînduri-rînduri”. Paradoxal, atingerea 
scopului existenţial — împlinirea 
erotică — aduce ineluctabil cu sine 

moartea, înţeleasă ca reintegrare în 
marele flux cosmic, în eternul circuit 
al materiei universale. La Eminescu 
există o relaţie dialectică indestruc- 
tibilă între Eros şi Thanatos, Erosul 
gonind întotdeauna către grabnica 
împlinire şi apoi către moarte. Sce- 
nariul erotic e întotdeauna acelaşi: 
iubirea înseamnă pînă la urmă cufun- 
darea într-un somn adînc, fără sfîrşit, 
echivalent poate Nirvanei buddhiste, 
cu alte cuvinte, neantizarea, anihi- 
larea voinţei de a trăi. 

În poemul Luceafărul, setea de 
neființă a lui Hyperion se relevă în ruga 
adresată Demiurgului: “Reia-mi al 
nemuririi nimb/ Şi focul din privire, / 
Şi pentru toate dă-mi în schimb/ O 
oră de iubire...// Din chaos, Doamne, 
am apărut/ Şi m-aş întoarce-n cha- 
os.../ Şi din repaos m-am născut,/ 
Mi-e sete de repaos”. Aceeaşi dorinţă 
de neantizare pare să existe şi în 
iubirea paradoxală a Cătălinei, 
aceasta mărturisindu-i lui Cătălin că: 
“de Luceafărul din cer/ M-a prins un 
dor de moarte”, iar în dialogul imaginar 
cu Luceafărul, ea îi cere acestuia 
însăşi nemurirea “În schimb pe-o 
sărutare”. Răspunsul Demiurgului 
relevă dureros de limpede fatala sa 
neputinţă de a aboli voinţa de a trăi, 
de a eluda principiul implacabil ce 
guvernează lumea: “Îţi dau catarg 
iîngă catarg,/ Oştiri spre a străbate/ 
Pămîntu-n lung şi marea-n larg,/ Dar 
moartea nu se poate...”. Conştienti- 
zarea tragică a acestei neputinţe 
justifică dezolarea rece a Luceafă- 
rului,. seninătatea dezabuzată din 
finele poemului: “Ci eu în lumea mea 
mă simt/ Nemuritor şi rece.” Luceafărul 
— după cum arată Tudor Vianu — 
rămîne inexorabil o esenţă imuabilă, 
identică sieşi, cu un loc definitiv fixat 
într-un cosmos structurat ierarhic, în 
vreme ce Cătălina e fatal incapabilă 
să se suştragă determinărilor feno- 
menale, să evadeze din “cercul strîmt” 
al contingenţei. “Norocul” semnifică 
tocmai prelungirea voinţei în 
indeterminat, ad infinitum. 

În capitolul Metafizica dragostei 


din lucrarea Lumea ca voinţă şi repre- 
zentare (Ed. Moldova, laşi, 1994), 
Schopenhauer afirmă că orice pasi- 
une, oricît de pură ar părea ea, îşi are 
rădăcina în instinctul sexual, cu alte 
cuvinte nu reprezintă altceva decît o 
sublimare a voinţei de a trăi. Dragos- 
tea are întotdeauna drept ultim scop, 
deşi uneori nu explicit, procrearea, 
conservarea speciei umane. La 
Eminescu însă, în mod paradoxal, 
idealui erotic pare să fie cel contrar: 
în loc de afirmare a vieţii, negarea ei. 
În poezia sa nu aflăm voluptăţi ero- 
tice, instinctul sexual pare complet 
abolit, iar gesturile halucinante ale 
protagoniştilor sînt, de fapt, o pregă- 
tire pentru marea trecere, ceremo- 
nialul erotic anticipînd şi confundîndu- 
se pînă la urmă cu cel al înmor- 
mîntării. Dorinţa la Eminescu este în 
fond echivalentă cu “dorul de moarte”, 
cu setea de ne-fiinţă. 

Silvia LOZOVANU 
Chişinău 


linii, gropi, tranşee 


stau cu ochii pe geam 

cu ochii pe două lumi 

dincolo norii umfiaţi de cuvinte 
îşi aşteaptă hîrtia 

fac revoluţii 

în împărăţia lui Dumnezeu 
sapă cu lame subţiri 

în palma ta linia vieţii 

gropile dragostei — 

înlănțuite tranşee 


aici e multă gheaţă 
ninge cu plicuri verzi 
etoamnă 

s-au îngălbenit plicurile 
vor rugini în curînd 


sticla geamului 

nu mai rezistă 

se face pînză de păianjen 
păşesc ca o balerină 
pe firele subţiri 
încet-încet 

din lumea asta 

spre cealaltă 

spre palma ta 

spre linii 

gropi 

tranşee 


înfrunzirea timpului 


negativ aruncat 
dincolo de timp 
dincolo de intuiţia 

aparatului de fotografiat — 

îmi căutam constelația 

vroiam să-mi developez sîmburii 
în culoarea adevărului 


dincolo de timp 

extratereştrii veneau 

ca nişte insecte 

înţesate cu prea multe antene 
şi din cînd în cînd 

îmi aruncau 

zaruri extra 

de dincolo de timp 


tîrziul celuilalt timp înfrunzea 
(cine ştie poate cîndva 

va fi developat negativul!) 
pe-o muchie de apus 

clipa stă ca un suflet 

în palma muribundului 


bliţul — trăsnet estival 

nori decapitaţi 

plouă pieziş haşurînd negativul 
în alb-negru 


ici-colo alunecă 
capete de nori 

şi lumea iarăşi 

se plînge de grindină 


ultimul tablou 


clipa — pendul al timpului 

îmi goneşte existenţa spre apus 
mă macină în clepsidră 
moleculă cu moleculă 


în zori Heraclit o răstoarnă 
cenuşa-mi se resfiră ca polenul 
prin toate florile lumii 

tot aşteptînd venirea 

lui Prometeu 


clipa gravidă de emoţii 

stă ca o ancoră 

înfiptă în marea 

cu spume de aur negru 

la gură 

tot aşteptîndu-şi rugina 
solzii de pe burţile peştilor 
lucesc la soare 


104 Limba Română 


gurile lortăcute 
îşi cheamă putrezirea 


galerie de tablouri. 

clipa goală de esenţă 
zboară din cutia Pandorei 
e ultimul tablou 

în peisajul apocaliptic 

al omenirii 


miros abstract 


aricii de la Baia Mare 

stau în muzeul de mineralogie 
şi le propun vizitatorilor 

ace cu urechi lipsă 


aricii aceştia vor să coase 
frunză de frunză 

toate generaţiile 

frunzelor noastre 

(de la Adam încoace) 

fără a deteriora 

geografia nervurilor 


eo artă să coşi 

cu ace din sondă 

toate pietrele rătăcitoare 
măsurate în carate 
adunate în cetăţi şi ziduri 


culorile noastre stau prinse 
cu nuantele inocenţei de mîini 
gata pentru a picta 

tabloul speranţei 


prin găurile făcute de ac 
ca prin porii 

umbrelor noastre 
soarele trimite soli — 
oaze de lumină 


din toate cioburile noastre 
lumina ţese 
un mozaic de iubire 

Andrei LANGA 
Chişinău 


Sîntem aici şi nu mai este nimeni, 
care-ar veni să ne salveze iar, 

şi mergem pe potecile străine 

atît de mici, noi, 

şi atît de mari. 

Cu ochii înghiţim 

şi ne înghite 

lumina amăruie, 

cape-un fruct... 

şi, străbătînd potecile pripite, 

la orizont'rămînem doar un punct. 


kk * 


Nu am mai fost pe aici: 

ceva se întimplă cu oamenii, 
merg legănaţi de gînduri confuze. 
Zăpada 

le ajunge la glezne, 

apoi la subţiori, 

pînă dispar. 

De sub zăpadă se:aude 

scîrţiit de bocanci. 


* * k 


Am inventat nume 

pe care nu le pot rosti. 

Am inventat lumi 

la care nu pot ajunge. 

Oare cine mă îndepărtează 
de zilele lungi ale sufletului? 
Oare cine mă vrea ferecat 

de propriile pupile? 
«Ca un orb 
prin marele oraş 
urc-ultimele trepte 
ale amurgului. 


* k k 


Ziua vine pe neaşteptate, 
amintindu-ne că mai trăim. 
Primele picături. 

ale soarelui 

se sparg de chipurile noastre 
anonime. 

Lumina:zilei înseamnă mult 
sau nimic. 

pentru bucuria:de atrăi. 


kk k 


Am început să uit 

numele lucrurilor 

şi să le ghicesc cu greu nuanțele. 
Marea disperare, 

în ochi vine noaptea, 

apoi.apare luna 

ca ultima'urmă: 

a vieţii. 


Zîmbetul tău 

a rămas să-mi mîngiie zilele, 
îndepărtîndu-se încet. 

Tot mai rar 

mă trezesc odată cu soarele, 
pentru a-ţi distinge 

liniile: mici ale buzelor. 

Mă întreb, 

dacă ai existat cîndva 

şi dacă are rost 

să mă mai trezesc. 


Coucars de creatie 107 


Diana VRABIE 
Căinari 


LIBERTATEA 


Nu poţi fi liber nici în propria ta găoace, 
Nici în corpul ce s-ar părea că-ţi aparţine. 
Toate gîndurile ţi-s supuse 

De manipulatorii “verzi”, “roşii”, de toate culorile 
Şi numai nu de cea a libertăţii. 

Mă întrebam ce nu le ajungea 

Celor ce încoronau cu materia lor cenuşie 
Revoluţiile... oare nu pierdeau totul!? 
Acum ştiu: 

Îşi regăseau libertatea... 

Sînt gata să-mi dau 

Ultimul veşmînt, 

Singurul corp, 

Toată materia... 

Şi cea raţională 

Pentru a căpăta 

LIBERTATEA 

LIBER-ETATEA 

ETATEA LIBERĂ. 


NU ŞTIU SĂ IERT 


AZI... 

a ridicat braţul 

rece şi apăsat, 

dar nu pentru a te pălmui. 


Mi-am pus graniţe 
Să nu te răsplătesc 
cu aceeaşi aramă... 


ACUN... 

Mă sting amorţită 

dar vinovată, 

şi-mi ard tîmplele 

în durerea unui infern neîmpărţit... 

Drumuri de lacrimi 

îmi risipesc catifeaua, 

fără rost... căci 

nu m-ai învăţat să cer 

şi nici să iert nu ştiu... 


PUNCT 


Mă simt un punct 

pierdut de dreaptă: 

S-a pierdut un punct 

într-o nea de plan geometric... 
(un punct neînsemnat, 

fără care, se pare, 

dreapta n-are origine?!) 


ATITUDINE 


Plîng de fericirea 

unei lumi, 

dar marginile 

mi-s frămîntate 

de chemări stranii. 
Sînt toată plămădită 
din dureri 

şi laşă sînt cînd privesc 
adevărata faţă a lumii: 
nu sînt zîna bună, 
nici fiinţa cu ochi de 
caramelă, 

nu sînt învingătoare, 
nici binevenită... 


NEATENŢIE 


Am rupt un segment 

De rază solară 

Pentru a-mi colora marginile 
În galben de lumină 

Viaţa, 

Dar mi-am ars bucăţică 

Cu bucăţică 

Versetele destinului. 

Doina BULAT 
Chişinău 


TIMPUL 


Pe pereţii gindurilor mele 
Curge timpul. 

Cu trupu-i cleios 

Se revarsă pe creier, 
Lăsîndu-şi urma plînsă 

Pe timple; 

Îmi soarbe amintirile 

Şi le trece prin transparenţa-i 


Mucedă. 
În urmă — eu — 
însetat de speranţă. 


CONTUR DE CORTINĂ 


Lanţurile latră la străinii 

Ce trec pe partea cealaltă 

De gard. 

Privesc prin găurile 

Făcute de carii 

Şi-i roagă pe trecători 

Să le scoată măştile. 

Şi pe mine mă strînge masca... 
Am crescut 

Şi nu-mi mai permit 

Să zîmbesec. 

„„. Mi-e frică să mi-o scot, 

Mi-e teamă că o să găsesc un gol 
Pe care doar un zîmbet prostesc 
Şi silit îl poate umple... 


EI 


Ne fură visele, 
Şi le însuşesc 

Şi se laudă 

Că au idealuri. 

Cu zîmbet pierdut 
Şi cu teama 

Că le vom interzice 
Să poarte 

Visuri de buzunar, 
Se strecoară 

Prin gaura timpului, 
Se opresc lîngă subconştient 
Şi-l inhalează. 


Himere traversează strada, 
Străpung aerul 

Îngheţat de răceala 
inimilor noastre. 


Arunc timpul în sunet 
Şi aud ecoul remugşcării. 


SOARTA 


Noi nu sîntem păsări, 
Nu sîntem liberi, 
Sîntem slujitori 

Ai Sorţii 

Care nu doarme 
Niciodată. 

Cu clopotel la gît, 
Ne închinăm la 
Poalele Ei... 

Nici măcar 

Nu ştim cum arată. 
Contează doar 

Că are rochie lungă, 
Încît să ajungi 

Să-i săruţi marginea. 
Cu sfori la picioare, 
Încercăm să facem 
Regina să ne suridă, 
Suris pe care-l punem 
La bancă. 

La anul vom lua 
Procente... 

“CUVÎNTUL CUVÎNT” 
AL LUI NICOLAE MĂTCAŞ 


După ce a redebutat franc 
(debut a avut loc în 1956) cu poemul 
n limba română (vezi L.R., nr. 3, 1995) 
şi a publicat cicluri consistente de versuri 
în majoritatea publicaţiilor periodice de 
la Chişinău, Nicolae Mătcaş ne oferă o 
surpriză plăcută — placheta Surîsul 
Giocondei apărută în cunoscuta colecţie 
Akademos a Editurii Didactice şi Peda- 
gogice (Bucureşti, 1997, 112 p.). Dincolo 
de liniile-i de subiect şi de țesătura-i 
metaforică, volumul este un elogiu, un 
imn al inefabilului ascuns în cuvinte. 

Nicolae Mătcaş este un ostaş 
devotat al limbii române, un bun cunos- 
cător al ordinii ei interioare şi a! legită- 
ților de dezvoltare a ei, un fin preţuitor al 
inegalabilelor ei frumuseți, un sincer ad- 
mirator al farmecului irezistibil ce carac- 
terizează graiul nostru. Adresîndu-se 
iubitei (Tu), poetul afirmă: “Tu nu eşti, 
dragă, decit un cuvînt. / Întii te caut, apoi 
te vrăjesc, te descînt, / Pe urmă te cînt. / 
Cînd nu te găsesc, / Te născocesc. // De 
fapt, cuvîntul e cel ce mă farmecă”. 
Cuvintele aparent simple, poate chiar 
banale pentru un neiniţiat, sînt văzute 
ca nişte continente sentimentale, felul 
acesta de a le percepe transmiţîndu-se 
şi cititorului. Enumerarea lor se încheie 
cu “cuvîntul cuvînt”, aceasta însemnînd 
că în limba română nu există cuvinte de 
ordinul doi, toate fiind importante şi, 
principalul, iubite de cel care, fiindu-le 
complementar, le numeşte sau le dă 
nume. 

În aită poezie (Imperisabilă, im- 
perturbabilă) autorul se implică într-un 
joc postmodernist de cuvinte, alegînd 
discret şi inspirat epitete potrivite fiinţei 
“zidite” în cîntec: “imperisabilă, impertur- 
babilă, / imperisabilă, imprevizibilă, / 
insesizabilă, imponderabilă, / indistin- 
ctibilă, imperceptibilă” etc. 

inarmat cu o gamă întreagă de 
procedee poetice, avînd un simţ ales al 
cuvîntului, Nicolae Mătcaş, deşi vine mai 
tîrziu decit semenii săi la “ospăţul” 
poeziei, apare tumultuos, plin de vervă, 
de energii interioare neexplorate, de 
iluzii pe care mulţi nu le mai au. 


Leo BORDEIANU 


NICOLAE MĂTCA$ 


Ea 
Q 
Š 

0 


Suråsul 
Gioconde 


Nicolae MĂTCAŞ 
DOUĂ TĂCERI 


Stau ore în şir 

în gara tăcerii 

în aşteptare. 

Nici o suflare. 

Burghiul tăcerii 

se-nfige 

în osul gîndului 

ca sonda în miezul pămîntului. 


La ora zero 

din trenul zero 
de pe linia zero 
pe peronulzero 
coboară felină 
singurătatea. 


— Ai venit să-mi ţii de urit, 
nechemato? 

— Venit. Nu crezi că 
trebuia să fie 

cineva lîngă tine 

barem acum, 

cînd eşti atît de singur? 


La ora tăcerii 

în gara tăcerii 

la masa tăcerii 
stăm două tăceri: 
singurătatea şi eu. 


Burghiul tăcerii tot sapă şi sapă 
în osul malar al gîndului 
ca fierul în miezul pămîntului. 

ANDREI BURAC: 
CU TOATA FIINŢA 
SPRE ALTUNDEVA 


“În fiinţa lui Andrei Burac lucrează 
tainic doi demoni: Trecutul şi Viitorul, 
spunea în 1991 Mihai Cimpoi, aducînd 
peste lumina interioară umbra trecerii 
tuturor lucrurilor ca rezultat al acţiunii 
ineluctabile a Timpului”. Vorbele 
academicianului nu şi-au pierdut 
actualitatea nici pînă astăzi, fiindcă 
poezia lui A. Burac din volumul Cu toată 
fiinţa, spre altundeva, editat anul acesta 
la Cartier, ca şi celelalte opere ale 
scriiorului, este nedepăşită de timp. În 
cartea nou-apărută predomină şi 
elemente specifice modernităţii gîndirii, 
fapt ce dă naştere “celui de al treilea 
demon”. Fiindcă e normal ca între Trecut 
şi Viitor să existe Prezentul, care chiar 
dacă apare în prim-planul poeziei 
buraciene mai tîrziu decît s-ar cere 
aşteptat, produce însă un efect mai 
spontan şi mai uşor însuşit de către 
oamenii de azi: “Ce timp îmbibat cu frig/ 
ne-a fost dat să trăim şi astăzi...” sau 
“De latră cfîinii/ prin univers/ ori nu/ şi în 
primăvara aceasta/ crinul va înflori/ A 
viaţă? A moarte?”. 

Cea de a doua lansare a volu- 
mului “Cu toată fiinţa, spre alt undeva”, 
prima avînd loc în septembrie la Biblio- 
teca “Transilvania”, s-a desfăşurat la 5 
noiembrie, în cadrul Salonului Literar de 
la Uniunea Scriitorilor'din Moldova, 
condus de poetul Arcadie Suceveanu. 
La şedinţă au participat scriitorii Leo 
Butnaru, Nicolae Popa, Vitalie Ciobanu, 
Vladimir Beşleagă, Nicolae Rusu ş.a. 

O frumoasă apreciere a poeziei 
lui Andrei Burac a dat-o Arcadie Suce- 
veanu, care a remarcat că volumul “Cu 
toată fiinţa, spre altundeva” este una 
dintre cele mai bune cărţi de poezie, 
editate în '98 în republica noastră: 
“Poemele din această carte sînt nişte 
solilocuri, consumîndu-se într-o atmos- 
feră intimă interioară, exprimînd nelinişti 
existenţiale. Comunicarea se realizează 
într-un fel de cercuri lăuntrice, iar eroul 
liric, din cînd în cînd, apasă pe o supapă 
spre a o deschide spre exterior, dar 
foarte discret. Regimul acestei poezii 
este meditaţia. De aici şi propensiunea 


autorului spre contemplare şi analiză, 
spre disecţia gîndului şi, în ordine 
inversă, spre sintetizare”. i 

Comparînd celelalte cărţi ale lui 
Andrei Burac cu ultima, scriitorul Leo 
Butnaru a menţionat că “Burac nu s-a 
scimbat absolut deloc în atitudinea sa 
estetică. El este un poet al sentimen- 
tului nedeclarat, care nu s-a condus 
niciodată de oarecare dogme literar- 
politice şi s-a ţinut dîrz în faţa ispitelor 
de a face acest lucru.” 

Şi, într-adevăr, A. Burac este unul 
dintre puţinii care tace şi face. “E 
țipătoare/ dulce şi insuportabilă/ tăcerea 
din tine, tăcerea din mine”, scrie poetul 
în “Ţipătul din noi”. Şi tot aici: “Sînt ca o 
facere de ceva rău/ şi de prea mult bine”. 
Această autodefiniţie intră într-o 
oarecare contradicţie cu teoriile 
existenţei vehiculate în ultimul timp şi la 
noi, nemaivorbind de cele comuniste. 
Ca să demonstreze mai convingător 
această idee, autorul, în poezia 
“Caravana roşie”, zice: “Pînă fireşte că 
înnebunesc rîzînd/ văzînd cum trece 
caravana roşie./ Amintindu-mi de pe 
cînd totul/ era mai roşu decit cea mai 
grea ruşine”. 

Şi n-ar fi deloc stranie afirmaţia 
potrivit căreia Andrei Burac a fost şi este, 
de fapt, un poet neroşu sau un poet în 
genere fără de vreo culoare. Culoarea 
poeziei sale, precum şi cea de poet este 
“o poveste ceva mai de demult.../ una 
din cele/ care a fost începutul/ propriei 
tale vieţi”. 


Pavel PĂDURARU 


SORA GEAMĂNĂ 


Sunt Ana. Sora mea geamănă, Maria-Basaraba 

a fost furată într-o noapte de un bărbat 

frumos şi sălbatic. De atunci nu am mai văzut-o... 
Din cînd în cînd o visez plingînd 

în limba mamei noastre. 


Cîndva, împreună, împleteam cununi de flori rare. 
Ciîtă încîntare atunci, cîtă tristeţe acum! 
Împreună, cîndva trăgeam clopotele. 

Cîtă încîntare atunci, cîtă tristeţe acum! 


Mîinile o caută, gura o rosteşte, soarele o răsare. 


Sunt Ana. Sora mea, Maria-Basaraba 
a fost răpită într-o noapte... 


Acum e din nou primăvară 
şi păstrăvii explodează în riîurile de munte. 


Lucian VASILIU 
laşi 


